
CUVÂNT-ÎNAINTE 


»»Devălmăşia valahă” — o nefericită constantă istorică 


„Periferia ca istorie” ar putea fi cel mai potrivit titlu pentru 
lucrarea de față; o temă care nu este detaliată doar din perspectivă 
spaţial-temporală cât mai ales din perspectiva comportamental-pa- 
tologică a locuitorilor. Pentru a realiza această completare autorul 
a folosit informaţii şi interpretări de antropologie culturală, studii 
de sociologie, psihologie și patologii urbane; materiale de geografie 
umană și economică, de demografie, etnografie, mitologie, menta- 
lităţi și istoria ideilor. 

Volumul cuprinde mai multe tipologii de „periferie istorică” 
și în fiecare capitol sunt prezentate interpretări interdisciplinare 
care fac trimitere la reprezentarea domeniilor de mai sus. Prima 
parte a demersului abordează problema periferiei istorice din pers- 
pectiva spaţialităţii și temporalităţii, luând drept cazuistică și orașul 
București. 

Urmează apoi o secţiune foarte valoroasă despre mentalitate și 
comportament în Valahia secolului al XVIII-lea. Ruperea de ritm, 
realitatea antagonică dintre stapân şi sclav în societatea valahă, 
potenţialul de vrăjmășie ades gratuită, lipsa meritocraţiei şi dobândi- 
rea poziţiilor sociale prin „vorbe goale” şi bani mulți. Iată reperele 
unei societăţi zis fanariote, repere încă atât de prezente în coti- 
dianul românesc de azi! Devălmăşiei administrative și legislative i 
s-a adăugat şi o continuă devălmăşie sufletească. Corelarea acestor 
devălmășii în civilizația valahă, surprinsă cu naturaleţe de autor, 
este ineditul demersului istoriografic prezent în volumul de față. 


O monografie istorică a periferiei istorice din perspectiva cer- 
cetărilor interdisciplinare credem că reprezintă o noutate în litera- 
tura de specialitate. Pentru a susține acest demers complex și variat, 
Bogdan Bucur a folosit întreaga bibliografie la care a avut acces: 
documente de arhivă; documente edite; memorialistică; cotidiene 
și periodice; monografii; biografii, antologii; enciclopedii; planuri, 
hărți, atlase, catagrafii; dicționare; lucrări de specialitate; beletristică 
și diverse alte lucrări. 

Lucrarea de debut a dlui Bogdan Bucur aduce în istoriografia 
românească o sinteză necartografiată și foarte greu de sintetizat în 
reperele atât de clare ale unui studiu istoric de anvergură, aşa cum 
se conturează a fi volumul Devă/zășia valahă (1716-1828). O istorie 
anarbică a spatiului românest. 

Adrian MAJURU 


m venit şi eu la Târgovişte şi văzând cele de 

acolo iată scriu şi zic mai asemenea cu lulius 
Cezar aceleaşi: am venit, am văzut, am plâns; 
fala universului este Ţara Românească, frumu- 
sețea Europei este Ţara Românească... Râurile 
tale curgătoare de aur, câmpiile dătătoare de aur, 
munții tăi foarte frumoşi şi dealurile foarte plă- 
cute, plini de izvoare, plini de arbori, nu numai 
sălbatici, dar şi cultivați, lucru de mirare. Păduri 
pline de umbră, stejari prea măreţi, grădini prea 
mirositoare, câmpii prea desfătătoare, văi prea 
plăcute, râpi prea delicioase, locuri prea încântă- 
toare, localități foarte măreţe, ogoarele tale prea 
regulate, şesurile tale foarte înflorite, pământul 
foarte roditor, productele foarte mănoase. Nimic 
nu stă neproductiv, nu se află nefolositor, nu 
pare a fi de prisos. Câmpiile şi munții sunt foarte 
de admirat. Fala universului Ţara Românească, 
frumusețea Europei Țara Românească, râurile 
tale sunt vestite, iazurile tale sunt renumite. 
Livezile tale sunt pretutindeni, stupii tăi în tot 
locul, cu îmbelşugare vinurile tale, mierea ta în 
abundență şi cu prisosință ceara ta şi aleasă 
calitatea cerii tale, merele tale delicioase şi nobile 
vinurile tale, ca frunzele boii, ca stelele oile şi ca 
nisipul caii. Căprioare câte voieşti, capre sălba- 
tice câte-ți plac, de iepuri şi câini te saturi, urşi 
foarte mari, vulpi foarte frumoase şi veverițe foarte 
multe... Bună-i Moldova, dar mai bună Ţara 
Românească. Bună-i Polonia, dar mai bună 
Tara Românească. Bună-i Ungaria, dar mai bună 
Tara Românească. Bun e tot pământul, dar e mai 
bună Țara Românească... Fala universului Ţara 
Românească, frumusețea Europei Ţara Româ- 
nească, măruntaiele ei sunt adevărate saline, 


pântecele ei păcurărie; iar din sâni curge în ade- 
văr miere şi lapte şi din coapsele ei apă, cu aur 
curat şi lucitor. Pieptul îmbrăcat cu biserici, spa- 
tele cu mănăstiri, umerii săi cu grădini, puterile 
ocârmuirii sunt satele şi palatele. Din frunte, ca 
din răsărit apare strălucitul Bucureşti - auritul 
Bucureşti — dulcele Bucureşti - superbul şi prea 
gloriosul scaun al domnilor şi prea însemnat. 
Gloria domnilor, Ţara Românească! mândria 
grecilor, Tara Românească, fala românilor, Ţara 
Românească! 

Dar nenorocita Țara Românească! Mănăstirile 
tale sunt acum fără călugări, călugării fără egu- 
men, egumenii fără de Dumnezeu, Dumnezeul 
tău fără de răzbunare, oraşele şi satele tale [ale 
Țării Româneşti] fără creştini, creştinii fără legi şi 
legile fără temei. Om bun nicăieri, cei răi pretu- 
tindeni, desfrânați aici, tâlhari acolo, nedrepți 
deasupra, răpitori dedesupt, avari de-a drepta, 
fuduli de-a stânga, linguşitori în urmă, mincinoşi 
înainte, netrebnici în lăuntru, netrebnici în afară, 
netemători de Dumnezeu în tot locul, temători de 
Dumnezeu nicăieri. Invidia împărăţeşte, avariția 
domneşte. Lăudăroşenia se cinsteşte, desfrâna- 
rea place. Îmbuibarea se glorifică, neruşinarea 
domneşte, trupul se zeifică, fecioria se dispre- 
țuieşte, credința se alungă, smerenia se goneşte, 
adevărul nu se aude, dreptatea nu se vede, mila 
s-a pierdut, rugăciunea s-a uitat, postul s-a lepă- 
dat, legea a slăbit, Evanghelia a încetat, iar 
Scriptura toată în tine este delăsată, profeții au 
murit şi tot cuvântul drept; au fugit cele bune, 
goale sunt cele rele şi toate rele. Gloria domnilor 
Tara Românească, faima grecilor, lauda românilor 
Tara Românească! Dar nenorocită Ţara Românească, 
unde este sfințenia vechilor tăi arhierei? Unde 
măreția domnilor tăi de mai înainte? Unde slă- 
virea foştilor tăi boieri? Unde unirea şi iubirea 
către aproape a creştinilor tăi de mai înainte? 
Pentru că s-a înmulțit nelegiuirea s-a şters iubirea 


mulțimii. De aceea sunt acum pustii toate satele, 
ruinate palatele, părăsite mănăstirile, a dispărut 
acel mare număr de locuitori, s-au pierdut bogă- 
tiile boierilor, s-a micşorat cinstea egumenilor, s-a 
ridicat respectul arhiereilor, s-a stins focul cre- 
dinței, s-a uscat râul îmbelşugării, s-a veştejit 
floarea bunei viețuiri, s-a călcat simțul dreptății, 
s-a secerat firul dreptăţii; a căzut, a căzut Ţara 
Românească, Politeia [oraşul, cetatea] cea mare! 
De aceea acum domniile sunt anuale şi obținute 
cu mii de pungi şi mucareruri cu sutele; de aceea 
semeni zece şi seceri una şi câteodată nici una. 
Craiova [Oltenia] aproape că s-a turcit şi Ţara 
Românească se apropie. Vezi arătura, |semănă- 
tura], animale şi cai, bălți, grădini şi case, toate 
sunt turceşti. Te plimbi şi pe de o parte te bucuri 
de frumusețile Ţării Româneşti, iar pe de alta te 
întristezi. Bisericile ruinate, descoperite, ajunse 
ocol de vite, grajd de cai, adăpostul tuturor ani- 
malelor, ruinate şi vrednice de plâns. Te învese- 
leşti de locuri [ale naturii] şi plângi din cauza rui- 
nelor. Oamenii sunt şi foarte puţini şi foarte 
săraci, locuri vrednice de privit, locuri vrednice 
de jelit. 

Scoală-te şi vino boierule, vino, te rog, aicea la 
Târgovişte, unde adesea ai venit, cred şi te-ai 
plimbat, unde şi casele tale mai dăinuiesc încă. 
Îţi vei aminti şi vei plânge pe vestita ta de altă- 
dată Târgovişte, vechiul scaun de domnie. De 
bună seamă vei plânge, nu vei putea suferi pri- 
vind pe acea faimoasă şi măreață Curte cu totul 
ruinată, înaltele sale zidiri şi grădina cea miro- 
sitoare plină de mărăcini, ciulini şi scai. Vei 
lăcrăma de micşorarea patriei, vei zări sărăciți pe 
acei puțini compatrioți ai tăi şi care suferă toate 
relele. Stau, frate, de multe ori şi mă minunez, 
cum putem să mâncăm şi să bem, pe când frații 
noştri drept credincioşi sunt flămânzi şi însetați 
şi năpăstuiți de necredincioşi? Mă mir cum 
putem să dormim şi să nu ne trezim de ţipetele 

țăranilor, de bocetele femeilor, de plânsetele copi- 
ilor, de suspinele bărbaţilor, de strigătele săra- 
cilor ce se înalță la Dumnezeu! Vai! Cât s-ar 
ruşina Brâncovenii de astăzi văzând încă o dată 
vii pe pământ pe Brâncovenii răposați, părinții 
noştri. O! Cât s-ar ruşina Cantacuzinii de părin- 
ţii lor cei răposațţi, de asemenea Dudeştii şi 
Văcăreştii... Desigur văzând noi pe aceia şi aceia 
pe noi, ne-ar zice aşa; nu suntem noi părinții 
unor astfel de copii, iar noi am mărturisi şi am 
zice: nu suntem noi copiii unor astfel de părinți 
virtuoşi. Aceia sunt ai lui Dumnezeu, noi ai lui 
Mamona, aceia iubitori de virtute, iar noi urâtori 
de virtute, aceia creştini, noi Sardanapali, aceia 
iubitori de suflete, iar noi sensuali, aceia fala 
neamului, fericirea patriei, bucuria compatrio- 
ților, reputaţia între popoare, iar noi din contră. 
De aceea trebuie, fraților, de aceea se cade iubi- 
ților, de aceea mă rog şi mă umilesc, boierilor, să 
ne schimbăm numele sau felul de viață. Tu o! rai 
al lumii, Ţară Românească, dorit scaun al dom- 
nilor..., fală a românilor, ridică-ți ochii în jurul 
tău şi priveşte pe fiii tăi, suspină şi vezi, plângi şi 
zăreşte şi ajută! Părinte al cerurilor întăreşte pe 
credinciosul şi milostivul domn, pe boieri întă- 
reşte, pe locuitori îi binecuvântează, pe străini 
cârmuieşte-i, alungă-i pe turci, pedepseşte-i pe 
cei nedrepți!! 


1 Fragmentul face parte dintr-o epistolă pe care Constantin Dapontes 
(fost secretar al domnului Constantin Mavrocordat, tuns ulterior în 
monahism sub numele de Chesarie) o adresează marelui vornic Constantin 
Dudescu la 18 august 1759. Cf. Constantin Dapontes. 1759. Epistola 
lui Chesarie Dapontes către marele vornic Constantin Dudescu. Publicată 
în „Biserica ortodoxă română”. În traducerea lui Constantin Erbiceanu. 
1895. An XVIII. Nr. 10. pp. 856-862, apud Călători străini despre Țările 
Române. Volumul IX. 1997. pp. 383-386. 


ÎNCEPUT DE CĂLĂTORIE PRIN „NOCTURNUL” VALAH 


Călătorind prin lumea largă sau pur și simplu vieţuind într-un 
perimetru „limitat geograficeşte”, oamenii din toate timpurile, 
străini vremelnic trecători sau băștinași „bine așezați la casele lor”, 
sunt de-a lungul unei vieţi marcați, impresionați, surprinși să fie 
martori la o serie de evenimente (banale sau excepţionale), fapte 
(mărunte sau grandioase) sau cunosc persoane (oameni de rând 
sau „oameni mari”) care le rețin într-un mod aparte atenţia, din 
diferite puncte de vedere şi din diverse considerente personale. 
Pentru fiecare important este totdeauna altceva: nașterea unui 
copil (care bucură părinţii), un meterorit sau o cometă (pe cerul 
înstelat — care are darul de a înspăimânta), moartea violentă a unei 
rude apropiate (care poate să cadă victimă a unei epidemii de 
ciumă), vizitarea unei țări străine (caz în care atenţia este reținută 
de o serie întreagă de probleme care compun imaginea de ţară), 
cutremurarea pământului (şi efectele sale dezastruoase), o iarnă 
geroasă (care are drept consecinţe scumpirea produselor alimen- 
tare), o recoltă agricolă proastă (care compromite mărunta bună- 
stare a unei familii țărănești), foametea (ca urmare a unei secete 
prelungite), un incendiu (care dezafectează biserica parohială), 
teama de o iminentă invazie militară (din partea unui stat puternic 
vecin), achiziția unei Biblii de către un negustor veros (pentru a fi 
donată unui lăcaș de cult — pentru a avea „șansă” în negoț), 
ridicarea nesperată într-un rang boieresc (pentru cineva care nu 
avea dreptul) etc. Cu toate acestea, reunind cele mai diverse măr- 
turii ale contemporanilor care au trecut împreună printr-o expe- 
riență comună de viață (într-un teritoriu dat şi într-o perioadă de 

timp specificată) şi de pe urma cărora au rămas memoiii, însem- 
nări documentare, jurnale de călătorie, diverse înscrisuri, în general 
opinii sau mărturii editate sau scrise sub o anumită formă, avem 
astfel posibilitatea de a recompune, chiar şi în linii generale sau 
aproximative, atmosfera unei epoci, precum și percepţia (subiec- 
tivă, desigur) preponderentă a celor care au făcut menţiuni cu 
privire la anumite fapte, evenimente sau personalități care le-au 
marcat într-un anumit fel existenţa. 

Sub acest aspect al mărturiilor contemporane, secolul al 
XVIII-lea valah (1716-1828), peste care se suprapune în mare 
perioada domniilor fanariote (1716-1821), este marcat în primul 
rând de o serie de experienţe ticăloase, nefericite și nenorocite 
recurente (care au adus grave prejudicii, dacă nu chiar prejudicii 
insurmontabile în timp, dezvoltării armonioase şi durabile a 
principatului valah pe termen lung, atât din perspectivă politică, 
cât şi economică sau socială, precum şi în materie de moravuri, 
maniere şi mentalități), dintre care prima (absolut traumatizantă 
pentru memoria colectivă valahă) este de ordin politic (chestiunea 
domniilor fanariote — vezi în acest sens capitolul IV intitulat „Câr- 
muirea fanariotă”) și constă în exercitarea actului guvernamental în 
Țara Românească în mod tiranic, arbitrar și samavolnic de către 
nişte străini — greci din Fanar puşi exclusiv pe căpătuială la 
Bucureşti, al căror unic obiectiv a fost administrarea coruptă a 
treburilor publice în statul valah (în dorința de a acapara şi secătui 
resursele naturale și financiare de care dispunea Țara Românească 
pentru ca acestea să fie risipite în achiziții nemăsurate de lux, dar 
mai cu seamă în scopul licitării și contra-licitării permanente la 
Constantinopol a tronului valah). 

La aceste probleme de ordin politic se adaugă altele de ordin 
social (care vor fi tratate în continuare), cum at fi chestiunea aparent 
absurdă a depopulării masive a Ţării Românești în veacul al XVIII-lea 
(care are cauze multiple, cea mai importantă fiind deficitul grav de 
securitate internă Înregistrat de principatul valah în această peri- 
oadă), dat fiind faptul paradoxal că Ţara Românească este perce- 
pută în epocă ca fiind îmbelșugată și rodnică din punct de vedere 
al înzestrărilor de către natură — un adevărat paradis natural (vezi 

în acest sens capitolul I numit „Fala universului Țara Românească, 
frumuseţea Europei Țara Românească! Dar nenorocita (pustiita şi 
depopulata) "Țara Românească!”). 

La toate acestea se adaugă cumplitele calamități naturale, 
meteorologice și epidemiologice, dar mai cu seamă teribilele 
dezastre umane (provocate de nesfârşitele războaie, invazii mili- 
tare, operaţiuni de jaf şi pradă desfășurate toate pe teritoriul valah, 
ultimele fiind pornite cu preponderență de la sud de Dunăre — un 
adevărat focar regional de instabilitate), care fac din „Valahia 
turcească” — „Oo ţară cu desăvârşire despuiată, pustiită, jăfuită şi 
arsă” în veacul al XVIII-lea fanariot. Atenţia călătorilor străini, dar 
mai cu seamă interesul legitim al „lăcuitorilor” sunt stârnite de 
spectacolul distrugător al incendiilor izbucnite în special în mediul 
urban şi generatoare de mari pagube pentru avutul particular 
și obştesc adesea accentuate de numeroasele jafuri ale arnăuţilor și 
cătanelor domneşti și ale Agiei, implicate în stingerea focului (aşa 
cum este cazul din luna februarie 1718, când un astfel de incendiu, 
stârnit de vânt, porneşte în Bucureşti de la o „casă mică și 
proastă”, focul pustiind târgul până în margine, arzând „mănăstiri 
și case boierești şi tot ce era înainte”?, sau, la 28 august 1804, când 
un incendiu de proporții, pornit de la o spiţerie din centrul 
orașului, din mahalaua Şelari, izbucnește pe la „8 ceasuri din zi” şi 
întinzându-se cu repeziciune din cauza vântului, „au ars târgul tot 
până la 9 ceasuri din noapte”, astfel că de la Curtea Veche, unde 
au rămas în picioare doar cele două biserici — „Curtea Veche” şi 
„Sfântul Anton” — și pușcăria, s-a întins spre Bărăţie și „«Sfântul 
Gheorghe Now», pricinuind mari pagube hanului de aici, fiind arse 
mai multe biserici, între care și «Sfântul Dumitru de Jurămânv”5), 
de frecvente cutremure de pământ (care afectează case, biserici, 
mănăstiri sau clădiri publice mai cu seamă în București) şi 


2 Marsilac de, Ulysse, 1999. Bucurestiul în veacul al XIX-lea. Bucureşti: Editura 
Meridiane. p. 172; Istoria şi arhitectura lăcașurilor de cult din Bucureşti din cele mai vechi 
timpuri până în anul 2000, Atlas-ghid, 1999-2000, Volumul II, Bucureşti. p. 220. 
3 Marsillac, Ulysse de. 1999. Bucureştiul în veacul al XIX-lea. Bucureşti: Editura 
Meridiane. p. 172; Istoria şi arhitectura lăcașurilor de cult din Bucureşti din cele mai vechi 
timpuri până în anul 2000, Atlas-ghid, 1999-2000, Volumul II. Bucureşti. p. 220. 

succesive ocupaţii și invazii militare austriece, ţariste și otomane, 
momente în care oraşele valahe, bisericile, mănăstirile, prăvăliile 
neguțătorești și chiar curtea domnească sunt jefuite, prădate, 
devastate și incendiate fără milă (la 25 iulie 1737 turcii transformă 
Mitropolia în geamie de „să-nchina într-însa paşii”+, iar în luna mai 
1769, un puternic detaşament otoman trece Bucureştiul „prin foc 
și sabie” vreme de şase-şapte zile, mahalalele Colțea, Măcelari, 
Săpunari, Sfânta Ecaterina, Olari, Popa Nan, Broșteni, Oţetari ș.a. 
fiind prădate, oamenii batjocoriţi, schingiuiți, împușcați sau tăiați 
cu iataganele5, de operaţiunile de jaf și pradă ale cârjaluilor pașei 
rebel Pasvantoglu din Vidin (care în perioada 16-19 mai 1802 au 
trecut Dunărea în Oltenia şi au prădat Râmnicu Vâlcea), de pără- 
sirea frecventă a capitalei valahe de către „lăcuitori” (timp în care 
orașul rămâne pustiu, în stăpânirea vagabonzilor, a „Crailor de 
Curtea Veche”, care jefuiesc și incendiază case, biserici, prăvălii). 
Alte evenimente care marchează existența contemporanilor (mai 
cu seamă autohtoni) și îi determină să consemneze „teribile măr- 
turii la care sunt fără voie martori ai istoriei” sunt perioadele de 
secetă prelungită, care adesea provoacă pustiiti şi „o foamete cum- 
plită” (în aprilie-august 1718, în București, în toate diminețile „se 
găsea oameni morţi pe uliți de foame”, determinând locuitorii 
să se ascundă prin păduri”, iar în decembrie 1739, bucureştenii au 
înfruntat o foamete atât de cumplită, încât oamenii au ajuns „să se 
bată pentru o bucată de pâine”8), epidemiile de ciumă (care fac 


4 Panaite, Viorel, 1997. Pace, război şi comert în Islam. Ţările Române şi dreptul otoman 
al popoarelor (secolele XV-XVII). Bucureşti, Editura All. 

5 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani, 
Bucureşti, Editura Compania, p. 105. 

6 Genilie, Iosif. 1835. Geografie istorică, astronomică, naturală şi civilă, a continentelor în 
general şi a României în parte. Bucureşti: Tipografia lui Eliad. p. 220; Papazoglu, 
Dimitrie. 2000. Istoria fondărei oraşului Bucureşti. Bucureşti, Editura Minerva, 
pp. 113, 273, 277 n. 455, 480. 

7 Samarian, Pompei G., 1932, Din epidemiologia trecutului românesc. Ciuma. Bucureşti: 
Institutul de Arte Grafice E. Marvan (Institutul de Seruri şi Vaccinuri Dr. I. 
Cantacuzino. Monografii). pp. 30 şi 70. 

8 Potra, George. 1985. Isforicu/ hanurilor bucureștene. Bucureşti, Editura Ştiinţifică şi 
Enciclopedică, p. 59. 


ÎNCEPUT DE CĂLĂTORIE PRIN „NOCTURNUL? VALAH 15 


ravagii printre locuitori de-a lungul întregului secol al XVIII-lea şi 
secetă în doar câteva luni mii de vieţi omenești), molima adusă, 
de obicei, de trupele otomane venite din Anatolia (la 1730 multe 
mahalale bucureştene rămân pustii, cum este aceea din jurul 
Bisericii „Sfântul Dumitru de Jurământ””), invaziile de lăcuste care 
compromit recoltele agricole (în primăvara anului 1738 erau atât 
de multe lăcuste în Țara Românească încât oamenii le adunau cu 
lopeţile!0), inundaţiile catastrofale (în iulie 1775 apele crescute ale 
Dâmboviţei provoacă grave inundaţii în București „făcându-se 
multă pagubă, înecând case şi oameni”11). 

Dincolo de aceste experienţe nefericite, care au traumatizat 
conștiința publică valahă în epocă (și dincolo de ea), începând 
cu pacea de la Kuciuk-Kainargi semnată în anul 1774 (prin care se 
încheie războiul ruso-turc purtat între 1768-1774, inclusiv pe teri- 
toriul valah), monopolul politic și economic otoman asupra Ţării 
Româneşti începe să slăbească, imperiul țarist începând să capete o 
influență din ce în ce mai consistentă în conducerea treburilor 
publice în statul valah (încep să fie deschise consulate la București), 
dar mai cu seamă în ceea ce privește modernizarea (în accepțiunea 
de europenizare) a moravurilor, manierelor și mentalităților înaltei 
societăţi valahe (ca urmare a contactului nemediat existent între 
boierimea locală și ofițerii ţariști perfect occidentalizați care a 
putut avea loc în frecventele perioade de ocupaţie militară a "Țării 
Româneşti). În perioada cuprinsă între 1774-1828, călătorii străini 
remarcă îmbunătăţiri consistente aduse stilului de viață (oriental) și 
preocupărilor preponderente ale boierimii valahe. 

În această perioadă boierii încep să își trimită copiii la studii în 
școli apusene (după ce la 22 iulie 1774 boierii divaniți și mitropolitul 


% Samarian, Pompei G. 1932. Din epidemiologia trecutului românesc. Ciuma. Bucureşti: 
Institutul de Arte Grafice E. Marvan (Institutul de Seruri şi Vaccinuri Dr. I. 
Cantacuzino. Monografii). p. 74; Țipău, Mihai. 2004. Domnii fanarioți în Ţările 
Române, 1711-1821. Mică enciclopedie. Bucureşti: Editura Omonia. p. 19. 

10 Tonescu-Gion, G.I. 1998. Istoria Bucurestilor. Bucureşti: Editura Mavios-Clio. 
Fundaţia Culturală „Gh.M. Speteanu”. p. 583. 

11 Parusi, Gheorghe. 2007. Cronologia Bucureştilor: 20 septembrie 1459 — 31 decembrie 
1989: zilele, faptele, oamenii capitalei de-a lungul a 530 de ani. Bucureşti: Editura 
Compania. p. 110. 

Țării Românești îi înaintează domnului Alexandru Ipsilanti o 
anafora, prin care solicită să li se îngăduie pământenilor să meargă 
„prin alte țări pentru învăţătură”!2), se reorganizează Școala Dom- 
nească (Academia Domnească) de la „Sfântul Sava”, printr-un 
hrisov domnesc emis la data de 17 martie 1775 de către domnul 
Alexandru Vodă Ipsilanti (ca discipline de studiu se învățau greaca 
și latina, franceza și italiana, dar şi poetica, retorica şi etica, arit- 
metica, geometria, astronomia, istoria, geografia şi filosofia15), este 
întemeiat prin hrisov domnesc în decembrie 1775 un azil (o 
„casă”) pe lângă Mitropolie pentru adăpostirea „celor săraci și 
nevoiaşi”, a „copiilor orfani şi a văduvelor sărace”!*. La 1 octom- 
brie 1779 sunt inaugurate primele două cişmele publice din 
Bucureşti (amenajate de domnul Alexandru Ipsilanti una lângă 
Mănăstirea Sărindar, alta în Uliţa Boiangiilor) și a instalaţiei de 
aducțiune a apei potabile prin olane de la izvoare din Giulești. Se 
pot admira, în anul 1781, pentru prima oară focuri de artificii pe 
cerul capitalei (spectacol organizat în grădina din jurul Bisericii 
„Sfântul Elefterie Vechi” de către vornicul Pană Filipescu cu ocazia 


12 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 108. i 
13 Sălceanu, Simona. 2002. Invătământul în Bucureştii secolului al XVIII-lea. In 
„Bucureşti. Materiale de istorie şi muzeografie”. XVI. p. 169; Pârnuţă, Gheorghe. 
1997. Istoria îmvățământnlui şi culturii din Bucureşti (de la începuturi până la 1864). 
Bucureşti: Editura Semne. p. 45; Grigoriu, Elena. 1997. Pagini din istoria învătămân- 
tului superior românesc de la Constantin Brâncoveanu la Alexandru loan Cuza. Bucureşti. 
pp. 130 şi 132; Ionașcu, Ion. Învățământul superior din Bucureşti şi ideologia iluministă 
înainte de 1821. În „Bucureşti. Materiale de istorie şi muzeografie”. VIII. p. 138. 

14 Samarian, Pompei G. 1932. Din epidemiologia trecutului românesc. Ciuma. București: 
Institutul de Arte Grafice E. Marvan (Institutul de Seruri şi Vaccinuri Dr. I. 
Cantacuzino. Monografii). p. 115. 

15 Fătu, Mihai. 1998. Istoria Universității Tehnice de Constructii din Bucureşti (1818- 
1998). Bucureşti: Universitatea Tehnică de Construcții. p. 34; Vătămanu, Nicolae. 
1973. Istorie bucureşteană. Bucureşti: Editura Enciclopedică Română. p. 29; 
Georgescu, Florian. Cebuc, Alexandru şi Daiche Petre. 1966. Probleme edilitare 
bucureştene. Alimentarea cu apă. Canalizarea Dâmboviței. Asanarea lacurilor din nordul 
Capitalei. Bucureşti: Muzeul de Istorie al Oraşului Bucureşti. pp. 13 şi 22; Căzan, 
Ileana. Preocupări de modernizare a orasului Bucureşti (1774-1929). În „Bucureşti. 
Materiale de istorie și muzeografie”. XI. p. 129. 

unui bal pe care marele boier valah îl patronează în reședința sa 
aflată în imediata apropiere a bisericii!6). La 1784 se dansează 
pentru prima oară în Bucureşti menuetul și cadrilul!”. La 20 martie 
1811 se înființează la Herăstrău, din ordinul generalului rus Steter, 
unul dintre comandanții trupelor ţariste de ocupaţie, un club al 
boierilor (începând din acest moment, vor lua ființă în capitală 
numeroase cluburi în care se practicau Jocurile de noroc cum sunt 
whist, panţarolă, pichet, faraonul mai ales, protagoniștii pierzând 
astfel nopţi întregi, dar și averi imense pentru că se pariau sume 
exorbitante!8). În această perioadă încep să se organizeze specta- 
cole de teatru (între 1783-1784 o mică trupă italiană performează 
la Bucureşti într-un teatru improvizat în grabă!?, la 29 mai 1798 o 
altă trupă de comedieni francezi primeşte autorizaţie pentru orga- 
nizarea unor spectacole de teatru în capitala valahă, în 1816 
domniţa Ralu Caragea improvizează la Palatul domnesc câteva 
reprezentații teatrale în limba greacă, pentru ca la 8 septembrie 
1818 să aibă loc prima reprezentaţie în sala de teatru amenajată de 
domniţa Ralu Caragea la Cișmeaua Roșie, pe Podul Mogoșoaiei?!, 
în anul 1828 trupa germană condusă de Eduard Kraiwig prezintă 
la Bucureşti câteva spectacole de operă şi dramă?, iar italianul 


16 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. Bucureşti: 
Editura Compania. p. 114. 

17 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. Bucureşti: 
Editura Compania. p. 117. 

18 Bălăceanu-Stolnici, Constantin. 1990. Ce% trei săgeți. Destine la confluența cu istoria 
— Saga Bă/ăceni/or. Bucureşti: Editura Eminescu. p. 129. 

19 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 117. 

2 Zănescu, Ionel. Teatrul Naţional din Bucureşti. În „Bucureşti. Materiale de istorie 
şi muzeografie”. XIV. p. 224. 

21 Ionescu, Grigore. 1956. Bucuresti. Oraşul şi monumentele sale. Bucureşti: Editura 
Tehnică. p. 94; Papazoglu, Dimitrie. 2000. Istoria fondărei oraşului Bucureşti. 
Bucureşti: Editura Minerva. p. 237, n.225. 

22 Patusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. Bucureşti: 
Editura Compania. p. 184. 

leronimo Momolo, fostul bucătar al lui Grigore al IV-lea Ghica, 
începe amenajarea unui teatru — construit din paiantă căptușită cu 
scânduri — pe proprietatea boierilor Slătineni de lângă Podul 
Mogoşoaiei, care — mai cu seamă după ce în decembrie 1852 se va 
construi pe Podul Mogoșoaiei Teatrul Naţional, zis pe atunci 
„Teatrul Mare” — va ajunge, prin opoziţie, să fie cunoscut drept 
„Teatrul cel Vechi” sau „Teatrul Mic”25. La 26 iulie 1813 începe 
construirea în București, a „spitalului nemernicilor” Filantropia 
(adică al oamenilor săraci, având o capacitate de 200 de paturi)”. 
La 25 noiembrie 1815, pe străzile capitalei apare pentru prima oară 
afișul publicitar?. În 1816, pentru prima oară în capitală, se orga- 
nizează un bal mascat. In februarie 1816, în București, este 
menţionată funcționarea mai multor cluburi pentru petrecerile 
boierilor”. In noiembrie 1817, Constantin Caracaş, Răducanu 
Clinceanu și Dumitrache Topliceanu înființează în fosta tipografie 
grecească a lui Mavrogheni, la cişmeaua din capul Podului 
Mogoşoaiei, prima tipografie particulară din capitală%. În aprilie 
1825, un francez, Lagarde, deschide în Bucureşti, lângă hanul de 
pe Podul Beilicului, un stabiliment de băi publice în care este 


23 Bacalbaşa, Constantin. 1987. Bucurestii de altădată. Volumul I. Bucureşti: Editura 
Eminescu. p. 55; Ioniță, Maria-Magdalena. 2000. Casa şi familia Capsa în România 
modernă, 1852-1950. Bucureşti: Publimpres. p. 91; Paraschiv, Ion şi Iliescu, Tr. 
1979. De la Hanui Serban Vodă la Hotel Intercontinental (pagini din istoria comertului 
hotelier şi de alimentaţie publică în Bucureşti). Bucureşti: Editura Sport- Turism. p. 91. 

24 Catacaş, Constantin. 1937. Topografia Tării Româneşti şi observațiuni antropologice 
privitoare la sănătatea şi bolile locuitorilor ei. O veche monografie sanitară a Munteniei. 
Bucureşti: Editura Bucovina-l.S. Torouţiu. p. 152; Papazoglu, Dimitrie. 2000. 
Istoria fondărei oraşului Bucureşti. Bucureşti: Editura Minerva. p. 229, n.161; 

25 Giurescu, C.C (coordonator). 1992. Istoria României în date. Ediţia TI. Chişinău: 
Editura Crai Nou. p. 160. 

26 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 164. 

27 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 164. 

28 Simionescu, Dan. 1930-1934. Din activitatea tipografică a Bucureştilor (1678-1830). 
În Bucureştii vechi. Buletinul Societăţii istotico-arheologice „Bucureştii vechi”. Anii 
I-IV. p. 131. 

folosită apa curentă”. În anul 1826 francezul Thierin de Meronville 
deschide prima librărie din Bucureşti, mai mult, un cabinet de 
lectură care funcţiona în palatul lui Dinicu Golescu de pe Podul 
Mogoşoaiei. În vara anului 1828, odată cu venirea rușilor, în 
Bucureşti apar primele birje, numite până prin 1870 „trăsuri de 
birje” și care vor deveni, începând cu 1829, un mijloc obișnuit 
de transport public în capitalăs!. 

În urma devastatorului incendiu din 28 august 1804, 
Constantin Ipsilanti porunceşte să se ia măsuri de aliniere şi de 
lărgire a ulițelor, astfel că în data de 8 septembrie 1804, se întoc- 
mește un plan de sistematizare a capitalei (care conţine inclusiv 
măsuri de aliniere a caselor şi de lărgire a ulițelor) și este adoptat 
un regulament privind regimul construcţiilor prin care se interzice 
construirea „cicmalelor, a pălimarurilor, a scărilor, a tarăbilor” şi a 
altor „scosuri” — balcoane orientale — care înaintau mult peste linia 
casei în uliţă, ieșind în „lumina podului”, îngustându-l și împie- 
dicând astfel circulația carelor%? şi se interzice de asemenea con- 
struirea de prăvălii din lemn, încă majoritare la începutul secolului 
al XIX-lea și chiar la jumătatea acestuia, în detrimentul construc- 
ţilor din zidărie, mult mai trainice (dar și mai costisitoare). 


29 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
București: Editura Compania. p. 179. 

30 Anghelovici, Elisabeta. Un catalog de librărie din Bucureşti din prima jumătate a 
secolului al XIX-lea. În „Bucureşti. Materiale de istorie şi muzeografie”. V. p. 208; 
"Tomescu, Mircea. 1968. Istoria cărții româneşti de la începuturi până la 1918. 
Bucureşti: Editura Ştiinţifică. p. 118; Theodorescu, Barbu. 1972. Istoria bibliografiei 
române. Bucureşti: Editura Enciclopedică Română. p. 28. 

31 Vătămanu, Nicolae. 1973. Istorie bucureșteană. Bucureşti: Editura Enciclopedică 
Română. p. 40; Papazoglu, Dimitrie. 2000. Istoria fondărei oraşului Bucureşti. 
Bucureşti: Editura Minerva. p. 133. 

32 Potra, George. 1961-1982. Documente privitoare la istoria orasului Bucureşti. Volu- 
mul II. Bucureşti: Editura Academiei. pp. 282 şi 290; Vătămanu, Nicolae. 1980. 
Catastih de bucureştean. Bucureşti: Editura Litera. p. 13; Zănescu, Ionel şi Ene, 
Camelia. Golesti în documente bucurestene. Partea IL: 1800-1848. În „Bucureşti. 
Materiale de istorie şi muzeografie”. XVI. p. 349 şi 351. 

33 Massillac, Ulysse de. 1999. Bucurestiul în veacul al XIX-lea. Bucureşti: Editura 
Meridiane. p. 172; Istoria şi arhitectura lăcașurilor de cult din Bucureşti din cele mai vechi 
timpuri până în anul 2000. Atlas-ghid. 1999-2000. Volumul II. Bucureşti. p. 220. 

Pentru a diminua efectele catastrofale ale numeroaselor incendii 
care se produceau în capitală, în luna iunie 1814, domnul 
Gheorghe Caragea poruncește ca toți prăvăliașii bucureșteni să 
ţină pregătite dinaintea prăvălulor câte o cange, un topor, o scară 
și câte o putină de apă „totdeauna plină”, „ca să fie gata spre 
întâmplare și potolirea vreunui iangăn oricând se va întâmpla, 
ferească Dumnezeu”3%. La 6 iulie 1814 Divanul solicită printr-o 
anafora ca pe Podul Mogoșoaiei, de la Curtea Veche până la capul 
Podului, să se instaleze la fiecare şapte case „câte un stâlp lung de 
un stânjen şi jumătate (aproape 3 m) și în capul stâlpului să aibă 
câte un felinar şi pe toată seara să se pună câte o lumânare”, în 
perioada 1828-1829, pe unele străzi din Bucureşti fiind instalate 
felinare luminate cu lumânări de seu, cu untdelemn de categorie 
inferioară sau cu untură de peşte, pentru ca în 1830 să înceapă o 
campanie masivă de amplasare de felinare pe cele patru ulițe 
principale ale orașului: Podul Mogoşoaiei, Podul Calicilor, Podul 
Târgului de Afară și Podul Beilicului (inginerul Moritz von Ott 
și arhitectul Josef Hartl primind însărcinarea așezării unor felinare și 
pe alte străzi secundare, cum sunt: Lipscani, Olari, Scaunele Vechi, 
Cavafi, Covaci, Bărăţie, Sfântul Sava, Sfinții Apostoli, Podul de 
Pământ, Radu Vodă, Lucaci, Jitniţă ș.a.55). La 1819 se hotărăște 
lărgirea ulițelor principale ale capitalei la 4 stânjeni (aproape 8 m) 
„ca să poată îmbla carele, fără a se îmbulzi şi a se izbi unul de 
altul”36. La 30 septembrie 1825, Sfatul orăşenesc al capitalei emite 
un act prin care oricine voia să construiască trebuia să obțină 
autorizația acestuia. Prin această măsură se încearcă nu numai 


34 Parusi, Gheorghe. 2007. Cronologia Bucureștilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 161. 

35 Cebuc, Alexandru. Contribuții la istoricul iluminatului din Capitală până în anul 1900. 
În „Bucureşti. Materiale de istorie şi muzeografie”. Volumul II. MMB. pp. 
98-100; Ene, Camelia. Documentar istoric şi edilitar urbanistic privind zona Selari — 
Pasajul Marchitanilor. În „Bucureşti. Materiale de istorie și muzeografie”. XIV. 
p. 197; Rucăreanu, Costin. 2001. Începuturile electrificării în Bucureşti — 1882-1886. 
Consemnate în documente ale epocii. București: AGIR. 

36 Parusi, Gheorghe. 2007. Cronologia Bucureștilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 168. 

sistematizarea oraşului, lărgirea străzilor şi mai buna aliniere a 
construcțiilor, ci și fixarea unor tipuri de case şi construcţii”. Pe 1 
aprilie 1824 domnul Grigore Ghica aprobă propunerea arhitec- 
tului Hartl și a inginerului Freiwald de pavare a străzilor bucu- 
reştene cu piatră cioplită şi de instalare a unui canal subteran pe 
Podul Târgului de Afară, între Biserica cu Sfinți şi Dâmboviţa. 
Pietruirea cu bolovani de râu (de la Poarta de Jos a Curţii Vechi 
până afară din București, „unde se fac moșii”, „la cişmeaua din 
drumu” Colintinii”) a drumului care făcea legătura directă între 
cetatea de scaun a Ţării Românești și moșiile din judeţul Ilfov ale 
domnului în funcție, va începe, conform proiectului, în luna aprilie 
1824 şi se va finaliza la data de 30 septembrie 1825. Pavarea stră- 
zilor bucureștene cu piatră de râu va continua într-un ritm intens 
pe toată durata domniei lui Grigore Ghica în Ţara Românească 
(1822-1828), precum și în perioada regulamentară. La 13 septem- 
brie 1826 locuitorii Podului Colţei împreună cu inginerul Frewwald 
încheie un contract pentru înlocuirea vechiului pavaj de lemn, 
deteriorat, cu caldarâm nou din piatră. În 1830 începe pavarea 
ulițelor Covaci, Lipscani, Nemţească (actuala Smârdan) cu bolo- 
vani de râu, care înlocuiesc treptat vechile poduri de lemn. Străzile 
nu au trotuare, iar bolovanii sunt bătuţi cu o ușoară înclinare spre 
mijlocul drumului pentru scurgerea apei. La 15 noiembrie 1829 
începe o amplă campanie de modernizare edilitară a Bucureştilor, 
încurajată şi susținută şi de Pavel Kiseleff. Astfel, până la 1 
ianuarie 1834, vor fi pietruite 13 străzi principale, se vor astupa cu 
balast 23 de „baltacuri”, se vor instala 200 de felinare şi se vor 
pune în funcțiune 4 butii pentru stropit în lunile uscate de vară”. 
Întrucât achiziția de produse de lux și preocupările parazitare 
ale boierimii valahe au devenit manifestări recurente la sfârșit de 


37 Zănescu, Ionel. 1967. Mesteri şi arhitecti constructori în Bucureştii primei jumătăţi a vea- 
cului al XIX-ka. În „Materiale de istorie şi muzeografie”. Volumul XII. MMB. p. 82; 
38 Săndulescu, Paul I. 1936. Isżzoricul pavajelor bucureştene. Studii şi documente. Bucureşti. 
pp. 14-15; Vătămanu, Nicolae. 1980. Carasti) de bucureștean. Bucureşti: Editura Litera. 
p- 19; Stănculescu, Irina. 2000. Apariția și evoluția denumirilor de străzi din Bucureşti. În 
„Materiale de istorie şi muzeografie”. Volumul XIV. MMB. p. 141. 

39 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 188. 

epocă pentru o întreagă clasă socială, la 8 august 1796, Alexandru 
Vodă Moruzzi interzice importul de carete, poruncind vameşilor, 
vătafilor de plai și căpitanilor de margine, sub pedeapsa ștrean- 
gului, să oprească intrarea în ţară a oricărei carete străine pentru a 
diminua astfel cheltuielile enorme pe care boierimea le făcea pen- 
tru achiziționarea unor asemenea articole de lux din Occident”. La 
13 martie 1797, printr-un pitac domnesc, Alexandru Ipsilanti 
interzice deschiderea de noi cafenele în București, deoarece înmul- 
ţirea acestora „nu este politiei și obştei de niciun folos, ci încă de 
stricăciune”. Nu este nici primul şi nici ultimul domn care încearcă 
să stăvilească mulțimea nemăsurată a cafenelelor, precum și a 
cârciumilor+!. La 7 ianuarie 1797, același Alexandru Vodă Ipsilanti 
porunceşte marelui spătar şi marelui agă să oprească Jocurile de 
cărți din tractiruri, cafenele și cârciumi, din cauza gâlcevilor pe 
care le provocau şi a sărăcirii participanţilor. Porunca domnească 
n-a fost ascultată, fiind repetată în lunile martie şi mai, dar fără 
niciun folos? Întrucât pasiunea pentru jocurile de cărți era așa de 
puternică, atât de răspândită şi adânc înrădăcinată în moravurile 
înaltei societăţi bucureştene, conducând la ruinarea multora, pen- 
tru a stăvili această patimă, la 18 martie 1815, domnul Gheorghe 
Caragea interzice „crișul”, un joc de cărți primejdios prin sumele 
mari vehiculate. La data de 8 mai 1820, Alexandru Şuţu interzice 
practicarea „prin bâlciuri şi târguri”, ba chiar și în case particulare, 
a jocurilor de noroc „înșelătoare”, în special a „curelei”. Acestea 
vor continua însă să existe şi chiar să se extindă$. 

La data de 26 august 1826 se produce ultima execuţie publică 
în Bucureşti. Ghiţă Cuţui, căpitanul și Simion sunt spânzurați la 


40 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 135. 

4 Căzan, Ileana. Preocupări de modernizare a orașului București (1774-1929). În 
„Bucureşti. Materiale de istorie şi muzeografie”. XI. p. 130. 

42 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
Bucureşti: Editura Compania. p. 135. 

4 Parusi, Gheorghe. 2007. Cronologia Bucureştilor: 20 septembrie 1459 — 31 
decembrie 1989: zilele, faptele, oamenii capitalei de-a lungul a 530 de ani. 
București: Editura Compania. pp. 162 şi 171. 


ÎNCEPUT DE CĂLĂTORIE PRIN „NOCTURNUL” VALAH 23 


capul Podului Târgului de Afară, deoarece, împreună cu alte per- 
soane, se răzvrătiseră împotriva domniei. În ziua următoare trei 
dintre tovarășii lui Cuţui vor fi plimbaţi „cu pieile goale” prin târg 
și bătuţi, după care vor fi trimiși la ocnă. Pedeapsa cu moartea va 
fi desființată de Regulamentul Organic în iulie 18314. Odată cu 
aceasta se sfârşeşte o epocă. 

Comentând pe marginea schimbărilor care sunt pe cale a se 
produce la sfârşit de epocă fanariotă, Charles Frederic Reinhard, 
consulul general al Franţei în principatele dunărene, menționează 
la 1807, într-un raport asupra Ţării Românești și Moldovei, 
redactat la solicitarea împăratului Napoleon I Bonaparte, faptul că 
„îmbunătățirile sunt totuși reale și că e uşor să-ţi dai seama de 
aceasta, dar sunt abia la început și departe încă de a-și exercita 
influența asupra masei naţiunii” (aceste îmbunătățiri atingând 
exlcusiv mediul urban și exclusiv clasa socială dominantă). 


S-a trecut la construirea de noi clădiri, s-au întemeiat şcoli; 
s-a înființat o poştă regulată. Asprimea perceperii impozitelor s-a 
mai îndulcit. Lăcomia subalternilor a fost îndulcită prin dreptul 
la apel; țăranii au putut să mai rusufle, existența şi proprietate 
păreau a fi mai solid garantate. [În ciuda faptului că la mometul 
respectiv nu exista nicio relaţie de comerț directă între Franţa şi 
aceste două provincii] S-au făcut oarecari încercări mărunte în 
materie de [a importa] obiecte de lux [din Franţa], tichii roşii, 
care se fabrică la Orleans, şampanie — şi au reuşit. Totuşi, încă 
de pe acum, stofele fine, pânzeturile, rachiurile, unele sorturi de 
vin, mătăsurile, ceva gablonţuri şi bijuterii ar putea găsi aici un 
debuşeu asigurat. Ţăranii sunt decăzuţi şi totuşi de câţiva ani 
încoace țăranul are un cojoc mai bun, boierul a cumpărat fețe de 
masă şi câteva cărți franțuzeşti$. 


+ Cârjan, Lazăr. 2000. Istoria poliției române de la origini până în 1949. Bucureşti: 
Editura Vestala. p. 55; Dianu, Gr.I. 1901. Isforia închisorilor din România. Studiu com- 
parativ — legi şi obiceiuri. Bucureşti: Institutul de Arte Grafice Carol Göbl. p. 46. 

+ Holban, Matia. 1935. Texte d'un rapport inédit du Ministre Reinhard sur la Valachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În Revue historique du Sud Est Européen. XII. pp. 36, 
39-40, 239-241, apud Călători străini despre Țările Române în secolul al XIX-lea. 2004. 
Serie nouă. Volumul I (1801-1821). pp. 258-259, 274-276. 


CAPITOLUL I 
VALAHIA CA PARADOX ISTORIC: 


„Fala universului Țara Românească, frumuseţea Europei 
"Ţara Românească! Dar nenorocita (pustiita şi depopulata) 
Ţara Românească!” 


Pentru cine s-a aplecat cu atenţie asupra memoriilor şi notelor 
de călătorie întocmite de-a lungul întregului secol al XVIII-lea de 
diverși călători care au tranzitat Ţara Românească, în toată această 
perioadă principatul valah apare ca un tărâm al contradicțiilor 
aproape perfecte, aproape insolvabile. Sunt contradicții de ordin 
politic (între o minoritate fanariotă pusă pe căpătuit, care guverna 
în mod arbitrar ţara, şi majoritatea valahă guvernată în mod des- 
potic), contradicții de ordin social (între luxul afișat ostentativ de 
marea boierime urbană fanariotă/fanariotizată și sărăcia extremă 
în care îşi ducea traiul mizer de fiecare zi majoritatea covârșitoare a 
populaţiei rurale), contradicții de ordin arhitectural (între bordeiele 
ţărăneşti insalubre, în lumea rurală, sau magherniţele din chirpici 
ale prăvăliaşilor bucureșteni şi casele din cărămidă pe care marea 
boierime începe să şi le ridice cu ostentație pe Podul Mogoșoaiei 
spre sfârșitul secolului al XVIII-lea), contradicții de ordin vesti- 
mentar (între hainele de factură orientală purtate de majoritatea 
populaţiei urbane și straiele nemţești care încep să își facă apariția 
pe la începutul secolului al XIX-lea) etc. Ţara Românească este 
de-a lungul întregului secol al XVIII-lea un tărâm perfect al experi- 
mentelor sociale, politice, militare, diplomatice, al experimentelor 
în general de tot felul, un tărâm al tuturor posibilităților bântuit de 

lipsa de securitate pentru toate categoriile sociale, al tuturor abu- 
zutilor nesfârşite care atingeau adeseori sfere ale inimaginabilului. 
Un tărâm al contradicțiulor flagrante, adesori insolvabile şi aparent 
inexplicabile. 

Prima dintre aceste contradicții flagrante care izbeau pe călă- 
torul străin de cum a făcut primii paşi pe tărâm valah avea în 
vedere contrastul teribil între binefacerile unei naturi paradisiace 
cu care Creatorul a înzestrat cu generozitate Țara Românească şi 
depopularea masivă sau pustiirea principatului valah, zona rurală 
fiind cea mai afectată de fuga în munți, în păduri sau peste graniță 
a țăranilor de pe moșiile valahe, pământurile agricole rămânând 
astfel adeseori necultivate, în paragină. 

Toţi călătorii străini au remarcat cu entuziasm mulțimea 
nesfârşită de râuri, pâraie, lacuri şi izvoare cu care divinitatea a 
îmbelșugat Țara Românească. Toţi călătorii străini au menţionat 
faptul că lacurile și râurile valahe sunt „pline de peştii cei mai 
gustoși”, iar „mulțimea și varietatea lor nesfârșită” „întrec orice 
descriere verosimilă”. A fost de asemenea remarcat caracterul 
roditor al câmpiilor valahe („blândeţea climei și generozitatea solu- 
lui”), udate de un număr mare de râuri și brăzdate de un număr 
„de mii de văi plăcute”. A fost de fiecare dată specificat în scrierile 
călătorilor străini faptul că o astfel de bogăţie naturală a solului 
răsplătește, cu prisosință, „ostenelile plugarului”, iar „cultivarea 
unui astfel de pământ cere în general prea puţină grijă şi muncă, 
pentru ca solul să dea din belșug tot felul de roade și de cereale”. 
S-a menţionat că viţa-de-vie creşte pretutindeni în Ţara Româ- 
nească, vinul fiind „bun și din belşug”. O atracţie deosebită pentru 
călătorii străini a fost reprezentată de faptul că adeseori în Fara 
Românească găseşti păduri întregi de pomi roditori (peri, meri, 
cireși, viță-de-vie sălbatică și altele), iar „pâraiele care se prăvălesc 
din munți, cu un murmur dulce şi plăcut, rostogolesc în câmpii o 
apă limpede şi sănătoasă şi scaldă, străbătându-le, văile cele mai 
încântătoare”, în faţa ochilor înfățișându-ți-se „cea mai frumoasă 
privelişte care se poate închipui”. 


Pepenii şi, mai ales, pepenii verzi sunt aşa de mari şi de gustoşi, 
încât întreceau tot ceea ce călătorii străini au declarat că au 

văzut prin alte țări europene. Animalele, atât cele sălbatice, cât 
şi cele domestice, constituie încă un element important în hrana 
şi bogăţia Ţării Româneşti. Calitatea şi frumuseţea cailor din 
Țara Românească, mărimea şi puterea boilor, fecunditatea vaci- 
lor, bogăţia turmelor de oi şi de capre sunt cunoscute şi vestite 
în toată Turcia şi în toate ţările vecine. Vânat mare de toate 
felurile se afla în principatul valah din belşug, iar vânătorul 
găseşte cu uşurinţă prilejul să-şi exercite iscusinţa. Pădurile şi 
munţii mişună de: cerbi, căprioare, capre sălbatice, porci mis- 


treți, iar câmpiile, mai ales, de iepuri %. 


După descrierea entuziastă a unui astfel de belşug natural cu 
care Creatorul celest a înzestrat Țara Românească, toţi călătorii 
străini își manifestă surprinderea pe care o resimt atunci când iau 
contact cu realitățile sociale ale principatului valah, cu depopularea 
masivă a zonelor mănoase de câmpie, cu fuga în păduri, în munți 
sau peste graniță a unui segment important din populaţia valahă, 
cu sărăcia şi mizeria cruntă în care se zbate, în mijlocul unui ade- 
vărat paradis natural, majoritatea covârșitoare a populaţiei rurale. 


Este dureros că o ţară atât de frumoasă [Țara Românească], cu 
un pământ atât de mănos, sub un cer atât de binefăcător şi 
locuită de oameni cu un temperament foarte sănătos, să fie atât 
de puţin populată; sunt convins că ea [Ţara Românească] ar 
putea să hrănească de 5 sau 6 ori mai mulți locuitori decât 
cuprinde acum şi nenorocirea e că populaţia se răreşte din ce în 


ce mai mult, mai ales de vreo 30 sau 40 de ani încoace Y. 


46 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 7-14, apud 
Călători străini despre Ţările Române. Volumul X. Partea I. 2000. pp. 145-148. 

+! Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 19-20, apud 
Călători străini despre Ţările Române. Volumul X. Partea I. 2000. p. 149. 

Şi tot călătorii străini încearcă să găsească şi explicații pentru 
această contradicție flagrantă, în acest sens putând fi invocate mai 
multe cauze: stăpânirea „prea aspră a turcilor”, dările excesive cu 
care domnul este obligat „să încarce țara” pentru a fi în stare 
să plătească tributul anual şi pentru a-și cumpăra prieteni puternici 
la curtea sultanului care să îl susţină în domnie, „felul tiranic” în 
care sunt strânse aceste dări şi abuzurile inimaginabile comise 
de boiernăşimea locală cu aceste ocazii, asuprirea boierilor „care se 
răzbună pe supușii lor (mai ales pe pătura rurală a populaţiei) de 
disprețul desăvârșit pe care li-l arată turcii”, numeroasele războaie 
pe care le-a purtat Poarta otomană pe teritoriul valah, de pe urma 
cărora „a pătimit îndeajuns Ţara Românească”, folosită adesea ca 
teatru de luptă, „nelegiuirile şi cruzimile nemaipomenite” pe care 
le fac trupele beligerante (otomane, ţariste şi habsburgice) în trece- 
rea lor prin Țara Românească, în care „nu păzesc nici ordinea, nici 
disciplina, şi calcă deopotrivă în picioare legile, religia şi omenia, 
despre care ei n-au avut niciodată nici cea mai mică noțiune” şi în 
sfârşit, ciuma pe care o aduc în principatul valah, „pășind” în urma 
armatelor străine de ocupaţie. 


Toată această grămadă de rele nimicitoare, din care unul singur 
ar fi de ajuns ca să pustiască şi să golească de locuitori până şi 
ţara cea mai înfloritoare, contribuie în egală măsură la depopu- 
larea Țării Româneşti, care sporeşte în fiecare zi, prin fuga 
permanentă a locuitorilor+ă. 


Evidenţierea acestei contradicții flagrante între bogăţia natu- 
rală a solului valah, îmbelşugarea şi rodnicia pământurilor nord- 
dunărene, pe de o parte, şi pe de altă parte, depopularea masivă a 
Țării Românești, sărăcia și mizeria extreme în care își duce exis- 
tenţa subterană majoritatea populaţiei valahe rurale, este remarcată 
Chiar de la începutul secolului al XVIII-lea, odată cu intrarea 


48 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 19-20, apud 
Călători străini despre Ţările Române. Volumul X. Partea I. 2000. p. 149. 

Olteniei în stăpânire habsburgică. În „Descrierea Olteniei” (aflată 
la acea vreme sub stăpânire habsburgică) realizată de către căpi- 
tanul austriac Friedrich Schwanz von Springfels şi înaintată sub 
forma unui raport la 30 aprilie 1723 guvernului imperial de la 
Viena, împreună cu un registru al localităţilor din Oltenia indicate 
pe o hartă a regiunii, se menţionează, pe un ton entuziast, că fosta 
Valahie Mică (actuală provincie austriacă) „este un pământ bine- 
cuvântat în privința tuturor plantelor și bucatelor”, are o iarbă 
deasă și grasă, un pământ mănos din care rodesc tot felul de grâne, 
poame, vin şi vite de tot soiul, îndeosebi vite mari, oi, albine, porci 
și cai. Se specifică faptul că în Oltenia sunt păduri de fag şi de ste- 
jar „care slujesc la îngrăşarea multor mii de porci”, sunt „izvoare 
din cele mai limpezi în tot locul” şi peşti de toate felurile. Iarna 
valahă este, în percepția căpitanului austriac von Springfels, „întot- 
deauna blândă și nu ţine mult”. Cade puţină zăpadă și adeseori 
chiar deloc în câmpie, astfel că vitele, caii şi oile aproape că nu au 
nevoie de grajduri și nutreţ de iarnă sau chiar deloc. Toamna, 
autorul constată existența multor pomi care înfloresc din nou și 
care „dau roade a doua oară”. Până și „privighetorile cântă toamna 
tot atât de vesel ca primăvara”. Despre oile valahilor căpitanul 
austriac von Springfels apreciază că trebuie știut că „au lâna cea 
mai aleasă din tot ţinutul” și că în fiecare an se vând numai în 
Transilvania mai multe mii de saci de lână, căci cea din Ardeal 
„este prea aspră şi nu se poate face din ea decât o dimie groso- 
lană”. Vânat este de toate soiurile în Oltenia: cerbi, căprioare şi 
porci mistreți; în munţi: urși, râși, căprioare; tot felul de păsări săl- 
batice: fazani, găini de munte, potârnichi, ierunci, dropii, lebede, 
gâşte sălbatice și rațe sălbatice se găsesc la Dunăre, cu miile. 


Într-un cuvânt, acestei ţări [Oltenia] nu-i lipseşte nimic decât 
doar oamenii şi aceasta pentru că şi în timpul ultimului război” 
cu turcii a fost sărăcită de multe mii de oameni ridicaţi pe sus de 
aici de către tătari. Mai multe persoane care au fost de faţă la 
numărătoarea prinşilor la Vidin şi la Nicopole în ultimul război 
cu turcii mi-au spus că s-au numărat peste 130.000 de suflete cu 


49 Războiul austro-turc, 1716-1718. 

mici şi cu mari, care au fost duşi în robie de către turci, din 
această ţară [Oltenia] şi din Banat, aceasta se poate vedea şi în 
hărţile din judeţele Romanați, Jiul de Jos şi Mehedinţi, unde 
satele sunt foarte rare şi însemnate [pe hărți] cu trăsături subţiri, 
căci şi în acestea se găsesc puţini locuitori. 


Menţiuni extrem de credibile (care au ca sursă corespondența 
oficială a ofiţerilor armatei habsburgice), referitoare la depopularea 
masivă a Olteniei în această perioadă şi la refugierea în munţi a 
populaţiei valahe autohtone din calea exceselor comise de trupele 
beligerante, sunt atestate documentar încă de la 10 septembrie 
1716, când, într-o scrisoare-raport adresată generalului conte de 
Stainville (comandant militar suprem în Transilvania şi Director 
Suprem al Olteniei), căpitanul austriac de Sainte-Croix (încartiruit 
la mănăstirea Tismana) consemnează că 


tot poporul [valah] de la şes fuge de acolo şi o ia spre munte de 
frica tătarilor, şi că, pe oriunde te duci totul este pustiu, pe de o 
parte din cauza tătarilor, pe de alta din a husarilor noştri care au 
devastat toată ţara [Oltenia] deja secătuită chiar fără de aceasta. 
Mi se scrie că anume husarii jefuiesc şi fură în aşa hal încât nici 
nu se poate descrie. Țăranii de teamă de a nu fi jefuiţi se ascund 
în tot locul prin păduri şi de aceea nu poate fi procurată subzis- 
tenţa nici măcar pentru trupele austriece dislocate aicis!. 


Starea de anarhie şi de dezordine socială devine atât de critică 
în această perioadă în Oltenia habsburgică încât la 12 septembrie 
1716, același căpitan austriac de Sainte-Croix, tot într-o depeşă- 
raport adresată generalului conte de Stainville subliniază faptul că 
boierii din Oltenia își exprimă îngrijorarea pentru securitatea lor şi 
a familiilor lor şi se tem că vor ajunge cu toţii robi în proprietatea 


50 Căpitanul Friedrich Schwanz von Springfels. 1723. Descrierea Olteniei. Publicată 
de Eudoxiu de Hurmuzaki. 1897. Documente privind istoria României. Volumul IX. 
Bucureşti. p. 644, apud Călători străini despre Ţările Române. Volumul TX. 1997. 
pp. 75-76. 

51 Căpitanul de Sainte-Croix. 1716. Rapoartele de la Tismana. Publicate de Constantin 
Giurescu. 1913. Material pentru istoria Olteniei supt austrieci. Volumul I. 1716-1725. 
Bucureşti. pp. 29-32, apud Călători străini despre Ţările Române. Volumul IX. 1997. 
pp. 35-37. 

și stăpânirea duşmanilor. Două zile mai târziu, la 14 septembrie 
1716, situaţia pare scăpată complet de sub controlul autorităţilor 
habsburgice de ocupaţie: 


Toţi ţăranii [din Oltenia] au fugit din toate locurile şi nu pot fi 
readuşi sau căutaţi, din care cauză subzistenţa [armatei impe- 
riale] începe să fie puţină şi nu ştiu ce va mai fi mai încolo dacă 
nu va veni mai multă miliție germană aici, nu ştiu cum se va 
putea subzista. 


La 20 august 1731, cu ocazia unei inspecții făcute în Oltenia 
habsburgică de către generalul conte Franz Paul von Wallis 
(comandant militar imperial austriac în Transilvania şi Director 
Suprem al Olteniei între 1730-1737) însoţit de baronul von 
Rebentisch, după ce menţionează că fosta Valahie Mică era odi- 
nioară frumoasă şi binecuvântată cu tot belșugul, și în primul rând 
judeţul Jiul de Sus și Mehedinţi (de unde nu s-a auzit mai înainte 
să fi fugit vreodată locuitorii), consemnează faptul că, în vremea 
din urmă, 


s-a prefăcut într-un pustiu din vremea ultimului recensământ 
şi în afară de moşiile mănăstirilor şi ale câtorva boieri, nu vezi 
în cursul unei călătorii de multe ceasuri nici un iugăr de pământ 
cultivat, şi acolo unde se mai găseşte vreun petec de vreun sfert 
de iugăr nu este nimic altceva pe el decât porumb. Apoi, în 
judeţul Mehedinţi se vedeau la o mică depărtare şi aproape la 
rând şapte sate fără de nici un suflet şi fără nimic altceva decât 
doar ruinele caselor ce fuseseră ale locuitorilor fugiţi şi nu se 
auzeau de-a lungul întregului drum decât strigătele celor care 


52 Căpitanul de Sainte-Croix. 1716. Rapoartele de la Tismana. Publicate de 
Constantin Giurescu. 1913. Material pentru istoria Olteniei supt austrieci. Volumul |. 
1716-1725. Bucureşti. pp. 33-35, apud Călători străini despre Ţările Române. Volumul 
IX. 1997. pp. 37-38. 

55 Căpitanul de Sainte-Croix. 1716. Rapoartele de la Tismana. Publicate de 
Constantin Giurescu. 1913. Material pentru istoria Olteniei supt austrieci. Volumul |. 
1716-1725. Bucureşti. p. 37, apud Călători străini despre Ţările Române. Volumul TX. 
1997. p. 39. 

54 Referire la recensământul fiscal, conscripția şi impunerile pe anii 1729 şi 1730. 

mai rămăseseră pe loc sau care mai fugeau şi care strigau ajutor 
împotriva cruntului recensământ”. 


Într-o scrisoare (nr. 149) redactată la Iași la 21 iunie 1739 de 
către secuiul Klemen Mikes și în care acesta se referă la timpul 
petrecut în Țara Românească, după ce autorul compară principatul 
valah cu o grădină de flori și remarcă încântat că nu poate admira 
îndeajuns frumuseţea locurilor pe care le străbate omul călătorind 
de la Bucureşti până la lași, toate câmpiile fiind pretutindeni 
acopetite cu flori, astfel că până şi „caii călcau numai pe garoafe şi 
lalele”, după ce menţionează că ar fi fost bine dacă tranzitarea 
Țării Românești ar fi fost scutită de frică, căci se temeau „să nu fie 
călcați de niscaiva vagabonzi”, cărora desigur le-ar fi putut arăta, 
în mod inutil, firmanul imperial otoman de liberă trecere pe care în 
mod evident nu l-ar fi luat în seamă, autorul constată în cele din 
urmă întristat: 


Ce păcat că pământurile acestea frumoase şi bogate sunt pustii! 
Căci în decurs de două zile, doar o dată am dat peste locuinţe 
omeneşti56. 


La 1740, industiiașul şi negustorul francez Jean Claude 
Flachat, aflat în tranzit prin Țara Românească, în drum spre 
Constantinopol, remarcă și el că principatul valah ar fi o ţară fru- 
moasă şi mănoasă, dacă ar fi cultivată. Războaiele dese însă purtate 
pe teritoriul Ţării Românești de imperiile vecine și atacurile tâlha- 
rilor gonesc populaţia. Din această cauză ogoarele sunt puţin și 
prost lucrate”. 


55 Generalul conte Franz Paul von Wallis și baronul von Rebentisch. 1731. 
Inspectia făcută în Oltenia. Publicată de Eudoxiu de Hurmuzaki. Documente privind 
istoria României. Volumul VI. p. 471, apud Călători străini despre Țările Române. 
Volumul IX. 1997. p. 164. 

56 Klemen Mikes. 1739. „Scrisoarea nr. 149”. Publicată în Analele Dobrogei. 1923. 
An IV. Nr. 4. p. 111, apud Călători străini despre Țările Române. Volumul IX. 1997. 
pp. 202-203. 

57 Jean-Claude Flachat. 1766. Observations sur le commerce et sur les arts. Volumul |. 
Lyon. pp. 345-349, apud Călători străini despre Țările Române. Volumul TX. 1997. 
pp. 258-259. 

Într-o Schită geografică despre Tara Românească și Moldova întoc- 
mită, la 1769, de un evreu galițian rămas anonim, acesta este plăcut 
surprins de caracterul roditor al pământului Țării Românești. Intre 
bogăţiile naturale care prisosesc în principatul valah sunt men- 
ţionate grânele, vinul şi pepenii, frumoasele turme de oi, cirezile de 
vite şi caii, precum și izvoarele sărate. Dat, și acest autor anonim 
remarcă pe un ton trist că numărul locuitorilor scade mereu din 
pricina birurilor grele, care-i fac [pe valahi] să-și părăsească ţara în 
masă”, 

Într-o scrisoare expediată din Ţara Românească de către aba- 
tele italian Lionardo Panzini la 1 decembrie 1776 se menționează 
faptul că Țara Românească este înconjurată de un lanţ de munți 
bogați în fel de fel de zăcăminte de aramă, fier, de argint şi de aur 
— care nu sunt exploatate —, precum și de ocne îmbelşugate care 
alcătuiesc o ramură foarte însemnată a veniturilor domneşti. Res- 
tul principatului [Ţării Românești] este o câmpie întinsă, udată de 
un număr necrezut de râuri și pâraie care curg în cea mai mare 
parte de la nord spre sud şi dau o mare rodire pământului, care 
„din firea sa” este foarte bun pentru orice fel de cultură. Pe lângă 
aceste râuri, în Ţara Românească, mai sunt remarcate o mare 
mulțime de iazuri și lacuri „care dau peşti minunaţi și mulţi”. Pe 
lângă aceste lacuri obișnuiesc boierii țării să-și construiască „casele 
lor de plăcere”. O mare parte din teritoriul ţării este acoperit cu 
păduri mari şi dese de stejari, brazi și alți copaci cu lemn minunat 
de bun atât pentru construcţii mari, cât şi pentru obiecte mărunte. 
Vânat este așadar din belșug în Ţara Românească: mistreți, iepuri, 
căprioare, capre sălbatice, vulpi. Păsări de vânat sunt în număr 
mare în principatul de la nord de Dunăre (mai cu seamă potârnichi 
și prepelițe) și au un gust „foarte ales”. Produsele Țării Românești 
„sunt îndeobşte minunate și de o mare bunătate”, clima fiind 
temperată, iar „pământul mănos și bogat”, într-atât încât „ţăranii 
nu ştiu ce înseamnă să gunoiască sau să îngrașe pământul care este 
reîmprospătat în fiecare an în chip firesc de zăpezi și de ger”. 


58 Schită geografică despre Tara Românească şi Moldova. 1169. Publicată în Revista 
istorică. 1926. An XII. pp. 297-298, apud Călători străini despre Ţările Române. Volu- 
mul X. Partea I. 2000. pp. 40-41. 

Grânele, carnea, brânza, untul și orice soi de fructe potrivite cu 
clima nu sunt mai prejos decât produsele asemănătoare din alte 
părți mai cunoscute ale Europei (occidentale). Vara „pepenii sunt 
cum nu se poate mai gustoşi”, toamna și iarna, merele, perele şi 
prunele sunt la fel de bune ca și în alte părți ale Europei (occi- 
dentale). În Țara Românească nu se cultivă prunele, acestea cresc 
de la sine în păduri, așadar sunt din belșug. Sunt păduri întregi de 
nuci care au nuci foarte bune”. 

După această descriere extrem de favorabilă şi entuziastă a 
belşugului cu care divinitatea a înzestrat principatul valah, abatele 
italian Lionardo Panzini nu poate să își rețină surprinderea atunci 
când constată că o ţară atât de favorizată de natură a ajuns în 
secolul al XVIII-lea „un obiect de milă”, pentru un străin şi un 
european care se gândesc la „starea de ruină și de înjosire” în care 
se află principatul valah, „aflat la cheremul guvernului turc” și 
vândut chiar de acesta aceluia dintre fanarioți care licitează mai 
mult pentru obţinerea tronului și totdeauna „lăsat pradă lăcomiei 
domnilor greci” pe care îi trimite, nu pentru a cârmui, ci pentru a 
prăda şi a jefui. În asemenea condiţii, apreciază abatele italian 
Lionardo Panzini, „este o mare minune că Ţara Românească nu 
este lipsită cu totul de populaţie și nu este adusă încă în starea de 
a sluji drept locuință doar lupilor și urșilor”. De când Poarta a 
început să vândă la mezat, şi pe termen scurt, această „biată” Ţară 
Românească, aceluia dintre greci care oferea mai mult, „abia de poți 
crede asupririle, tiraniile, stoarcerile, ticăloşiule şi cruzimile” de 
toate felurile pe care aceste „lipitori” (referirea îi vizează pe domnii 
fanarioți în general) le-au săvârşit pentru a se despăgubi repede de 
marile sume pe care le-au antamat la Constantinopol pentru cum- 
părarea domniei și deci pentru a grăbi îmbogățirea și pricopsirea 
mai înainte ca Poarta otomană să-i mazilească şi să vândă altora 
acelaşi „privilegiu nedemn de a jefui nestingheriți” nefericitele 
principate dunărene. La aceste „nenorociri îndelungate şi obiș- 
nuite?” îndurate de Țara Românească s-a adăugat şi pustiitorul 


5 Lionardo Panzini. 1776. Scrisori din Lara Românească. Publicate de Nino Cortese. 
1922. In „L'Europa Orientale”. II. Roma. pp. 166-167, apud Călători străini despre 
Țările Române. Volumul X. Partea I. 2000. pp. 214-215. 

război ruso-turc dintre Rusia şi Poartă (care s-a purtat pe teritoriul 
Țărilor Române în perioada 1768-1774 şi care timp de șase ani în 
șir a avut ca teatru de lupte Ţara Românească), care a avut drept 
rezultat distrugerea oraşelor și satelor valahe, pustiirea ogoarelor, 
devastarea pădurilor, prăpăduri „exercitate tot atât de turci și de 
tătari, ca şi de ruși şi de cazaci”%. 


Pământurile cele mai frumoase, a căror rodnicie întrece orice 
închipuire, rămân de mai multe generaţii în părăsire, din lipsă 
de braţe de muncă spre a le pune în valoare. Atâtea oraşe, care 
se găsesc însemnate pe hărțile vechi, nu mai sunt astăzi decât 
sate mici şi sărăcăcioase şi din atâtea târguri şi sate nu a mai 
rămas astăzi niciun semn şi nicio urmă. Târgoviştea, vechea 
capitală a Ţării Româneşti, a ajuns un sat mărunt locuit de 20 
sau 30 de familii; Buzău, unul dintre cele două scaune episco- 
pale ale acestei ţări, a fost prefăcut în cenuşă de ruşi, astfel 
că episcopul este silit să stea la Bucureşti. Toată această parte a 
țării, care se întinde spre miazăzi de Bucureşti până la Dunăre, e 
aproape toată depopulată şi cu pământul nelucrat din cauza 
năvălirilor necontenite, a măcelurilor şi a pustiirilor pe care le 
făptuiau, în vremurile trecute turcii de dincolo de Dunăre, care 
treceau încoace [în Ţara Românească] fără de nicio împotrivire 
pentru a face robi şi a lua pradă, nimicind prin foc şi pară tot ce 
le stătea în caleć!. 


Prin menţionarea tuturor acestor amănunte, abatele italian 
Lionardo Panzini încearcă să elucideze o aparentă contradicție și 
nu anume cum de o ţară care are 280 de mile în lungime de la apus 
către răsărit şi 160 de mile de la miazănoapte la miazăzi, cu o așe- 
zare atât de prielnică şi având din belşug produse naturale variate, 
nu cuprinde la momentul de față (1776) decât 70.000 de familii, 
adică puţin mai mult decât 200.000 de oameni. Înainte ca Țara 


60 Lionardo Panzini. 1776. Scrisori din Lara Românească. Publicate de Nino Cortese. 
1922. În „L'Europa Orientale”. II. Roma. pp. 167-168, apud Călători străini despre 
Țările Române. Volumul X. Partea I. 2000. pp. 215-216. 
61 Lionardo Panzini. 1777. Scrisori din Lara Românească. Publicate de Nino Cortese. 
1922. În „L'Europa Orientale”. II. Roma. pp. 173-175, apud Călători străini despre 
Țările Române. Volumul X. Partea I. 2000. pp. 221-223. 

Românească să fi fost atât de tiranic tratată de turci și de uneltele 
greceşti ale tiraniei lor, ea număra peste 200.000 de familii. Dar, 
asupririle intolerabile exercitate de aceştia au silit pe cei mai mulți 
dintre locuitori să părăsească pământurile natale şi să se adăpos- 
tească în Transilvania, în Banatul Timișoarei şi în jurul Belgradului, 
unde se află mai mulți români decât sunt în Ţara Românească 
Însăşi02. 

În Disertaţie geografică, istorică şi politică asupra Moldovei şi ării 
Româneşti publicată la 1777 de Jean-Louis Carra, autorul menţio- 
nează că pur și simplu nu cunoaște nicio ţară în Europa (occi- 
dentală) în care câmpiile, dealurile şi munţii să fie „așa de minunat 
distribuiți pentru agricultură, podgorii și privelişte” ca în Moldova 
şi în Țara Românească. În cele două principate dunărene „natura 
suspină neîncetat după cultivatorul mult aşteptat”. Pământul şesu- 
rilor şi dealurilor are în general „însușiri atât de favorabile, încât 
oriunde, fără deosebire, s-ar putea întemeia așezări umane”. 
„Munţii sunt plini de tot felul de minerale. Râurile poartă aur şi 
sunt foarte bogate în peşti. Pădurile mişună de vânat, mai ales de 
căprioare și capre sălbatice. Dealurile sunt acoperite de toate spe- 
ciile de copaci cunoscuţi în restul Europei și de câteva ce ne sunt 
necunoscute”63, Într-o astfel de ţară însă nenorocitul țăran valah şi 
moldav abia subzistă de pe urma muncii câmpului şi în general nu 
are decât atât cât îi trebuie pentru a nu muri de foame. 


Despotismul principilor greci a fost aşa de crunt şi de lipsit de 
judecată în aceste două principate [româneşti], încât necontenit 
trec familii de ţărani munteni şi moldoveni în Transilvania şi 
Banatul Timişoarei [din Ţara Românească], în Ucraina şi chiar 
în Basarabia [din Moldova]. Am întâlnit chiar eu mai mulţi care 


62 Lionardo Panzini. 1776. Scrisori din Lara Românească. Publicate de Nino Cortese. 
1922. În „L/Ruropa Orientale”. II. Roma. pp. 167-168, apud Călători străini despre 
Țările Române. Volumul X. Partea I. 2000. pp. 215-216. 

6 Jean-Louis Carra. 1777. Disertație geografică, istorică şi politică asupra Moldovei şi 
Täării Româneşti. Manusctis francez aflat în cartoanele Ministerului Afacerilor 
Străine din Paris. Volumul 13. „Mémoires et documents”. Fondul Turquie. Anii 
1760-1839. Fol. 77, apud Călători străini despre Ţările Române. Volumul X. Partea I. 
2000. p. 254. 

fugeau în Polonia în luna aprilie din anul trecut. Aceste emi- 
grări sunt atât de obişnuite în ţările acestea încât, în cele din 
urmă domnul se va trezi cu totul lipsit de populaţiel+. 


Iar atunci când populaţia valahă nu emigra peste hotare, din 
calea abuzurilor administraţiei fanariote sau din calea exceselor 
armatelor străine de ocupaţie, se refugia de fiecare dată în munți. 
Datorită acestor situaţii extreme cu care se confrunta populația 
civilă valahă de-a lungul întregului secol al XVIII-lea, munţii Ţării 
Româneşti sunt în general mai locuiți decât câmpiile, cu toate că 
aceştia sunt în mod natural mai neproductivi. Despre practica 
locuitorilor de a se refugia în munţi și de a părăsi ţinuturile de 
câmpie, expuse „în timpul tulburărilor războiului” la toată urgia 
și distrugerile turcilor (care îi bănuiesc întotdeauna [pe valahi] a fi 
înţeleși cu dușmanii lor şi îi supun, în consecință, la cruzimile cele 
mai neînchipuite), face vorbire, la 1778, şi generalul locotenent în 
armata ţaristă Friedrich Wilhelm von Bauer (Bawr) în Descrierea 
Ţări Româneşti. 

În acele vremuri nenorocite [în care se poartă confruntări 
armate pe teritoriul Ţării Româneşti], românii găsesc în munţi 
un refugiu sigur împotriva mâniei tiranilor lor, care nu îndrăz- 
nesc să meargă să-i caute acolo, temându-se de cursele şi de dâr- 
zenia celor care îi locuiesc. Potecile sunt aproape impracticabile 
şi nu sunt cunoscute decât de oamenii care locuiesc obişnuit 
acolo€5. 


Şi Costantino-Guglielmo Ludolf apreciază, la 1780, într-un 
memoriu care cuprinde o prezentare generală a Țării Româneşti, 


6t Jean-Louis Carra. 1777. Disertație geografică, istorică şi politică asupra Moldovei şi 
Täării Româneşti. Manusctis francez aflat în cartoanele Ministerului Afacerilor 
Străine din Paris. Volumul 13. „Memoires et documents”. Fondul Turquie. Anii 
1760-1839. Fol. 71v°, apud Călători străini despre Ţările Române. Volumul X. Partea I. 
2000. pp. 245-246. 

65 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 10-11, apud 
Călători străini despre Ţările Române. Volumul X. Partea I. 2000. p. 146. 

că aşezarea "Ţării Românești este „una dintre cele mai prielnice şi 
mai plăcute şi contribuie foarte mult la fertilitatea solului valah”. 
Lacurile, care sunt numeroase, produc mult peşte. Despre prin- 
cipatul nord-dunărean se menționează că are produse de tot felul: 
miere foarte bună, multă ceară, vin, brânză și unt, care poate fi 
compatat cu cel din Germania. Pădurile sunt pline de vânat de tot 
soiul: cerbi, căprițe, mistreți, urși și lupi (care sunt foarte primej- 
dioşi iarna, dar, în afară de împrejurimile Bucureștilor, toate aceste 
animale se bucură de o tihnă desăvârșită). „ara Românească este 
acoperită aproape în întregime cu cele mai frumoase păduri din 
lume”. Pe „golurile destul de însemnate, care se află între păduri, 
sunt păşuni foarte frumoase şi iarba crește mai sus de brâul omu- 
lui, dar nu este cosită decât în împrejurimile orașelor”, astfel că 
„iarba pe care vitele nu o pot paşte putrezeşte în picioare şi 
slujește ca îngrăşăminte foarte bună pentru pământul care a pro- 
dus-o”. În fiecare primăvară se văd coborând din munţii Transil- 
vaniei „un număr nesfârşit de vite”, aduse să se îngraşe în aceste 
„câmpii valahe roditoare”, „ceea ce dă un venit foarte însemnat 
domnului”. „Pământurile cultivate produc din belşug grâu foarte 
bun, orz și porumb”66, 


Dar, datorită despotismului, datorită asupririlor la care sunt 
supuşi țăranii sub o cârmuire absolut arbitrară şi aşa de nesigură 
ca acea a domnilor [Ţării Româneşti], nu poţi număra 100.000 
de suflete în Țara Românească, o ţară care ar putea hrăni mili- 
oane de locuitori. Ţăranii valahi care locuiesc spre hotarul 
Transilvaniei au posibilitatea de a scăpa de jugul aspru al dom- 
nilor fanarioți, iar emigraţiile sunt foarte însemnate şi trebuie să 
provoace chiar reclamaţii din partea domnilor, adresate guver- 
nului imperial de la Viena“. 


66 Oțetea, Andrei. 1930. Contribution à la question d Orient. Esquisse historique suivie 
de la correspondance inédite des envoyés du Roi des Deux-Siciles à Constantinople (1741- 
1821). Bucureşti. pp. 348-349, apud Călători străini despre Tările Române. Volumul X. 
Partea I. 2000. pp. 439-440. 

67 Oțetea, Andrei. 1930. Contribution à la question d’Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 
Bucureşti. pp. 349-351, apud Călători străini despre Ţările Române. Volumul X. Partea I. 
2000. pp. 440-442. 

Prin urmare, nici în concepţia lui Costantino-Guglielmo 
Ludolf, nu există, pe de o parte, termen de comparaţie pentru 
rodnicia nespusă a pământurilor valahe, dar, pe de altă parte, 
„nimic nu este comparabil cu lenea ţăranului”, care este pusă de 
călătorul străin pe seama racilelor cârmuirii și a despotismului 
domnilor. O ţară atât de favorizată de natură, atât de bine așezată, 
atât de roditoare, ar trebui să fie foarte populată deoarece nimic 
nu-i lipsește şi totul ar putea să contribuie la fericirea ţăranului și a 
populaţiei. Într-o astfel de ţară, atât de generos înzestrată de 
Dumnezeu cu toate produsele trebuincioase, 


țăranul valah nu se hrăneşte decât cu porumb, care, măcinat şi 
fiert în apă sau frământat în chip de pâine, îi oferă, în accep- 
ţiunea lui Costantino-Guglielmo Ludolf, o hrană pe cât de grea, 
pe atât de vătămătoare. La aceasta, el adaugă icre, ceapă, usturoi, 
foarte rar ceva peşte sărat, niciodată carne. Mă cutremur şi acum 
când mă gândesc la mizeria acestor bieţi oameni, ei mor de foame 
şi domnii, mulțumiți să scoată banii care cad în partea lor, nu se 
ostenesc să încurajeze munca supuşilor lor şi să folosească genero- 
zitatea pământului; ei nu se gândesc că un pământ roditor lucrat 
cu grijă este izvorul principal de fericire al popoarelors8. 


În trecerea sa prin Țara Românească, în iulie 1786, lady 
Elizabeth Craven rămâne și ea plăcut surprinsă de bogăţia naturală 
a principatului nord-dunărean și se referă, din această perspectivă, 
la Țara Românească ca la un giuvaer rău montat şi se minunează la 
ce ar putea ajunge provincia valahă dacă ar încăpea pe mâini 
harnice şi priceputet?. 

Această ţară frumoasă, al cărei pământ şi climă dau naştere unei 
producţii luxuriante, a fost supusă de soartă unei puteri, care, 


68 Oțetea, Andrei. 1930. Contribution à la question d’Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 
Bucureşti. pp. 349-351, apud Călători străini despre Ţările Române. Volumul X. Partea I. 
2000. pp. 440-442. 

69 Craven, Lady Elizabeth. 1789. A Journey through the Crimea to Constantinople in a 
series of letters of Elizabeth Lady Craven. London. p. 319, apud Călători străini despre 
Țările Române. Volumul X. Partea I. 2000. p. 726. 

datorită nevoilor Porții, dacă nu a lăcomiei domnilor, stoarce 
fără milă băştinaşii şi smulge belşug chiar de la izvorul său, 
silind adesea pe nenorocitul român să fugă în munţi, unde, un 
timp măcar, scapă de cruzimile ce le întâmpină din partea unei 
cârmuiri tiranice, care îi pedepseşte pe locuitori pentru lipsurile 
pricinuite tocmai de asupririle acelei cârmuiri'0. 


În Observațiile sale istorice despre Tara Românească şi Moldova 
întocmite la 1788, şi raguzanul Stephan Ignaz Raicevich menţio- 
nează că dacă se ia în consideraţie întinderea celor două principate 
(moldav şi valah) precum şi „marea fertilitate a pământului şi 
varietatea produselor”, este „neîndoios că populaţia este foarte 
rară”, şi aceasta dovedește în mod evident că, în ciuda foloaselor 
pe care le oferă natura, „nu va fi niciodată o populaţie deasă acolo 
unde omul nu se bucură de o anumită libertate și de siguranţa de a 
stăpâni, fără vreo asuprire, cele ce îşi agoniseşte prin munca și 
osteneala sa”. Dacă s-ar găsi aceste condiţii în principate, „locui- 
torii ar fi deplin fericiți și numărul lor ar putea creşte chiar îndoit 
și poate chiar mai mult, fără teamă că le-ar lipsi mijloacele de trai și 
că ar fi nevoiţi să-și părăsească țara pentru a le căuta aiurea”, cum 
se întâmpla deja, în epocă, în țările europene suprapopulate”!. 

În aprilie-mai 1794, cu ocazia unei călătorii întreprinse prin 
Banat, Transilvania și Țara Românească, James Dallaway menţio- 
nează că în timpul ultimului război austro-ruso-turc (desfășurat pe 
teritoriul valah în perioada 1787-1792), mănoasa Valahie a fost 
aproape secătuită de armata turcă însărcinată cu rechiziționarea 
alimentelor, astfel încât „nenorociţii de săteni și-au părăsit turmele 
și s-au retras în munţi”"72. 


70 Craven, Lady Elizabeth. 1789. A Journey through the Crimea to Constantinople în a 
series of letters of Elizabeth Lady Craven. London. p. 314, apud Călători străini despre 
Țările Române. Volumul X. Partea I. 2000. p. 724. 

71 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 210-211, apud Călători străini despre Tările Române. 
Volumul X. Partea I. 2000. pp. 506-507. 

72 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr.Dallaway’s itinerary. În Revue des études sud-est 
européennes. An VIII. Nr. 3. p. 470, apud Călători străini despre Tările Române. Volu- 
mul X. Partea II. 2001. p. 1215. 

La 1807, într-un Raport asupra Țări Româneşti şi Moldovei redac- 
tat la solicitarea împăratului Napoleon I Bonaparte, de către 
Charles Frédéric Reinhard (consulul general al Franţei în Ţările 
Române), autorul remarcă într-o notă de subsol că pe întinsele 
câmpii ale Ţării Româneşti, de la un oraș la altul, timp de mai 
multe ore de mers, descoperi adesea un orizont necuprins, care nu 
pare locuit. Iar atunci când este locuit, locuinţele sunt săpate în 
pământ, așa că propriu-zis vorbind, în vecinătatea drumurilor mari 
care tranzitează principatul, casele sunt îngropate'$. 

În timpul războiului ruso-turc (derulat în perioada 1806-1812 
pe teritoriul principatului valah), generalul conte Alexandre de 
Langeron, relatează că în momentul în care a preluat comanda 
armatei [ţariste] dislocate în Ţara Românească n-a găsit în Valahia 
nici furaje, nici provizii. Chinuiţi și jefuiţi de slujbaşii propriului 
guvern, copleșiți de corvezi și de transporturi — mai ales în timpul 
anului 1810 —, locuitorii semănaseră puţin și nu se puteau hrăni 
nici pe sine, cu atât mai puţin puteau susţine din punct de vedere 
alimentar o întreagă armată ţaristă de ocupaţie. Astfel, 


s-a ajuns că țăranul şi-a văzut luată ultima îmbucătură de pâine, 
iar satele din preajma Bucureştilor [au ajuns] ruinate şi pustii”. 


La 27 iulie 1811, într-o scrisoare redactată la Giurgiu de către 
feldmareșalul Mihail Ilarionovici Kutuzov (comandantul suprem 
al armatei ţariste de ocupaţie a Țărilor Române) și adresată gene- 
ralului I.I. Steter”5, se menţionează că, datorită asupririlor nemai- 
pomenite la care au fost supuși în chip nevolnic de către vistierie 
sau de către ispravnici, în data de 8 iulie 1811, toţi locuitorii satelor 


75 Holban, Matia. 1935. Texte d'un rapport inédit du Ministre Reinhard sur la Valachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
p. 35, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). pp. 258. 

74 Eudoxiu de Hurmuzaki. Documente privind istoria României. Supliment. I. Volu- 
mul III. pp. 190 şi 322, apud Călători străini despre Ţările Române în secolul al XII-lea. 
2004. Serie nouă. Volumul I (1801-1821). pp. 340 şi 348. 

75 Steter, Ivan Ivanovici, general maior în armata imperială rusă, Între septembrie 
şi ianuarie 1811 a ocupat funcţia de vicepreşedinte al Divanului Ţării Româneşti, 
iat în iulie 1811 a fost numit şi guvernator militar al Bucureştilor. 


VALAHIA CA PARADOX ISTORIC 41 


Câineni, Segărineşti, Robeşti și Grebleşti din județul Argeş au 
trecut, prin pasul Turnu Roşu şi munții apropiați, în Transilvania 
și, deși vistiernicul a dat ispravnicilor dispoziţia să se folosească 
de toate mijloacele pentru a-i convinge să se întoarcă la locurile lor de 
baştină până la data de 16 a lunii curente, încercările lor nu au avut 
niciun succes!6, 

În Memoriile, întocmite la 1812, de către Pavel Vasilievici 
Ciceagov, general adjutant al ţarului rus Alexandru I și comandant 
militar suprem al armatelor ţariste dislocate în Țara Românească și 
Moldova (în timpul războiului ruso-turc din perioada 1806-1812), 
autorul remarcă faptul că pământul Moldovei și al Ţării Românești 
este printre cele mai roditoare în produse agricole şi alimentare de 
tot felul, cum sunt grâul, porumbul, viţa-de-vie, vitele, peștele, 
sarea gemă şi apele sărate, lemnul, pieile, seul, mierea, ceara etc. a 
căror exploatare este generală dacă se exclude porumbul (sau cum 
mai este numit — grâul de Turcia) care se consumă în Ţara Româ- 
nească, fiind dacă nu unica, cel puţin principala hrană a locuito- 
rilor. Feruilitatea porumbului este atât de mare, încât 12 zile de 
muncă ale bărbatului și ale femeii sunt de ajuns pentru a hrăni o 
familie formată din cinci persoane. Pavel Vasilievici Ciceagov 
remarcă faptul că nu există altă ţară în Europa în care excedentul 
producţiei să fie aşa de mare asupra consumului. Acestea sunt, în 
percepţia generalului țarist, izvoarele inepuizabile ale acestei mine 
de aur, care este Ţara Românească, şi de care nimeni n-a știut să 
profite până azi şi al cărei guvern paralizează exploatarea, îngă- 
duind boierilor să pună mâna nepedepsiți pe cea mai mare parte 


76 Kutuzov, Mihail Ilarionovici. 1952. Aokymenru. Volumul III. Publicat de L.G. 
Beskrovnâi. Moscova. pp. 518-519, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 427. 

77 Ca orice lucrare de asemenea factură, Memoriile sunt profund subiective, Pavel 
Vasilievici Ciceagov încercând să se poziţioneze într-o lumină favorabilă. Se 
poate sesiza în Memoriile sale o anumită notă de credulitate şi infatuare. Pe de altă 
parte, critica virulentă făcută diferiților comandanţi ruși, sesizarea debandadei şi a 
corupției din manutanţele armatei ţariste de ocupaţie, ca şi dezvăluirea necru- 
țătoare a spolierii populaţiei civile valahe, conferă textului valoare de document 
(cf. Călători străini despre Ţările Române în secolul al XIX-lea. 2004. Serie nouă. Volu- 
mul I (1801-1821). p. 535). 

a acestei bogății. În mod sigur Moldova, Ţara Românească cu 
Basarabia și districtul Baia ar putea produce anual până la 20 de 
milioane de ruble argint, dacă administraţia ar fi echitabilă, liberală 
și dacă ar fi eliberată de piedicile care-i îngreunează mișcările. 
Această sumă reprezintă o cincime din veniturile Rusiei. Genealul 
Ciceagov se arată convins şi de faptul că printr-o bună adminis- 
traţie, cele două Principate dunărene pot nu numai să asigure 
întreţinerea unei armate de 50.000 de oameni, dar să furnizeze și 
sume considerabile pentru diverse alte nevoi'8. 

În martie 1813, deplasându-se de la București la Piteşti, August 
Marie Balthasard Charles Pelletier, conte de Lagarde, admiră într-o 
scrisoare redactată la București şi adresată prietenului său Jules 
Griffith, în ciuda repeziciunii cu care se deplasa diligenţa sa, ferti- 
litatea naturală a principatului vlah. 


Câtă frumuseţe! Nu-i lipseşte pentru a fi cultivată decât popu- 
laţia şi pentru a fi bine populată, numai un alt fel de cârmuire”?. 


Traversând Țara Românească, venind dinspre Viena și mer- 
gând către Constantinopol, la 30 mai 1813, John Mac Donald 
Kinneir (căpitan scoţian în serviciul Companiei Indiilor și agent 
diplomatic al guvernului britanic) remarcă și el faptul că pământul 
Țării Românești este roditor, dar provincia este puţin populată și 
aflată cu desăvârșire într-o situaţie vrednică de plâns. Traversând 
câmpia care se întinde de la Craiova până la Bucureşti şi Dunăre, 
cu toate că aceasta este cum nu se poate mai nimetită pentru culti- 
varea grâului, autorul rămâne surprins să constate că în mare 
măsură este nelucrată și nepopulată, războaiele dintre turci și ruşi 
desfăşurate pe pământ valah contribuind în mod consistent la 


78 Ciceagov, Pavel Vasilievici. 1909. Mémoires de l'amiral Paul Tchicheagof, commandant 
en chef de l'armée du Danube, gouverneur des Principautés de Moldavie et de Valachie en 
1812. Publicate de Ch.Gr. Lahovary. Paris: Plon Nourrit et Co/Bucureşti: Socec 
et Co. pp. 385-386, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 549-550. 

79 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 349, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). pp. 572-573. 

această pustiire a "Ţării Românești. Făcând aluzie la cumplitele abu- 
zuti fiscale și la jafurile la care s-au dedat trupele de ocupaţie ţariste 
în timpul războiului ruso-turc din 1806-1812, John Mac Donald 
Kinneir menţionează că populaţia valahă atribuia această stare 
deplorabilă de lucruri dărilor excesive strânse de ruși și apreciază că 
plângerile locuitorilor „nu sunt cu totul lipsite de dreptate”%. 


Am mers la galop cea mai mare parte a călătoriei [de la Craiova 
la Bucureşti] în mijlocul unei pustietăţi, descriere care se potri- 
veşte celei mai mari părți din această nefericită ţară, peste un 
strat de iarbă măruntă (căci nici vorbă nu era de vreun drum 
obişnuit), parte printr-o pădure, parte printr-o câmpie bogată şi 
deschisă; peste tot se vedeau păducei, trandafiri, peri rămuroşi, 
printre viță-de-vie sălbatică şi flori diferite!. 


Traversând Țara Românească, la 16 decembrie 1814, cu 
ocazia întoarcerii în patrie de la Constantinopol, căpitanul francez 
de geniu Thomassin, atașat militar pe lângă ambasadorul Franţei la 
Înalta Poartă, remarca faptul că între Giurgiu şi Bucureşti se văd 
foarte puţine terenuri cultivate, cea mai mare parte a acestei zone 
fertile de câmpie fiind acoperită de pajiști, mărăcini şi crânguri. lar 
explicaţia pe care căpitanul Thomassin o găseşte pentru această 
situaţie constă în faptul că această parte de Valahie a avut întot- 
deauna foarte mult de suferit în timpul războaielor care au avut loc 
Între ruși și turci pe teritoriul nord-dunăren, de aceea şi este atât de 
puţin locuită şi cultivată8?. 

În luna iunie 1828, locotenentul finlandez Berndt Johan 
Rosenström, călătorind prin Țara Românească, scrie în Jurnalul său că 


80 John Mac Donald Kinneir. 1818. Journey through Asia Minor, Armenia and 
Koordistan în the years 1813 and 1814. London. p. 17, apud Călători străini despre Ţările 
Române în secolul al XIX-lea. 2004. Serie nouă. Volumul I (1801-1821). p. 598. 

81 John Mac Donald Kinneir. 1818. Journey through Asia Minor, Armenia and 
Koordistan în the years 1813 and 1814. London. pp. 14-15, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). 
pp. 596-597. 

82 Isar, Nicolae. 1981. Les Principautés roumaines au début du XIX: siècle dans les récits 
des officiers français Guilleminot et Thomassin. În Analele Universităţii Bucureşti. Istorie. 
Anul XXX. p. 85, apud Călători străini despre Țările Române în secolul al XIX-ka. 
2004. Serie nouă. Volumul I (1801-1821). p. 602. 

de la București până la cetatea Hârşova, în apropierea punctului în 
care Ialomiţa se varsă în Dunăre, trecea prin ținuturi prădate și 
pustiite, bântuite de ciumă, sărăcite de război. Iar cu privire la orașul 
Slobozia, autorul menționează că era, la 1828, un morman de ruinet?. 

Părăsind Moldova, în iunie 1829, şi mergând vreo optzeci de 
verste prin Țara Românească, privirii scriitorului militar rus A.I. 
Mihailovski-Danielevski nu i se înfățișează decât stepe nemărginite 
care, întocmai ca o mare întinsă, 1 se par nesfârșite. Liniştea adâncă 
de pe întinsul lor este întreruptă numai de zumzetul a milioane de 
insecte care locuiesc în aceste șesuri valahe roditoare, care aşteaptă 
numai braţul [de muncă] al ţăranului pentru ca acesta să fie răs- 
plătit însutit pentru munca lui. 


Rareori am întâlnit păscând vite sau câte un țăran trecând şi 
aceste întâlniri îmi făceau o plăcere egală cu aceea pe care o 
simţeam atunci când în timpul unei îndelungate navigări pe 
mare, vedeam pânze albind în depărtare. Cele câteva sate 
pe lângă care am trecut erau molipsite de ciumă şi în ele fume- 
gau focuri pentru a dezinfecta aerul: dar eu în decurs de câteva 
zile mă obişnuisem cu această privelişte, încât nu mă mai impre- 
siona. În jurul meu se întind câmpii fără de sfârşit, care n-au fost 
cultivate de mâna omului poate de la crearea lumii sau poate 
erau odinioară populate, iar acum sunt cu totul pustii8. 


Aceeaşi realitate este remarcată, la 1830, şi de către croitorul 
german P.D. Holthaus, care călătorind timp de patru zile prin Ţara 
Românească (dinspre Câmpina înspre București) a înaintat doar 
printr-un ţinut pustiu, dar roditor, prin păduri dese de stejari, într-un 
șes întins, în mijlocul unor vii frumoase şi a unor câmpii verzi. 


83 Bossy, Raoul V. 1937. Mărturii finlandeze despre români. Bucureşti. p. 69, apud 
Călători străini despre Ţările Române în secolul al XIX-lea. 2005. Serie nouă. Volumul 
TI (1822-1830). p. 384. 

8 Mihailovski-Danielevski, A.I. 1893. În Ryskaia starina. Nr. 7-9 (iulie-august). 
pp. 189-190, apud Călători străini despre Ţările Române în secolul al XIX-lea. 2005. 
Serie nouă. Volumul II (1822-1830). p. 409. 

85 Howitt, William. 1844. Wanderings of a journeyman tailor through Europe and the East 
during the years 1824-1840. London. p. 52, apud Călători străini despre Ţările Române în 
secolul al XIX-lea. 2005. Serie nouă. Volumul TI (1822-1830). p. 439. 

În relatarea călătoriei sale prin Țara Românească, desfășurate 
în luna septembrie 1830, caretașul german Ernst Christoph Döbel 
menţionează faptul că la carantina de la granița dintre Transilvania 
și principatul valah, paznicii austrieci aflând că acesta intenţio- 
nează să se îndrepte pe jos spre Țara Românească, îl povăţuiseră 
că trebuie să se aprovizioneze din belșug, cu alimente și cel puţin 
cu mai multe pâini întregi, întrucât în pădurile întinse ale Ţării 
Românești, prin care se călătoreşte cinci până la şase zile, nu se 
întâlnește nicio cârciumă, ci numai câte o colibă de cioban, din 
când în când, în care nu se putea căpăta nicio bucată de pâine, 
oricât de scump ar vrea să o plătească. Ernst Christoph Döbel va 
desconsidera acest înțelept sfat al grănicerilor austrieci. 


Am crezut că îşi băteau joc de mine. Am socotit că este cu nepu- 
tinţă să călătoreşti şase zile într-o ţară europeană fără să găseşti 
o casă unde să i se dea călătorului cel puţin pâine; şi astfel eu 
cumpărasem alimente numai pentru o zi, căci şi aşa îmi căram 
greu bocceaua cu lucruri. Am ajuns seara la coliba unui cioban. 
Singurul aliment al acestor ciobani din pădure este mămăliga. 
Spre mâhnirea mea, mi-am dat seama cât de nechibzuit fusesem 
să iau drept glumă bunul sfat al grănicerilor de la carantină. 


După cum s-a putut remarca din pasajele anterioare, imaginea 
de ţară a principatului valah de-a lungul secolului al XVIII-lea 
(1716-1828), în percepţia contemporanilor, este puternic influen- 
ţată de o perspectivă contradictorie, care contrapune, pe de o 
parte, binefacerile solului și belșugul natural revărsat cu genero- 
zitate asupra Țării Româneşti, iar pe de altă parte, pustiirea și 
depopularea masivă, în special în zona de câmpie a teritoriului 
nord-dunărean. Printre cauzele primordiale ale depopulării ar tre- 
bui poate menţionate în primul rând incursiunile armatelor oto- 
mane, ţariste și habsburgice care în tot acest răstimp au invadat 
și ocupat adeseori principatul valah, exploatarea fiscală sălbatică la 
care domnii fanarioți au supus Ţara Românească, despotismul și 


86 Dâbel, Ernst Christoph. 1863. Wanderungen im Morgenlande. Berterode bei 
Eisenach. pp. 23-24, apud Călători străini despre Ţările Române în secolul al XIX-lea. 
2005. Serie nouă. Volumul II (1822-1830). pp. 449-450. 

arbitrariul administraţiei corupte valahe, dar și valurile de epidemii, 
maladii și evenimente meteorologice extreme. 

Nicio formulă plastică nu poate, credem, sintetiza mai bine 
contradicția paradisului pustiu decât Raportu! din 1807 asupra Tării 
Româneşti şi Moldovei, întocmit la solicitarea împăratului Napoleon I 
Bonaparte de către Charles Frédéric Reinhard, consulul general al 
Franţei în "Ţările Române, în care autorul evidenţiază ca nimeni 
altul contrastul izbitor și extraordinar care sălășluia în principatul 
valah, între binefacerile revărsate de natură și răul răspândit de 
om®. 


87 Holban, Maria. 1935. Texte d’un rapport inédit du Ministre Reinhard sur la V alachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
p. 126, apud Călători străini despre Tările Române în secolul al XIX-lea. 2004. Serie 
nouă. Volumul I (1801-1821). pp. 264. 


CAPITOLUL II 
CĂLĂTORIND PRIN VALAHIA 


A. Lipsa drumurilor şi a podurilor peste râuri 


Într-un memoriu redactat la 1780 de către Costantino- 
Guglielmo Ludolf care cuprinde o prezentare generală a Ţării 
Românești (remarcând între altele faptul că principatul valah este 
acoperit aproape în întregime cu cele mai frumoase păduri din 
lume), autorul menționează caracterul mlăștinos al teritoriului 
nord-dunărean precum și faptul că drumurile sunt foarte obosi- 
toare şi primejdioase pentru un călător străin. 


De-abia găseşti un drum printre aceste păduri atât de dese. [În 
Ţara Românească] nu sunt nici poduri, nici şosele. Cele mai 
multe râuri trebuie să fie trecute fie înot, fie cu barca, sau pe 
plute, care sunt totdeauna în stare proastă&. 


Observaţii similare privitoare la deficienţele cu care se con- 
frunta în epocă infrastructura de transport a Ţării Românești face, 
la 1822, francezul F.G. Laurengon, care remarcă faptul că este vina 
administraţiei valahe că în Ţara Românească nu sunt nici poduri şi 
nici bărci (cu unele excepţii) pe râuri. 


88 Oțetea, Andrei. 1930. Contribution à la question d'Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 
Bucureşti. pp. 348-349, apud Călători străini despre Ţările Române. Volumul X. Partea 
I. 2000. pp. 439-440. 


48 DEVĂLMĂȘIA VALAHĂ (1716-1828) 


Se trece prin vad cu riscuri şi primejdii, mai ales dacă a plouat la 
munte. Se ştie că în 1812, generalul locotenent în armata rusă, 
Arcadi Alexandrovici Suvorov, fiul faimosului Suvorov, s-a îne- 
cat la Râmnic, în apa Buzăului, care de obicei e un mic torent. 
Se întâmplă adesea asemenea accidente??. 


La 1807, într-un raport asupra "Ţării Românești şi Moldovei 
întocmit la solicitarea împăratului Napoleon I Bonaparte, Charles 
Frédéric Reinhard, consulul general al Franţei în Moldova, 
remarcă faptul că după o ploaie trecătoare, drumurile valahe ajung 
de neumblat, transformându-se într-o tină moale. La un sfert de 
leghe de capitală, spre exemplu, trăsurile se înfundă în noroi și la 
poalele munţilor țăranul, după ce și-a deshămat caii, așteaptă răb- 
dător să se zvânte drumul”. 

Nici în preajma adoptării Regulamentului Organic, în anul 
1830, situaţia nu pare sub nicio formă schimbată sub aspectul tra- 
versării apelor curgătoare, care tăiau căile de tranzit valahe prin 
vadul râurilor (în lipsa podurilor). Venind de la Braşov, pe valea 
Prahovei, drumul trecea, la 1830, „peste deal și vale, prin râpe, 
mocirle şi vaduri de ru“, astfel încât croitorul german Peter 
Dietrich Holthaus, originar din Westfalia şi supus prusac, a fost 
nevoit ca „în patru zile“, cât a durat călătoria, „să trecem prin apă 
de 72 de ori fiindcă în ţara asta nu sînt poduri ”!. 


8 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. p. 20, apud Călători străini despre Țările Române în secolul al XIX-lea. 
2005. Serie nouă. Volumul II (1822-1830). p. 31 n.66. 

% Holban, Maria. 1935. Texte d'un rapport inédit du Ministre Reinhard sur la Valachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
pp. 34-35, apud Călători străini despre Tările Române în secolul al XIX-lea. 2004. Serie 
nouă. Volumul I (1801-1821). p. 257. 

91 Pippidi, Andrei. 30 iunie 2007. Încă un călător de pe vremuri. În Dilema Veche. Anul IV. 
Nr. 177. http://www.dilemaveche.ro/index.php?nr=177&cmd=articol&id=6011, 
01.06.2008. 

B. Un mijloc „primitiv” de transport public: 
căruţă valahă de poştă (fără arcuri şi „dotată” 
cu un balot de paie în loc de banchetă) 


Într-o scrisoare redactată la București în luna ianuarie 1813 de 
către August Marie Balthasard Charles Pelletier, conte de Lagarde, 
și adresată prietenului său Jules Griffith, autorul remarcă faptul că 
de la Călăraşi (pe care îl descrie ca fiind „un amărât târgușor româ- 
nesc”) şi până la Bucureşti călătoreşti într-un fel de căruță plină cu 
paie (în loc de banchetă), așezată pe patru roți mici „fără obezi”, 
având înhămaţi patru cai cu frânghii în loc de hamuri. Întrucât 
într-un astfel de atelaj încape cu greu chiar și o singură persoană, 
această situație obligă să se folosească tot atâtea căruţe câţi călători 
și câte cufere sunt”?. 

În același an, 1813, la 30 mai, John Mac Donald Kinneir, 
căpitan scoţian în serviciul Companiei Indiilor şi agent diplomatic 
al guvernului britanic, care călătorea de la Viena la Constantinopol 
(tranzitând astfel Ţara Românească), străbate drumul de la Craiova 
până la București tot într-o astfel de căruță de poştă (în care de 
abia încăpea, cu dificultate, o singură persoană) şi remarcă faptul 
că prin stăruința şefilor de poștă din Ţara Românească a fost 
încărcat nejustificat la plată (cu șaptezeci de piaştri), întrucât aceş- 
tia au insistat să-i pună şase cai la trăsură, cu toate că aceasta ar fi 
putut să fie trasă cu uşurinţă de unul singur. 


Ca de obicei, nişte funii înlocuiau hăţurile, iar cei trei surugii ai 
mei n-aveau nici pantofi, nici ciorapi în picioare; tot restul 
îmbrăcăminţii lor era alcătuit dintr-o cămaşă albă, o pereche de 
iţari şi o căciulă din blană de miel”. 


92 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 318, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 562. 

% John Mac Donald Kinneir. 1818. Journey through Asia Minor, Armenia and 
Koordistan in the years 1813 and 1814. London. pp. 14-15, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). p. 597. 

La 1826, tranzitând principatul valah cu căruța valahă de 
poştă de la Dunăre până la București, ofițerul britanic Sir James 
Edward Alexander după ce menţionează că a fost înăbușit de praf 
călătorind prin Ţara Românească, stând pe paie (în loc de ban- 
chetă) la două picioare deasupra pământului, în niște căruțe joase 
de poştă (pentru o singură persoană) care n-aveau arcuri, aşezate 
pe patru roți şi trase de patru cai mici, dar puternici, care alergau 
cu o repeziciune nebunească peste bolovani, remarcă faptul că a 
întâmpinat în Ţara Românească 


cele mai proaste condiţii de transport care se pot închipui, 
menite a scoate şi sufletul afară din trupul unui păcătos”. 


În primăvara anului 1827 (prin lunile martie-aprilie), căpitanul 
de marină englez Charles Colville Frankland remarcă faptul că a 
părăsit Bucureștii cu patru căruţe, fiecare fiind trasă de câte patru 
cai mici și condusă de către un surugiu cu înfăţişare sălbatică, ce 
scotea chiote ascuţite pentru a conduce caii. 


Aceste căruțe mici au o înălțime cam de un picior şi jumătate de 
la pământ şi constituie mijloacele de transport cele mai pri- 
mitive şi mai neasemuite din câte am văzut sau auzit. Aşezat pe 
o legătură de fân [în loc de banchetă], eşti târât cu o iuţeală 
nemaipomenită prin bălți şi râuleţe, tufişuri şi gropi, zguduin- 
du-te de moarte prin violenţa şi repeziciunea mişcării. Cu toate 
neplăcerile şi starea deplorabilă în care te afli, nu poţi să nu râzi 
de felul caraghios în care îţi cauţi şi nu-ţi poţi găsi locul, stând 
când ghemuit jos pe mănunchiul de fân, când picior peste 
picior, şi când lungit pe spate cu picioarele ieşite afară, cu pri- 
mejdia de a fi sfărâmate de copitele cailor ce galopează; praful şi 
noroiul îţi sar în ochi, nas, urechi, cravată, păr şi pe toate părțile 
trupului”. 


%4 Alexander, Sir James Edward. 1827. Travels from India to England comprehending a 
visit to the Burman Empire, and a journey through Persia, Asia Minor, European Turkey 
în the years 1825-1826. London. p. 249, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). pp. 155-156. 

%5 Frankland, Charles Colville. 1829. Travels to and from Constantinople, în the years 
1827 and 1828; or a personal narrative of a journey fron Vienna, through Hungary, 

C. Spațiile publice de cazare: hanurile (puţine şi insalubre) 
şi staţiile de poştă (pline de purici) 


O problemă fundamentală evidențiată de absolut toți călătorii 
străini care au tranzitat principatul valah în secolul al XVIII-lea, o 
reprezintă lipsa hanurilor sau a spaţiilor de cazare care să ofere 
găzduire străinilor aflați în tranzit prin Ţara Românească, fapt 
remarcat în ianuarie 1813 şi de August Marie Balthasard Charles 
Pelletier, conte de Lagarde, care menţionează că în București, ca și 
în Turcia „nu se știe ce e un han%”. În realitate, în Ţara Româ- 
nească existau hanuri, iar în București și la Craiova cu atât mai 
mult, însă acestea aveau mai degrabă rosturi comerciale, fiind 
folosite preponderent drept spaţii comerciale, de vânzare şi expu- 
nere a produselor, dar și de stocare a mărfurilor (datorită con- 
diţiilor sporite de siguranţă), cazarea străinilor, în condiţiile unui 
flux relativ redus de călători străini care tranzitau Ţara Româ- 
nească în această perioadă, obișnuindu-se a se face în casele parti- 
cularilor. În lipsa unor atare condiţii de cazare pe întregul cuprins 
al Țării Românești, călătorii străini sunt nevoiţi cel mai adesea să 
înnopteze în mijlocul naturii, în jurul unui foc de tabără, cel mai 
adesea în pădure, ţinând cont de faptul că relieful valah era, la acea 
dată, majoritar împădurit. Atunci când, în mod excepţional, în 
București sau la Craiova puteau înnopta într-un han, condițiile de 
cazare remarcate de toţi călătorii străini „nu erau nici bune și nici 
sigure”. O mărturie în acest sens, din iunie-iulie 1794, aparţinând 
englezului John Bacon Sawrey Mortitt, scoate în evidenţă faptul că 


Transylvania, Wallachia, Bulgaria, and Roumelia, to Constantinople; and from that city to the 
Capital of Austria, by the Dardanelles, Tenedos, the Plains of Troy, Smyrna, Napoli di 
Romania, Athens, Egina, Poros, Cyprus, Syria, Alexandria, Malta, Sicil, Italy, Istria, 
Carniolia, and Styria. London: Editura Henry Colburn. pp. 39-41, apud Călători 
străini despre Ţările Române în secolul al XIX-lea. 2005. Serie nouă. Volumul II (1822- 
1830). p. 282. 

% Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 319, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 562. 

hanul din București în care înnoptase călătorul străin era aidoma 
cu o „casă smintită” [adică în mare neorânduială, zgomot şi lipsă 
de confort]. În preajma anului 1818, William Wilkinson, consul 
general britanic în Ţările Române, remarca faptul că până și în 
capitală „rar se pot găsi locuinţe la particulari”, însă problema 
cazării călătorilor străini pare să înceapă să îşi găsească o rezolvare 
viabilă către sfârşitul domniilor fanariote în principatul valah, prin 
edificarea „numai foarte târziu a unui hotel la Bucureşti, care este 
de foarte mare folos călătorilor, fiind bine mobilat şi foarte înzes- 
trat cu toate înlesnirile cerute”, un german’! fiind proprietarul şi 
directorul acestui hotel”. 

Până către sfârșitul secolului al XVIII-lea, când în principatul 
valah îşi fac apariţia staţiile de poştă, singura alternativă la înnop- 
tatul în pădure o reprezenta, cu excepția marilor oraşe (Bucureşti 
și Craiova), găzduirea oferită de un particular. Astfel, la 1740, tran- 
zitând "Ţara Românească, industriașul și negustorul francez Jean 
Claude Flachat, aflat în drum spre Constantinopol, menţionează 
că „în casele particulare! valahe în care eram găzduiți, eram 
poftiți în odăi mari a căror mobilă consta din două sau trei sofale, 
care la dormit nu sunt mai moi decât podeaua.” 


Cred că mai bine se simțeau caii noştri în grajdurile încăpătoare 
în care au fost închişi, decât noi pe sofale, unde am avut mult de 
îndurat din pricina insectelor. Mâncare nu se dă. Fiecare e silit 
să meargă să cerşească alimente, care se plătesc foarte scump. 


9% Mottitt, John Bacon Sawrey. 1794. Scrisori din Banat, Transilvania şi Tara 
Românească. Publicate de Matindin, G.E. 1914. The Letters of John B.S. Morritt of 
Rokeby, descriptive of journeys în Europe and Asia Minor în the years 1794-1796. 
London. p. 61, apud Călători străini despre Țările Române. Volumul X. Partea II. 
2001. p. 1239. 

98 Este vorba de vienezul Brenner care a ridicat un hotel la București, numit mai târziu 
„Hotel d'Europe”, pe uliţa nemţească (Lipscani) în apropiere de biserica Stavropoleos 
(Cf. Potra, George. 1985. Istoricul hanurilor bucureştene. Bucureşti. p. 149). 

% Wilkinson, William. 1820. An Account of the Principalities of Wallachia and Moldavia 
with various political observations relating them. London. p. 92, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). p. 628. 
100 Descrierea este, după câte se pare, a unei case de țară înstărite, care nu putea fi 
decât una boierească. 

Am fost nevoiţi să mâncăm din merindele pe care le aveam pre- 
gătite, pentru că nu aveau aici de vânzare decât pâine neagră!0!. 


Dacă industiiașul şi negustorul francez Jean Claude Flachat 
este nemulțumit de condiţiile de cazare oferite la 1740, foarte pro- 
babil de o casă boierească valahă de ţară dotată totuși cel puţin cu 
odăi mari, să vedem dar care sunt impresiile de călătorie privitoare 
la acest subiect ale lui Alexandre Maurice Blanc de Lanautte, conte 
d'Hauterive, care prin februarie-martie 1785 călătoreşte dinspre 
Constantinopol, prin Ţara Românească, înspre Moldova, în suita 
noului domn al Moldovei, Alexandru Mavrocordat Firaris (recent 
înscăunat de către Poarta otomană în tronul moldav), și care, 
deplasându-se de la Slobozia!%2 la Grădiştea!%5, nu găseşte cazare 
decât într-un bordei țărănesc valah, și asta numai după ce a rătăcit 
timp de o oră de-a lungul unui râu!0 îngheţat, împotriva vântului, 
la nimereală, din colibă [în colibă] spre a cerși un loc de înnoptare. 


Trebuie spus că într-un spaţiu strâmt de zece picioare în toate 
direcţiile, dormim claie peste grămadă trei călători, opt servi- 
tori, două femei, trei țărani, doi copii, care se înlocuiesc unul pe 
altul cu plânsul, un câine care îi însoţeşte, pisici, găini, gâşte, 
cinci sau şase cojoace şi patru cufere. Colac peste pupăză, un 
turc din alaiul nostru a murit astăzi de ciumă, de care s-a îmbol- 
năvit la Silistra. Frigul, plictiseala, deznădejdea şi câteodată foa- 
mea sunt şi ele prezente. Iată diferite feluri de a muri!05. 


La 1780 avem prima descriere a unei staţii valahe de poștă. 
Menţiunea îi aparţine arheologului şi numismatului italian Domenico 
Sestini, care, după cum consemnează în memoriile sale de 


101 Jean-Claude Flachat. 1766. Observations sur le commerce et sur les arts. Volumul I. 
Lyon. pp. 345-349, apud Călători străini despre Țările Române. Volumul IX. 1997. 
pp. 258-259. 

102 Oraşul Slobozia, localitate din judeţul Ialomiţa. 

103 Grădiştea, sat şi comună în judeţul Brăila. 

104 Râul Buzău. 

105 Ubicini, Abdolonyme. 1877. Journal inédit d'un voyage de Constantinople à Jassi, 
capitale de la Moldavie, dans l'hiver de 1785, par le Comte d’Hauterive. În Revue de 
geographic. Tome IL. pp. 214-237, apud Călători străini despre Tările Române. Volumul 
X. Partea I. 2000. p. 685. 

călătorie, ajunge în satul Găești, în judeţul Vlașca, unde face un 
popas şi trage la căpitanul [de poștă] de acolo, care îi pune la 
dispoziţie locuinţa lui (în fapt staţia de poştă Găeşti), care 


era aproape decentă dar nu de tot, căci am petrecut noaptea 
puţin cam rău, din cauza unui mare număr de insecte care şi în 
româneşte se numesc purici şi tovarăşul nostru [de drum] Padre 
Virgilio care trebuia să fie mereu mai înclinat spre răbdare, 
părea cel mai desperat dintre toţi de un asemenea neajuns19. 


La 1794 (prin lunile aprilie-mai), James Dallaway remarcă şi el 
faptul că în Ţara Românească nu sunt hanuri!0, iar stațiile de 
poştă nu oferă înlesniri, cu excepţia cailor, foarte mici și slabi, care 
rareori sunt folosiţi pentru trasul trăsurilor!08, 

O altă descriere a staţiilor de poștă valahe îi aparţine lui John 
Mac Donald Kinneir, căpitan scoţian în serviciul Companiei 
Indiilor și agent diplomatic al guvernului britanic, care la 30 mai 
1813, călătorind dinspre Viena către Constantinopol prin Țara 
Românească, remarcă faptul că menzilurile valahe erau foarte mici 
și construite din lemn, aşezate în pădure, unde un număr oarecare 
de cai erau întreținuţi fără nicio cheltuială, deoarece aceştia găseau 
hrana într-o păşune sălbatică de care era plină toată țara!®, 

Prin lunile martie-aprilie 1827, călătorind prin Ţara Româ- 
nească, căpitanul de marină englez Charles Colville Frankland, 
menţionează că în localitatea rurală Daia stația de poștă este 
amplasată într-o colibă săracă şi murdară, în care autorul a fost 


106 Sestini, Domenico. 1815. WVzaggio curioso-scientifico-antiquario per la Valachia, 
Transilvania e Ungheria fino a Viena. Florenţa. pp. 16-17, apud Călători străini despre 
Țările Române. Volumul X. Partea I. 2000. p. 343. 

107 Se face referire la hanurile pentru călători înlocuite în oarecare măsură cu sta- 
ţiile de poştă sau menzilurile, hanurile din Bucureşti având rosturi mai mult 
comerciale. 

108 Dallaway, James. 1794. Călătoria prin Banat, Transilvania și Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VIII. Nr. 3. p. 473, apud Călători străini despre Țările Române. Volu- 
mul X. Partea II. 2001. pp. 1218-1219. 

109 John Mac Donald Kinneir. 1818. Journey through Asia Minor, Armenia and 
Koordistan în the years 1813 and 1814. London. p. 15, apud Călători străini despre Țările 
Române în secolul al XIX-lea. 2004. Serie nouă. Volumul I (1801-1821). p. 597. 

nevoit să poposească peste noapte, fiind, ca de obicei, chinuit de 
insecte (noaptea) și suferind de pe urma zguduiturilor căruței 
(ziua)!10, 

O descriere completă a interiorului unei stații valahe de poștă 
ni s-a păstrat din anul 1797 (lunile martie-aprilie), iar relatarea îi 
aparţine lui Philip Jackson. Pe durata călătoriei de la București 
la locul de carantină [de la Turnu Roșu, la granița dintre Ţara 
Românească cu Transilvania] Philip Jackson ajunge, seara târziu, la 
o căsuţă sărăcăcioasă de poştă în care locuia „căpitanul de poștă”, 
un omuleț morocănos, cu o nevastă tânără, trupeşă și frumoasă și 
care, conform aprecierilor călătorului străin, alcătuiau un cuplu cât 
se poate de nepotrivit. 


Într-o mică oală de tinichea gazdele valahe fierbeau câteva 
boabe de fasole; din fericire, proviziile noastre erau mai consis- 
tente, căci dacă am fi fost nevoiţi să ne ospătăm din sărăcia lor, 
cu siguranţă că am fi rămas flămânzi; apoi, când ne-am retras să 
ne odihnim, ce uimire pentru mine să constat că patul nostru 
era un prici lat, pe care mai întâi s-au întins căpitanul de poştă şi 
tânăra lui soţie, ca două scrumbii pe o tarabă, iar la celălalt 
capăt, ca să fiu mai exact, la picioarele lor, tovarăşul meu şi cu 
mine; bătrânul soldat şi una din călăuze s-au culcat la picioarele 
noastre şi tot aşa până când toată lumea şi-a găsit un loc!!!. 


Ceea ce l-a uimit însă în cel mai înalt grad pe Philip Jackson a 
fost familiaritatea tinerei sale gazde feminine, o femeie, apreciată de 
călătorul englez ca fiind „cu adevărat atrăgătoare” şi care, înainte 


110 Frankland, Charles Colville. 1829. Travels to and from Constantinople, în the years 
1827 and 1828; or a personal narrative of a journey fron Vienna, through Hungary, 
Transylvania, Wallachia, Bulgaria, and Roumelia, to Constantinople; and from that city to the 
Capital of Austria, by the Dardanelles, Tenedos, the Plains of Troy, Smyrna, Napoli di 
Romania, Athens, Egina, Poros, Cyprus, Syria, Alexandria, Malta, Sicil, Italy, Istria, 
Carniolia and Styria. London: Editura Henry Colburn. pp. 39-41, apud Călători 
străini despre Ţările Române în secolul al XIX-lea. 2005. Serie nouă. Volumul II (1822- 
1830). p. 282. 

111 Jackson, Philip. 1797. Relatarea călătoriei prin Tara Românească şi Transilvania. 
Publicată de Eric D. Tappe şi Trevor J. Hope. 1987. The Balkan Travel of Philip 
Jackson in 1797. În Revue Roumaine d'Histoire. An XXVI. Nr. 1-2. pp. 104-105, apud 
Călători străini despre Ţările Române. Volumul X. Partea II. 2001. pp. 1284-1285. 

de a se culca, s-a dezbrăcat în văzul tuturor străinilor, rămânând 
foarte repede într-un costum nu departe de cel al „mamei noastre 
Eva”. Nu a roşit deloc şi nicidecum nu i s-a părut că lucrul pe care îl 
făcuse ar fi fost mai necuviincios decât acela pe care îl face un băr- 
bat atunci când își dezbracă haina. Fiind obosit, Philip Jackson men- 
ţionează în memoriile sale că a adormit foarte curând la picioarele 
gazdei sale valahe, situaţie pe care o descrie drept „destul de 
jenantă”, chiar şi pentru un bărbat zdrobit de oboseală, așa cum era 
autorul la momentul în cauză. Fiind foarte aproape de graniţa dintre 
principatul valah și Transilvania austriacă, autorul nu își poate reține 
satisfacția că în curând avea să părăsească o țară pe care o considera 
barbară [Ţara Românească] pentru a intra pe teritoriul unui aliat și 
prieten creştin. 


CAPITOLUL III 
VRĂJMĂȘIA VREMURILOR. 
VALAHIA — „LĂCAŞ AL GROAZEI”? 


A. Zavere, răzmeriţe, războaie, invazii militare, 
operațiuni de jaf şi pradă 


Căci în vreme de 24 de ani, de 4 ori ne-am lăsat casele şi 
tot avutul, fugind în străinătate, şi când ne-am întors, am 


găsi? toate desfiintate”. 


Ceea ce marchează distinctiv secolul al XVIII-lea față de alte 
perioade istorice comparabile este poate lipsa cronică de securitate 
pe care o resimte în mod acut spațiul public al Țării Românești și 
mai cu seamă „biata raia valahă”. În această perioadă confruntările 
militare dintre imperiile vecine (toate fiind purtate pe teritoriul valah 
cu efecte negative asupra dezvoltării durabile a Ţării Româneşti), 
invaziile militare permanente asupra teritoriului valah şi abuzurile 
la care se dedau armatele de ocupaţie (care prejudiciază populația 
civilă), operaţiunile de jaf şi pradă organizate de bande de tâlhari 
proveniți de la sud de Dunăre (teritoriu otoman aflat sub juris- 
dicția unor pașale care îndrăzneau să nesocotească autoritatea 
sultanului), toate acestea se succed cu o repeziciune alarmantă, 
alterând grav prin consecinţele lor nefaste calitatea vieţii, și așa 


112 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. p. 164. 

precară, trăită în permanentă incertitudine și insecuritate în Ţara 
Românească. Între 1716 şi 1829 au loc nu mai puţin de 6 confrun- 
tări armate între puterile beligerante vecine Țării Româneşti (toate 
manifestând deschis pretenţii imperiale de stăpânire asupra terito- 
riului nord-dunărean): între 1716-1718 (război austro-turo), 1735- 
1739 (război austro-ruso-ture), 1768-1774 (război ruso-turc), 
1787-1792 (război austro-ruso-turc), 1806-1812 (război ruso-turc), 
1828-1829 (război ruso-turc). La toate acestea se adaugă operațiu- 
nile de jaf şi pradă pentru care sunt responsabile anumite forma- 
puni militare neregulate (care se alăturau de fiecare dată, în caz de 
război, unuia sau altuia dintre combatanți) cum sunt tătarii, arnău- 
ţii albanezi, pandurii olteni, precum și celelalte populaţii alogene 
de la sud de Dunăre care invadau Ţara Românească în scopul de a 
tâlhări principatul valah ori de câte ori aveau prilejul. In contextul 
destrămării Imperiului Otoman, la toate acestea se adaugă şi 
incursiunile prădalnice la nord de Dunăre ale guvernatorilor rebeli 
de provincii turceşti care îndrăzneau să nesocotească autoritatea 
sultanală de la Constantinopol, paşa de Vidin — Pazvantoglu sau 
aianul independent de Rusciuk — Mustafa Bairaktar. 

În faţa valurilor necontenite de violenţe, distrugeri, „pustiiri”, 
incendieri, războaie și omoruri pe care populația autohtonă le-a 
îndurat cu stoicism, singura alternativă care rămânea „lăcuitorilor” 
era fuga în păduri, în zonele retrase de munte sau peste graniţă, în 
Transilvania și chiar la sud de Dunăre, în spaţiul otoman. Călătorul 
străin William Eton este martor, la 1777, la o astfel de fugă în 
păduri și în munți a „lăcuitorilor” orașului Galaţi, îndată ce se zvo- 
neşte sosirea apropiată a unei armate turcești, pentru ca populația 
autohtonă să își pună la adăpost „vieţile netrebnice” și să își 
ascundă puţinele lor lucruri mai de preţ. 


Eu însumi am fost martor al spaimei moldovenilor într-o aseme- 
nea împrejurare. Fiind prizonier în 1778 la Galaţi, am fost trezit 
într-o noapte de strigăte de femei şi de zgomotul pregătirilor 
făcute de oraşul întreg pentru a fugi la zvonul [care s-a dovedit 
în cele din urmă a fi neîntemeiat] apropierii unei armate tur- 
ceşti. Am aflat atunci că orice familie avea o căruţă şi unul sau 
mai mulți cai pentru a scăpa în caz de primejdie. Soldaţii turci, 

chiar dacă stau puţin timp într-un loc, fac atâta pagubă, încât 
nenorociţii de moldoveni şi de munteni, când se întorc la casele 
lor, după ce s-au retras aceşti monştri, nu pot, vreme foarte 
îndelungată, să-şi reclădească casele şi să-şi facă rost de sămânță 
şi de alte lucruri necesare pentru a-şi cultiva ogoarele şi viile pe 
care turcii le-au scos din rădăcini!13. 


Acesta este motivul pentru care teritoriul Țării Româneşti le 
apărea călătorilor străini care au tranzitat principatul valah de-a 
lungul secolului al XVIII-lea drept depopulat masiv, deși, în mod 
paradoxal, natura paradisiacă şi abundentă ar fi trebuit să constituie 
o garanţie a traiului bun al populaţiei autohtone pe aceste meleaguri. 

Inceputul de secol al XVIII-lea este marcat în Țara Româ- 
nească odată cu instalarea domniilor fanariote în tronul voievodal 
valah, dar şi de o confruntare militară austro-turcă (între 1716- 
1718) purtată inclusiv pe teritoriul valah, care s-a soldat cu pierde- 
rea Olteniei de către Țara Românească în favoarea Imperiului 
Habsburgic. Într-un raport întocmit de căpitanul austriac de 
Sainte-Croix (încartiruit la mănăstirea Tismana — în Oltenia ocu- 
pată de austrieci) și adresat la 2 septembrie 1716 generalului conte 
de Stainville (comandantul militar imperial austriac în Transilvania 
și Director Suprem al Olteniei) este descrisă succint starea de inse- 
curitate absolută care domnea la acea dată în fosta Valahie Mică, 
menţionându-se în acest sens faptul că în Oltenia „nu se aude 
decât de jafuri și tâlhării făptuite chiar contra celor mai mari 
boieri”114. Prezentând detaliat această situaţie critică, la 10 septem- 
brie 1716, căpitanul de Sainte-Croix precizează faptul că 


pe oriunde te duci [în Oltenia] este totul pustiu, pe de o parte 
din cauza tătarilor, pe de alta din a husarilor noştri care au 
devastat toată ţara deja secătuită chiar fără de aceasta. Mi se 
scrie că anume husarii jefuiesc şi fură în aşa hal încât nici nu 


115 Eton, William. 1809. A Survey of the Turkish Empire. Ediţia a 4-a. Londra. pp. 288- 
289, apud Călători străini despre Ţările Române. Volumul X. Partea I. 2000. pp. 281-282. 
114 Căpitanul de Sainte-Croix. 1716. Rapoartele de la Tismana. Publicate de Constantin 
Giurescu. 1913. Material pentru istoria Olteniei supt austrieci. Volumul I. 1716-1725. 
București. p. 25, apud Călători străini despre Țările Române. Volumul TX. 1997. p. 34. 

se poate descrie. "Țăranii, de teamă de a nu fi jefuiţi, se ascund în 
tot locul prin păduri şi de aceea nu poate fi procurată subzis- 
tenţa pentru trupele [austriece] de aici!15. 


Într-un raport întocmit la 14 septembrie 1716, același căpitan 
de Sainte-Croix insistă asupra comportamentului complet neadec- 
vat al trupelor de cavalerie maghiare aflate sub comandă austriacă 
în Oltenia, care împotriva oricărei aşteptări „au alergat ici şi colo 
după jaf şi pradă”116. 

Cu privire la efectele distrugătoare ale aceluiași pustiitor 
război austro-turc (1716-1718), un alt căpitan austriac, Friedrich 
Schwanz von Springfels, într-un material numit Descrierea Olteniei 
întocmit la solicitarea guvernului imperial austriac şi înaintat la 
Viena la 30 aprilie 1723 împreună cu un registru al localităților din 
Oltenia indicate pe o hartă a regiunii, se menţionează faptul că 
odinioară Craiova a fost o localitate foarte cunoscută datorită 
comerțului care se făcea în Oltenia. Autorul deduce că în trecut 
comerțul trebuie să fi fost înfloritor în fosta Valahie Mică, iar 
provincia prosperă economic, datorită existenţei, în capitala 
Băniei, a unui depozit permanent al companiei orientale de comerț 
(o clădire lungă cu pereţi de cărămidă, bine închisă și numită 
han)!!7. Dar în urma războiului austro-turc (1716-1718) purtat pe 
teritoriul Olteniei 


toate aceste clădiri au fost toate arse!!8 de turci în timpul ulti- 
mului război astfel că din ele au rămas doar zidurile!!?. 


115 Căpitanul de Sainte-Croix. 1716. Rapoartele de la Tismana. Publicate de 
Constantin Giurescu. 1913. Material pentru istoria Olteniei supt austrieci. Volumul |. 
1716-1725. Bucureşti. pp. 29-32, apud Călători străini despre Ţările Române. Volumul 
IX. 1997. pp. 35-37. 

116 Căpitanul de Sainte-Croix. 1716. Rapoartele de la Tismana. Publicate de 
Constantin Giurescu. 1913. Material pentru istoria Olteniei supt austrieci. Volumul |. 
1716-1725. Bucureşti. p. 37, apud Călători străini despre Ţările Române. Volumul TX. 
1997. p. 39. 

117 Hanul a fost construit de către egumenul mănăstirii Hurez, care percepe 
negustorilor o chirie anuală pentru odăi. 

118 Se menţionează că ulterior, odată cu intrarea Olteniei sub stăpânire austriacă, 
aceste clădiri au fost din nou refăcute şi utilizate drept magazii pentru cartierul 
comandantului provinciei. 

O altă relicvă care amintea încă de război la 1723, la 5 ani deci 
de la sfârșitul acestuia, era mănăstirea Strehaia (destul de bine clă- 
dită, cu biserica izolată în mijlocul unei curți înconjurate de clădiri 
înalte, cu două caturi, cu odăi boltite, pivnițe bune și bine închise), 
dar care 


în timpul războiului din urmă cu turcii au fost arse cu desăvâr- 
şire de tătari!20. 


În judeţul Romanați, care la acea vreme avea drept reşedinţă 
de judeţ localitatea Caracal (ajunsă un biet târg după 1718), se 
afla şi localitatea Brâncoveni, „locul de obârşie” al domnului 
Constantin Brâncoveanu, unde 


a fost un palat mare [ctitorie voievodală], dar care a fost devastat 
de către tătari în timpul ultimului război!?1. 


Într-un alt Raport austriac despre Oltenia întocmit la 1727 de 
către generalul conte Charles de Tige (Karl von Tige), comandant 
militar imperial austriac al Transilvaniei și Director Suprem al 
Olteniei (între 1725-1730), se precizează faptul că această „pro- 
vincie nenorocită” [Oltenia] a fost adusă în așa hal (atât ca urmare 
a războiului austro-turc purtat între 1716-1718 inclusiv pe teritoriul 
valah, cât mai ales ca urmare a proastei administrări habsburgice), 


încât este o adevărată jale s-o vezi atât de părăsită şi de nelocuită. 


Voi păstra tăcere asupra uciderilor, tiranizărilor şi fraudelor şi a 
altor grozăvii înspăimântătoare la care au fost supuşi bieţii 
români!22. Din regiunea aceasta [Oltenia] nu mai este nimic 


119 Căpitanul Friedrich Schwanz von Springfels. 1723. Descrierea Olteniei. Publicată de 
Eudoxiu de Hurmuzaki. 1897. Documente privind istoria României. Volumul TX. 
București. p. 631, apud Călători străini despre Țările Române. Volumul TX. 1997. pp. 58-59. 
120 Căpitanul Friedrich Schwanz von Springfels. 1723. Descrierea Olteniei. Publicată 
de Eudoxiu de Hurmuzaki. 1897. Documente privind istoria României. Volumul IX. 
Bucureşti. p. 633, apud Călători străini despre Ţările Române. Volumul TX. 1997. p. 62. 
121 Căpitanul Friedrich Schwanz von Springfels. 1723. Descrierea Olteniei. Publicată 
de Eudoxiu de Hurmuzaki. 1897. Documente privind istoria României. Volumul IX. 
Bucureşti. pp. 634-635, apud Călători străini despre Țările Române. Volumul TX. 1997. 
p. 64. 

122 Se face referire la populaţia românească din Oltenia, provincie aflată la acea 
dată sub stăpânire habsburgică. 

vrednic de luat în seamă, decât la Brâncoveni, pământ fiscal, 
unde se găsea un palat măreț, distrus recent de tătari, ce fusese 
zidit odinioară de principele Constantin Brâncoveanu!7. 


Dintr-un alt document (Scurtă descriere a mănăstirilor celor mai 
însemnate şi a locurilor mai apărate din Oltenia austriacă, împărătească) 
întocmit de colonelul inginer militar I.C. Weiss la 1731, reiese 
faptul că mănăstirea românească Tismana a fost ocupată în anul 
1717, în timpul confruntărilor austro-turce, de turcii veniţi de la 
Orșova, şi care au fost călăuziţi pe teritoriul valah de câţiva hai- 
duci!” localnici care, pactizând cu turcii, i-au trădat pe cei [rămaşi] 
în mănăstire. 

Turcii au ocupat mănăstirea şi i-au ars acoperişul şi au măcelărit 
pe ceilalți haiduci, care se aflau acolo [şi care nu au trădat], şi pe 
călugări, afară de cei care şi-au găsit scăparea într-o peşteră sau 
grotă săpată de natură în stâncă!25. 


În ceea ce priveşte distrugerile cauzate principatului valah 
între 1735-1739 (ca urmare a desfășurării războiului austro-ruso- 
turc purtat inclusiv pe teritoriul Țării Românești), într-o însemnare 
din epocă, datată 12 septembrie 1737, se precizează faptul că 


s-au prădat Târgoviştea şi s-au arsu, în vremea când au venit 
catanele [austriece] aici în ţară, în zilele lui Costandin Nicolae!26 
voevod!?7. 


Într-o scrisoare (nr. 154) expediată din București la data de 23 
octombrie 1739 (în momentul în care războiul austro-ruso-turc, 


123 Generalul conte Charles de Tige (Karl von Tige). 1727. Raport despre Oltenia. 
Publicat de Constantin Giurescu. 1913. Material pentru istoria Olteniei supt austrieci. 
Volumul II. Bucureşti. pp. 210-213, apud Călători străini despre Țările Române. 
Volumul IX. 1997. pp. 154-156. 

124 Termen folosit pentru luptătorii neregulaţi din rândul populaţiei creştine băş- 
tinaşe care s-au ridicat la luptă contra turcilor. 

125 Colonelul inginer militar I.C.Weiss. 1731. Scurtă descriere a mănăstirilor celor mai 
însemnate şi a locurilor mai apărate din Oltenia austriacă, împărătească, anexată planurilor şi 
prospectelor. Publicată în Arhivele Olteniei. 1928. An. VII. p. 284, apud Călători străini 
despre Ţările Române. Volumul TX. 1997. p. 187. 

126 Constantin Mavrocordat, în a treia sa domnie în Ţara Românească (1735-1741). 

127 Corfus, Ilie. 1975. Însemnări de demult. Taşi: Junimea. p. 70. 

purtat inclusiv pe teritoriul valah între 1735-1739, se terminase, iar 
pacea fusese deja semnată la Belgrad) de către secuiul Klemen 
Mikes în care acesta se referă la timpul petrecut în Ţara Româ- 
nească, acesta precizează că la București 


mă tem de cazaci, căci deşi e pace!%, totuşi multe sute de inşi, 
părăsind armata [ţaristă] au trecut încoace ca să prade!?. 


Cu privire la securitatea drumurilor publice valahe, într-o notă 
de jurnal de călătorie, datată 27 iunie 1740, întreprinsă în Țara 
Românească de doi meșteșugari germani, Andreas Jăschke şi 
Zacharias Hirschel, la numai un an de la terminarea războiului 
austro-ruso-turc (1735-1739), se face menţiunea că pe drumul din- 
tre Câmpulung, şi București 


nu se poate călători pe jos din pricina apelor mari şi a tâlharilor 
numeroşi 3%. 


O informaţie similară referitoare la aceeași lipsă de siguranță 
a spaţiului public valah ne este furnizată, tot la 1740, şi de 
industriaşul și negustorul francez Jean Claude Flachat, care la data 
enunțată tranzitează Țara Românească, într-o caravană bine păzită 
(alături de alți negustori occidentali), în drum spre Constantinopol, 
luând astfel contact cu realitățile valahe. 


Ar fi greu să te poţi lipsi de escortă [în Țara Românească]: călă- 
torul e veşnic hărțuit de tâlharii români, turci şi unguri. Aceşti 
hoţi sunt foarte numeroşi; e foarte primejdios să te dăpărtezi 
singur de oraş. Am petrecut zile întregi în codri mari şi 
întunecoşi fără a lăsa armele din mână. Nu găseşti în cale decât 
sate păcătoase, locuite de greci, hoţi de meserie, care împânzesc 
drumurile ca să jefuiască pe trecători. Uneori chiar se strâng 


128 Se face referire la pacea cu care s-a încheiat războiul austro-ruso-turc, care s-a 
purtat pe teritoriul Ţărilor Române în perioada 1735-1739. 

129 Klemen Mikes. 1739. Scrisoarea nr. 154. Publicată în Analele Dobrogei. 1923. An 
TV. Nr. 4. p. 116, apud Călători străini despre Țările Române. Volumul TX. 1997. p. 206. 
130 Andreas Jăschke şi Zacharias Hirschel. 1740. Călătoria în Tara Românească. 
Publicată de Hans Petri. O scrisoare necunoscută a domnitorului Constantin Mavrocordat 
din anul 1740. Analele Academiei Române. M.S.I. MI, t. XXII (1939-1940), Mem. 
8. p. 206, apud Călători străini despre Ţările Române. Volumul TX. 1997. p. 249. 

laolaltă şi se năpustesc asupra caravanelor, când îşi închipuie că 
vin pe neaşteptate şi că nu li s-ar putea împotrivi. Eram peste o 
sută de oameni, greci, români, turci şi ieniceri, toţi bine înar- 
maţi, cu toate acestea eram întotdeauna cu ochii în patru, ceea 
ce nu era de prisos, căci aceşti tâlhari au avut în mai multe 
rânduri îndrăzneala să ne hărțuiască la trecători ale căror poteci 
le cunoşteau mai bine ca noi. Noi mergeam în grup strâns. 
Carele noastre erau mereu înconjurate de călătorii care urmau 
pe jos. Era vai de cel care ar fi făcut greşeala să se depărteze de 
ele. Niciodată nu mi s-a părut o călătorie atât de lungă!5!. 


O mărturie privind încrâncenarea cu care a fost purtat inclu- 
siv pe teritoriul valah războiul austro-ruso-ture (1735-1739), lasă la 
1746 (lunile iunie-august) şi mitropolitul Neofit din Creta al 
Ungrovlahiei, care la data menţionată întreprinde o călătorie prin 
Țara Românească pentru a inspecta starea mănăstirilor și a moși- 
ilor mitropolitane. Ajungând în orașul Pitești, în care „s-a purtat în 
timpurile trecute războiul dintre turci și austrieci!%, turcii având 
drept conducător pe Murtaza, paşă cu două tuiuri, iar austriecii pe 
un colonel oarecare şi pe fiul unei contese!%, mitropolitul însem- 
nează în jurnalul său de călătorie că 


în acest război au învins turcii şi colonelul [austriac] a fost ucis 
şi capul său a fost adus la Bucureşti, şi l-am văzut şi noi, şi încă 
două-trei căruţe de capete de-ale austriecilor!3%. 


Ajungând la mănăstirea Câmpulung, mitropolitul Neofit 
Cretanul al Ungrovlahiei remarcă faptul că, înainte de purtarea 
războiului austro-ruso-ture (între 1735-1739) pe teritoriul valah, se 
făcea în această localitate un târg însemnat care era cunoscut chiar 
și în Europa, fiindcă se adunau în fiecare an negustori „ca la 
20.000 sau 30.000 de oameni”. Tocmai pentru a putea servi în 


131 Jean-Claude Flachat. 1766. Observations sur le commerce et sur les arts. Volumul I. Lyon. 
pp. 345-349, apud Călători străini despre Țările Române. Volumul TX. 1997. pp. 258-259. 
132 Războiul austro-ruso-ture din 1735-1739, încheiat prin pacea de la Belgrad. 

133 Locotenentul conte Bârkozy, trimis cu 600 de oameni la Piteşti. 

134 Mitropolitul Neofit din Creta. 1746. Condica mitropolitului Neofit. Biblioteca 
Academiei Române, ms.rom. 2106. F. 6v°, apud Călători străini despre Ţările Române. 
Volumul IX. 1997. p. 340. 

chip optim acestor rosturi comerciale, mănăstirea [Câmpulung] 
avea și un han unde se ţinea târgul, acesta fiind înconjurat cu un 
zid de piatră, înăuntrul căruia erau şi foarte multe prăvălii. 


Acum însă [târgul] nu se mai face, fiindcă s-au stricat în timpul 
tulburărilor, [iar] prăvăliile au fost dărâmate din temelie cu zid 
cu tot din ordinul împărătesc [al turcilor] în timpul războiului 
trecut între turci şi austrieci, fiindcă acolo se întărise Gillani!35, 
generalul austriecilor, cu oastea sa136, 


În Memoriile sale (1767-1769), baronul francez Francois de 
Tott, care în această perioadă tranzitează ara Românească, 
descrie și el, ca de altfel şi Constantin Dapontes!5 (tuns în mona- 
hism sub numele de Chesarie), „prădăciunile, pustiirile, robirile şi 
stivirile!5%” suferite de principatul valah de pe urma trupelor tur- 
ceşti cobeligerante în războiul ruso-turc, derulat între 1768-1774 
(inclusiv în spațiul românesc), „care [trupe otomane] nu avuseseră 
altă grijă de fapt decât să-şi] distrugă propria lor ţară” (în accep- 
punea că Țara Românească se afla sub dominație otomană). 

Nu este pe lume grozăvie pe care să nu o fi făptuit-o aceşti turci 
şi, asemenea soldaţilor fără frâu, care în timpul jefuirii unui oraş 
nu se mulțumesc să rânduiască totul după cheful lor, ei mai 
umblă şi după succese din cele mai puţin vrednice a fi dorite, 
câţiva spahii îşi îndreptaseră [în Țara Românească] atentatele 
până şi asupra bătrânului rabin al sinagogii, precum şi a arhie- 
piscopului ortodox15%. 


135 LF. Gylâni von Lâszy, general austriac însărcinat în iulie 1737 să ocupe 
regiunea muntoasă a "Ţării Românești. 

136 Mitropolitul Neofit din Creta. 1746. Condica mitropolitului Neofit. Biblioteca 
Academiei Române, ms.rom. 2106. F. 22v°, apud Călători străini despre Ţările 
Române. Volumul IX. 1997. p. 342. 

137 Fost secretar al domnului Constantin Mavrocordat. 

138 Constantin Dapontes. (după) 1777. Descrierea geografică a Daciei. Publicată în 
Biserica ortodoxă română. În traducerea lui Constantin Erbiceanu. 1890. An XIV. 
pp. 358-359, apud Călători străini despre Ţările Române. Volumul IX. 1997. p. 389. 

139 Baronul François de Tott. 1785. Mepoires du baron de Tott sur les Turcs et les 
Tartares. Amsterdam. II. pp. 104-105, apud Călători străini despre Ţările Române. 
Volumul IX. 1997. p. 616. 

Despre excesele („sub orice închipuire”) făptuite cu ocazia 
trecerii sau stabilirii în Țara Românească a unei armate turcești în 
timp de război, „prădând și pustiind ţara şi adeseori distrugând 
sate întregi și măcelărind pe locuitorii lor lipsiți de apărare”, face 
vorbire la 1777 și William Eton care menţionează faptul că aceste 
acte de barbarie la care se dedau permanent „hoardele nediscipli- 
nate” otomane au constituit întotdeauna un subiect însemnat de 
plângeri din partea locuitorilor autohtoni, 

Vorbind despre consecinţele nefericite ale războiului ruso- 
turc (derulat între 1768-1774 inclusiv pe teritoriul valah) şi despre 
suferințele multiple suportate de populaţia autohtonă, Jean-Louis 
Carra scoate în evidență, la 1777, în Disertație geografică, istorică şi 
politică asupra Moldovei şi [ării Româneşti deteriorarea calităţii vieţii în 
Țara Românească și scumpirea produselor cerealiere datorate 
efectelor negative ale războiului asupra cultivării pământurilor. 


Înainte de ultimul război!41, o kilă de grâu nu valora decât 2 
piaştri turceşti, adică 5 livre franceze; o kilă de secară, un pias- 
tru, iar jumătate kilă de orz, un piastru. Toate aceste produse 
aproape că şi-au îndoit preţul de când s-a făcut pace [în anul 
1774142. 


În Raport cu privire la Oltenia întocmit de colonelul în armata 
habsburgică Karl Friedrich von Magdeburg, la 1778, sunt men- 
ţionate lipsurile cu care se confrunta Valahia Mică la câţiva ani de 
la terminarea pustiitorului război ruso-turc (derulat între 1768- 
1774 şi care a afectat grav spaţiul valah). 


14 Eton, William. 1809. A Survey of the Turkish Empire. Ediţia a 4-a. Londra. 
pp. 288-289, apud Călători străini despre Ţările Române. Volumul X. Partea I. 2000. 
pp. 281-282. 

141 Se face referire la războiul ruso-turc care s-a purtat pe teritoriul țărilor române 
în perioada 1768-1774. 

142 Jean-Louis Carra. 1777. Disertaţie geografică, istorică şi politică asupra Moldovei şi 
Täării Româneşti. Manusctis francez aflat în cartoanele Ministerului Afacerilor 
Străine din Paris. Volumul 13. Mémoires et documents. Fondul Turquie. Anii 1760- 
1839. Fol. 71v° -72, apud Călători străini despre Ţările Române. Volumul X. Partea I. 
2000. pp. 246. 

De cai este mare lipsă pretutindeni, căci aceştia au fost luaţi cu 
desăvârşire în ultimul război. Şi când mai răsare un cal bun, 
atunci este cumpărat pentru domn!“ şi vândut de acesta ruşilor. 
Ovăz aproape că nu poate fi găsit în ţară. E mare lipsă de vin, 
căci în ultimul război au fost devastate toate viile. Cum toate 
oraşele şi satele au fost arse şi devastate în ultimul război, loca- 
lităţile actuale sunt într-o stare de plâns. Un mare număr de sate 
a fost aşa de grav pustiit în ultimul război, încât abia de se mai 
poate recunoaşte locul unde au fost!+. 


Într-o scrisoare expediată din Țara Românească la 2 februarie 
1777 de către abatele italian Lionardo Panzini sunt precizate 
distrugeri și pierderi suferite de teritoriul nord-dunărean inclusiv în 
plan cultural și spiritual prin deteriorarea gravă a unor biblioteci 
mănăstirești şi lăcașuri de cult, ca urmare a faptului că principatul 
valah a fost teatru de luptă, între 1768-1774, pentru imperiile beli- 
gerante otoman și țarist. Un astfel de exemplu este „marea mănă- 
stire” Văcăreşti edificată de principele Nicolae [Mavrocordat], 
unde este de altfel și înmormântat ctitorul și căreia [la moartea sa] 
acesta i-a lăsat „biblioteca sa aleasă, plină de cărțile cele mai bune, 
în edițiile cele mai valoroase, şi de câteva manuscrise”. 


Dar această bibliotecă a suferit vicisitudini de tot felul, mai ales 
în timpul ultimului război, când ruşii şi alții, după pilda lor, au 
luat pe furiş un număr foarte mare de cărți şi aproape toate 
manuscrisele!4%5. 


Dar și în alte mănăstiri din Ţara Românească erau constituite 
biblioteci asemănătoare, deși nu la fel de bine înzestrate (cum era 
biblioteca mănăstirii Văcărești), însă prevăzute cel puţin cu un 


143 Alexandru Ipsilanti, domn al Ţării Româneşti (1774-1782). 

14 Colonelul Karl Friedrich von Magdeburg. 1778. Raport cu privire la Oltenia. 
Descriere a așa-numitei Valahii Mici aflătoare între Transilvania, Dunărea — de la Orşova 
până la Nicopole — şi râul Olt şi a condițiilor sale politice şi naturale. Publicat în Arhivele 
Olteniei. 1928. An VII. pp. 442-444, apud Călători străini despre Țările Române. 
Volumul X. Partea I. 2000. pp. 271-272. 

145 Lionardo Panzini. 1777. Scrisori din Tara Românească. Publicate de Nino 
Cortese. 1922. În L'Europa Orientale. II. Roma. pp. 172-173, apud Călători străini 
despre Ţările Române. Volumul X. Partea I. 2000. pp. 220-221. 

număr foarte mare de cărți grecești și de manuscrise privitoare la 
„întâmplările și istoria Principatului [Țării Românești)”. 
Dar astăzi au ajuns de puţină însemnătate, fiind jefuite în mai 
multe rânduri şi s-au pierdut mai ales manuscrisele, spre paguba 
acestei țări!%6, 


Conform unei însemnări din epocă care surprinde momentul 
în care „în anulu 1787, avgust 14, s-au vestit războiul între Poarta 
Othomanicească cu împărăţiia Austriei” și deci debutul unei noi 
conflagrații austro-ruso-turce (purtate între 1787-1792 inclusiv pe 
teritoriul valah cu aceleași efecte distructive asupra spaţiului nord- 
dunărean), Ţara Românească este curând ocupată succesiv atât de 
trupele otomane (,„viind în primăvară mulţime de turci atât în 
Craiova, cât și în București, și au umplut toată ţara, neputând 
nimeni din lăcuitori a să mișca din locurile lor”), cât și de „oștile 
Austriei” („care la leat 1787, octomviie 28, au venit într-această zi, 
intrând în Craiova”). Încă o dată sunt scoase în evidenţă teribilele 
excese la care se dedau de fiecare dată mai cu seamă trupele oto- 
mane de ocupaţie. 


Au trecut vezirul cu puteare mare de turci pe la Ruşava în Țara 
Nemţească şi au făcut multă stricăciune, jăfuind şi robind, din 
care robi adunând mulț copii şi feate în Craiova, pre mulți i-au 
răscumpărat unii din boeri şi neguţători!+. 


Într-o altă consemnare din epocă, datată 5 noiembrie 1788, 
Dionisie Eclesiarhul („ot episcopia Craiovii”) surprinde momentul 
(fund captiv în mănăstire) în care trupele austrice invadează teri- 
toriul valah și atacă o mănăstire ortodoxă. 


Ocoliţi fiind şi împrejuraţi de cumpliţi volintiri nemţeşti, cu foc 
cumplit ne-au ars toate zidirile, bucatele şi altele ale mănăstirii 
dinprejur!45. 


146 Lionardo Panzini. 1777. Scrisori din Tara Românească. Publicate de Nino 
Cortese. 1922. În L'Europa Orientale. II. Roma. pp. 172-173, apud Călători străini 
despre Ţările Române. Volumul X. Partea I. 2000. pp. 220-221. 

147 Corfus, Ilie. 1975. Însemnări de demult. Taşi: Junimea. pp. 18-19. 

148 Corfus, Ilie. 1975. Însemnări de demult. laşi: Junimea. p. 78. 

In același an 1788, dintr-o altă menţiune documentară din 
epocă, este descris momentul în care 


au venit cătanele [austriece în Ţara Românească] şi s-au făcut 
răzmiriţă şi au întrat turcii în Moeci de au tăiat mulți oameni!%. 


Un an mai târziu, la 24 mai 1789, „fiind răzmeriţă rea de 
turci”, Dumitrache al popei Gheorghe de la „Besereca” Dom- 
nească din Târgovişte surprinde într-o consemnare din epocă 
intrarea în fosta capitală a Ţării Româneşti a trupelor otomane. 


Şi cându eram în case la mitropolie, au venit mulțime multă de 
turci aici în Târgovişte, care n-amu mai pomenitu niciodată!50. 


La 15 decembrie 1789, Gheorghie proegumen Fereş (fratele 
lui Nectarie egumen) menționează faptul că 


făcându-să catane din Ţara Rumânească dupe suptu poala mun- 
telui la împăratu nemțăscu, păza la Gura Lotrului şi trecea 
hoţeşte peste munte şi prăda mănăstirile Bistriţa, Hurez, Arnota, 
şi li-au dat focu şi li-au luoat toate dobitoacele, după cum şi 
satelor împrejur!s!. 


Abuzurile săvârşite de trupele combatante inamice pe teri- 
toriul valah erau încurajate şi chiar răsplătite adesea de cele mai 
înalte autorități politice ale Țării Românești. Astfel, în timpul 
războiului austro-ruso-ture (1787-1792), sub „stăpânirea domnului 
Necolae Mavroghene, orânduit de împărăţiia otomanicească cu 
mulți ostași turci asupra nemților”, avea „acia bătălie pă vârful 
munţilor” și „pă cine găsea, măcar şi creştin, Îl tăia, îi luoa capul și 
îl duce la Mavroghene”. Domnul valah răsplătea cu generozitate 
aceste acte de bravură ostăşească, oferind „celanguri dă argint şi 
capoate roşii”, chiar dacă printre victime erau şi „dă ai noştri” 152, 

Printre consecinţele pregnante constatate de mai toţi călătorii 
străini care au tranzitat în această perioadă Ţara Românească şi 
care au fost opera trupelor austriece staționate în București în 
timpul războiului austro-ruso-turc (dintre 1787-1792), s-a numărat 


149 Corfus, Ilie. 1975. Însemnări de demult. Taşi: Junimea. p. 78. 
150 Corfus, Ilie. 1975. Însemnări de demult. Taşi: Junimea. p. 78. 
151 Corfus, Ilie. 1975. Însemnări de demult. Taşi: Junimea. p. 80. 
152 Corfus, Ilie. 1975. Însemnări de demult. Taşi: Junimea. pp. 80-81. 

și distrugerea prin incendiere!5 a noului palat domnesc („castel 
mare şi grozav de frumos!5*”) ctitorit, nu cu mult timp în urmă, în 
Dealul Spirii de Alexandru Ipsilanti. Într-o scrisoare (a XI-a) 
expediată din Bucureşti la 9 august 1793 de către Heinrich von 
Reimers, autorul, orientându-se după amploarea zidurilor cu care 
era împrejmuit vechiul palat voievodal mistuit de foc, remarcă 
înconjurul destul de mare al palatului de odinioară!5. 

Într-o călătorie efectuată în iunie 1792 în Ţara Românească, şi 
care i-a permis englezului William Hunter să ia contact cu tristele 
realităţi valahe postbelice (prin raportare la războiul austro-ruso- 
turc desfăşurat între 1787-1792, recent încheiat la acea dată), 
acesta menţionează faptul că localitatea Râmnicu Sărat înainte de 
război fusese un oraş considerabil, constând din şase sau șapte 
sute de case, pe care turcii, înainte de retragerea lor, dintr-un pur 
capriciu, le-au redus la cincizeci. Un caz perfect similar este repre- 
zentat de oraşul Buzău. Călătorul englez este informat de isprav- 
nicul de Buzău (în casa căruia înnoptează într-o seară) că în orașul 
Buzău se aflau cu doi ani în urmă, adică la 1790, mai bine de două 
mii de case şi că orașul fusese adus în starea unui sat nenorocit aşa 
cum se prezenta la momentul vorbirii (în 1792) de către turci care, 
înainte de a părăsi orașul, i-au dat foc și i-au jefuit pe locuitori. 


Am fost nevoiţi să petrecem noaptea în casa unui boier [în satul 
Mărăcineni, judeţul Buzău], care, cu câteva luni mai înainte, 
fusese devastată de turci care, ca să-şi arate disprețul, o folo- 
siseră drept grajd!56. 


153 Se face referire la Curtea Nouă, ridicată de Alexandru Ipsilanti la 1775-1776 în 
apropierea mănăstirii Mihai Vodă pe Dealul Spirii, incendiată de cătanele aus- 
triece la 14/25 decembrie 1789. 

154 Trecerea de la Moghilev la Giurgiu. Manusctisul original publicat în revista sA Betsi 
Magyar Merkuriusnak”. Nr. LXTII. 8 august 1794. p. 981, apud Călători străini despre 
Țările Române. Volumul X. Partea II. 2001. p. 1085. 

155 yon Reimers, Heinrich. 1803. Rezse der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. p. 126, apud 
Călători străini despre Ţările Române. Volumul X. Partea II. 2001. p. 1168. 

156 Hunter, William. 1796. Travels in the year 1792 through France, Turkey and Hungary 
to Viena. London. pp. 311-312 şi 314-315, apud Călători străini despre Ţările Române. 
Volumul X. Partea II. 2001. pp. 1099-1100. 


VRĂJMĂȘIA VREMURILOR. VALAHIA — „LĂCAŞ AL GROAZEI” 71 


Acestea fiind spuse, William Hunter nu pare deloc surprins să 
constate că în tot timpul războiului austro-ruso-turc (1787-1792) 
turcii erau priviți cu mai multă groază în Țara Românească și decât 
austriecii şi decât rușii, şi nu fără motiv, apreciază autorul, căci în 
toate locurile unde au fost turcii cvartiruiți, aceștia au lăsat în urma 
lor semne de pomină ale lăcomiei și brutalității lor. 

Intr-o scrisoare (a X-a) expediată din București la data de 29 
iulie 1793, nu mult după ce a părăsit principatul moldovean prin 
Focşani şi îndreptându-se înspre capitala Țării Românești, 
Heinrich von Reimers remarcă faptul că, de-a lungul drumului pe 
care el îl străbătea, se puteau lesne constata, ca „tristă pomenite” a 
recent încheiatului şi sângerosului război austro-ruso-ture (1787- 
1792), mai multe mănăstiri distruse. 


Oraşul [Râmnicu Sărat] a suferit atât în ultimul, cât şi în penul- 
timul!5” război foarte mult de la turci, după cum o dovedesc în 
chip vădit ruinele zidurilor caselor de odinioară ce se află îm- 
prăştiate peste tot locul. Şi la Buzău am văzut biserici distruse, 
ca şi alte clădiri'58. 


Din Scrisorile şi fragmentele de jurnal privind Banatul, Transilvania şi 
Tara Românească întocmite de Robert Stockdale în lunile iunie- 
august 1794, când a tranzitat teritoriile locuite de români, aflăm 
cum se prezentau periferiile şi împrejurimile capitalei la doi ani de 
la terminarea cumplitului război austro-ruso-ture (desfășurat în 
perioada 1787-1792). 


Înainte de a ajunge la Bucureşti, călătorii trec prin satul Bolintin, 
unde poposesc într-un conac boieresc părăsit de stăpânul său şi 
devastat în timpul războiului austro-[ruso-]ture, când trupele 
[austriece] îşi aveau cartierul în apropiere. Nu am găsit decât 
pereți goi şi am dormit pe un divan de lemn cocoţat într-un colț 
al unei odăi goale. Pentru a avea de mâncare, am trimis în tot 


157 Se face referire la războiul ruso-turc care s-a purtat pe teritoriul țărilor române 
în perioada 1768-1774. 

158 von Reimers, Heinrich. 1803. Rezse der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. p. 115-118, 
apud Călători străini despre Ţările Române. Volumul X. Partea II. 2001. p. 1163-1164. 

satul şi chiar o milă sau două dincolo de el, iar drept bucătărie 
am avut focul aprins în curte!, 


În preajma anilor 1800, principatul valah se va confrunta cu 
una dintre cele mai grave amenințări la adresa securităţii sale 
interne. „Lunga şi trista problemă de la Vidin” va avea ca personaj 
central un „înverşunat răzvrătit’ pașă otoman numit Pazvantoglu!%0, 
care, refuzând să mai recunoască autoritatea sultanului de la 
Constantinopol, prin acțiunile sale arbitrare şi ilegale, coroborate 
cu sforțările infructuoase ale Porții de a-l nimici, a copleșit, a 
înspăimântat şi a prigonit ani la rândul Țara Românească. Într-o 
scrisoare diplomatică, datată 24 decembrie 1800 (pe stil vechi), 
expediată de viceconsulul rus la București, Luca de Kiriko către 
consulul rus Vasili Feodorovici Malinovski și în care este descrisă 
în amănunt întreaga situaţie, se precizează faptul că Pazvantoglu 
dicta legea în Ţara Românească, că l-a ameninţat în mai multe 
rânduri pe domnul!s! "Țării Românești și pe caimacamul!*? lui de la 
Craiova, pe care l-a și adus cu forța de la Craiova la Vidin, când 
acesta a încercat, din porunca Porții, să-i refuze lui Pazvantoglu 
proviziile pretinse de acesta pentru trupele lui și a sfârşit prin a 
declara slujbașilor valahi că el trata Ţara Românească ca pe propria 
sa magazie și că, în afară de livrările în grâne stabilite, își rezerva 
dreptul de a lua din principatul valah de preferință banii domnu- 
lui şi grânele locuitorilor ei ca un vechi și bun vecin și, în pofida 


159 Stockdale, Robert. 1794. Scrisori şi fragmente din jurnalul privind Banatul, 
Transilvania şi Tara Românească. Publicate de Eric D. Tappe şi Trevor J. Hope. 
1980. A Cambridge Don and his companions în the Balkans (1794). În Revue des études 
sud-est européennes. An XVIII. pp. 597-598, apud Călători străini despre Ţările Române. 
Volumul X. Partea II. 2001. p. 1246. 

160 Osman Pazvantoglu (1758-1807), paşă de Vidin, influențat de spiritul 
tradiţionalist al vechii organizări a Imperiului Otoman din vremea sultanului 
Suleiman I Magnificul (1520-1566), denumită Nigam-i Kadim (Vechea ordine), s-a 
împotrivit reformelor preconizate de sultanul Selim al III-lea spre a moderniza 
statul, declanșând o răscoală separatistă în Bulgaria. 

161 Alexandru Moruzi, în a doua sa domnie în Țara Românească (1799-1801). 

162 Se face referire la Caimacamul Craiovei, funcţie care între 1799 şi 1800 a fost 
ocupată de biv vel postelnicul grec Nicolae, epirot din Zagori. 

khat-i-şerifurilor!65, capitulațiilor!*+ şi a tratatelor imperiale!65 care 
existau în favoarea Ţării Românești, făcându-și-o tributară în mod 
odios. La 24 decembrie 1800 (pe stil vechi) Pazvantoglu emite pre- 
tenţia ca Țara Românească să-i procure toate merindele şi furajele 
hotărâte din vechime în folosul Vidinului şi să 1 se satisfacă toate 
cerințele, amenințând cu aducerea arnăuților din Albania și a 
Kârdjalulor spre a prăda şi pustii principatul valah şi a stăpâni pe 
români166, 

Această situaţie tristă de haos social pentru "Țara Românească 
este confirmată şi din alte depeşe diplomatice. La 15 noiembrie 
1800, într-un raport adresat de către ambasadorul Spaniei la 
Constantinopol, Don Ignacio Maria cavaler del Corral y Aguirre 
ministrului spaniol de stat Mariano Luis de Urquijo, se menţio- 
nează că Pazvantoglu s-a făcut stăpân pe întreaga Bulgarie. Valahia 
Mică [Oltenia] este pustie din cauza terorii pe care o împrăștie 
[Pazvantoglu], şi chiar din Bucureşti. au plecat multe familii din 
aceeaşi cauză!67, Câteva luni mai târziu, la 4 februarie 1801, același 
ambasador al Spaniei la Constantinopol, Don Ignacio Maria cava- 
ler del Corral y Aguirre raportează următorului ministru spaniol 
de stat Pedro de Cavallos faptul că trupele de bandiți ale lui 
Pazvantoglu atacă, fură și devastează totul în calea lor şi că acelaşi 
lucru îl fac și rămășițele mizerabile ale armatelor turcești, pe care 
Pazvantoglu le-a înfrânt, şi care s-au împrăștiat și făptuiesc mii de 


165 „Scriere ilustră” — poruncă a sultanului purtând menţiunea: „Se va executa 
întocmai”. 

164 „Vechi tratate” prezentate de boierii Ţării Româneşti cneazului Orlov la Con- 
gresul de pace de la Focşani (august 1772). 

165 Tratate încheiate de Poartă cu Imperiul Habsburgic la Şiştov (24 iulie/4 
august 1791) și cu Imperiul Rus la Iaşi (29 decembrie 1791/9 ianuarie 1792). 

166 Scrisoarea viceconsulului Luca de Kiriko către consulul Vasili Feodorovici 
Malinovski. 1800. Publicată de Eudoxiu de Hurmuzaki. 1974. În Documente privind 
istoria României. Serie nouă. Volumul IV. Rapoarte diplomatice ruse (1797-1806). 
Bucureşti. Documentul 172. pp. 299-301, apud Călători străini despre Ţările Române. 
Volumul X. Partea II. 2001. pp. 1340-1543. 

167 Papahagi, Valeriu. 1947. Un diplomat spaniol la Bucureşti în 1801: Don Ignacio 
Maria del Corral y Aguirre. În Revista istorică. Volumul XXXIII. Nr. 1-12. p. 27, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 83. 

excese. Oastea pe care domnul Ţării Românești a ridicat-o şi a 
condus-o fără succes contra lui Pazvantoglu s-a împrăștiat și ea şi 
s-a întors în Bucureşti în dezordine, fără căpetenie, nedisciplinată 
și dedată tot unor astfel de fărădelegi, astfel încât ministrul Repu- 
blicii Batave la Constantinopol (care se găsea la acea dată în capi- 
tala Ţării Româneşti), negustorii și toată lumea bogată se pregăteau 
să-şi ridice casele şi să caute, prin fugă, un singur adăpost! Până și 
din armata lui Pazvantoglu s-au format cete de tâlhari pe care nu le 
pot potoli nici energia şi nici disciplina introdusă de această căpe- 
tenie propriilor sale trupe!6:, 

Aici, în Bucureşti, toată lumea este foarte îngrozită. Boierii, 

săracii şi bogaţii se tem să nu aibă vreo surpriză de la armata lui 

Pazvantoglu şi, în timpul nopţii, îşi expediază familiile şi ave- 

rile. Se zice că hanul tătar [din Bugeac], care s-au unit cu armata 

lui Pazvantoglu, a trecut Dunărea şi că se găseşte încoace în îm- 

prejurimile Bucureştilor. Kara Mustafa, care era înconjurat în 

Craiova într-o mănăstire grecească, a fost eliberat cu toţi oamenii 

săi şi se zice că vine aici să pună foc, să ardă Bucureştii şi să nimi- 

cească pe toți aceia pe care îi va găsi în interiorul oraşului!, 

La 3 decembrie 1801, din jurnalul de călătorie al lordului 
englez William Cavendish Bentinck, care tranzitează în această 
perioadă Țara Românească, aflăm că Pazvantoglu, un tâlhar cu 
800 de oameni, care în trecut a fost primit cu fast de către domnul 
Alexandru Moruzi la Bucureşti, mai mult decât atât, fiind răsplătit 
și cu un caftan, ţinut pe socoteala Țării Românești şi găzduit la 
Craiova, îl amenința acum pe noul domn!” valah că va porni spre 
capitală ca s-o jefuiască, dacă nu i se vor plăti cei 300.000 de piaştri 


168 Papahagi, Valeriu. 1947. Un diplomat spaniol la Bucureşti în 1801: Don Ignacio 
Maria del Corral y Aguirre. În Revista istorică. Volumul XXXIII. Nr. 1-12. p. 31, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 83-84. 

169 Papahagi, Valeriu. 1947. Un diplomat spaniol la Bucureşti în 1801: Don Ignacio 
Maria del Corral y Aguirre. În Revista istorică. Volumul XXXIII. Nr. 1-12. pp. 29-30, 
apud Călători străini despre Țările Române în secolul al XIX-lea. 2004. Serie nouă. Volu- 
mul I (1801-1821). pp. 86-87. 

170 Mihail Şuţu, în a treia sa domnie în Țara Românească (1801-1802). 

pretinși și pe care domnul "Ţării Românești, după aprecierile 
lordului britanic, va trebui să-i plătească, deoarece nu dispune de 
forță militară să i se opună!” 

Din memoriile de călătorie ale medicului militar englez 
Wiliam Wittman, ne este cunoscut faptul că, la 1 iunie 1802, cei 
mai însemnați locuitori ai Bucureștilor şi consulii puterilor străine 
au fost nevoiţi să fugă din capitala valahă ca urmare a înspăimân- 
tătoarei ameninţări ce o reprezentau la acea vreme cârjalii și tru- 
pele lui Pazvantoglu, din pricina cărora Ţara Românească era 
pârjolită şi tâlhărită cumplit. Pentru a nu panica populația civilă, 
domnul țării mai rămăsese încă pentru câteva clipe în capitală cu 
puţini dintre curtenii săi, însă în seara zilei de 1 iunie 1802 toată 
lumea a fost pusă într-o mare încurcătură la aflarea ştirii sosite din 
Bucureşti, potrivit căreia domnul și oamenii săi au luat-o la fugă la 
vestea apropierii și amenințărilor lui Pazvantoglu!7?. 

Distrugerile cauzate "Ţării Românești (și mai cu seamă Olte- 
niei), la 1800, când „s-au ars Craiova de Cara Musta, în zilele 
tiranului Pazmangi paşa!!%”, spaima suferită de populația valahă 
autohtonă care s-a văzut nevoită să-şi abandoneze casele „la leat 
1802, și au trecut Țara Muntenească în țara de sus a europenilor, 
împreună cu domnulu său Mihai voevod Şuţul!!*” de teama cârjali- 
ilor lui Pazvantoglu, precum și amenințările proferate cu îndrăz- 
neală de pașa de Vidin la adresa autorităților de stat valahe au 
apăsat pentru multă vreme memoria colectivă valahă. Multiple 
însemnări autohtone fac referire la anul 1802, când, dintr-o sursă 


171 Bentinck, William Cavendish. 1801. Diary of Continental Travels (jurnal manuscris). 
Publicat de Trevor J. Hope. 1974. The Journey of an English Aristocrat through the 
Balkans in 1801: the Travel Diaries of Colonel, Lord William Bentinck, M.p. În Revue des 
études sud-est européennes. XI. Nr. 4. p. 574, apud Călători străini despre Tările Române în 
secolul al XIX-lea. 2004. Serie nouă. Volumul I (1801-1821). pp. 124-125. 

172 Wittman, William. 1803. Travels in Turkey, Asia Minor, Syria and across the Dessert 
into Egypt during the years 1799, 1800, and 1801, in company with the Turkish army, and the 
British Military Mission. London. pp. 467-468, apud Călători străini despre Tările Române 
în secolul al XIX-lea. 2004. Serie nouă. Volumul I (1801-1821). pp. 130-131. 

173 Corfus, Ilie. 1975. Însemnări de demult. Taşi: Junimea. p. 25. 

174 Corfus, Ilie. 1975. Însemnări de demult. Taşi: Junimea. p. 25. 

documentară la 22 mai 1802175, dintr-alta la 19 mai 1802176, „pe 
aciastă vreme s-au spart Bucureştii de frica cârjalilor și să întâm- 
plare şi fuga boerilor din Bucureşti şi de la Craiova la Braşov şi pe 
la Sibiiu de frica turcilor, a Pasmangiului!77”. Într-o altă însemnare 
din epocă aparţinând lui Nicolae, logofătul episcopiei Argeșului, 
datată 15 mai 1802, se menţionează faptul că 


dintr-o spaimă a unui turcu hoţ, anume Manaf Ibraim, carele 
prădând şi arzând multe oraşe i sate de dincolo de Dunăre, spe- 
reindu-se lăcuitorii din Bucureşti, s-au strămutat tot orașul, încă 
şi domnul ţării, Mihai vodă Şuţul, ce domnea aicea, trecând 
domnul şi toată boerimea în cetatea Braşovului, unde am fugit şi 
noi şăzând acolo doao luni deplin, până din porunca împărătiască 
au venit măriia sa Alexandru Şuţu voevod din Moldova aicea în 
Bucureşti şi au strânsu ţara la loc. Dar au păzit Dumnezeu şi s-au 
oprit venirea acelui vrăjmaş şi hoț turcu de n-au venit până la 
Bucureşti. Iar peste Olt, pe unde au ajuns, au dat foc, au robit 
pre unii, au jăfuit, încât au rămas ţara de peste Olt prăpădită's8. 
Un an mai târziu, în conformitate cu o menţiune documen- 


tară aparținând preotului Tănase de la schitul Spiţovălul și datată 
18 mai 1803, pe când 


au lovit cârjalii Turtucaia şi au peritu şi creştini mulți, femei şi 
fete mari s-au zătonitu sârbi şi turci cu băjeniile în Țara Rumâ- 
nească!”. 


În relatările sale privind războiul ruso-turc (din 1806-1812) 
care stătea să înceapă, generalul conte Alexandre de Langeron face 
și el referire la acest episod al abandonării! Bucureştilor de către 


175 Cortus, Ilie. 1975. Însemnări de demult. Taşi: Junimea. p. 25. 

176 Cortus, Ilie. 1975. Însemnări de demult. Taşi: Junimea. p. 84. 

177 Cortus, Ilie. 1975. Însemnări de demult. Taşi: Junimea. p. 320. 

178 Cortus, Ilie. 1975. Însemnări de demult. Taşi: Junimea. p. 26. 

1% Corfus, Ilie. 1975. Însemnări de demult. Taşi: Junimea. p. 26. 

180 Episodul referitor la fuga din Bucureşti a boierilor de frica turcilor din 
decembrie 1806, este confirmat într-o însemnare din epocă şi într-o sursă 
autohtonă, mai precis de Ilarion, cântăreţ la mănăstirea Sinaia (Cf. Corfus, Ilie. 
1975. Însemnări de demult. Taşi: Junimea. p. 29). 

„lăcuitori” (când „au trecut boeri în Țara Ungurească”), de teama 
trupelor rebelului Mustafa Bairaktar, unul din cei mai vestiți tâlhari 
din Bulgaria, răsculat împotriva Porții, şi care se făcuse singur aian 
independent de Rusciuk, care a ocupat la 30 noiembrie/12 decem- 
brie 1806 capitala valahă (voind să jefuiască Țara Românească) 
mai întâi cu cinci sute de oameni, apoi cu două mii (între oamenii 
săi aflându-se și temutul Mahmud 'Tiranul). În consiliul de la 
București ţinut de ofițerii turci care ocupaseră Bucureştii, Mahmud 
Tiranul a propus să se dea foc sau să se jefuiască toate casele de 
ţară din oraș și toate mănăstirile din preajma capitalei şi apoi să se 
retragă la Rusciuk. Acest proiect barbar ar fi fost dus la îndeplinire 
dacă nu ar fi fost zădărnicit de generalul rus de infanterie 
Miloradovici, care fusese informat cu privire la intențiile prădal- 
nice ale turcilor de o delegație trimisă în taină de locuitorii capitalei 
valahe pentru a-i solicita ajutorul. 


Seara, arnăuţii i-au făcut o mică atenţie [generalului 
Miloradovici — perceput drept eliberator şi salvator al oraşului 
Bucureşti], care merită să fie amintită pentru a da o idee despre 
moravurile acestor neamuri barbare. Îndată ce au aflat că 
locuința principelui Grigore Ghica's! a fost destinată găzduirii 
generalului rus, [arnăuţii] au strâns toate capetele de turci pe 
care le tăiaseră şi le-au aşezat pe două rânduri pe poartă, pe scări 
şi în pridvorul casei. Au pus câte o lumânare aprinsă în fața 
fiecărui cap. Întorcându-se foarte târziu acasă, a fost dus în 
triumf de către arnăuţi. A văzut de departe iluminaţia şi a fost 
încântat. Dar când a intrat în curte şi a văzut acest spectacol 
îngrozitor, era gata să-şi piardă cunoştinţa. N-a mai vrut să locu- 
iască în acest palat însângerat şi n-a revenit aici decât peste 
câteva zile, după ce a fost spălat şi curățat!:?. 


181 Grigore al IV-lea Ghica, viitorul domn al Ţării Româneşti (1822-1828). Casa 
lui se afla pe Podul Mogoşoaiei, fiind apoi reşedinţă domnească a lui Ion 
Gheorghe Caragea Vodă, după incendierea Curţii domneşti. 

182 Eudoxiu de Hurmuzaki. Documente privind istoria României. Supliment. I. 
Volumul III. pp. 114-117, apud Călători străini despre Ţările Române în secolul al XI-lea. 
2004. Serie nouă. Volumul I (1801-1821). pp. 317-319. 

Dar excesele comise de trupele otomane regulate sau rebele 
pe teritoriul valah în timpul războiului ruso-turc (din perioada 
1806-1812), nu se limitează la intenţia de prăduire și de incendiere 
a capitalei în luna decembrie 1806. La 17 ani de la incendierea şi 
prăduirea orașului Buzău de către turci, la 1790, în timpul războ- 
iului austro-ruso-turc desfăşurat între 1787-1792, care l-au adus 
„în starea unui sat nenorocit”, tânărul paşă Ceapan oglu!83, la 
porunca nazârului otoman de Brăila, invadează Ţara Românească 
la 1807 cu 3.000 de călăreți în intenţia de a-l captura pe principele 
domnitor Constantin Ipsilanti, care „avea de gând să părăsească 
principatul valah şi să se stabilească în Rusia”. Ceapan oglu, potri- 
vit mărturiei generalului conte Alexandre de Langeron, deși nu a 
izbutit să îl răpească pe domnul Constantin Ipsilanti, „a capturat 
însă câteva trăsuri din escorta principelui, a sugrumat câţiva nefe- 
riciți locuitori ai Buzăului și a ars orașul — care pe atunci era foarte 
întins18”, 

Acest episod nefericit prin care a trecut Buzăul la 1807 este 
confirmat şi într-o consemnare autohtonă, datată 5 iunie 1807, în 
care se menţionează că „era frică multă la toată lumea” şi „fiind 
băjănie forte în Țara Rumânească, au robit turcii târgul Buzăului și 
sate multe de pe câmpu, și au tăiat neguțători mulți la târgul 
Buzăului şi s-au robitu oameni la partea câmpului!%”. 


La leat 1807, fiind răzmiriță muscali cu turcii s-au întâmplat de 
au eşit turcii brăileni şi au venit la Buzău, unde au făcut mari 
stricăciuni, tăeri, robii, foc. lar eu, scăpând din episcopie, cu 
nasul tăiat, am venit până aici la Pin.Ilarion ierodiacon:s6. 


La 8 august 1811, dintr-o dispoziţie dată de feldmareșalul 
Mihail Ilarionovici Kutuzov (comandantul suprem al armatei 
ţariste de ocupaţie a Ţărilor Române) generalului I.I. Steter, se 
poate desprinde reacția abuzivă şi severă a comandantului suprem 


183 Avea 21 de ani în 1807 şi era deja paşă cu trei tuiuri. 

184 Eudoxiu de Hurmuzaki. Documente privind istoria României. Supliment. I. Volu- 
mul III. pp. 137-138, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 327-328. 

185 Corfus, Ilie. 1975. Însemnări de demult. Taşi: Junimea. p. 87. 

186 Corfus, Ilie. 1975. Însemnări de demult. Taşi: Junimea. p. 86. 

al armatei ţariste de ocupaţie față de împotrivirea târgoveţimii 
bucureștene privind plata dări anuale impuse pe prăvălii pentru 
satisfacerea necesităților armatei imperiale ruse. 


Pe fruntaşii instigatori, ca persoane care au îndrăznit să dea 
dovadă de comportare nesupusă faţă de dvs., dar mai ales pe 
Băltăreţu, să-i expediaţi sub pază sigură în cetatea Kamieneţ- 
Podolsk. Fără să opriți măsura întreprinsă de a strânge darea 
după prăvăliile târgoveţilor din Bucureşti, [...] dacă cineva se va 
opune acestei măsuri, să-i interziceţi orice comerț, sigilând măr- 
furile şi prăvălia în conformitate cu dispoziţiile date de mine. 
De altfel, dacă cineva dintre aceşti târgoveţi [bucureşteni] insti- 
gat de alţii [neguţători] nesupuşi se va opune şi va închide pră- 
vălia sa, acela imediat să fie luat sub pază, aducându-i la cunoş- 
tinţă că puterea, autoritatea cu care am fost investit de către 
Majesteatea Sa Imperială i se va aplica cu toată severitatea, el 
putând fi condamnat chiar la moarte!s”. 


Cât priveşte starea de anarhie şi insecuritate cronică care 
domnea în Țara Românească în timpul războiului ruso-turc (din 
perioada 1806-1812), aceasta este afirmată explicit la 22 mai 1811 
chiar de către feldmareșalul Mihail Ilarionovici Kutuzov (coman- 
dantul suprem al armatei țariste de ocupație a Țărilor Române) într-un 
raport întocmit la Bucureşti și adresat ţarului rus Alexandru I. 


Consider de datoria mea să raportez Majestății Voastre că încă 
cu mult înainte de venirea mea aici au fost constatate în aceste 
Principate jafuri pe drumurile mari şi în alte locuri, efectuate, 
după cum se observă până acuma, în cea mai mare parte prin 
atacul săvârşit asupra caselor locuitorilor şi atacul pe drum. Pe 
cât se poate constata, această samavolnicie este săvârşită de către 
pandurii dezertori din campania trecută [din anul 1810] şi de 
către cârjalii trecuţi împreună cu bulgarii [în Ţara Românească] 
de pe malul drept al Dunării. Ei trec în Banat şi de acolo, prin 
munți, intră în Valahia Mică pentru jaf. Se întreprind acțiuni 


187 Kutuzov, Mihail Ilarionovici. 1952. Aokymenri. Volumul III. Publicat de 
L.G. Beskrovnâi. Moscova. pp. 532-533, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). pp. 429-430. 


80 DEVĂLMĂȘIA VALAHĂ (1716-1828) 


eficiente pentru nimicirea acestor răufăcători cu toate mijloa- 
cele de care dispune guvernul [valah] de aici. 


Între alţii, și consulul francez la București, Ledoulx, remarca 
și el situaţia extrem de dificilă sub raport economic pe care o tra- 
versa Țara Românească în cursul anului 1811 datorită situației 
anarhice din ţară complet scăpată de sub controlul autorităților. 
Diplomatul francez nota în acest sens că Valahia se afla „în starea 
cea mai deplorabilă”, contribuţiile pe care Divanul le-a încasat 
pentru întreţinerea armatei ţariste de ocupaţie fiind de 4 ori mai 
mari decât cele din vremea fanarioților. Un ţăran care nu avea 
decât doi boi și o căruţă ajunsese să plătească până la 40 de piaștri 
ca dare lunară, iar cheltuielile pe care le făcuse vistieria valahă 
pentru întreţinerea armatelor ţariste de ocupaţie, până la sfârșitul 
anului 1809, ajunseseră deja la 3 milioane (de talern)!%, ceea ce 
secătuise complet Ţara Românească. Dintr-o dispoziție dată de 
feldmareșalul Mihail Ilarionovici Kutuzov (comandantul suprem al 
armatei ţariste de ocupaţie a Țărilor Române) generalului F.F. 
Erteli!%, la data de 10 august 1811, se desprinde starea de extremă 
mizerie în care războiul ruso-turc (1806-1812) adusese pe „lăcui- 
torii” "Ţării Românești. Potrivit acestei dispoziţii, se prevedea că 
armata ţaristă de ocupaţie va trebui să fie asigurată cu provizii de 
furaje și grâne „pe cât este necesar să le obținem de aici din Țara 
Românească”. 

În același timp, trebuie să mă preocup să nu ajungem la secă- 
tuirea țării în grâne, pentru a preveni situaţia din anul trecut [1810], 
când locuitorii mureau de foame!9!. 


188 Kutuzov, Mihail Ilarionovici. 1952. Aokymenri. Volumul III. Publicat de 
L.G. Beskrovnâi. Moscova. p. 388, apud Călători străini despre Ţările Române în secolul 
al XIX-lea. 2004. Serie nouă. Volumul I (1801-1821). p. 419. 

189 Eudoxiu de Hurmuzaki. Documente privind istoria României. Volumul XVI. p. 849, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 429. 

19 Fiodor Fiodorovici Erteli, general de infanterie în armata rusă. 

191 Kutuzov, Mihail Ilarionovici. 1952. Aokymenri. Volumul III. Publicat de 
L.G. Beskrovnâi. Moscova. p. 540, apud Călători străini despre Ţările Române în secolul 
al XIX-lea. 2004. Serie nouă. Volumul I (1801-1821). p. 431. 

Despre consecinţele dezastruoase, pentru Țara Românească 
în ceea ce privește purtarea războiului dintre Rusia și Turcia (din- 
tre 1806-1812) pe teritoriul valah, face vorbire la 1812, în Merzoriile 
sale, Pavel Vasilievici Ciceagov, general adjutant al ţarului rus 
Alexandru I şi comandant militar suprem al armatelor ţariste dislo- 
cate în Țara Românească și Moldova, când mărturisește faptul că 
administraţia principatului valah ajunsese în această perioadă „într-un 
asemenea hal de dezordine că foametea s-a făcut simțită în "Ţara 
Românească, provincia poate cea mai fertilă din Europa”. 


Au urmat molime şi mortalitatea a sporit enorm. Am putut 
vedea, după date autentice, că între 1 mai 1809 şi 1 mai 1810, au 
trecut prin spitale mai mult de o sută de mii de bolnavi a căror 
întreţinere a costat mai mult de şapte milioane de ruble. S-a 
pierdut de asemenea un număr uriaş de cai ai armatei, care au 
murit din lipsă de furaje, iar cei rămaşi erau atât de sfâşiați, 
că nu [mai] erau buni de nimic!%. 


Excesele și neglijenţele teribile ale trupelor ţariste dislocate în 
Moldova și Ţara Românească „care i-au exasperat pe locuitori”, au 
ajuns, potrivit Memotiilor generalului Ciceagov, până şi la urechile 
ţarului rus Alexandru I, care, după ce a luat cunoştinţă de un lung 
memoriu conţinând plângerile nefericiților locuitori ai Moldovei 
și Ţări Românești împotriva practicilor armatei generalului 
Kutuzov, ar fi exclamat textual: „Nu mai pot suporta asemenea 
orori”. În momentul sosirii la post a recent numitului comandant 
militar suprem al armatelor ţariste dislocate în "Ţările Române, 
generalul Pavel Vasilievici Ciceagov, acesta menţionează că în faţa 
tuturor reclamaţiile făcute cu privire la abuzurile săvârşite de către 
armatele ţariste aflate sub comanda sa supremă, feldmareșalul 
Kutuzov răspundea cinic: „Le voi lăsa [valahilor și moldovenilor] 
ochii ca să plângă!”1%5. 


192 Ciceagov, Pavel Vasilievici. 1909. Mémoires de /awiral Paul Tchicheagof, 
commandant en chef de l'armée du Danube, gouverneur des Principautes de Moldavie et de 
Valachie en 1812. Publicate de Ch.Gr. Lahovary. Paris: Plon Nourrit et Co/ 
Bucureşti: Socec et Co. pp. 370-371, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 543. 

193 Ciceagov, Pavel Vasilievici. 1909. Mémoires de l'amiral Paul Tchicheagof, comman- 
dant en chef de l'armée du Danube, gouverneur des Principautes de Moldavie et de Valachie en 

După şase ani de conflict ruso-turc purtat pe teritoriul valah, în 
Memoriile lui Pavel Vasilievici Ciceagov, generalul adjutant al ţarului 
rus Alexandru I și comandant militar suprem al armatelor țariste 
dislocate în "Ţara Românească și Moldova în timpul războiului ruso- 
turc (1806-1812), avem o imagine fidelă asupra decadenţei și dezas- 
trului care cuprindea, la 1812, întregul spectru vizual valah. 


Înainte de a ajunge la Bucureşti, am băgat de seamă că multe 
locuinţe erau părăsite şi am aflat că unii proprietari ca să scape 
de rechiziţii, reînnoite mereu de autorităţi şi de veşnicele jigniri 
din partea soldaţilor [ruşi], s-au retras în afara ţării, că alții 
rătăceau prin păduri. Aceste emigrări aveau loc mai ales în tim- 
pul cantonării trupelor. Disciplina era atât de slăbită, încât jaful 
era, ca să spun aşa, la ordinea zilei. Militarii luau de la negustori 
aproape tot ce le plăcea şi m-am silit să aplic pedepse exemplare 
unor soldaţi care, făcând parte din garda mea de onoare, îşi 
permiseseră să ridice provizii din case învecinate cu a mea. Şi 
încă nu-mi era totdeauna cu putință să curm aceste excese. Într-o 
zi, un vinovat a fost pus la arest, dar găsind mijlocul să evadeze, 
s-a pus sub protecţia consulului francez, unde am fost silit să-i 
tolerez vinovăția. Trebuie să te miri de dezmăţul soldatului când 
comandantul suprem [Kutuzov] făcuse din Bucureşti o a doua 
Capua, când nu se ocupa decât de plăcerile lui? Risipitor cu 
daruri pentru amantele sale până a le scuti prietenii şi protejaţii 
de vămile stabilite la Dunăre şi care ofereau un adevărat izvor de 
bogăţie prin drepturile considerabile plătite de caravanele venite 
de la Adrianopole, drepturi devenite sterpe şi prin această contra- 
bandă autorizată şi prin delapidările slujbaşilor care apucau 
restul; în fine, acest comandant suprem [Kutuzov] se jena atât 
de puţin de purtarea lui, încât într-o zi a ridicat, printr-un 
acolit, pe unul din membrii Divanului Ţării Româneşti, soţul 
uneia dintre amantele sale, şi l-a scos din ţară!94. 


1812. Publicate de Ch.Gr. Lahovary. Paris: Plon Nourrit et Co/Bucureşti: Socec 
et Co. pp. 358-360, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). p. 536-357. 

194 Ciceagov, Pavel Vasilievici. 1909. Mémoires de l'amiral Paul Tchicheagof, comman- 
dant en chef de l'armée du Danube, gouverneur des Principautes de Moldavie et de Valachie en 

Odată încheiată conflagrația otomano-ţaristă (care s-a desfă- 
șurat între 1806 și 1812 inclusiv pe teritoriul valah cu consecințe 
dintre cele mai nefaste pentru viaţa și proprietățile „bieţilor lăcui- 
torilor”), deşi "Ţara Românească nu a mai înregistrat invazii mili- 
tare din partea trupelor armate ale imperiilor vecine până la 
Revoluţia lui Tudor Vladimirescu, problemele nu au luat însă sfâr- 
şit pentru principatul valah (şi mai cu seamă pentru Oltenia). Căci, 
potrivit mărturiei lui Dionisie Eclesiarhul, din „Cronograful Ţerei 
Rumânești”, „la leatul 1815, la Genarie, s'a făcut mare turburare 
de către Turcii din cetatea Ostrovului într'aceste 5 giudeţe, prici- 
nuind că nu li se dă și cetăţii lor zahare şi sare, precum se dă cetăţii 
Diiului, şi alte pricine găsând, și eşând o sumă de Turci din cetate, 
au cuprins doauă giudeţe, Mehedinţi și Gorj, puind ei ispravnicii şi 
zapcii să le strângă zahareaoa şi să o ducă la cetate, și fiindu-le 
gândul cu hotărâre să vie și în orașul Craiovei să prade pe boeri şi 
pe neguţători, și viind Turcii până la Străhaia, acolo la mânăstire 
tăbărând, au luat al mânăstirii tot ce au găsit”. 


Orăşeanii înştințându-se de această mare nevoie turcească, au 
fugit toţi în toate părţile, cu mic cu mare, scoțându-şi boerii 
calabalâcurile şi familiile, şi negustorii mărfurile, de s'au presfi- 
rat în ţeară şi peste Olt, că era şi porunca domnului caimacam să 
se ridice orăşeanii să fugă, şi aşa s'a spart oraşul, rămânând 
casele goale, ear crailor le părea bine. Şi înştiințându-se Măriea 
sa vodă de spargerea oraşului şi de încutropirea giudeţelor a 
scris paşii dela Diu şi haianul Oreaovei, ca mai în pripă să tri- 
mită oaste să stea Turcilor ostroveni împotrivă, şi au şi venit de 
le-au eşât înainte, şi au început a face răsboi cu dânşii de i-au 
zăticnit a nu putea veni să prade oraşul; dar până a veni Turci 
mai mulți să-i gonească şi să-i scoată din ţeară, ostrovenii au 
prădat lăcuitorii într-acele două giudeţe, de au luat grâu, orz, 
miere, unt, şi vite den destul, şi le-au băgat în cetate. Ear pe de 
altă parte, pătimia lăcuitorii din partea muntelui, de pandurii 


1812. Publicate de Ch.Gr. Lahovary. Paris: Plon Nourrit et Co/Bucureşti: Socec 
et Co. p. 381, apud Călători străini despre Țările Române în secolul al XIX-lea. 2004. 
Serie nouă. Volumul I (1801-1821). pp. 545-546. 

rumâni, că se făcuse hoţi, şi omora şi ardea oameni şi-i prăda, şi 
au prădat şi mânăstirile muntelui. Era într'acea vreme o mare 
nevoie, mai rău decât în răsmiriță. Dar încă ce trăgea bieţii creş- 
tini în vremea de earnă pe ger de le ducea zaharelele în 
Mehedinţi şi aci în oraș, făină, orz, lemne, fân, şi altele!95. 


Un alt moment tensionat în istoria socială a principatului 
valah este reprezentat de anul revoluţionar 1821, care, în virtutea 
manifestărilor abuzive ale actanţilor principali (în mare parte 
populaţie autohtonă — panduri olteni), dar mai ales prin violenţa 
consecinţelor actelor la care s-au dedat aceștia (omoruri de vieți 
omenești valahe şi distrugeri de bunuri obşteşti) nu se deosebește 
în liniile sale generale de războaiele sau ocupațiile militare care au 
avut ca protagoniste armatele străine aparținând imperiilor vecine 
și care, de-a lungul întregului secol al XVIII-lea au invadat perma- 
nent teritoriul Țării Românești. Începând chiar de la „1821, ghenar 
întâi”, sursele autohtone menționează că „au început zavera a să 
da pe ţară, capul zaverii fiind în Moldova domnu Ipsilant, [iar] în 
Țara Românească domnu Tudor” și, ca de fiecare dată, „s-au făcut 
multe jafuri boerilor!%”. Dintr-o însemnare din epocă aparținând 
lui Ilie Izbăşescu, aflăm că 


la leat 1821, s-au sculat apostasie în toată Ţara Rumânească un 
sluger Tudor şi în ţara Moldovii un fecior a lui Ipsilantu, ciungu, 
şi au prădat pă toţi boerii şi negustorii, Ipsilantu din Moldova 
până în Bucureşti, şi Tudor din Mehedinţi toate judeţele şi până 
în Bucureşti, cu mulțime de olteni panduri şi cu arnăuțţi, iar 
Ipsilantu numai cu greci mavrofori. Atunci au fugit toți boerii şi 
negustorii în Braşov!%. 


Interesant este faptul că izvoarele interne insistă asupra nele- 
giuirilor şi fărădelegilor făptuite chiar de oastea lui Tudor (alcătuită 
în mare parte din olteni panduri — deci populaţie autohtonă 
valahă), dar mai cu seamă, se accentuează asupra caracterului de 


195 Dionisie Eclesiarhul. 1934. Cronografu/ Terei Românești. Râmnicul- Vâlcea: Tipo- 
grafia „Episcopul Vartolomeiu”. pp. 211-212. 

1% Corfus, Ilie. 1975. Însemnări de demult. Taşi: Junimea. p. 316. 

197 Cortus, Ilie. 1975. Însemnări de demult. Taşi: Junimea. pp. 44-45. 

ilegitimitate a autorităţii (denumită în termeni de apostazie) reven- 
dicate în mod ilegal de „unu Tudor” care „s-au sculat de s-au pus 
domn cu sabiia!%” (însemnare autohtonă datată 15 aprilie 1821). 
La 28 ianuarie 1821, spre exemplu, „un [oarecare] sluger Tudor 
Vladimirescu ot Vladimir sud Mehedinţi s-au sculat cu câțiva 
oameni și au mers la judeţul Mehedinţilor”, luând în mod ilegal, 
desigur, și „pă unul din ispravnicii de la acel județ, legat, şi l-au dus 
la Baia de Aramă!%”. Într-o consemnare documentară localizată la 
Pitești şi datată 24 martie 1821, se specifică faptul că la data preci- 
zată „s-au început [în Ţara Românească] goana asupra boiarilor 
țării, jăfuindu-să de la mic până la mare, începându-să răzmăriță, 
comandir fiind dumnealui sluger Theodor ot Cerneţ”, moment în 
care „am fugit și noi de la Plăviceni, trăgând mare necaz pă drum 
cu frica jacmanilor şi cheltuială2%”. Într-o menţiune din epocă, 
popa Iacov de la Buicești însemnează „întru această sfântă carte 
că la leatu 1821 din luna lui fevruarii întâi s-au sculat slugeriu 
Tudor de au scos pe toţi boierii din Țara Rumânească, din care pă 
unii din ei i-au și omorât!” — un fapt deosebit de grav indiferent 
de circumstanţe. 

Întrucât în luna martie 1821 zavera lui Tudor ajunge și în 
capitala Țării Românești, dintr-o însemnare a lui Manolache, 
ispravnicul moşiei Valea Ursoaii, ne este cunoscut faptul că „s-au 
făcut răzmeriţă în București” și „s-au spartu Bucureștii si rău 
s-au jăfuitu ţara” în perioada în care „s-au strămutat toată Ţara 
Rumânească [peste graniță în Transilvania] de frica lor și toate 
împărăţiile s-au temut de e120%2”. Gheorghe, dascăl la mănăstirea 
Căldărușani, menţionează și el faptul că în luna martie 1821 „au 
fugitu toţi boerii [Ţării Românești la Brașov] în Țara Ungurească”, 
iar „în urmă s-au băjănitu toată ţara?205”, 


198 Corfus, Ilie. 1975. Însemnări de demult. Taşi: Junimea. p. 36. 
1% Corfus, Ilie. 1975. Însemnări de demult. Taşi: Junimea. p. 37. 
200 Corfus, Ilie. 1975. Însemnări de demult. Taşi: Junimea. p. 36. 
201 Corfus, Ilie. 1975. Însemnări de demult. Taşi: Junimea. pp. 41-42. 
202 Corfus, Ilie. 1975. Însemnări de demult. Taşi: Junimea. pp. 35-36. 
203 Corfus, Ilie. 1975. Însemnări de demult. Taşi: Junimea. p. 42. 

O lună mai târziu, primăvara, urmează represiunea otomană 
începută, potrivit însemnări logofătului loan Diudiu, în mai 1821, 
când „au venitu chihaia beiu cu turci în București?0% și „pe mulți 
[dintre pandurii lui Tudor şi dintre grecii lui Ipsilanti] i-au tăiat 
prin bună dreptate205”, fiind finalizată, conform unei alte menţiuni 
documentare autohtone, aparținând lui Vasile Ciocordia, în august 
1822, când „s-au făcut domn banu Grigorie Ghica”, după „multe 
sfărâmări şi vărsări de sânge, ce să urmase de turcii”, Intervenţia 
otomană în Țara Românească a fost marcată, ca de obicei, de 
„multe omoruri”, precum și de faptul că „s-au vărsat mult sânge 
de rumân%””, iar „mulți creștini au perit dă turci, cu nume dă 
zavergii”, în condiţiile în care „frica turcească au gonit în Braşov 
pă boeri și mai pă toțI20%”, 

La leat 1821, avgust, la 6 ale aceştii luni, au urmat mare spaimă 
în tot Bucureştii, pentru că vedeai pre toate drumurile pre turci 
cu căpăţâni de arnăuţi în mâini şi plin de alte jafuri. Care au 
perit mulțime de creştini de cei ce nu era vinovaţi la acest fel de 
lucrul, ci atunci, în turburare fiind, nu mai alegea. Iară arnăuţii, 
cei ce mai rămăsăse, s-au închis în biserică la Olteni ca să-şi 
izbăvească viiața de moarte. Care acolo s-au arsu toți. Iară cei 
mai mulţi dinprejurul acelui ţinut, toţi au pătimit jafuri caselor 
sale, încât mulți au rămas scăpătaţi întru mare sărăcie2. 


Popa Iacov de la Buiceşti consemnează şi el „ca să să știe şi să 
să pomenească” ororile prin care au trecut lăcașurile ortodoxe de 
cult în timpul intervenţiei represive otomane în Ţara Românească, 
din primăvara-vara anului 1821, când „ajungându vremea pân în 
lune lui mai, scăpă dă unii din boeri în Ţara Turciască și au venitu 
cu turcii de au cuprinsu toate orașele și toată Ţara Rumânească” şi 
„au bajucuzit toate bisăricile”. 


204 Corfus, Ilie. 1975. Însemnări de demult. Taşi: Junimea. p. 42. 

205 Corfus, Ilie. 1975. Însemnări de demult. Taşi: Junimea. p. 43. 

206 Corfus, Ilie. 1975. Însemnări de demult. Taşi: Junimea. pp. 49-50. 
207 Corfus, Ilie. 1975. Însemnări de demult. Taşi: Junimea. p. 308. 

208 Corfus, Ilie. 1975. Însemnări de demult. Taşi: Junimea. p. 316. 

2% Corfus, Ilie. 1975. Însemnări de demult. Taşi: Junimea. p. 47. 

De care au bajucurit şi aciastă sfântă mănăstire a Motrului, 
jefuind-o de toate odoarăle ce au avut şi toate cărțile le-au arsu 
şi le-au tăiatu şi le-au datu pe apă şi le-au înnecatu, numai scă- 
pându această sfântă carte, un Octoicu şi un Minei2!0. 


Cu privire la teribilele acte de tâlhărie, omor și distrugere 
comise în această perioadă pe teritoriul valah de zavergii autohtoni 
sau alogeni (panduri olteni, arnăuţi albanezi, greci mavrofori, dar și 
de multe alte populaţii sud-dunărene mânate în Ţara Românească 
doar de perspectiva Jafului?!1), o menţiune străină de care trebuie 
ţinut cont (şi care validează mărturiile interne) îi aparține fran- 
cezului F.G. Laurençon, care tranzitează Ţara Românească în anul 
1822 şi care este surprins să constate că pandurii olteni și arnăuţii 
din oastea lui Tudor Vladimirescu jefuiseră și incendiaseră în 
preajma Bucureștilor mai multe sate şi câteva conace (printre care 
și palatul de la Mogoşoaia aparținând domnului Constantin 
Brâncoveanu). Mai mult decât atât, acești panduri zdrențăroși (pe 
care autorul îi compară cu nişte adevărați sans-culottes ai Ţării 
Româneşti), aveau cu toţii obiecte prețioase de vânzare, întrucât 
jefuiseră peste tot, fapt ce nu mira pe nimeni. 


210 Corfus, Ilie. 1975. Însemnări de demult. laşi: Junimea. pp. 41-42. 

211 În ceea ce priveşte lipsa de securitate a drumurilor publice în "Țara Românească 
în această perioadă şi permanenta ameninţare pe care o reprezentau diferitele 
grupări de tâlhari alogeni stabiliți pe teritoriul valah, sunt de luat în considerare 
observaţiile francezului F.G. Laurengon asupra Țării Româneşti, care a tranzitat 
principatul valah la 1822. Autorul menţionează faptul că „în Țara Românească nu 
există armată regulată. Poliţia fiind inexistentă sau aproape inexistentă în această 
țară, trebuie să te gândeşti că nu ești în siguranţă călătorind. În fiecare primăvară, 
drumurile însemnate, pădurile, munţii mişună de tâlhari de toate neamurile. Vin 
din Bulgaria, din Serbia şi din Albania să-l jumulească pe călător, dacă nu-l şi 
ucid. Multe asemenea căpetenii de tâlhari, între alţii faimosul căpitan eterist 
Tanachi Farmaki, au luat parte la tulburările din 1821. Arareori îndrăznesc totuși 
să atace pe străini, convinşi fiind că ar avea de a face cu oameni bine înarmaţi şi 
care ştiu să se apere ceva mai bine decât românii” (Cf. Laurengon, F.G. 1822. 
Nouvelles observations sur la Valachie, sur ses productions, son commerce, les mæurs, et les 
coutumes des habitants et sur son gouvernement, suivies d'un précis historique des événements 
qui se sont passés dans cette province en 1821, lors de la révolte de Théodore et de l'invasion du 
prince Ipsilanti, par un témoin oculaire. Paris: A. Egron imprimeur libraire. pp. 19-20, 
apud Călători străini despre Ţările Române în secolul al XIX-lea. 2005. Serie nouă. 
Volumul II (1822-1830). pp. 30-31). 

Mai mulţi mi-au oferit pentru 40-50 de piaştri şaluri care valo- 
rau între 1.200 şi 1.500 de piaştri, blănuri de preț, bijuterii, cea- 
suri pe nimic?!2, 


Dacă toți acești oameni [arnăuți albanezi și panduri olteni din 
oastea lui Tudor Vladimirescu] nu erau plătiți, trebuiau cel puțin să 
fie hrăniți. Şi cum nimeni nu s-a îngrijit de acest aspect, aceasta s-a 
făcut, ca de fiecare dată, de altfel, pe socoteala nenorocitului de 
țăran. Bietului țăran valah i se lua făina, vinul, într-un cuvânt toate 
proviziile. Bande de arnăuţi băteau satele și aduceau zilnic cirezi de 
boi, turme de oi, de porci și o mulțime de păsări de toate soiurile. 
"Țăranii astfel jefuiţi, maltrataţi, văzându-și casele distruse, lucrurile 
prăpădite, vitele căzute pradă acestor tâlhari, fugeau în păduri și în 
munţi cu femeile și cu copiii lor, târând după ei mizeria și dispe- 
rarea. 

Nu voi aminti decât ce trebuia dat zilnic pentru bucătăria prin- 
cipelui Ipsilanti: 50 de ocale carne de vacă, 30 de ocale carne de 
oaie, 20 de ocale carne de porc, 24 păsări (ca găini, rațe), 50 până 
la 60 de pâini. Fără a pune la socoteală untul, ouăle etc. Ceilalţi 
ofiţeri aveau aceeaşi rație în mod corespunzător. Se va socoti 
poate ridicol că am intrat în asemenea amănunte, dar am făcut-o 
ca să arăt paguba îngrozitoare care se făcea în ţară prin aceste 
tăieri necugetate de vite. Într-un cuvânt, era o învălmăşeală, un 
prăpăd de necrezut. Se ştie că în Țara Românească se produce 
mult vin: când arnăuțţii găseau o pivniţă într-un sat, ei începeau 
firesc să se îmbete, apoi, din răutate, desfundau butoaiele ca să 
irosească vinul?!5. 


212 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 76-77, 83 şi 85, apud Călători străini despre Tările Române în 
secolul al XIX-lea. 2005. Serie nouă. Volumul II (1822-1830). pp. 48, 50 şi 51. 

213 Laurençon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 

În cele din urmă, conchide autorul francez (vădit uimit de 
dimensiunea jafurilor, omorurilor şi tâlhăriilor de care a fost cuprinsă 
Țara Românească în anul 1821, despre care F.G. Laurenqon afirmă, 
că prin raportare chiar la năvălirile repetate din trecut ale turcilor la 
nord de Dunăre, aceștia „nu săvârşiseră niciodată nici a suta parte 
din grozăviile făptuite de această armată nedisciplinată și alcătuită 
din drojdia tuturor neamurilor”), „cu cât te gândeşti mai mult, cu 
atât nu poţi să nu crezi că acest pretins război (eteria grecească 
și revolta pandurilor lui Tudor) nu era decât un pretext care să 
camufleze jaful și tâlhăria. Arnăuţii, atât de iuți când nu era nimic 
de temut, atât de iscusiţi în a prăda satele și a jefui pe țărani, la 
apropierea unei primejdii adevărate (armatele otomane) păreau 
înlemniți și abătuţi?!*”, 

Atunci s-au văzut scene de tâlhărie de un soi nou (în cazul celor 
zece mii de oameni ai lui Ipsilanti care au fugit fără să tragă un 
foc în faţa a două mii de turci). Cei care erau călări şi înarmaţi 
jefuiau pe cei dintr-ai lor care erau pe jos. Părea că orice senti- 
ment de umanitate se stinsese în inima acestor nemernici. 
Rămâi înspăimântat dacă socoteşti numărul de familii [din Țara 
Românească] nenorocite, ruinate, pierdute pe vecie, în aceste 
locuri altă dată atât de mănoase şi de bogate şi azi devastate de 
sabie şi foc?15. 


imprimeur libraire. pp. 86-89 şi 98, apud Călători străini despre Ţările Române în secolul 
al XIX-lea. 2005. Serie nouă. Volumul II (1822-1830). pp. 51-52 şi 56. 

214 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 86-89 şi 98, apud Călători străini despre Ţările Române în secolul 
al XIX-lea. 2005. Serie nouă. Volumul II (1822-1830). pp. 51-52 şi 56. 

215 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d’un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 107 şi 111, apud Călători străini despre Ţările Române în secolul 
al XIX-lea. 2005. Serie nouă. Volumul II (1822-1830). pp. 58-59. 

Ultima mare conflagrație cu care se încheie secolul al XVIII-lea 
este războiul ruso-turc (1828-1829), desfășurat ca şi precedentele 
inclusiv pe teritoriul valah, cu consecinţele negative știute de acum 
pe care le presupune de fiecare dată un astfel de eveniment nefe- 
ricit. Potrivit unei însemnări autohtone din epocă, în aprilie 1828, 
„s-au făcut răzvrătire la București şi au fugit boerii şi măriia sa 
Grigorie Ghica voevod [în Transilvania], că era să robiască turcii 
Bucureştii”. Deși Bucureştii au scăpat încă o dată neatinşi de furia 
otomană, căci atunci „cându au fostu să între [turcii] în București, 
au trimis Dumnezeu mila și au venit muscali şi au luat pă turci la 
goană şi au scăpat oraşul Bucureștilor nestricat de turci”, nu toate 
localităţile valahe s-au bucurat de aceeaşi soartă. În ceea ce pti- 
veşte, spre exemplu, „satele du pă marginea Dunării” turcii „la 
multe locuri au făcut stricăciune și au luat mulţi robi216”, 

Sentimentul de insecuritate care a marcat de la un cap la altul 
întregul secol al XVIII-lea este și de acestă dată adus iarăși în 
discuţie, în septembrie 1830, de către caretașul german Ernst 
Christoph Döbel, care în Re/afarea călătoriei sale prin Tara Rowâ- 
nească, menţionează faptul că pădurile și toate localităţile din "Țara 
Românească sunt pline de tâlhari ce călăresc pe cei mai buni cai, 
furaţi de e12!7. 


B. Evenimente meteorologice extreme (aducătoare de lipsă 
de bucate, foamete şi adesea chiar moarte): 
iernile grele valahe, lungi şi geroase, timpurii sau târzii 


O primă şi consistentă categorie de însemnări sunt cele referi- 
toare la iernile grele valahe, geroase şi lungi, care necesitau provizii 
suplimentare (mai cu seamă) din partea populaţiei rurale, greu 
încercate și așa de greutăţile inerente ale unei vieți nesigure, trăite 
cel mai adesea într-o mizerie și o sărăcie materială cruntă, punând 


216 Corfus, Ilie. 1975. Însemnări de demult. Taşi: Junimea. p. 95. 

217 Dâbel, Ernst Christoph. 1863. Wanderungen im Morgenlande. Betterode bei 
Eisenach. p. 36, apud Călători străini despre Ţările Române în secolul al XIX-lea. 2005. 
Serie nouă. Volumul II (1822-1830). p. 455. 

astfel de fiecare dată la grea încercare rezistența fizică a majorității 
populaţiei țărănești valahe de a supravieţui (în condițiile penuriei 
cronice de produse alimentare). 

Una dintre primele ierni grele ale secolului al XVIII-lea con- 
semnate atât în memoriile de călătorie ale străinilor surprinși la 
acea dată în tranzitarea Ţării Românești, cât și în însemnările 
autohtone, a fost iarna anului 1740. Intr-o scrisoare (nr.155) din 
15 martie 1740 expediată din București de către secuiul Klemen 
Mikes și în care acesta se referă la timpul petrecut în "Ţara Româ- 
nească, autorul menţionează faptul că 


aici [la Bucureşti] e o iarnă grozavă. A început la 18 octombrie şi 
de atunci zăpada a crescut în fiecare zi şi frigul s-a făcut mai 
cumplit. [...] Nimeni nu-şi mai aminteşte de o iarnă atât de grea. 
Aici e mare scumpete şi lipsă. Pe stradă oamenii îşi smulg pâinea 
unii de la alții. S-a întâmplat de multe ori să fi stat la masă şi să 
nu am pâine. Nu este de mirare, căci nu se aduce nimic de nică- 
ieri; iar aici totul e îngheţat tun: apa, moara şi morarul. [...] 
Acum închei, căci să scrii e o adevărată pedeapsă. Mai la fiecare 
literă trebuie să apropii pana de foc să se dezgheţe cerneala. Şi 
focul e ca vai de el, căci de multe ori şi el îngheață. Lemne 
găseşti foarte rar şi scump, deşi se apropie primăvara, dar pe aici 
viforăşte ca şi cum abia acum ar începe iarna?!8. 


Consemnarea secuiului Klemen Mikes este adeverită și de o 
însemnare autohtonă aparţinând unui oarecare „Iordache logofăt” 
care menționează că 


la leat 1740 au fost iarnă mare foarte, cât au murit multe dobi- 
toace. Şi au fost scumpete în toate, că au ajunsu carul de fân 
taleri 25 şi ocaoa de făină câte bani 12, ocaoa de vin bani 15. 
Viile din Târgovişte foarte rău s-au surpat şi vița au degerat. Şi 
au fost şi vijălie cu furtună prea grea, încât mulți oameni au 
murit, care pre unde i-au găsit2!9. 


218 Klemen Mikes. 1740. Scrisoarea nr.155. Publicată în Analele Dobrogei. 1923. An 
IV. Ne. 4. pp. 116-117, apud Călători străini despre Tările Române. Volumul TX. 1997. 
p. 207. p 

219 Corfus, Ilie. 1975. Însemnări de demult. Taşi: Junimea. pp. 117-118. 

Într-o însemnare manuscrisă (probabil moldavă) din epocă se 
face referire la anul 1783 „când a căzut iarna cea mare cu ttii 
viscole”. Zăpada a ajuns atunci până la streşinile caselor „di nu 
putea ieşi oamini den casă [...], cari oamini, câte de 50-60 de ani de 
bătrâni, n-au fost apucat iarnă ca aciasta”22. Această iarnă grea a 
succedat unui alt an (1782) dificil de asemenea pentru principatul 
valah, despre care raguzanul Stephan Ignaz Raicevich menţionează 
la 27 august [1782], în Nozze/e sale despre Tara Românească că mizeria 
generală creştea [în Ţara Românească], că lumea fugea de peste 
tot, că lipseau grânele şi iarba pentru turme. 


Un bou care [înainte] valora 15 piaştri se vinde acum cu 6, o 
vacă ce se vindea [înainte] cu 10 piaştri, acuma [se vinde] cu 2 
sau 3, o oaie [se vinde] cu 3/4 piaştri. Căldura, ajunsă la 30 de 
grade Réaumur, a ars cu totul iarba şi seceta continuă?2!. 

Într-o menţiune din epocă aparţinând lui Dimitrie biv vel 
armaş din Coteşti, autorul face referire, printre altele, şi la anul 
1787, despre care afirmă că „au fost iarnă foarte grea”, şi în care, 
la 15 martie 1787, „au dat viscol” care „au ţinut 3 zile”??2, 

La 15 noiembrie 1789, Nicolae Bucșănescu, într-o însemnare 
din epocă, menţionează că 


au dat o furtună cu zăpadă doao zile şi o noapte şi într-această 
furtună au căzut băşâca Colţii şi turnurile de la trei mănăstiri?%5. 


O altă iarnă foarte grea a fost şi în anul 1795, când, potrivit 
însemnări lui Dimitrie biv vel armaș din Coteşti, „felurimi de vite 
au perit'224. Dintr-o altă consemnare din epocă, referitoare la ace- 
lași an nefast 1795, aflăm că 


au fost foamete pre lume la leat 1795, în zilele lui Alixandru 
Muruzu vodă, [când] au fostu ocao de grâu părale 12, iară de 
porumbu părale 10, iară meiu părale 825. 


220 Corfus, Ilie. 1975, Însemnări de demult. laşi: Junimea. p. 120. 

21 Eudoxiu de Hurmuzaki. Documente privind istoria României. Volumul XIX. p. 45, 
apud Călători străini despre Tările Române. Volumul X. Partea I. 2000. p. 517. 

222 Corfus, Ilie. 1975. Insemnări de demult. laşi: Junimea. p. 243. 

223 Corfus, Ilie. 1975. Însemnări de demult. Taşi: Junimea. p. 123. 

224 Corfus, Ilie. 1975. Însemnări de demult. laşi: Junimea. pp. 124-125. 

25 Corfus, Ilie. 1975, Însemnări de demult. laşi: Junimea. p. 124. 

Această ultimă mărturie este confirmată și de Manole „etro- 
diiacon zugrav? din mahalaua bucureşteană Silvestru, cel care 
menţionează faptul că în Țara Românească 


la leat 1795, iunie 12, era foamete foartea gria, că mulţi din creş- 
tini au şi murit de foame, că unii au mâncat tărâţe, iară mai 
mulți şi coajă de copaci [pe care] o amesteca cu tărâţile în loc de 
pâine şi cu aceia îş lungiia viiaţa. Chila de grâu taleri 50 şi 
porumbul taleri [...] de pâine parale 8, iar de [...] orie parale 20, 
mălai oca parale 82%. 


Şi pentru ca imaginea dezastrului alimentar suferit de Ţara 
Românească în această perioadă să fie completă, ar mai trebui 
cunoscut faptul că nici anul anterior lui 1795 nu a fost deloc unul 
îmbelșugat. Astfel, într-o însemnare a aceluiași Dimitrie biv vel 
armaș din Coteşti, se menționează că şi 


la leat 1794, septemvrie 6, în zilile mării sale Alexandru Moruzu 
voevod, întâia domnie a mării sale în Țara Românească, al doilea 
an, în partea țării noastre [prin] mai toate părțile au fost lipsă de 
bucate?. 


La 10 martie 1797, Manolache logofăt consemnează un vifor 
cum „nu s-au mai pomenit”. 


Au dat vifor foarte iute, cât au fostu foarte omor multu de 
dobitoace în partea câmpului. Că au ţinut trei zile şi trei nopți 
vântu cu zăpadă din munte. Iar la câmpu au bătut crivățu cel 
glumeţ şi au omorât oi, cai, boi de la pluguri, unde i-au apucat 
peste câmpu, şi oameni şi ciobani şi herghelegii. 2 oameni şi 2 
băeţandri [...] au murit şi ei degerați228. 

ŞI de parcă n-ar fi fost suficient, în acelaşi an 1797, 


au început a bate piatra de la Turnu Roşu până la Moldova, tot pe 
suptu munte. Şi au ucisu tot şi au prăpădit. Că era piatra tot ca ou 
de găină. Şi pomii i-au prăpădit cu tot. Că era vijălie şi potop 
foarte tare, cât să sperieseră oamenii că or să pie cu toții?. 


226 Corfus, Ilie. 1975. Însemnări de demult. Taşi: Junimea. p. 173. 

227 Corfus, Ilie. 1975. Însemnări de demult. Taşi: Junimea. pp. 124-125. 
228 Corfus, Ilie. 1975. Însemnări de demult. Taşi: Junimea. pp. 125-126. 
29 Corfus, Ilie. 1975, Însemnări de demult. laşi: Junimea. pp. 125-126. 

O altă „iarnă foarte grea” a fost, atât din punct de vedere 
meteorologic, cât și fiscal, potrivit unei însemnări a lui Asănache, 
fiul lui Jipa Lipianu mazil, iarna anului 1799, când „s-au dezlegat 
văcăritu de nemilostivu domn lo Gheorghe Angurli% voivod, de 
vacă, de bou i de cal po taleri 2”, care însă nu a mai apucat a 
strânge banii, fiind „tăiat” de turci?”!. 

La 9 martie 1808, „luni noaptea spre marți, fiind oștirea 
rusească aici în Țara Rumânească, veniţi de un an, au început vis- 
col de au înghețat Buzăul de trecea cară cu ori ce povară”. 


Şi nefiind nici notreţ, au perit mulțime de dobitoace de ger şi de 
foame şi mulţi oameni au murit degeraţi pă drumuri?%?. 


La aceeaşi iarnă grea a anului 1808 face referire și Petru 
Popovici din Aștileu, când menţionează că 


au fost moarte mare pă marhă, de au murit vacile de boală gre233. 


Într-o însemnare din Stelnica aparţinând unui oarecare Vasile 
este amintită o altă iarnă grea, iarna anului 1812, când la 29 martie 
„au datu un viscol de au murit meii mocanilor toţi”. O zi mai 
târziu, la 30 martie 1812, „au dat un mare vifor cu ploe şi a murit 
mulțime de oi și de mei”2%. 


Fost-au ernă grea [la leat 1812]. Au degerat vii, pomi, grâu, orzu 
de toamnă. 


Această iarnă grea a anului 1812 a succedat unui alt an prost 
din punct de vedere alimentar pentru populaţia valahă, căci 


în acest an [1811] s-a întâmplat o foamete grozavă, încât a ajuns 
pânea un leu şi porumbul 24 de parale, secara 40 parale, şi cea 
mai mare parte din popor mânca şi coji de arbori?6. 


230 Constantin Gheorghe Hangerli, domn al Ţării Româneşti (1797-1799). 
231 Corfus, Ilie. 1975. Însemnări de demult. Taşi: Junimea. p. 106. 

232 Corfus, Ilie. 1975. Însemnări de demult. laşi: Junimea. pp. 128-129. 

233 Corfus, Ilie. 1975. Însemnări de demult. Taşi: Junimea. p. 129. 

234 Corfus, Ilie. 1975. Însemnări de demult. Taşi: Junimea. p. 131. 

235 Corfus, Ilie. 1975, Însemnări de demult. laşi: Junimea. p. 174. 

236 Corfus, Ilie. 1975. Însemnări de demult. Taşi: Junimea. p. 130. 

Şi iarna anului revoluționar 1821 a fost una rea”. „La 40 de 
mucenici au dat viforu foarte rău”? iar la 13 martie 1821, potrivit 
unei însemnări a unui oarecare preot Panait, „au înghețat Dunărea 
și Borcea de da[o] ori şi au dat o ploe şi un vifor şi au mutit multe 
cai ȘI oi şi omene au murit”?38, 

La 15 februarie 1823, într-o însemnare de epocă a lui 
Asanache Lipianu, se menţionează că „s-au fostu datu de la 
Dumnezeu mare iarnă încă de la Sfântu Necolae” din anul 1822, 
„la care au fostu mare nevoe în vite, fiind lipsă de fân, fiinducă cât 
fân s-au făcut [și] s-au aflat [în Țara Românească], s-au luat după 
poruncă de s-au dus la Bucureşti, în zilele domnului Gligorie vodă 
Ghica”2%. O altă menţiune de epocă referitoare la același an greu, 
1823, întăreşte autenticitatea mărturiilor lui Asanache Lipianu: 


La leat 1823 în sâmbăta sfântului şi dreptului Lazăr au fostu 
iarnă grea şi lipsă de fân, cât şi vite2%. 

O categorie aparte de însemnări sunt cele privitoare la carac- 
terul timpuriu sau târziu al iernilor valahe, afectând astfel în mod 
grav recoltele aflate încă pe câmp toamna şi deci nestrânse (în 
cazul iernilor timpurii) sau aflate în stare de înmugurire primăvara 
(în cazul iernilor târzii). 

O atare consemnare, referitoare la o iarnă timpurie, aparți- 
nând unui oarecare preot „Andreiu cel mai păcătos”, datează din 
octombrie 1804, când 


în zilele domnului nostru Io Costandin Alexandru Ipsilant voe- 
vod s-au întâmplat pentru păcatele noastre de au ninsu pe 
struguri şi au cules oamenii viile, că au rămas dealurile jumătate 
neculese, şi boală la vite2+1. 


La aceeaşi toamnă geroasă a anului 1804 se referă încă o 
însemnare din epocă, atunci când se menţionează faptul că, 


237 Corfus, Ilie. 1975. Însemnări de demult. Taşi: Junimea. p. 42. 

238 Corfus, Ilie. 1975. Însemnări de demult. Taşi: Junimea. p. 136. 

239 Corfus, Ilie. 1975. Însemnări de demult. Taşi: Junimea. p. 137. 

240 Corfus, Ilie. 1975. Însemnări de demult. Taşi: Junimea. p. 137. 

241 Corfus, Ilie. 1975, Însemnări de demult. laşi: Junimea. pp. 127-128. 

tot într-acest leat [1804], toamna, au căzut zăpadă mare la deal, 
fiind cele mai multe vii neculese22. 


O altă menţiune documentară face referire de astă dată la o 
primăvară geroasă. Astfel, la 23 aprilie 1814, „în zilele lui loan 
Gheorghe Caragea vodă, au nins zăpadă de doa palme” şi drept 
consecință negativă „au ajuns ocao de rachiu taleri 22%. 

Intr-o sâmbătă, la 22 septembrie 1817, 


au dat lapoviţă cu ploae rece foarte, fiind potgoria neîncepută?+. 


O iarnă târzie este menționată de către lon Albean (din 
Albenii Birnici) din judeţul Gorj, la 22 mai 1824, când „în zilele 
domnului a toată Ţara Rumânească Grigorie Ghica vodă” 


au bătut vântu mare, adecă austru. Au nins munți până la ţară. 
Şi au căzut brumă mare de au uscat viile şi iarba, cât şi alte 
legumuri din grădini?%. 


C. Distrugătoarele cutremure de pământ 


Un alt element care a generat spaime teribile în epocă datorită 
consecinţelor sale teribile în ceea ce priveşte deteriorarea avutului 
obștesc și privat, alterarea calității vieţii și zdruncinarea gravă a 
existenţei „obișnuielnice”, a fost reprezentat de mișcările tectonice 
ale solului. Cutremurele prin intensitatea, frecvenţa şi consecinţele 
lor netrebnice (care au zbuciumat, pentru categorii foarte largi de 
populaţie, viaţa de fiecare zi, și aşa suficient de amară și nefericită) 
au reprezentat, de-a lungul întregului secol al XVIII-lea, un factor 
primordial generator de insecuritate pentru Țara Românească. 

O primă atestare documentară a unui „foarte cumplit” 
cutremur, despre a cărui intensitate sursele istoriografice contem- 
porane fac vorbire în sensul că „cine [ar putea] să nu se spaimânte 


242 Corfus, Ilie. 1975. Însemnări de demult. Taşi: Junimea. p. 235. 
243 Corfus, Ilie. 1975. Însemnări de demult. Taşi: Junimea. p. 132. 
244 Corfus, Ilie. 1975. Însemnări de demult. Taşi: Junimea. p. 134. 
245 Corfus, Ilie. 1975. Însemnări de demult. Taşi: Junimea. p. 137. 

de astfel de cutremur”, se întâmplă într-o zi de miercuri, la 8 
mai 1738, „la 5 ore ziua, pe când domnea Costantin vodă 
Mavrocordat” în Ţara Românească, „încât n-au putut oamenii 
să-şi mai amintească, când s-a ruinat clopotniţa bisericei şi au căzut 
trei coloane de la Foişor şi s-au zdruncinat casele monastirei 
Cotroceni”2%6, 

La acelaşi eveniment tectonic face, foarte probabil, referire şi 
o altă însemnare din epocă, deşi datată uşor diferit, la 31 mai 1738, 
„la 3 ceasuri din zi”, dar tot într-o zi de miercuri, fiind urmat de 
alte două replici „la 6 ceasuri” când „s-au mai cutremurat mai 
încet” şi „la 10 ceasuri tot într-acea zi” când „iar s-au cutremurat” 
pământul. Şi pentru ca tabloul nenorocirilor abătute peste nefe- 
ricita Țară Românească să fie complet, „în urma cutremurului au 
mai trecut o săptămână şi au început a muri oamenii de ciumă 
prea foarte groaznec?. 


Mai 31, leat 1738, miercuri la 3 ceasuri din zi, s-au cutremurat 
pământul foarte tare, încât multe bolte şi ziduri ale mănăstirilor 
şi ale caselor au crăpat. Încă unile au şi căzut aici în Bucureşti. 
Iar afară multe biserici şi bolte s-au surpat de tot şi pământul pe 
alocurea s-au despicat şi au eşit apă cu miros de iarbă de puşcă şi 
de pucioasă2+, 


Într-o însemnare de epocă aparţinând lui Dimitrie biv vel 
armaş din Coteşti, este remarcat, la data de 5 martie 1787, într-o 
vineri, „la 5 ceasuri din noapte”, un alt eveniment tectonic, când 
„s-a cutremurat pământul forte tare”, fiind urmat „peste un ceas” 
de o replică, când „iarăşi s-au cutremurat”2%. 

Doi ani mai târziu, la 1789, ca urmare a 


cutremurului] ce s-au făcut la sfânta şi cuvioasa Paraschiva, 
multe mănăstiri, biserici care s-au zdruncinat?50, 


246 Corfus, Ilie. 1975. Însemnări de demult. Taşi: Junimea. pp. 238-239. 
247 Corfus, Ilie. 1975. Însemnări de demult. Taşi: Junimea. p. 241. 
248 Corfus, Ilie. 1975. Însemnări de demult. Taşi: Junimea. p. 240. 
249 Corfus, Ilie. 1975. Însemnări de demult. Taşi: Junimea. p. 243. 
250 Corfus, Ilie. 1975. Însemnări de demult. Taşi: Junimea. p. 316. 

Un alt eveniment tectonic este menţionat la data de 27 martie 
1790, în vremea când „să afla stăpânitor Ţării Rumâneşti măriea sa 
prințăpul nemţeascu, fiind răzmeriță, având bătaie cu împăratu 
turcului”. 


La leatu 1790, marti[e] 26, marţi săara, la 2 ceasuri din noptă, în 
Săptămâna cea luminată, s-au cutremuratu pământu însă au 
făcutu chituri groznice de tare ce s-au cutremuratu?5!. 


Intr-o menţiune documentară aparținând dascălului Costandin, 
ipodiacon la mănăstirea Bistriţa, se precizează faptul că 


la leatu 1793, noemvrie 26, s-au cutremurat pământul de s-au 
surpat casă252, 


Manolache și Gheorghe Serseşti fac şi ei referire, într-o însem- 
nare din epocă, la un „foarte cutremur mare, cât să spăriese creştinii”. 


Să să ştie de când s-au cutremurat pământul într-o sfântă dumi- 
nică, la doo ceasuri din zi. Apoi la un ceas iar s-au cutremurat 
mai binişor în duminica a cincea a sfântului post. Iar când au 
fost miercuri, a treia zi, în răvărsatul zorilor, iar s-au cutremurat 
mai încetinel. Apoi în zio de Paşti, ca la şase ceasuri din zi, iar 
s-au cutremurat, în zilile prea înălțatului domn Costandin 
Gheorghe Angearliu voivod, la leat 1798, în luna martie 18253. 


Toamna, la 14 octombrie 1802, „marţi la 7 ceasuri din zi”, într-o 
„zi de sărbara, în zio de cuvioasa Paraschiva”, „au fost un cutremur 
mare, care au ţinut aproape un cias necurmat, cât au căzut şi turnul 
Colţii din Bucureşti [şi] multe case, biserici, [și] au zdrobit mai 
toate binalile mari”?54, Prin consecinţele sale nefaste, acesta a fost 
unul dintre cele mai mari evenimente de natură tectonică din 
istoria Bucureștilor. Aceasta este și explicaţia pentru care mărtu- 
riile privitoare la acest cutremur „foarte tare şi înfricoşat, cât multe 
ziduri s-au sfărâmat, biserici, case” sunt extrem de numeroase. 
Cutremurul din 14 octombrie 1802 a rămas pentru multă vreme în 


251 Corfus, Ilie. 1975. Însemnări de demult. Taşi: Junimea. p. 244. 
252 Corfus, Ilie. 1975, Însemnări de demult. laşi: Junimea. p. 244. 
253 Corfus, Ilie. 1975. Însemnări de demult. Taşi: Junimea. pp. 246-247. 
254 Corfus, Ilie. 1975. Însemnări de demult. Taşi: Junimea. p. 307. 

memoria bucureştenilor pentru că a afectat grav structura de rezis- 
tență și soliditatea unei părți consistente a monumentelor de arhitec- 
tură ale capitalei. „Atuncea s-au surpat” şi Colțea din București?55, 
au căzut multe biserici și case, mănăstiri mari și foișorul mic?5, iar 
potrivit unei însemnări din epocă aparţinind lui Ilie Izbășescu, 
„pământul a crăpa|t] şi au işit apă şi păcură”2. 

Potrivit unei alte mărturii oculare, aparținând preotului Stan 
Irimie din Săcele (Brașov), aflat în Bucureşti ca să cumpere „pei” 


la anul 1802, octomvrie 14, eram în Bucureşti şi mă uitam la 
Colțea, când s-au cutremurat pământu şi s-au frânt turnurile 
la biserici şi casele. De atunci e Colțea jos?58. 


Intr-o însemnare documentară contemporană aparținând 
unui oarecare Costandin, se menționează faptul că 


la leat 1802, octomvrie 14, la 7 cesuri din zi, s-au cutremurat 
pământul foarte înfricoşat, cât şi tâmpla sfintei mănăstiri 
Aninoasei s-au ruptu de amândoo părţile cât băgai mâna. Şi pe 
alte locuri multe biserici şi case s-au sfărâmat până şi Colțea din 
Bucureşti şi alte case multe, mari şi mici în Bucureşti şi în toate 
oraşile cele di prinprejuriu din Ţara Rumânească şi Nemţească, 
cât acest rând de oameni n-au pomenit aşa cutremur înfri- 
coşat?59, 


Mihail postelnicul din handjacul Cretei se referă şi el, într-o 
menţiune documentară din epocă, la marele cutremur din 1802, 
care a dărâmat „monăstiri și case” și în urma căruia „a ctăpat 
pământul și a ieşit apă şi catran amestecat”. 


Atunci s-a ruinat şi biserica Margineni şi toate casele şi s-au ucis 
şi doi oameni, un preot al bisericei, numit Sofronie, şi un ţigan 
camaraş, numit Anastasie260. 


255 Corfus, Ilie. 1975. Însemnări de demult. Taşi: Junimea. p. 25. 

256 Corfus, Ilie. 1975. Însemnări de demult. Taşi: Junimea. p. 247. 
257 Corfus, Ilie. 1975. Însemnări de demult. Taşi: Junimea. p. 247. 
25 Corfus, Ilie. 1975. Însemnări de demult. Taşi: Junimea. p. 248. 
259 Corfus, Ilie. 1975. Însemnări de demult. Taşi: Junimea. p. 250. 
260 Corfus, Ilie. 1975. Însemnări de demult. Taşi: Junimea. p. 250. 

Nicolae, logofătul episcopiei Argeşului, însemnează „spre 


aducerea aminte, atât a noastră, celor ce am văzut cu ochii, cât și a 
celor în urma noastră, să pomenească marea puteare dumne- 
zeiască” că la 14 octombrie 1802 


s-au cutremurat pământul foarte tare, încât au căzut multe 


turnuri du pe la sfintele besearici, iar alte din besearici au căzut 
de tot. Aici, în Bucureşti, s-au ruptu şi turnul cel înalt Colțea, 
care era podoaba oraşului, iar din casele boereşti şi din cele de 
obşte prea puţine au scăpat zdravene. Însă acest cutremur s-au 
întâmplat la 3 pol ciasuri din zi, iar de ar fi fost în vremea 


adunării norodului la rugăciune (precum era şi zi de praznic), 


s-ar fi făcut groaznică moarte. Sau de ar fi ţinut mai mult, poate 


că să strica şi pământul cufundându-se, căci la multe locuri s-au 


desfăcut pământul, eşind năsip şi apă. 


Chiar şi după trecerea a 18 ani de la evenimentul tectonic din 


anul 1802 sunt cunoscute referințe privitoare la acest teribil cutre- 


mur. 


Am găsit la o carte scrisă cu mâna zicându că la leat 1802, 


octomvrie 14, s-au cutremurat pământul foarte tare, cât multe 


sfinte mănăstiri s-au dărâmat până în pământ şi case boereşti 


cu totul s-au sfărâmat şi pre alocurea rău au crăpat pământul şi au 


eşit apă neagră ca păcura şi împuţită, cât să spăriiase lumea, că 
copaci da cu vârfurile în pământ. Că foarte doream pentru leatul 
acesta ca să ştiu în ce vreme au fost acea minune şi găsindu-l 


acum, îl însemnai la această carte a mea, cu mâna de țărână, eu 


robul lui Dumnezeu loan Diudiu logofăt, când eram dascăl la 
Cotarca Mică, la leat 1820, iunie 2022. 


În februarie 1813, un călător străin, August Marie Balthasard 


Charles Pelletier, conte de Lagarde, aflat în tranzit prin Bucureşti, 
descrie un astfel de cutremur la care este martor ocular în 
corespondenţa cu prietenul său Jules Griffith. 


261 Corfus, Ilie. 1975. Însemnări de demult. Taşi: Junimea. pp. 250-251. 

O zdruncinătură îngrozitoare m-a trezit azi-noapte; ţipetele pe 
care le auzeam din toate părțile m-au silit să mă scol. Sunasem 
ca să aflu cauza acestui tumult, când o a doua zdruncinătură, 
mai violentă încă decât prima, mi-a arătat că pământul se cutre- 
mura în jurul meu. Servitorii au venit să-mi ceară să ies imediat 
afară deoarece casa vecină se prăbuşise şi aceeaşi soartă o 
ameninţa şi pe a noastră. M-am îmbrăcat în grabă şi am alergat 
la frumoasa mea văduvă [Catinca Slătineanu, născută Filipescu], 
pe care am găsit-o în grădina ei luminată de imense masalale. 
Am fost foarte surprins văzând-o atât de puţin speriată de acest 
dezastru. „Doar prima noapte şi primul mort”, mi-a spus ea 
râzând, „au putut trezi spaima oamenilor. Aceste zdruncinături 
sunt destul de dese la Bucureşti. Noi nu numim cutremure decât 
pe acelea care distrug o parte din oraş”26. 


„Mare turburare au fost”2% și la 28 ianuarie 1821, „într-o 
vineri noaptea spre sâmbătă, la 9 ceasuri din noapte, în zilele răpo- 
satului întru fericire domn Io Alexandru Nicolae Şuţu voevod”, 
când 

s-au cutremurat pământul pentru păcatele noastre, dându-ne 
semnu a ne pocăi, că iată stă la uşi cel ce vine nu zăboveşte266, 


În noaptea de miercuri spre joi, la 13 noiembrie 1829, „la 11 
ciasuri din noapte, s-au cutremurat pământul foarte tare, încât 
s-au sfărâmat ziduri de case, sobe şi păreți dă casă au căzut”'20 şi „s-au 
dărâmat și Colțea şi alte biserici"?68, Potrivit însemnării lui loan, 
fiul preotului Theodor din satul Păulești, „au fost [un cutremur] 


263 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 331, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 567. 

264 Corfus, Ilie. 1975. Însemnări de demult. Taşi: Junimea. p. 36. 

265 Corfus, Ilie. 1975. Însemnări de demult. Tagi: Junimea. p. 37. 

266 Corfus, Ilie. 1975. Însemnări de demult. Taşi: Junimea. p. 45. 

267 Corfus, Ilie. 1975. Însemnări de demult. Taşi: Junimea. p. 263. Însemnarea este 
consemnată la data de: „1829, noemvrie 15”. 

268 Corfus, Ilie. 1975. Însemnări de demult. laşi: Junimea. p. 261. 

foarte mare, că şi besereca ce den vale au crăpat foarte tare pe 
denuntru și pe den afară toată”20, 

Despre acelaşi „mare şi înfricoşat cutremur, care nu s-au mai 
pomenit” din 13 noiembrie 1829, „când să prăznuiește sfântul 
apostol Filip şi Lăsata secu de postol Nașterii lui Hristos” şi când 
„s-au întâmplat mari pagube, surpând multe sfânte biserici și 
case”270 îşi aminteşte nostalgic, într-o însemnare peste timp, și un 
oarecare Ioniță. 

Să fie ştiut că la leat 1829, noemvrie 13 au fost unu mare 
cutremur, cât noi eream mai cu toți îngroziți de moarte. Și eu eram 
ca de doozeci de ani?”!, 


D. Morbiditate şi mortalitate: ciuma, holera 
şi alte boli endemice 


Mortalitatea endemică infantilă (preponderent estivală??? — din 
numărul mare de nou-născuţi, cei mai mulți, aproximativ 50%, 
mureau în primele luni de la naştere şi în cei dintâi ani de copi- 
lărie), decesele adulților (mai frecvente iarna din cauza epidemiilor 
virotice), speranţa scăzută de viață (durata medie de viață a fost 
calculată pentru secolul al XVIII-lea valah la 30 de ani), posi- 
bilităţile cu totul precare (cvasiinexistente în Țara Românească) ale 
reţelei medico-sanitare de a înfrunta maladiile curente, nivelul îna- 
poiat al instrucției igienice, gradul extrem de sărăcie și mizerie în 


269 Corfus, Ilie. 1975. Însemnări de demult. Taşi: Junimea. p. 262. 

270 Corfus, Ilie. 1975, Însemnări de demult. laşi: Junimea. p. 262. 

271 Corfus, Ilie. 1975. Însemnări de demult. Taşi: Junimea. p. 263. 

272 Anotimpul favorabil de manifestare a bolilor endemice [în Fara Românească], 
conform opiniei generale atestate la 1812 de generalul adjutant rus Pavel 
Vasilievici Ciceagov, totodată şi comandant militar suprem al armatelor țariste 
dislocate în "Ţara Românească şi Moldova, în timpul războiului ruso-turc (1806- 
1812), era vara, din luna iulie până în septembrie (Cf. Ciceagov, Pavel Vasilievici. 
1909. Mémoires de l'amiral Paul Tchicheagof, comandant en chef de l'armée du Danube, 
gouverneur des Principautés de Moldavie et de Valachie en 1812. Publicate de Ch.Gr. 
Lahovary. Paris: Plon Nourrit et Co/București: Socec et Co. p. 382, apud Călători 
străini despre Ţările Române în secolul al XIX-lea. 2004. Serie nouă. Volumul I (1801- 
1821). pp. 546-547). 

care trăia şi se hrănea (complet deficitar şi inadecvat majoritatea 
populaţiei), toate acestea sugerează complexitatea unui tablou tene- 
bros al morbidităţii și mortalităţii în veacul al XVIII-lea valah?75. 

La 1780, Costantino-Guglielmo Ludolf, în Memoriul, care cuprin- 
dea o prezentare generală a "Ţării Românești, aprecia că bolile 
principale care bântuiau la acea vreme principatul valah și mai ales 
Bucureștii, erau frigurile (datorate emanaţiilor mlaștinilor, bălților, 
ostroavelor și apelor stătătoare pe care le formaseră Dâmboviţa 
și afluenții acesteia), scorbutul (datorat căldurii și posturilor lungi) și 
boala venerică (care, după cum apreciază autorul, făcea mare pră- 
păd, șederea rușilor [în Ţara Românească] contribuind în mare 
măsură la propagarea acestei boli). Populaţia autohtonă valahă se 
vindecă arareori cu totul de o boală (venerică) atât de crudă și care 
atingea însuși izvorul vieţii. Oamenii simpli și săraci aveau leacuzile 
lor, dar ele nu erau destul de puternice pentru a se tămădui 
definitiv, astfel încât boleau şi își târau o viață tristă care tot nu-i 
învăţa minte, Cei care aveau însă bani alergau la medicii străin1?74. 

În Memoriile sale, generalul adjutant rus Pavel Vasilievici 
Ciceagov (comandant militar suprem al armatelor țariste dislocate 
în Ţara Românească şi Moldova în timpul războiului ruso-turc din 
perioada 1806-1812), aprecia, la 1812, că principalele cauze gene- 
ratoare ale bolilor care afectau grav starea de sănătate a majorităţii 
populaţiei valahe erau totuşi cunoscute şi puteau fi remediate: 
marele număr de mlaștini și de maidane (mai cu seamă în 
București); faptul că aproape toate ulițele din orașe (inclusiv în capi- 
tală) nu aveau scurgere pentru apă și nici canalizare, astfel încât 
reziduurile menajere și conţinutul oalelor de noapte erau aruncate în 
stradă şi bălteau sub pavelele din lemn, răspândind o duhoare 
pestilențială;, căldura excesivă din timpul zilei și răcoarea umedă 
din timpul nopţii. De asemenea, în anotimpul estival, fructele 


273 Lemny, Ştefan. 1990. Sensibilitate şi istorie în secolul al XVIII-lea românesc. 
Bucureşti: Editura Meridiane. pp. 118-120. 

274 Oțetea, Andrei. 1930. Contribution à la question d'Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 
Bucureşti. p. 354, apud Călători străini despre Tările Române. Volumul X. Partea I. 
2000. p. 445. 


104 DEVĂLMĂȘIA VALAHĂ (1716-1828) 


începeau să se coacă și erau întotdeauna culese cum dădeau în 
pârg. Căldura făcea ca oamenilor să le placă să se scalde în tot 
cursul zilei, fără alegere şi în felul acesta năduşeau. Se vede de aici, 
concluzionează generalul rus, că unele din cauzele acestor boli 
puteau fi evitate prin măsuri drastice, ca secarea bălților și defrișa- 
rea terenurilor virane?7>. 

Nicio boală nu a întrecut însă spectrul înfricoşător al ciumei 
izgonite în secolul al XVIII-lea din Occident şi care s-a abătut cu 
cruzime asupra teritoriilor din răsăritul Europei. Imperiul otoman 
era unul dintre focarele permanente de contaminare cu ciumă, boală 
care a devenit endemică la sfârșitul secolului al XVIII-lea în Ţara 
Românească. Armatele străine de ocupaţie, cele ruse îndeosebi, au 
adus cu sine de fiecare dată acest flagel mai ales în timpul campaniilor 
din 1769-1774 şi 1806-18122'6, iar în perioada 1828-1834 a fost adusă 
holera. Ceea ce multiplică efectele mortale ale unei epidemii de ciumă 
în Țara Românească era inacțiunea autorităților. Conform Meoriilor 
generalului adjutant rus Pavel Vasilievici Ciceagov (comandant militar 
suprem al armatelor ţariste dislocate în "Ţara Românească și Moldova 
în timpul războiului ruso-turc din perioada 1806-1812), după pilda 
turcilor, care respectau ciuma ca trimisă din ceruri şi care nu făceau 
nimic pentru a-i opri urmările distrugătoare, moldovenii și valahii, 
plini de aceleași prejudecăţi, așteaptau fără mijloace de precauţie acest 
flagel și i se supun cu resemnare?277. 

La 13 octombrie 1716, conform raportului căpitanului 
austriac de Sainte-Croix (încartiruit la mănăstirea Tismana — în 


275 Ciceagov, Pavel Vasilievici. 1909. Mémoires de l'amiral Paul Tchicheagof, comman- 
dant en chef de l'armée du Danube, gouverneur des Principautes de Moldavie et de Valachie en 
1812. Publicate de Ch.Gr. Lahovary. Paris: Plon Nourrit et Co/Bucureşti: Socec 
et Co. p. 382, apud Călători străini despre Țările Române în secolul al XIX-lea. 2004. 
Serie nouă. Volumul I (1801-1821). pp. 546-547. 

276 Lemny, Ştefan. 1990. Sensibi/itate şi istorie în secolul XVIII românesc. Bucureşti: 
Editura Meridiane. p. 120. 

277 Ciceagov, Pavel Vasilievici. 1909. Mémoires de l'amiral Paul Tchicheagof, comman- 
dant en chef de l'armée du Danube, gouverneur des Principautes de Moldavie et de Valachie en 
1812. Publicate de Ch.Gr. Lahovary. Paris: Plon Nourrit et Co/Bucureşti: Socec 
et Co. p. 382, apud Călători străini despre Țările Române în secolul al XIX-lea. 2004. 
Serie nouă. Volumul I (1801-1821). pp. 546-547. 

Oltenia ocupată) adresat generalului conte de Stainville (coman- 
dantul militar imperial austriac în Transilvania și Director Suprem 
al Olteniei) se precizează faptul că domnul Țării Româneşti?!8 s-a 
îndepărtat de Bucureşti, datorită ciumii care bântuie oraşul, într-un 
loc mlăștinos, la o zi bună distanţă de capitală, în care două dintre 
străzile principale au fost izolate din cauza epidemiei de ciumă?7?. 
O altă menţiune care să confirme manifestarea teribilei maladii a 
ciumei pe teritoriul valah la începuturile domniilor fanariote în 
Țara Românească provine dintr-o însemnare din epocă și face 
referire la anul 1717, marcat de ciumă și foamete2%. Şerban, sta- 
roste de negustori, întărește și el, la 16 august 1719, menţiunile 
documentare privitoare la existenţa ciumei pe teritoriul principa- 
tului valah în această perioadă. 


Într-o duminică fiind, la 3 ciasuri de noapte, la Mostişte, s-au 
născut fiica noastră ce dentâi, Aniţa, botezând-o măria sa doam- 
na Marica a răposatului bun domnu Costandin Brâncoveanul 
voevod, aflându-se fugită de frica ciumii [care bântuia la acea 
dată Ţara Românească] la satul mării sale la Obileşti?:!. 


La 1723, în „Apologia? publicată de către medicul Mihail 
Schendos van der Beck, medic personal al domnului Ţării Româ- 
neşti, Nicolae Mavrocordat, şi (pretins) arhimedic? al întregii 
Valahii, se specifică faptul că, la 1719, bântuia în Ţara Românească 
molima blestemată [ciuma] care, după obiceiul popoarelor bar- 
bare28, nefiind stăvilită de nicio măsură politică sau sanitară, a 


278 Nicolae Mavrocordat în prima sa domnie în Țara Românească (decembrie 
1715-noiembrie 1716). 

279 Căpitanul de Sainte-Croix. 1716. Rapoartele de la Tismana. Publicate de Constantin 
Giurescu. 1913. Material pentru istoria Olteniei supt austrieci. Volumul I. 1716-1725. 
București. p. 162, apud Călători străini despre Lările Române. Volumul TX. 1997. p. 41. 

280 Corfus, Ilie. 1975. Însemnări de demult. Taşi: Junimea. p. 171. 

281 Corfus, Ilie. 1975. Însemnări de demult. Taşi: Junimea. p. 172. 

282 Text extrem de critic la adresa domnului Ţării Româneşti, Nicolae Mavrocordat, 
cu care Mihail Schendos van der Beck a avut un diferend. 

283 Titlu inadecvat şi inexistent la acea dată, însușit în mod incorect de Mihail 
Schendos van der Beck. 

284 Între aceste popoare barbare Mihail Schendos van der Beck îi include şi pe 
valahi. 

secerat în scurtă vreme cu cea mai mare iuțeală multe mii de 
oameni. Şi se părea că nu-l va cruța nici chiar pe domnul Nicolae 
Mavrocordat. Căci ciuma pusese stăpânire până și pe gineceul lui — 
după ce îi căzuseră jertfă mai multe concubine şi eunuci?% — şi 
amenința cu rele mai mari pe cei aparținând unor practici neier- 
tate, şi chiar pe domn, nespus de desfrânat, de o fatală necum- 
pătare — expus frigurilor rele datorită constituţiei sale mult slăbite 
de plăceri nelegiuite286. 

Într-o însemnare din epocă, se specifică faptul că la doar o 
săptămână de la evenimentul tectonic din data de 31 mai 1738, 
care „au cutremurat pământul foarte tare”, 


au început a muri oamenii de ciumă prea foarte groaznec2”. 


Intr-o altă menţiune din anul 1756 se face precizarea că ciuma 
„să cheamă morte groznică” şi că la acea dată 


au murit [oamenii] de ciumă forte rău, la care lucru îi mânca 
câini pe creaştini28. 


Doi ani mai târziu, în luna iulie 1758, într-o mărturie semnată 
Barbu logofăt, acesta însemnează că „eram fugit dă ciumă”2%. 
La 15 mai 1765, Neagoe logofăt relatează că atunci 


când eram eşiţi la Piiatră de ciumă ne călcase şi pă noi focul şi 
era lovit Ion al moş popa Adam şi au şi murit2%, 


La 1792, în momentul tranzitării Țării Româneşti de către un 
medic maghiar anonim, tocmai în timpul sosirii acestuia în 
Bucureşti [în luna septembrie 1792], principatul valah era bântuit 
de o nouă epidemie de ciumă [izbucnită la Bucureşti în luna iulie 


255 Formulă inadecvată, în Țara Românească neexistând eunuci în serviciul dom- 
nilor valahi. 

286 Mihail Schendos van der Beck. 1723. Apologia adversus Mavrocordati sycophantias. 
Publicată parţial de J.Chris. Engel. 1804. Geschichte des Ungarischen Reichs und seiner 
Nebenlânder. Halle. Volumul IV, 2. p. 11, apud Călători străini despre Țările Române. 
Volumul IX. 1997. p. 82. 

287 Corfus, Ilie. 1975, Însemnări de demult. laşi: Junimea. p. 241. 

288 Corfus, Ilie. 1975, Însemnări de demult. laşi: Junimea. p. 172. 

289 Corfus, Ilie. 1975. Însemnări de demult. Taşi: Junimea. p. 173. 

20 Corfus, Ilie. 1975. Însemnări de demult. Taşi: Junimea. p. 173. 

1792 şi durând până la începutul anului 1793]. În memoriile sale 
publicate ulterior, medicul maghiar mărturiseşte întristat că nu a 
putut să-şi exercite meseria de medic (deși ar fi intenţionat să o 
facă „cu curaj”) deoarece valahii sunt așa de brutali, încât dacă în 
vreo casă în care a umblat un doctor se întâmplă cumva să moară 
cineva, toți oamenii din casă împreună cu doctorul sunt puși într-o 
căruță și duși pe câmp la o distanță de un ceas de oraș şi sunt 
obligaţi să rămână acolo șapte săptămâni?’ 

Dionisie Eclesiarhul, în Cronograful Terei Rmpâneşti, referindu-se 
la prima domnie valahă a lui Alexandru Moruzi Voievod (1793- 
1796), menţionează faptul că „fost-a în zilele acestui Domn mare 
omor de ciumă, murind în Bucureşti zece mii de oameni, bărbaţi, 
mueri, bătrâni și tineri, după arătarea cu catastişe de către vătașii 
cioclilor, asemene și la Craiova a murit ca la doauă, trei mii, și se 
întinsese boala ciumii prin toate orașele şi satele țerii”22. 

Petrache logofăt menţionează la 31 octombrie 1795, într-o 
însemnare din epocă, că 


fiind boala ciumii în toată Ţara Rumânească s-au spart toate 
oraşele?%5. 


Populaţia (mai cu seamă cea urbană, care dispunea de resur- 
sele financiare necesare) se refugiază din calea epidemiei de ciumă 
(din anul 1795), încercând să se pună la adăpost la mănăstirile 
retrase din munți sau în alte locuri îndepărtate. 


Dumnealui medelniceru Costache Otetelişanu şi dumnealui 
vistieru Anghel au venit la leat 1795 aici la sfânta mănăstire 
Coziia?% , pentru ciumă, ce era într-acea vreme?%5. 


291 Trecerea de la Moghilev la Giurgiu. Manuscrisul original publicat în revista A Betsi 
Magyar Merkuriusnak. Nr. LXIII. 8 august 1794. p. 981, apud Călători străini despre 
Țările Române. Volumul X. Partea II. 2001. p. 1086. 

22 Dionisie Eclesiarhul. 1934. Cronograful Terei Rumâneşti. Râmnicul-V âlcea: 
Tipografia „Episcopul Vartolomeiu”. pp. 14-16. 

2% Corfus, Ilie. 1975, Însemnări de demult. laşi: Junimea. pp. 173-174. 

294 Corfus, Ilie. 1975, Însemnări de demult. laşi: Junimea. pp. 173-174. 

25 Corfus, Ilie. 1975. Însemnări de demult. Taşi: Junimea. p. 174. 

Depășite ca de fiecare dată de situaţie și speriate de amploarea 
pe care o cunoaște epidemia de ciumă din anul 1795, autorităţile se 
hotărăsc în cele din urmă să acţioneaze pentru stoparea flagelului 
prin aducerea moaştelor Sf. Visarion considerat a fi tămăduitorul 
ciumaţilor. Conform însemnării lui Manole „erodiiacon zugrav” 
din mahalaua Silvestru, la 12 iunie 1795, 


a venit sfântul cap al sfântului Visarion al doilea rând în 
Bucureşti, adus fiind de poliţie cu multă cheltuială pentru frica 
ciumii?96, 


În relatarea călătoriei pe care Philip Jackson o întreprinde în 
Țara Românească şi Transilvania în anul 1797 (în lunile martie- 
aprilie), venind dinspre Constantinopol, unde nu auzise mai nimic 
despre o posibilă epidemie de ciumă care să afecteze ţările supuse 
sultanului, ba mai mult dându-i-se de înţeles, după cum afirmă 
autorul însuși, că Ţara Românească n-ar fi fost la acea vreme 
bântuită de ciumă, iată de ce, odată ajuns în București și cazat 
la un han din capitală, Philip Jackson se arată surprins de faptul 
că o doamnă tot de origine engleză murise de ciumă, cu mai puțin 
de o lună înainte, chiar într-una din camerele în care urma să fie 
instalat grupul de călători englezi din care făcea parte și autorul. 
Deşi călătorul englez îşi propusese să nu se lase intimidat de niciun 
flagel, mai exact de flagelul ciumei, autorul, după cum singur 
menţionează, nu s-a temut niciodată atât de mult ca în timpul tran- 
zitării Țării Românești în anul 17972, 

Într-o însemnare aparţinând lui Asănache Lipianu se men- 
ţionează faptul că 


la leat 1812, fost-au ciumă mare2%. 


In observațiile pe care francezul F.G. Laurengon le face în 
anul 1822, asupra Ţării Românești, este enunțat faptul că, ciuma 


296 Corfus, Ilie. 1975. Însemnări de demult. Taşi: Junimea. p. 173. 

27 Jackson, Philip. 1797. Re/azarea călătoriei prin Tara Românească şi Transilvania. 
Publicată de Eric D. Tappe şi Trevor J. Hope. 1987. The Balkan Travel of Philip 
Jackson in 1797. În Revue Roumaine d'Histoire. An XXVI. Nr. 1-2. p. 104, apud 
Călători străini despre Ţările Române. Volumul X. Partea II. 2001. p. 1283. 

298 Corfus, Ilie. 1975. Însemnări de demult. Taşi: Junimea. p. 106. 

din 1812 a ucis numai în Bucureşti douăzeci şi patru de mii de 
locuitor12%,. 
Un an mai târziu, 


la leat 1813, de la luna lui iunie ciumă groaznică au fost în toată 
Țara Rumânească%. De la Preobrejenie au fost ciumă şi au murit 
mulțime de oameni. Sfânta prepodomna Paraschiva s-au găsit 
morți 1.11135%, 


La 1 august 1813, 


s-au spart Bucureştii de ciumă. Şi au fost ciumă mare, cât altă dată 
spun că n-au mai fost, şi au ţinut până la martlie], leat 181402, 


Cazuri de ciumă au fost înregistrate și în anul 1814, an în care 
„au fost ciuma cea mare”303, fiind menţionate cazuri de persoane 
care de teamă de a nu fi contaminate se refugiau din calea epidemiei. 


La leat 1814, fevruarie 23, luni seara la 2 ceasuri din noapte, 
s-au născut fiiu nostru Ioan în sat Ceptura, aflându-ne băjănari 
de înfricoşată năprasnică bola ciumii304. 


Despre „ciuma lui Caragea” face vorbire şi Dionisie Eclesiarhul 
în Cronograful Terei Rumâneşti, când menţionează că „la leatul 1814, 
în zilele acestuit domn (loan Gheorghe Caragea), sa întâmplat 
boala ciumii, şi în earnă au început a muri oamenii aici în Craiova, 
însă nu prea mulţi, dar de frica morţii au fugit toţi în toate părțile 
și sa spart orașul, rămânând casele pustii, numai cioclii și crai 
podurilor le cerceta, mai vârtos pimniţile cu butile le lua seama, ear 
în Bucureşti a murit mulţâme de norod, acolo era bucuria cea mai 
mare a cioclilor și a crailor după uliţe.” 


29 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d’un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. p. 33, apud Călători străini despre Țările Române în secolul al XIX-lea. 
2005. Serie nouă. Volumul II (1822-1830). p. 35. 

300 Corfus, Ilie. 1975. Însemnări de demult. Taşi: Junimea. p. 174. 

301 Corfus, Ilie. 1975. Însemnări de demult. Taşi: Junimea. p. 174. 

302 Corfus, Ilie. 1975. Însemnări de demult. Taşi: Junimea. p. 316. 

303 Corfus, Ilie. 1975. Însemnări de demult. Taşi: Junimea. p. 313. 

304 Corfus, Ilie. 1975. Însemnări de demult. Taşi: Junimea. p. 175. 

Şi preste Dunăre nenumărat norod de oameni au murit, de au 
rămas oraşe şi sate de tot pustii, şi până în primăvară pela 
Aprilie s'a milostivit cel ce pururea este milostiv, Dumnezeu, de 
a poruncit boalei năprasnice de a încetat a nu mai muris5. 


Dintr-o însemnare din epocă a lui Asănache Lipianu aflăm că 
„au fost mare ciumă” şi în anul 181556, când „la leat 1815, 
dechemvzie 8, ciuma au lovit târgul Râmnicului”. 

În memoriile sale referitoare la călătoria efectuată, în 1824, prin 
Țara Românească, capelanul anglican Robert Walsh descrie panica 
cate domnea pretutindeni în Bucureşti în momentul în care ciuma 
se instalase cu violență în oraș. În București hanul era închis și niște 
porţi solide fuseseră puse la gangul de intrare. Cancelaria domnească 
și toate locurile publice erau închise, iar negustorii nu mai făceau 
nicio tranzacție comercială. Toți cei care aveau putinţa părăsiseră 
orașul şi toţi cei care nu o aveau se închiseseră în casele lor și nu mai 
aveau contact cu nimeni. Casele în care erau consemnate cazuri de 
ciumă erau foarte numeroase şi se deosebeau de celelalte neconta- 
minate prin faptul că ușile şi ferestrele erau ferecate*. 

Ultima mare epidemie care afectează Țara Românească în 
secolul al XVIII-lea este „molima holeri”308, când „la leat 1831 
mulți au murit din creștini”30%, Uimitor și înfricoșător era repezi- 
ciunea cu care odată infestat evolua boala. 


Muria oamenii grabnic numai în doo trei casuri, îi apuca o vărsă- 
tură, urdinari [...] care prididea cu lăsare de sânge şi alte picături3!0. 


Într-o însemnare din epocă a logofătului Anghel Tufă se men- 
ţionează faptul că la 1831, 


305 Dionisie Eclesiarhul. 1934. Cronograful Terei Rumâneşti. Râmnicul-V âlcea: Tipo- 
grafia „Episcopul Vartolomeiu”. pp. 210-211. 

306 Corfus, Ilie. 1975. Însemnări de demult. Taşi: Junimea. p. 107. 

307 Walsh, Robert. 1828. Narrative of a Journey from Constantinople to England. 
London. pp. 201-202 şi 204, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). pp. 101 şi 102. 

308 Corfus, Ilie. 1975. Însemnări de demult. Taşi: Junimea. p. 175. 

30 Corfus, Ilie. 1975. Însemnări de demult. Taşi: Junimea. p. 317. 

310 Corfus, Ilie. 1975. Însemnări de demult. Taşi: Junimea. p. 308. 

au urmat boala holera morbos, care au urmat în toată lumea, şi au 
murit aproape de o a zăcea parte din norod, ţiind numai de la 
martie până la săptemvrie?!! şi mulți boeri şi arhierăi au murit?!2. 


Intr-o atestare documentară a unui oarecare loan se preci- 
zează că 


La leat 1831, vara pre vremea seceri, s-au întâmplat o boală foarte 
groaznică, ce se numea holer morbuz, care această boală nu s-au 
mai pomenit, şi au fost pe faţă a toăt pământul, de care mulți 
au căzut du pe cai pre drumuri şi au murit, de care boală li să 
schimba chipurile şi să făcea foarte grazneci3:5. 


E. Invaziile de lăcuste şi consecinţele lor teribile: 
compromiterea culturilor agricole 


Calitatea precară a vieții și traiul greu cu care valahul de rând 
se confrunta în mod curent în veacul al XVIII-lea (din multiple 
cauze tratate pe larg de-a lungul acestui material), erau compro- 
mise și de activitatea nocivă și dăunătoare a unui inamic cu care 
era era foarte dificil de luptat, cu atât mai puţin de învins. Invaziile 
de lăcuste aduceau de fiecare dată cu sine ogoare distruse, culturi 
agicole compromise, lipsă de bucate, lipsă de furaje pentru (ani- 
male) şi foamete. 

Într-o însemnare din epocă, aparţinând unui oarecare Anastasie 
monah, se menţionează faptul că la 16 iunie 1746 


au venit lăcuste în Ţara Rumânească, şi era baniţa de mălai 
taleri 1 şi de grâu taleri 1 polis. 


Un an mai târziu, la 6 august 1747, conform unei menţiuni 
documentare a unui alt prelat, popa Costandin, 


au venit lăcustele şi au mâncat toate sămănăturile:!5. 


311 Corfus, Ilie. 1975. Însemnări de demult. Taşi: Junimea. p. 175. 
312 Corfus, Ilie. 1975. Însemnări de demult. Taşi: Junimea. p. 176. 
313 Corfus, Ilie. 1975. Însemnări de demult. Taşi: Junimea. pp. 175-176. 
314 Corfus, Ilie. 1975. Însemnări de demult. Taşi: Junimea. p. 167. 

„În zilele luminatului și prea înnălțatului nostru domnu Io 
Alexandru loan Ipsilant voevod și stăpânitor a toată Țara Rumâ- 
nească”, conform unei însemnări din epocă, la 19 august 1780, 


fost-au în zilele acestuia domnu lăcuste foarte multe în toată 
vremea cât au fost domnu în Ţara Rumânească?!6. 


Într-o precizare documentară aparţinând lui Nicolae, logo- 
fătul episcopiei Argeşului, în anul 1779, au fost 


secetă şi lăcuste [în Ţara Românească]. 


La 25 iulie 1782, raguzanul Stephan Ignaz Raicevich, secretar 
pentru limbile „frânceşti”518 al domnului Alexandru Ipsilanti (între 
1775-1782) şi agent consular al Imperiului Austriac în Principatele 
Române (între 1782-1786), în Notzele sale despre Tara Românească, 
apreciază că Ţara Românească este, aproape pretutindeni, devas- 
tată de lăcuste, făcându-se simțită lipsa de alimente. 


În ultimele trei zile a lipsit pâinea la piață, orzul lipseşte cu desăvâr- 
şire. Untul şi tot seul au fost expediate la Constantinopol şi au sosit 
porunci urgente ca să se trimită grânele noi în mare cantitates!”. 


„Mare stricăciune la bucate” au făcut lăcustele şi în luna 
august a anului 182452. Un an mai târziu, la 20 mai 1825, conform 
unei însemnări aparţinând lui Ilie Izbășescu, 


mişină de lăcuste piste tot pământul. Şi din porunca lui Gligore 
Ghica voevod au pornit porunci în toate judeţele, scriindu 
ispravnicilor că zapcii plăşilor făcea salahori şi punea dă le 
omora cu felurimi de meşteşuguri. Şi nici într-un chip n-au 
stătut mijloc a le omorî, pă de o parte le omora şi pă urmă sumă 
rămânea. Aceste lăcuste le-am văzut cu ochii miei, unile mici şi 
negre ca furnicile, şi altele galbene şi mai mari*?!. 


315 Corfus, Ilie. 1975. Însemnări de demult. Taşi: Junimea. p. 296. 

316 Corfus, Ilie. 1975. Însemnări de demult. Taşi: Junimea. pp. 167-168. 

317 Corfus, Ilie. 1975. Însemnări de demult. Taşi: Junimea. p. 121. 

318 Limbile france: italiana şi franceza. 

319 Rudoxiu de Hurmuzaki. Documente privind istoria României. Volumul XIX. p. 23, 
apud Călători străini despre Ţările Române. Volumul X. Partea I. 2000. p. 510. 

320 Corfus, Ilie. 1975. Însemnări de demult. Taşi: Junimea. p. 168. 

321 Corfus, Ilie. 1975. Însemnări de demult. Taşi: Junimea. p. 168. 

F. Incendiile — o amenințare permanentă la adresa avutului 
particular şi obştesc (mai cu seamă în mediul urban) 


În domniea acestui domn (Constandin Ipsilant voevod), întru al doika 
an la 1804”, s'a întâmplat în Bucuresti la o spiterie ce era în mijlo- 
cul oraşului, din lucrarea cu foc a doftoriilor, s'ar fi aprins unsorile sau 
spirturile, şi luând foc spiteria cu doftoriile, a început a arde foc groaz- 
nic, şi suflând un vânt despre răsărit s'au început a aprinde şi alte 
case, şi lând putere mare focul, nu putea folosi niwinea să-l stingă, 
înnăltându-se flacăra focului în văzduh foarte groaznic, şi sporind focul 
dela casă la casă, a sosit la prăvălie cu mărfuri şi la băcănii în puterea 
târgului, şi atunci mai groaznic împuternicindu-se focul, că-ci se învâl- 
văta din buțile cu unt de lemn, şi din buţile cu rachiuri, spirt, si din 
prafuri barut, cât mari trăsnete se făcea, şi sgomot mare era; dar cine 
poate spune țâperele şi strigările oamenilor şi a muerilor, că-și lua copii 
în brate şi de mână, şi fugia tipând, şi nu ştia încotro să fugă de fum şi 
de dogorârea focului. O! vai ce jale! că nu era foc arzând o casă sau 
două, măcar şi zece, ci tot târgul care sa mistuit, 3, 6 sute de case, 
spun că sa fost văzând focul cale de 6 ceasuri. Mărfurile negustorilor 
se tăvălia prin picioarele oamenilor, ear arnăuții şi cătanele domnesti şi 
spătăreşti şi ale agăi, care avea poruncă să dea năvală să stingă focul, 
ei se încărca de postavuri şi alte materii şi mătăsuri, şi fugia fiind 
noapte, că focu s'a aprins Zioa la septe ceasuri din zi, şi a țânut până 
a dona zi ear până la 7 ceasuri, când milostivul Dumnezeu a poruncit 
cu minune unui norisor ce era deasupra focului, de a ploat şi a stătut şi 
vântul, şi s'a mai muiat flacăra focului, şi ajungând focul la zidurile 
banului Serban-vodă, se opria focul cu flacăra în zid. Deci mai 
sporind a ploa mai tare, şi aruncând apă şi din tulumbe, l-au potolit. 
Dar tot a fumegat din temeliile caselor focul o săptămână, şi am văzut 
cu ochii mei, lucru jalnic şi vrednic de plângere, care cuprinde pre om 
mirare, că şi parii sau tepile podului de pe Dåmbovită, ce au fost, au 
ars până în fata apei. O doamne prea-milostive, îndrăsnesc a zâce că 
este mare mila ta, dar adaog a grăi că este mai mare mânia şi urgia 


ta, pentru păcatele noastre cele multe”. 


32 În textul original se menţionează în mod eronat anul 1806 (pentru momentul 
izbucnirii incendiului) şi anul 1804 (pentru începutul domniei lui Constantin 
Tpsilanti pe tronul valah). Corect este 1804, respectiv 1802. 

325 Dionisie Eclesiarhul. 1934. Cronograful Terei Rumâneşti. Râmnicul-V âlcea: Tipo- 
grafia „Episcopul Vartolomeiu”. pp. 125-127. 

Incendiile au reprezentat de-a lungul întregului secol al 
XVIII-lea, mai ales pentru mediul urban, o amenințare perma- 
nentă la adresa integrităţii avutului material privat şi public al 
comunităţii valahe. În București, mai cu seamă, acolo unde erau 
concentrate cvasitotalitatea capitalurilor băneşti și imobiliare ale 
celor mai bogaţi oameni din Țara Românească (mari boieri și mari 
negustori). De asemenea tot în capitală erau concentrate, în jurul 
uliței Lipscanilor, prăvăliile înțesate cu mărfurile cele mai scumpe 
ale neguțătorilor toptangii, casele de bancă ale cămătarilor și zara- 
filor alogeni, hanurile care ofereau adăpost călătorilor aflați în 
tranzit, precum și construcțiile (adesea proprietăți private ale titu- 
larului dregătoriei) care adăposteau instituţiile administraţiei pu- 
blice centrale. Toate acestea, inclusiv pavajul străzilor în Bucureşti, 
erau construite în cele mai multe cazuri din lemn. Într-o ţară aco- 
perită în proporţie covârșitoare de pădure, lemnul era desigur 
materialul de construcţie cel mai accesibil. Dar şi cel mai perisabil 
sub influența diverselor intemperii ale vremii. Istoria Bucureştilor 
este imposibil de separat de istoria incendiilor şi a cutremurelor 
care au modificat de fiecare dată, din punct de vedere urbanistic, 
în chip drastic, conformaţia edilitară a capitalei. 

Este suficient numai dacă ne gândim la peripețiile prin care a 
trecut palatul domnesc (o clădire, prin simbolurile sale de putere 
asociate în mod incontestabil, emblematică pentru capitala Țării 
Româneşti) pentru a înţelege frământările care au contorsionat 
Bucureștii de-a lungul vremurilor. La 1794, tranzitând Țara Româ- 
nească, pictorul italian de origine evreiască Luigi Mayer constată că 
reşedinţa oficială a domnilor Țării Românești se afla în vechime la 
Curtea Veche, distrusă şi aproape dezafectată după incendiul din 
1719 şi cutremurul din 1738. Alexandru Ipsilanti [domn al Țării 
Românești, între 1774-1782] a clădit Curtea Nouă de pe Dealul 
Spirii, devenită reşedinţă domnească, care şi aceasta a ars sub ocu- 
paţia austriacă, în 1790-1791324. Ulterior este refăcută și va servi 


324 Views în Turkey în Europe and Asia, comprising Romelia, Bulgaria, Walachia, Syria 
and Palestine. Selected from the Collection of sir Robert Ainslie, Drawn by Luigi 
Mayer and engraved by William Watts. Published March 1s 1801, by the 
Proprietor, William Watts. London. p. 8, apud Călători străini despre Țările Române. 
Volumul X. Partea II. 2001. pp. 1227-1228. 

drept centru administrativ al puterii politice valahe doar până la 21 
decembrie 1812, când, la numai zece zile de la instalarea în domnie 
a lui loan Gheorghe Caragea, 


s-au aprins casile domneşti Mihaiu Vodă şi au ars de tot, sâm- 
bătă noaptea spre duminică, la 12 ceasuri din noapte. Şi au arsu 
cu înfricoşat foc tot învelişu caselor, întrând focul şi prin unele 
din odăile de desuptu:%. Şi s-au mutat vodă i cu haremu noaptea 
în casile lui Scarlat Ghica, şi apoi s-a mutat, făcându-se curte 
casile lui Costache Ghica şi ale Grigoraşcului*26. 


Acelaşi eveniment nefericit, din decembrie 1812, este relatat 
câteva zile mai târziu, în ianuarie 1813, şi de către August Marie 
Balthasard Charles Pelletier, conte de Lagarde, prietenului său 
Jules Griffith, într-o scrisoare pe care o expediază din Bucureşti. 


La ceasurile cinci de dimineaţă, un zgomot asurzitor m-a trezit 
pe neaşteptate. Am crezut că oraşul era prădat; în odaie strălu- 
cea o lumină extraordinară. Am alergat la fereastră şi am văzut, 
chiar în faţa mea, palatul’? domnului Ţării Româneşti în flăcări. 
Aşezat pe un deal, îmi evoca Vezuviul în toată urgia sa; limbile 
de foc ce se revărsau de acolo amenințau să aprindă întreg 
oraşul. Clădit aproape numai din lemn, Bucureştiul era amenin- 
tat să ia foc din toate părţile. M-am îmbrăcat în grabă şi am fugit 
să văd mai de aproape această nouă calamitate. Măsurile de sal- 
vare au fost luate fără zăbavă şi bine ticluite. Pompierii, purtând 
un fel de cască şi o haină romană urcau fără frică pe acoperi- 
şurile dogoritoare şi intrau în camerele cuprinse de flăcări 
pentru a salva ceva mobile; dar cu toate silințele lor, focul 
se întindea cu repeziciune. Toţi locuitorii [Bucureştilor] erau 
în picioare; era lumină ca în amiaza mare. Puțin după aceea ni s-a 
spus că focul a fost stăvilit, dar că palatul cu tot ce era în el 
căzuse pradă flăcărilor?28. 


325 Corfus, Ilie. 1975. Însemnări de demult. Taşi: Junimea. pp. 28-29. 

326 Corfus, Ilie. 1975. Însemnări de demult. Taşi: Junimea. pp. 315-316. 

327 Este vorba despre Curtea Nouă din Dealul Spirii. 

328 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 

Ca urmare a acestui incendiu care a cuprins Curtea Nouă din 
Dealul Spirii, aceasta va fi definitiv abandonată şi va rămâne multă 
vreme în memoria bucureştenilor și în toponimia capitalei fiind 
cunoscută drept Curtea Arsă. Dar nici construcția care avea să fie 
utilizată ulterior drept reședință domnească nu avea să se bucure 
de o soartă mai bună. Dintr-o însemnare din epocă, datată 18 
august 1825, aflăm că şi reşedinţa primului domn pământean, care 
a urmat domniilor fanariote, a fost cuprinsă de flăcări la jumătatea 
celui de-al treilea deceniu al veacului al XIX-lea. 


Leat 1825, august 18, au ars casele mării sale lui Grigore 
Ghica. 


Dar nu doar palatul domnesc este cuprins de flăcări în 
Bucureşti. Focul nu face discriminare între palate domneşti, case 
boiereşti, prăvălii negustorești sau bordeie țărănești. Într-o men- 
piune documentară din epocă, la 2 noiembrie 1766, 


sâmbătă dimineaţă, s-au aprins prăvăliile Herescului în Târgul 
Cucului de au ars de tot, mergând şi măriia sa Scarlat Ghica 
voevod la foc330, 


Dar poate unul dintre cele mai distrugătoare incendii cu care 
s-au confruntat Bucureştii a fost „iangănul cel groaznec3!” din 28 
august 1804, când, într-o duminică, „s-au aprinsu Bucureștii și au 
arsu Târgu din Năuntru totu, 1900 de case, cu prăvălii cu totu”, 
fiind cuprinse de flăcări%?. 

Una dintre cele mai precise descrieri oculare ale dezastrului 
repercutat asupra capitalei valahe şi datorat „marelui foc din 1804” 
îi aparţine aceluiași neobosit Nicolae logofăt al Episcopiei Arge- 
șului care însemnează cu lux de amănunte toate distrugerile provo- 
cate Bucureștilor de către acest nefericit eveniment. 


adressées à Jules Griffith. Paris. pp. 321-322, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). pp. 563-564. 

529 Corfus, Ilie. 1975. Însemnări de demult. Taşi: Junimea. p. 235. 

330 Corfus, Ilie. 1975. Însemnări de demult. Taşi: Junimea. p. 298. 

331 Corfus, Ilie. 1975. Însemnări de demult. laşi: Junimea. p. 247. 

332 Corfus, Ilie. 1975. Însemnări de demult. Taşi: Junimea. p. 233. 

1804, avgust 28 dni, duminică la 8 ceasuri din zi, s-au aprins foc 
de la o spiţărie din sus de Căvafi pe ulița cea mare ce merge spre 
hanul lui Şărban Vodă, arzând prăvăliile de rând pe amândoao 
părţile până în răspântiia cea mare de la hanul Şărban Vodă 
şi spre casele vornicului Muruz până drept casele sărdarului 
Polizu, iar în jos până în mănăstirea Sf. Gheorghie, arzând şi 
hanul Sf. Gheorghie cu biserica şi pe din afară de zidul mănă- 
stirii, câte prăvălii au fost împrejur, toate au arsu, cum şi ulița 
unde să vinde oale, cu rachieriile i alte prăvălii din Târgul 
Cucului. Şi din Şanvaragii au apucat focul pe ulița ce merge spre 
hanul lui Hagi Dimitrachi Papazoglu până lângă acest han. 
Asemenea au apucat focul şi pe ulița Boiangiilor, arzând iarăş pe 
amândoao părțile cu Bărăţiia până în podul cel mare al Târgului 
de Afară. Apoi au apucat spre Puşcărie, arzându iarăş de rând cu 
Puşcăriia i cu besericuţa Puşcării. Au arsu toate casele i prăvă- 
liile ce să făcuse de curând în Curtea Domnească cea Veche i 
Beserica Domnească, trecând focul până la parte din sus a Curţii 
Vechi Domneşti. Încă şi de acolea au trecut focul peste pod, 
arzându câteva prăvălii. Au arsu şi podu du peste Dâmboviţă de 
la Poarta din Sus, trecând până lângă baia mitropoliei. Această 
arsură de foc nu s-au mai făcut altă dată în Bucureşti, poate în- 
tr-alte vremi trecute; încât mulți din lipţicani i alți neguțători 
s-au stins cu totul. Că şi pe unde aruncase din mărfuri prin 
pivnițe boltite, întrându focul, le-au arsu. De către acest fel de 
certare dumnezeiască să ne rugăm milostivului Dumnezeu să ne 
ferească. Am însămnat pentru ca să fie spre pomenirea celor 
ce n-au văzut o jalnică ticăloşie ca aceasta. Mănăstirea Sf. 
Gheorghie, încă fiind stricată foarte rău din cutremurul ce mai 
sus arătat [din anul 1802], într-acest an să isprăvise şi i să drea- 
sese cele stricate, rămâind numai sf. băserică să să dreagă, iar din 
focul acesta poate va urma trebuinţa a să preface de iznoavă, slă- 
bindu-se zidul de arsura focului mai mult precum era slăbit de 
cutremur. Acest foc s-au întâmplat, aflându-se domn ţării 
măriia sa Costandin Ipsilant voevod întru al doilea an al dom- 
niei mării sale533. 


333 Corfus, Ilie. 1975. Însemnări de demult. Taşi: Junimea. pp. 233-234. 

Sfârșitul secolului al XVIII-lea găseşte Bucureştii drept teatru 
al încă unui incendiu devastator, „patru sute noosprezece” case 
fund cuprinse de flăcări „pă podu Beilicului”, la 23 aprilie 1823, 
adică exact „în zioa de Sfântul Gheorghie”, când „s-au făcut un 
focu care n-au mai fostu de când s-au făcut Bucureştii33%. 


G. (Atât de) puţinii ani buni... 


În monumentala sa opetă, Însemnări de demult, care a constituit 
un material bibliografic fundamental în conturarea imaginii veacu- 
lui al XVIII-lea, din perspectivă autohtonă, Iie Corfus menţionează 
un număr extrem de redus de însemnări neechivoc pozitive 
referitoare la traiul bun al populaţiei valahe, la siguranța zilei de 
mâine (lipsite de evenimente violente — războaie, invazii militare), 
la belșugul alimentar, la hrana îndestulătoare a populaţiei rurale, la 
ieftinătatea produselor comercializate în Țara Românească sau 
la productivitatea ridicată a recoltelor agricole. 

Astfel, despre anul 1756 se face referire într-o menţiune din 
epocă: 

au fost foarte bogat de grâu, orz, porumb, vin, mei şi alte335. 


La 27 august 1796, Manolache logofăt ot Star-Chiojd (din 
judeţul Prahova), simte nevoia să însemneze 


pentru ca să să ştie de cându s-au făcut bucate multe şi au fostu 
eftişug în toată lumea, cât nu mai avea unde le pune, atâta să 
făcuse de multe356. 


Doi ani mai târziu, la 1798, este menţionată o iarnă blândă, 
fund „căldură iarna ca și vara”, iar „pământul n-au îngheţat nici- 
decum”, ceea ce a anticipat un an agricol bun, marcat de o recoltă 
îmbelșugată („berichet de bucate era”. 


334 Corfus, Ilie. 1975. Însemnări de demult. Taşi: Junimea. p. 235. 
335 Corfus, Ilie. 1975. Însemnări de demult. Taşi: Junimea. p. 119. 
336 Corfus, Ilie. 1975. Însemnări de demult. Taşi: Junimea. p. 125. 
337 Corfus, Ilie. 1975. Însemnări de demult. Taşi: Junimea. p. 126. 


CAPITOLUL IV 
STĂPÂNI ȘI SCLAVI 


Stihul protosinghelului Naum Râmniceanu (,Tânguirea 
Ţărei Valahiei asupra jafului şi dărăpănărei ce i-au făcut 
streinii tâlhari greci”) 


O! Maică sfântă dreptate 
Grăbeşte de unde ești, 

Vezi a mea strâmbătate, 
Celor rei să răsplătești. 
Cerurilor di’'năltime 
Rogu-ve să vă plecați, 

Șa reutăței mulțime 
De-asupra mea ridicați. 
Arătați milostivire 

La al meu cumplit suspin, 
Și de este răsplătire 
Spălați'mi al meu venin. 
Nu mi-au mai remas putere, 
Nici unde să năzuesc, 

Mau pătruns a mea durere 
Și cunosc că me topesc. 

Eu fără făţărnicie 

Pe streini i-am priimit, 
Făr ai ști de vrăjmași mie, 
Capa mei fii i-am iubit. 
Am vrut să nu fiu hrănitore 
La nemernici și fugari, 


L-am ajutat cu mijloce 

În tot chipul d ajutor, 
Socotindu-i fii de pace, 
Jar nu hoți resvrătitori, 
Izgoniți fiind de silă, 
Dalor țară pribegiţi, 

Au aflat la mine milă, 

Ca ş ai mei fii prea iubiți. 
Și mai mult de cât se pote 
L-am îmbrățișat pe toți. 
Le-am făcut scăpări la tote, 
Neștiindu-i că sunt hoți. 
Le-am fost mumă cu dorire 
Cestor varvari blestemaţi, 
Nu le-am făcut deosebire 
De-ai mei fii adevărați. 
Nam știut că vreodată 
Mi sar face vendetori, 
Nam știut c'oi fi nșelată 
Și-mi vor fi omorâtori. 
Toţi în loc de mulțămită 
Prin taină au uneltit, 


Ca niște lupi pe o turmă 
Pai mei fii i-au prăștiat 
Gonindu'i din urmă n urmă, 
De mine i-au depărtat, 
Toţi năvalnici cu urgie 
Asupră mi au fost porniţi, 
Ai mei fii cu vrăjmășie 
Sunt de dânșii risipiţi. 
Sau silit ca se desparte 
Mamă, tată de fecior, 

Au Înstreinat departe, 
Chiar pe frate de-așa sor, 
Au batjocurit feciore, 

Și femei între bărbați, 

Au necinstit or ice stare, 
Lăsându-i goi, despoiați. 
Au prădat Biserici sfinte, 
De nimic s au spăimântat, 
Au necinstit în cuvinte, 
Pre cerescul Împărat. 
Lăcașul lui cel pre mare, 
Varvarii l'au desvălit, 

Și maică îngrijitore, Să mă vadă propădită, Cu o simeție tare 

Făral şti că sunt tâlhari. După ce i-am fost cinstit. Aceștia au nelegiui?”. 
L-am primit părinteşte, A me râni pân la morte 

Pe flămând, gol, însetat Asupră mi au cugetat, 

Și ei acum tâlhărește Mau slăbit cu totul forte, 

De tot m au dărăpănat! Nădejde n am de scăpat. 


A. Stăpânul duplicitar: „prim despot al țării” (în plan intern) 
şi „ultim sclav al seraiului otoman de la Constantinopol” (în 
plan extern)” 


Un prim aspect asupra căruia au insistat îndelung în mărturiile 
lor, întocmite de-a lungul tranzitării principatului valah, în secolul 
al XVIII-lea, călătorii străini, a fost reprezentat de modalitatea 
complet atipică (în percepţia occidentală) în conformitate cu care 
era exercitată guvernarea în Ţara Românească. Condiţia internă a 
domnului fanariot (de „mic despot trufaş”) căruia îi erau permise 
toate excesele (de ordin fiscal, judiciar, administrativ) faţă de ori- 
care dintre supușii săi (indiferent de rangul acestora sau de poziţia 
lor socială), excese de la care niciunul dintre domnii fanarioți nu 
s-a dat înapoi, au determinat de fiecare dată călătorul străin să 
deplângă soarta nefericită a populaţiei autohtone „care a avut 
nenorocul să geamă sub un astfel de jug”. Şi mai spectaculoasă era 
însă, pentru un călător care tranzita Ţara Românească venind 
dinspre Europa Occidentală, condiția externă a domnului fanariot 
în ierarhia imperială otomană de putere (de „suspus slugarnic” 
care se înjosea teribil în faţa tuturor înalților dregători turci, lăsân- 
du-se cu umilință călcat în picioare de către aceștia, atât el, cât şi 
ţara pe care, în mod oneros, era chemat să o păstorească). Această 
dublă ipostaziere contradictorie a stării domnului fanariot (de 
„sclav umil” în plan extern şi totodată „tiran trufaş” în plan intern) 


338 Erbiceanu, Constantin. 2003. Cronicari greci care au scris despre români în epoca 
fanariotă. Bucureşti: Editura Cronicar. pp. LIX-LX. 

339 Formularea îi aparţine doamnei Maria Holban. 1935. Texte d'un rapport inédit du 
Ministre Reinhard sur la Valachie. Rapport remis par ordre de Sa Majesté à son Excellence 
Monseigneur le Ministre des Relations Exterieures. 30 Novembre 1807. În Revue historique 
du Sud Est Européen. XII. p. 35, apud Călători străini despre Ţările Române în secolul al 
XIX-a. 2004. Serie nouă. Volumul I (1801-1821). pp. 257-258. 

este una dintre imaginile cele mai puternice care a marcat imagi- 
narul străinilor de-a lungul secolului al XVIII-lea. 

Una dintre cele mai credibile mărturii referitoare la incertitu- 
dinile care amenințau permanent stabilitatea precară a unui domn 
fanariot pe tronul valah este consemnată la 1740, moment în care 
industriaşul şi negustorul francez Jean Claude Flachat călătoreşte 
prin Țara Românească în drum spre Constantinopol, tranzitând 
inclusiv capitala valahă. După ce este primit în audienţă la palatul 
domnesc de către Constantin Vodă Mavrocordat, la despărțire, 
fund condus, potrivit obiceiului, până la ieşirea din București de 
către unul dintre secretarii“ greci ai domnului! (cu care călătorul 
francez a intrat într-un contact amical), acesta, într-o izbucnire 
neașteptată de sinceritate, 


cu ochii umezi m-a îmbrățișat şoptindu-mi la ureche să nu mă 
gândesc niciodată a mă întoarce [în Ţara Românească]: „Copiii 
mei”, adaugă el, „rătăcesc, ca şi Dumneavoastră, departe de 
familia lor: nu ştiu ce le pregăteşte soarta. Eu am avut nenocorul 
de a mă aşeza la Bucureşti: domnul merită respectul şi toată dra- 
gostea mea; dar într-o Curte atât de zbuciumată totul e aparenţă 
linguşitoare, nimic nu este aevea: aici am îmbătrânit; soarta mea 
nu-i mai bună; nu-mi mai rămân decât păreri de rău. Domnul vi 
s-a părut într-o situaţie strălucită; el este însă expus la mai multe 
lovituri decât Dvs. sau şi poate nu peste mult timp îl veţi vedea 
umilit de soartă la Constantinopol, dacă vă veţi opri acolo, oricât 
ar fi el de vrednic de rangul său înalt. Vă doresc să nu cunoaşteţi 
niciodată din proprie experienţă că a te lega de soarta celor mari 
înseamnă să te încarci cu lanţuri, ce-i drept, de aur, dar totuşi 
foarte grele... Sunteţi tânăr, vă vorbesc aşa cum aş dori să se vor- 
bească copiilor mei”. 


340 Ar putea fi vorba de Anton Epis, unul dintre secretarii lui Nicolae Vodă 
Mavrocordat. 

341 Constantin Vodă Mavrocordat, în timpul celei de-a treia domnii în Țara 
Românească (1735-1741). 

342 Jean-Claude Flachat. 1766. Observations sur le commerce et sur les arts. Volumul I. 
Lyon. pp. 350-351, apud Călători străini despre Țările Române. Volumul TX. 1997. 
p. 259. 

După această prezentare succintă a condiţiei extrem de firave 
a domniei fanariote (făcută chiar de un grec), jalonând de la o clipă 
la alta între mărire şi decădere şi atârnând permanent de capriciul 
sultanal sau al vreunui alt înalt dregător otoman, același secre- 
tar grec (probabil Anton Epis) al domnului Constantin Vodă 
Mavrocordat, într-un mod aparent complet paradoxal, încearcă în 
continuare (după cum deja mai făcuse anterior în alte câteva 
rânduri) să-i dezvăluie călătorului francez Jean Claude Flachat 
reaua-credință a grecilor cu care acesta avea să aibă de-a face la 
Constantinopol și din rândul cărora erau selectați domnii fanarioți 
care conduceau la acea vreme „nefericitele principate dunărene”, 
încearcă să-i „dezgolească sufletul nemernic al grecilor”, în care 
duplicitatea se ascunde sub aparențele plăcute ale sincerității și 
naivităţii. Totdeauna sub aparenţe lingușitoare grecii, menţionează 
iarăşi subsecretarul grec al domnului fanariot Constantin Vodă 
Mavrocordat, se folosesc mai bine ca oricine în lume de cuvintele 
unei prietenii amăgitoare, care te fac să cazi pe nesimţite în capcană. 

„Fiţi bănuitor, neîncrezător şi scump la vorbă [cu grecii], fără 
a fi aspru şi necioplit”, îmi spunea |subsecretarul grec al domnului 
fanariot Constantin Vodă Mavrocordat] adeseori. „Va trebui să vă 
feriți la fiecare pas de vreo cursă”, 

Un alt francez, Charles-Claude de Peyssonnel, consul al Franţei 
la Caneea (Creta), care tranzitează Țara Românească la sfârșitul 
anului 1758/începutul lui 1759, călătorind pentru a-şi ocupa pos- 
tul în care de curând fusese numit, remarcă faptul că sultanul oto- 
man numeşte şi mazileşte după bunul său plac pe cei doi voievozi 
[ai Țării Românești și ai Moldovei], care la acea dată nu mai erau 
decât nişte simple paşale otomane cu două tuiuri (egali în rang cu 
guvernatorii turci de provincii otomane), însă de religie creștină (şi 
bucurându-se totuşi de unele privilegii onorifice, subsecvente 
calităţii lor de șefi de stat — chiar în condiţiile autonomiei extrem 
de limitate pe care o aveau sub fanarioți Ţările Române —, privi- 
legii pe care, cu toate acestea, nu le aveau nici paşalele cu trei tuiuri 


345 Jean-Claude Flachat. 1766. Observations sur le commerce et sur les arts. Volumul |. 
Lyon. pp. 351-352, apud Călători străini despre Țările Române. Volumul TX. 1997. 
p. 259. 

sau vizirii otomani). Acești domni fanarioți erau aleși la acea dată 
de obicei din rândul a patru familii greceşti care scot aceste domnii 
la mezat şi care nu au altă grijă decât să şi le smulgă unii altora. În 
reprezentarea consului francez de Peyssonnel domnii fanarioți din 
Țara Românească și Moldova se află în cea mai grozavă înjosire și 
tremură la apariţia celui mai mic dregător turc sau tătar, motiv 
pentru care, având orgoliul astfel rănit, se răzbună pe popor pentru 
starea de umilință în care au fost aduși şi se străduiesc, în conse- 
cință, să scoată de la moldoveni și de la munteni, prin cele mai stri- 
gătoare stoarceri, sumele care să acopere peşcheşuiile imense ce 
sunt tot mereu siliți să le facă pentru a se pune bine cu ocrotitorii 
lor de la Poartă şi a se menţine în scaun. Moldovenii și muntenii, 
sătui de vexațiile lor, ar dori ca guvernul otoman „să binevoiască 
să pună capăt acestei fantome de libertate ce le-a păstrat şi să le 
dea nişte pașale”5%, a căror cârmuire ar fi mult mai blândă şi mai 
uşoară decât cea a acestor mici tirani încrezuţi, dintre care niciunul 
nu se socoate mai prejos de cel mai puternic monarh al globului5%. 

La 1777, tranzitând Ţara Românească și Moldova, călătorul 
englez William Eton face și el aprecieri cu privire la venalitatea 
guvernământului fanariot exercitat într-un mod excesiv de frau- 
dulos de domnii greci în Ţara Românească şi în Moldova. Despre 
aceşti domni fanarioți William Eton afirmă că își cumpără dregă- 
toriile cu sume foarte mari de bani, și pentru a se menţine în scau- 
nele lor domnești, sunt siliți să facă necontenit daruri celor care îi 
pot susține la Constantinopol, căci pe lângă plângerile făcute 
permanent de boierimea autohtonă împotriva guvernării lor 
prădalnice şi samavolnice, alți greci urzesc mereu intrigi la Poartă 
pentru a-l determina pe sultan să-i mazilească, urmând ca ei să le ia 
locul. Domnii fanarioți trebuie așadar să strângă sume foarte mari 
de bani în timpul extrem de limitat cât se găsesc la conducerea 


344 Afirmaţie cu totul neîntemeiată, însă ea scoate în evidenţă starea de nenorocire 
în care fuseseră aduse Ţările Române în perioada fanariotă, care ajunseseră cele 
mai oropsite provincii ale Sultanului. 

345 de Peyssonnel, Charles-Claude. 1787. Traité sur le commerce de la Mer Noire. 
Volumul II. Paris. p. 239, apud Călători străini despre Ţările Române. Volumul IX. 
1997. p. 407. 

Țărilor Române pentru a face faţă astfel tuturor acestor cheltuieli 
exorbitante şi pentru a trăi din belșug cât se găsesc în funcție 
împreună cu numeroasa suită a credincioșilor lor (care îi urmează 
de la Constantinopol la București sau la Iași) şi, pe lângă toate 
aceasta, pentru a-şi asigura un trai sigur și strălucit după ce vor fi 
maziliți de sultan și rechemaţi la Constantinopol (acolo unde 
păstrează în casele lor de ochii lumii o palidă strălucire a fastului 
domnesc din perioada în care erau domni la București sau la Iași). 


Este uşor de înţeles cât de mult trebuie să sufere nenorocitele 
victime ale despotismului lor cât sunt aceştia în slujbă din pri- 
cina birurilor necesare pentru a răspunde unor asemenea cereri 
hrăpăreţe. Locuitorii Ţării Româneşti şi ai Moldovei sunt mult 
mai asupriţi decât, poate, orice alt popor din Imperiul] Otoman, 
[iar aceştia] nu ar putea să îndure asemenea asupriri dacă pă- 
mântul lor n-ar fi atât de roditor. Boierii sunt siliți să dea bani 
domnului şi ei, în schimb, asupresc poporul prin tot felul de 
exacţiuni, în afară de dările publice care merg îndată în punga 
domnului şi care sunt înmulţite la nesfârşit şi stoarse cu cea mai 
mare străşnicie; aceste dări, care nu sunt în raport cu prospe- 
ritatea poporului, îl împovărează peste orice închipuire; oamenii 
cârtesc, dar trebuie să se supună şi să plătească3%. 


Raguzanul Stephan Ignaz Raicevich, secretar pentru limbile 
„frânceşt” al domnului Alexandru Ipsilanti (între 1775-1782) şi 
agent consular al Imperiului Austriac în Principatele Române 
(între 1782-1786), în Observațiile istorice pe care le face, la 1788, 
în mod avizat (întrucât a petrecut o perioadă lungă de vreme 
pe pământ valah), despre Tara Românească şi Moldova, sesizează cu 
uimire atitudinea umilă pe care o adoptă un grec ajuns domn al 
Țării Românești în relaţia sa cu un înalt dregător otoman. Întrucât 
în vecinătatea Țării Româneşti și a Moldovei se găseau la data 
respectivă cetăţile turcești Hotin și Bender, comandate de pașale 
cu trei tuiuri pentru a ajunge să îşi ia în primire posturile (în care 
au fost numiţi de sultan la Constantinopol), aceste pașale otomane 


346 Eton, William. 1809. A Survey of the Turkish Empire. Ediţia a 4-a. Londra. pp. 287- 
288, apud Călători străini despre Ţările Române. Volumul X. Partea I. 2000. p. 281. 

erau nevoite să străbată Ţara Românească și Moldova, prilej cu 
care căutau de regulă să facă o vizită „prietenilor lor, domnii 
acestor țări”. Dar domnii fanarioți făceau tot ce le stătea în putință 
pentru a se sustrage unei asemenea „dovezi de cinste” care îi costa 
de fiecare dată foarte mult și care îi înjosea foarte mult în ochii 
supușilor lor, căci trebuind să vadă pe paşă, domnul grec este 
nevoit mal Întâi să-i iasă în întâmpinare turcului. De îndată ce-l 
văd de la distanţă pe pașă, domnul fanariot descalecă și se apropie 
cu multă supunere pentru a-i săruta turcului poalele hainei, dom- 
nul grec mergând pe jos în întâmpinarea turcului până ce acesta 
descalecă. Ajunşi la palatul domnesc, domnul fanariot nu se așază 
până ce nu a fost poftit, de mai multe ori, sau chiar i s-a poruncit 
aceasta de către paşă, stând până atunci în poziția cea mai inco- 
modă și mai umilitoare, adică cu genunchii îndoiți. Iar dacă turcul 
nu este prea politicos sau prietenos îl poate lăsa pe domnul fana- 
riot să stea astfel, în acestă poziție umilă, tot timpul vizitei în care 
înaltul dregător otoman își ia mereu aerul de stăpân şi oricâte 
extravaganţe ar face, ele trebuie îndurate cu răbdare de către grec 
pentru că într-o zi acel paşă poate să ajungă mare vizir și să-l facă 
să plătească scump orice lipsă de respect". 

În atare condiţii, potrivit generalului locotenent în armata 
ţaristă Friedrich Wilhelm von Bauer (Baws), „singura grijă, singura 
îndeletnicire, singura ştiinţă” pe care o au domnii [fanarioți], con- 
form Descrierii Tăni Româneşti pe care generalul țarist o întocmește 
la 1778, se mărgineşte la a ști să se păzească de rezultatul intrigilor 
și uneltirilor de la Curtea din Constantinopol, la a nu da niciun 
prilej de invidie unor stăpâni trufaşi şi neghiobi şi la a căuta 
permanent mijloace cu care să satisfacă mereu lăcomia nesățioasă 
a unui mare vizir sau a altor dregători însemnați de la Poartă. Ideea 
de „a face fericirea acestor popoare”, apreciază Friedrich Wilhelm 
von Bauer (Bawr), „n-a putut să pătrundă niciodată în sufletul 
unui domn” [fanariot], iar „o politică nemiloasă și barbară” (pe 
care o adoptă Imperiul Otoman față de Principatele Române) „nu 


347 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 174-175, apud Călători străini despre Ţările Române. 
Volumul X. Partea I. 2000. pp. 505-506. 

îngăduie turcilor să rabde existenţa unui popor luminat, bogat și 
înfloritor la hotarele sale”. Desele revoluţii din serai, schimbările 
tot atât de dese ale domnilor, războaiele, dezmăţul fără frâu al sol- 
dățimii turcești pe teritoriul "Țărilor Române, toate acestea au con- 
tribuit la starea deplorabilă în care se găseau în timpul domniilor 
fanariote Țara Românească și Moldova. 

Unul dintre cele mai expresive și mai sugestive portrete din 
care se desprinde un adevărat index al metodelor hrăpăreţe şi frau- 
duloase utilizate de către fanarioți pentru a ajunge să dobândească 
în mod oneros domnia în Ţara Românească sau în Moldova, 
aparţine generalului conte (francez) Louis-Alexandre Andrault de 
Langeron. La 1790, pe lângă detaliile de ordin militar privind 
campaniile făcute în serviciul Rusiei pe care generalul conte de 
Langeron le menţionează în jurnalul său, acesta consemnează 
explicit faptul că, fără teama de a fi bănuit de exagerare sau învi- 
novăţit de calomnie, „nu există pe pământ neam de ticăloşi mai 
respingători decât fanarioţii (pentru care posturile de domni ai 
Moldovei și ai Ţării Românești sunt singura lor ţintă din cea mai 
fragedă copilărie), cei, pe care călătorul francez îi consideră a fi 
intermediarii, uneltitorii şi adeseori făptuitorii tuturor crimelor 
care sunt săvârşite zilnic la Constantinopol sub o cârmuire oto- 
mană sângeroasă” (pentru care nicio idee de morală sau religie nu 
temperează cruzimea dregătorilor săi, toți — chiar şi cei mai înalți 
demnitari — ieşiţi din pleava cea mai de jos a societăţii și care nu se 
pot menţine în „existenţa lor de o zi” decât prin distrugerea sau 
asasinarea rivalilor lor politici). Pentru a ajunge domni în Ţara 
Românească sau în Moldova, „nu există josnicie de la care acești 
fanarioți să se dea în lături”. „Dacă un frate, un unchi, un văr sau 
Chiar un tată ajung o piedică în calea ambiţiei lor, otrava sau 
securea călăilor îi scapă de ei, căci dacă nu poţi distruge tu însuți 
pe omul care îţi face umbră, îl denunţi şi de la un denunț până la 


348 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 29-30, apud 
Călători străini despre Ţările Române. Volumul X. Partea I. 2000. pp. 153-154. 

ucidere, la Constantinopol, nu este decât un pas”. Venalitatea3% 
fiind calea recunoscută pentru ocuparea posturilor publice, fana- 
rioţii se ruinează ca să ajungă într-un astfel de post public și apoi 
„fură şi jefuiesc pentru a-şi reface averea. Un domn nou numit 
pleacă de la Constantinopol cu datorii de două sau trei milioane de 
piaștii, iar după patru, cinci sau şase ani de domnie se întoarce 
(dacă de la Constantinopol i se dă răgaz să agonisească) cu cinci 
sau şase milioane avere”. De obicei el este însă „izgonit, surghiunit 
sau tăiat după câţiva ani de înfruptare”, de regulă atunci când se 
află în capitala imperială otomană că şi-a agonisit o avere „pe care 
turcii vor de îndată să poată să pună mâna”. Conform aprecierilor 
generalului conte de Langeron, pentru acești domni fanarioți calea 
de a se îmbogăţi este foarte simplă. Pe de o parte, fură sau con- 
fiscă proprietăţile supușilor lor (valahi sau moldavi), acoperind 
aceste atrocități sub pretextul unei trădări sau al unei corespon- 
denţe cu străinătatea sau sub oricare alt motiv încă și mai puțin 
plauzibil şi împart acest câştig (obţinut în mod oneros) cu înalții 
demnitari otomani. Pe de altă parte, vând la mezat toate funcţiile 
subalterne (cele de ispravnici ai județelor fiind cele mai bănoase și 
mai căutate) din cele două principate dunărene boierilor din 
Moldova şi din Țara Românească care plătesc foarte scump pentru 
aceste posturi. Boierii din Țara Românească sau din Moldova se 
îndatorează pentru a putea cumpăra aceste dregătorii pe care dom- 
nii fanarioți le licitează anual (tot așa după cum și grecii fac datorii 
la Constantinopol pentru a avea dreptul, în calitate de domni, de a 
le vinde), iar mai apoi aceşti boieri care şi-au cumpărat prin mituire 
funcţiile publice „vin să stoarcă cu o cruzime nemaipomenită 
(asemănătoare doar cu nerușinarea lor) pe nenorociţii locuitori ai 
judeţelor lor, ale căror plângeri sunt întotdeauna înăbușite, dosite 
sau chiar pedepsite prin schingiuiri”. 


Care trebuie să fie situația acestor domni care nu pot ajunge la 
ţinta dorințelor lor decât prin crime, sacrificii sau josnicii şi care 


349 Autorul menţionează că naşterea nu le conferă grecilor fanarioți niciun drept 
de a se ridica la demnitatea de domni ai Moldovei şi ai Țării Româneşti, ci numai 
darurile făcute miniștrilor turci. 

văd necontenit în faţa ochilor lor, gata pregătite pentru ei, sabia 
călăului sau instrumentele de tortură de care numai arareori 
scapă? Un european, un om născut într-o ţară civilizată nu-şi 
poate închipui [...] această viață mereu obsedată de groază sau 
de plănuirea unei fărădelegi. Aceasta este totuşi viaţa fanario- 
ților; şi s-au putut auzi copii de zece ani spunând: ce-mi pasă 
dacă mi se va tăia capul la 30 de ani, dacă voi putea să fiu domn 
la 25 de ani? Slugărnicia lor față de turci, mai exagerată încă şi 
mai revoltătoare decât aceea a robilor, nu poate fi zugrăvită 
închipuirii decât dacă a putut fi văzută cu ochii:5. 


Tranzitând "Ţara Românească şi Transilvania, în tovărășia am- 
basadei turcești care mergea în Franţa, în primăvara anului 1802, 
colecționarul de antichităţi și mineralog englez, Edward Daniel 
Clarke, remarcă ticăloşia şi corupţia sistemului politic valah și fap- 
tul că ocuparea celei mai înalte poziţii de putere în ierarhia de stat 
valahă era determinată exclusiv de tăria pungilor cu bani şi de 
iscusința în mânuirea artei mituirii dregătorilor otomani. Totuși, 
menţionează călătorul englez, 


nu-şi poate nimeni închipui o sclavie mai nenorocită decât 
condiţiile în care trăieşte un domn al Ţării Româneşti. Acest 
domn nu este numai silit să se înjosească prin cea mai abjectă 
supunere față de sultan (care pentru cea mai mică bănuială sau 
supărare îl lipseşte totodată de putere, avere şi viață), dar mai 
este nevoit să se încovoaie în faţa tuturor creaturilor din preaj- 
ma Curţii [otomane] şi îndeosebi a dregătorilor greci ai Porții, a 
căror lăcomie este silit să o satisfacă prin daruri ce nu mai con- 
tenesc. Nu este niciodată lipsit de numeroşi duşmani care stau la 
pândă ca să-l răstoarne. Cu toată râvna şi cu tot prețul scump 
care se plăteşte totuşi pentru această demnitate, ea nu rămâne 
decât arareori în stăpânirea unui domn mai mult de doi sau trei 
ani, căci ori de câte ori are nevoie Poarta de bani, domnul Ţării 


350 Eudoxiu de Hurmuzaki. Documente privind istoria României. Supliment. I. 
Volumul III. pp. 72-73, apud Călători străini despre Țările Române. Volumul X. 
Partea II. 2001. pp. 935-936. 

Româneşti este depus şi alungat, ca lucrul cel mai natural, şi 
domnia este iarăşi vândută celui ce dă mai mults5!. 


Niciuna dintre mărturiile anterioare nu rezumă însă într-o 
manieră atât de precisă ambiția mistuitoare de mărire și dorința de 
a parveni a grecilor aşa cum reușește, în luna martie 1813, August 
Marie Balthasard Charles Pelletier, conte de Lagarde, într-o scri- 
soare expediată din Bucureşti şi adresată prietenului său Jules 
Griffith, când citează un dialog pe care l-a purtat la Constantinopol, 
probabil cu foarte tânăra beizadea Grigore Șuţu, fiul domnului 
fanariot Mihail Şuţu (de trei ori domn al Țării Românești între 
1783-1786, 1791-1793, 1801-1802). 


Să fiu prinţ domnitor ca tatăl meu numai douăzeci şi patru de 
ceasuri; după scurgerea acestui termen, să-mi şi zboare capul şi 
soarta va fi făcut destul pentru mine352, 


De aceea, pentru a satisface o atare ambiţie, grecii pretendenți 
la unul dintre cele două tronuri moldo-valahe nu stau niciodată pe 
gânduri în ceea ce priveşte alegerea mijloacelor. „Fiul unelteşte 
împotriva tatălui, tatăl își denunță fiul; familii dezbinate urzesc în 
taină distrugerea aliaților lor. Dacă este în Fanar vreo aparenţă de 
prietenie, aceasta nu se menţine decât atâta timp cât o cimentează 
interesul comun5%”, 

După ce în pasajele precedente am încercat să reconstruim o 
fotografie fidelă asupra modului în care călătorii străini percepeau 
relaţia de „subordonare abjectă și înjositoare” a domnului fanariot 


351 Clarke, Edward Daniel. 1818. Travels in various countries of Europe, Asia and 
„Africa. Volumul TI. Supplement containing the narrative of a Journey from Constantinople 
to Viena. London. pp. 256-257, apud Călători străini despre Ţările Române în secolul al 
XIX-lea. 2004. Serie nouă. Volumul I (1801-1821). pp. 58-59. 

352 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 370, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). pp. 581-582. 

353 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 370, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). pp. 581-582. 

(pe care intrigile grecești, banii şi favoarea Porții otomane l-au 
ridicat în mod oneros la înalta demnitate de voievod al Ţării 
Românești şi pe care o altă intrigă îl putea oricând distruge 
făcându-l astfel să se întoarcă la nimicnicia sa anterioară sau poate 
și mai Jos) față de preaputernica capitală imperială otomană 
(Constantinopol), vom încerca în continuare să urmărim tipul de 
cârmuire (apreciată drept excesiv de despotică, venală și prădal- 
nică) exercitată de acești „mici tirani trufași” odată instalați în 
tronurile voievodale de la București sau Iași, în ciuda situaţiei lor 
precare. Într-o formulă sintetică, consulul general al Franţei în 
"Țările Române, Charles Frederic Reinhard, într-un raport întocmit 
(la solicitarea împăratului Napoleon I Bonaparte) asupra "Ţării 
Românești şi Moldovei, a reușit, la 1807, printr-o metaforă admi- 
rabilă să descrie succint caracterul arbitrar al cârmuirii fanariote în 
veacul al XVIII-lea. 


Cât despre administraţia acestor ţări, singurul său obiectiv, sin- 
gurul său mobil e de a încasa, de a spori şi de a înmulți dările. 
[Ţara Românească şi Moldova] sunt două moşii întinse care 
trebuie exploatate şi nu cultivate. Se culege fără să se semene şi 
se taie crengile pomului ca să-i ia rodul355. 


Tranzitând "Ţara Românească, la 1801, Vince (Vincenz) 
Batthyány, conte de Nămetujvâr face observaţii cu privire la forma 
de cârmuire „tiranicească” a Ţării Românești care legitimează o 
autentică piramidă a samavolniciilor în stat („cei mari” manifestând 
atitudini despotice și trufașe față de „cei mici”, care la rândul lor 
sunt despoţi aroganţi față de inferiorii lor ș.a.m.d.). 


354 Holban, Maria. 1935. Texte dun rapport inédit du Ministre Reinhard sur la Valachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
p. 35, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). pp. 257-258. 

355 Holban, Maria. 1935. Texte d'un rapport inédit du Ministre Reinhard sur la V alachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
p. 34, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 257. 

Domni care îşi datoresc rangul lor intrigilor din serai sau făgă- 
duielilor care nu se pot împlini fără ca ei să-şi jefuiască ţara, 
[domni] care tremură mereu din cauza lăcomiei sau a capriciilor 
marelui vizir, boieri care sug nepedepsiţi măduva supuşilor lor, 
pentru ca ei înşişi să fie storşi iarăşi ca nişte bureţi plini [de către 
domni], niciun fel de limite bine stabilite pentru actele autori- 
tăţii oficiale, niciun organ al voinţei obşteşti, o ignoranță groso- 
lană, trândăvie şi superstiție, nu sunt oare acestea caznele cele 
mai grele pe care le-a putut aduna mânia soartei asupra unui 
popor [în speţă cel valah]?356 


La 1788, taguzanului Stephan Ignaz Raicevich, secretar pen- 
tru limbile „frânceşti” al domnului Alexandru Ipsilanti (între 1775- 
1782) şi agent consular al Imperiului Austriac în Principatele 
Române (între 1782-1786), scotea în evidenţă atitudinea nespus de 
arogantă adoptată de domnul fanariot faţă de toți supușii lui din 
ţară (indiferent de rang), imitând astfel comportamentul insolent 
pe care mai matii zilei de la Constantinopol îl manifestau la rândul 
lor față de un astfel de grec trufaș și ambițios. Despotul fanariot, 
precizează Stephan Ignaz Raicevich, adoptă o morgă de mare 
solemnitate față de supușii săi care au nenorocul să geamă sub un 
astfel de jug, încât chiar şi un boier, când se apropie de domn, se 
înfățișează tremurând și cu o comportare mai mult decât servilă 
(imitând perfect atitudinea înjositoare pe care o arborează grecul 
fanariot față de ceilalți dregători otomani). 


Am văzut pe mulți [dintre boieri], când se ridica draperia de la 
uşă şi intrau la audiența dorită [la domn], cum îşi făceau semnul 
crucii, cerând ajutorul sfântului lor ocrotitor. Numai câtorva 
dintre cei mai aleşi [boieri ai Ţării Româneşti] li se îngăduie să 
sărute mâna [domnului], de obicei, obişnuiesc să sărute picioa- 
rele sau poalele hainei [acestuia 5%. 


356 Batthyány, Vincenz. 1810. Reżsen nach Konstantinopol în Briefen. Ediţia I. Pesta. 
pp. 254-255, apud Călători străini despre Tările Române în secolul al XIX-lea. 2004. 
Serie nouă. Volumul I (1801-1821). p. 92. 

357 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 160-166, apud Călători străini despre Tările Române. 
Volumul X. Partea I. 2000. pp. 503-505. 

Cu privire la venalitatea domniei fanariote, domnii dispun și 
dăruiesc [în Ţara Românească și Moldova] după bunul lor plac 
pământurile și satele care aparţin domniei, astfel că le-au înstrăinat 
pe toate prin această risipă făcută în interesul lor particular. 
[Domnii] îi schimbă după bunul lor plac (de regulă anual) pe toți 
cei care ocupă dregătoriile. Din acest motiv, este necrezut de mare 
numărul celor cu titluri de boierie, deoarece domnii, fie din 
favoare, fie pentru banii pe care îi iau dregătorii, „conferă în fie- 
care zi titluri de boierie şi se știe chiar cu aproximaţie cât costă 
fiecare”. Fiecare domn aduce cu el de la Constantinopol un număr 
mare de greci, cărora le încredințează dregătoriile cele mai 
bănoase. De la cea mai mare dregătorie (fie ecleziastică, fie civilă) 
până la cea mai mică, titularii posturilor au dreptul „să despoaie 
poporul mai ales atunci când domnii nu le plătesc lefuri”. 


Într-un cuvânt, Țara Românească şi Moldova sunt adevăratul 
Peru al grecilor358. 


În ceea ce priveşte caracterul despotic al domniei fanariote, 
domnii sunt stăpâni pe viaţa şi pe averea supușilor lor, putând 
pune, în mod arbitrar, ca aceștia să fie bătuţi la falangă, să fie 
aruncaţi în vreo închisoare, într-o mănăstire izolată, să fie puși în 
fiare şi, uneori, într-un acces de mânie, putând fi bătuţi cu buz- 
duganul (chiar în timpul şedinţelor de divan) pe care domnii îl țin 
mereu la îndemână. 


De mai mulți ani încoace a fost închis la mănăstirea Sinaia un 
boier de origine greacă, despre care se credea că fusese capul 
unei conspirații împotriva domnului [grec la origine]. Slujitorul 
grec, care era însărcinat cu arestarea lui, nu s-a mulțumit numai 
să-l pună în fiare şi să-l hrănească cu pâine şi cu apă, dar, printr-un 
rafinament de cruzime, a pus să i se coasă hainele pe el pentru 
ca să fie chinuit de infecţie şi de viermi. 


358 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 160-166, apud Călători străini despre Ţările Române. 
Volumul X. Partea I. 2000. pp. 503-505. 
359 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 160-166, apud Călători străini despre Ţările Române. 
Volumul X. Partea I. 2000. pp. 503-505. 

Faptul că populația Țării Româneşti este oprimată de im- 
pozitele arbitrare şi excesive la care este supusă de rapacitatea 
agenţilor fiscali ai domnului fanariot (al cărui singur scop și perma- 
nentă preocupare este strângerea a cât mai mulți bani posibil în cel 
mai scurt timp) constituie un aspect sesizat, la 8 noiembrie 1792, şi 
de Sir Wiliam Sidney Smith, care într-o dare de seamă (raport) 
asupra Ţării Românești, menţionează faptul că, de regulă, domnul 
fanariot izbutește să-şi plătească datoria conttactată la Constantinopol 
pentru uneltirile necesare obţinerii tronului și părăsește tronul 
voievodal de la București cu o avere considerabilă, în pofida 
marilor cheltuieli pe care este forțat să le facă pentru menţinerea 
Curţii sale și pentru darurile destinate mai marilor Porții (daruri 
cate, având în vedere marea distanță care-l separă de capitala 
Imperiului Otoman, constituie singura modalitate de a combate 
intrigile celor ce se străduiesc să-l înlăture din domnie). Odată 
înscăunat și fără speranța rămânerii în această situaţie suficient 
timp, nu este de mirare că domnul fanariot nu face mai nimic 
benefic pentru Țara Românească. 


Cele mai necesare şi mai uşor de adus îmbunătăţiri constau în 
construirea de drumuri şi poduri, înlăturarea morilor de apă 
pentru ca acestea să nu împiedice navigația pe râuri, ca în pre- 
zent, precum şi introducerea unor noi unelte de lucru, ca şi de 
instalaţii industriale utile ţăranilor, precum şi fierăstraiele hidrau- 
lice, care să prevină risipa inutilă a cherestelei, făcută cu obi- 
ceiul prin care se tăia cu securea numai o singură scândură din 
fiecare copac?®, 


360 Hope, Trevor J. 1980. Interesele britanice în Europa de sud-est şi în regiunea Dunării 
de Jos la sfârşitul secolului al XVIII-lea (anexele tezei de doctorat). Bucureşti. 
pp. 275-276, apud Călători străini despre Ţările Române. Volumul X. Partea II. 2001. 
pp. 1075-1076. 

B. Caracterul duplicitar: „aroganţi şi asupritori faţă de supușii 
lor” — „mişei şi târâtori faţă de mai marii lor”36! 


Iar noi numai ne naşte şi putrezim în oraş, așteptând 
mila stăpânirii câte cinci şi zece ani, sau până ne va veni 
rândul, sau până când să va milostivi stăpânirea, sau până 
vom ajunge întru acea vârstă la care ni să cuvine să 
dobândim acea boierie care o cerem cu doozeci de ani mai 
nainte, sau până când vom afla mijlocul prin care putem a o 
dobândi. [...] acum ni să întâmplă de moştenim moşii 
părintești, şi peste puțini ani le şi vindem, Jăr” de a şti în 
care parte de loc au fost. Şi unii le pierd făr' de a li se 
întâmpla pagube în negntătorii, făr’ de a înmulți venituri la 
alte moşii, Jăr' de a bate măcar un cui la o ulucă a casti, 
făr' de a trăi în bilsugare de argintării, mese mari şi slo- 
bode, gimvaeruri şi alte deosebite podoabe ale casii, Jăr' de a 
face la scăpătați deosebite milostenii, ci numai împodobin- 
du-ne ca niciun bărbat din toată Evropa”. 


Un alt pilon legitim de interes pentru toţii străinii care au 
tranzitat principatul valah, de-a lungul întregului secol al XVIII-lea, 
sunt actorii boierești principali de care se înconjura domnul 
fanariot în exercitarea cârmuirii "Ţării Românești, dregători cărora 
domnul le acorda încrederea sa şi totodată autoritatea de a guverna 
despotic, în numele său, peste un segment de „biată” Ţară Româ- 
nească. Boierii valahi pe care străinii îi cunosc (cu ocazia călăto- 
rilor pe care le întreprind prin Țara Românească) şi cu care 
interacționează în mod direct sunt descriși în aceleaşi tonalități 
critice ca şi domnul fanariot, atât sub aspectul gravelor deficiențe 


361 Formularea îi aparţine generalului locotenent Friedrich Wilhelm von Bauer 
(Bawr). 1778. Mémoires historiques et géographique sur la Valachie avec un prospectus d'un 
atlas géographique et militaire de la dernière guerre entre la Russie et la Porte Otomane. 
Publiće par Monsieur de B. xxx, à Francfort et Leipzig, chez Henri Louis 
Broenner. pp. 20-22, apud Călători străini despre Ţările Române. Volumul X. Partea I. 
2000. pp. 150-151. 

362 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. pp. 116-117. 

de caracter (fiind sesizate mecanisme comportamentale inaccep- 
tabile pentru un om cu „simțăminte engleze”, pentru a prelua 
fericita formulare a lordului William Cavendish Bentinck), cât şi în 
ceea ce privește acțiunea politică (adeseori oneroasă, despotică, 
venală, abuzivă). 

La 1727, în „Raportul despre Oltenia” pe care îl întocmeşte 
generalul conte Charles de Tige (Karl von Tige), comandant mili- 
tar imperial austriac în Transilvania și Director Suprem al Olteniei 
(1725-1730), cu ocazia unei inspecții pe care acesta o întreprinde 
în fosta Valahia Mică în perioada în care această provincie valahă 
era sub stăpânire habsburgică, acesta remarcă faptul că boierii 
olteni au căpătat o serie de deprinderi oneroase sub cârmuirea tre- 
cută (de până la 1718) pe care au avut-o sub turci, de la care „au 
învăţat să se împotrivească cu șiretlicuri și Îngelăciune”363, 

Despre aceste „deprinderi ticăloase” ale marii boierimi valahe, 
pe care le observase cu foarte mult timp în urmă şi generalul conte 
austriac Charles de Tige (Karl von Tige), face vorbire, la 1778, şi 
generalul locotenent în armata ţaristă Friedrich Wilhelm von 
Bauer (Bawr), când afirmă că oamenii de la Curtea din București, 
persoanele bogate și în general mari dregători ai Ţării Românești 


sunt mişei şi târâtori față de mai marii lor, de o mândrie de 
nesuferit față de inferiorii lor, pentru bani fac orice, sunt intri- 
ganţi, puşi pe uneltiri, lipitori nemiloase ale poporului, asupri- 
tori ai celor slabi, aspri faţă de supușii lor şi tirani în casele lor. 
Într-un cuvânt, au toate trăsăturile despotismului sub care stau 
şi ei încovoiaţi. Sclavul nu ştie să se poarte decât ca un tiran față 
de aceia pe care soarta i-a adus sub puterea lui35+. 


363 Generalul conte Charles de Tige (Karl von Tige). 1727. Raport despre Oltenia. 
Publicat de Constantin Giurescu. 1913. Material pentru istoria Olteniei supt austrieci. 
Volumul II. Bucureşti. pp. 210-213, apud Călători străini despre Țările Române. 
Volumul IX. 1997. pp. 154-156. 

364 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 20-22, apud 
Călători străini despre Ţările Române. Volumul X. Partea I. 2000. pp. 150-151. 

40 de ani mai târziu, la 1818, William Wilkinson, consulul 
general britanic în Ţările Române, constată, asemenea generalului 
conte de (von) Tige, la 1778, că boierii Ţării Românești [sunt] 
puţin capabili de mari virtuţi. Banii sunt singurul lor stimulent, iar 
mijloacele pe care le folosesc pentru a-i dobândi, apreciază diplo- 
matul britanic, nu oglindesc sforțările unei munci susținute și nici 
nu sunt înfrânate de vreun scrupul de conştiinţă. În Ţara Româ- 
nească, unde faptele mârşave săvârșite din obișnuință sunt încu- 
rajate şi aprecite la nivel social, iar actele de lăcomie sunt socotite 
drept dovezi de îndemânare și iscusință, corupţia principiilor şi 
caracterul spoliator al ocupanților principalelor dregătorii în stat 
nu pot decât să ajungă norme universale de conduită în spaţiul 
public. În percepţia diplomatului britanic risipa, lăcomia, ostentaţia 
și avariția sunt trăsături de caracter care dominau, la acea vreme, 
boierimea valahă. 


Mulţi boieri au datorii care întrec valoarea tuturor proprietă- 
ților lor, dar creditul lor personal nu suferă din această cauză şi 
ei nu au nicio clipă de supărare pentru o astfel de situaţie ruină- 
toare. Calitatea de boieri îi ocroteşte de urmărirea creditorilor, 
şi speranţa de a căpăta slujbe bănoase din al căror venit să-şi 
poată îndrepta situaţia financiară îi linişteşte şi îi îndeamnă 
să-şi urmeze mai departe traiul lor nesocotit. Unii se întemeiază 
pe ruina lor pentru a cere mereu slujbe; şi când creditorii au 
recurs adeseori la domn ca să-l silească să intervină, ei arată că 
plata datoriilor lor atârnă de punerea lor în slujbă. În sfârşit 
capătă slujba şi datoriile rămân tot neplătite. Când li se pune 
sechestru pe proprietăţile lor, se străduiesc să dovedească că 
acestea le-au venit prin căsătorie; şi cum legea respectă zestrea, 
le scapă de vânzarea la mezats5. 


Despre coruperea criteriilor de promovare în demnități 
publice în timpul domniilor fanariote face vorbire şi generalul 


365 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 131-133, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 638-639. 

locotenent von Bauer (Baws), care consemnează faptul că, în ceea 
ce priveşte înălțarea în rang a boierilor şi împărțirea slujbelor, deşi 
aceste decizii au atârnat întotdeauna de voința suverană a domnu- 
lui valah, totuşi, în vechime, se întâmpla foarte rar ca promovarea 
în tang să se producă „din senin sau să se treacă peste rând”. În 
ultimul timp însă slăbiciunea domnilor fanarioți, nevoia de a face 
pe plac, în același timp, şi turcilor şi grecilor şi românilor, și, mai 
cu seamă, venalitatea slujbelor au înmulțit titlurile boierești şi 
totodată au multiplicat mijloacele de a parveni prin accederea la o 
dregătorie. 


Acesta este mersul obişnuit al statelor în declin, o falsă strălu- 
cire şi titluri goale înlocuiesc realitatea, oamenii caută să se 
mângâie de pierderile lor reale prin dobândirea unor distincţii 
iluzorii. Soldaţii de odinioară care apărau ţara împotriva atacu- 
rilor şi asupririi au lăsat locul unor oameni de nimic, ajunşi, care 
fac paradă de titluri pompoase. Curtea domnului devine tot mai 
numeroasă şi mai strălucitoare pe măsură ce [în ţară] sporeşte 
depopularea şi asuprirea366. 


Într-un raport privitor la Oltenia, întocmit de colonelul în 
armata habsburgică Karl Friedrich von Magdeburg, la 1778, auto- 
rul sesizează venalitatea criteriului în funcție de care sunt distri- 
buite funcțiile publice în statul valah și care presupune „oferirea de 
daruri”. 


Dregătoriile ţării se schimbă necontenit şi sunt încredințate 
unora ce plătesc mai mult, aşa că niciun slujbaş nu poate fi sigur 
nicio clipă că nu va fi scos din slujba sa3%. 


366 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus d'un atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. p. 50, apud Călători 
străini despre Ţările Române. Volumul X. Partea I. 2000. pp. 162-163. 

367 Colonelul Karl Friedrich von Magdeburg. 1778. Raport cu privire la Oltenia. 
Descriere a așa-numitei Valahii Mici aflătoare între Transilvania, Dunărea — de la Orşova 
până la Nicopole — şi râul Olt şi a condițiilor sale politice şi naturale. Publicat în Arhivele 
Olteniei. 1928. An VII. p. 444, apud Călători străini despre Țările Române. Volumul X. 
Partea I. 2000. p. 273. 

La 1780, într-un memoriu care cuprinde o prezentare gene- 
rală a Ţării Românești, Costantino-Guglielmo Ludolf, menţio- 
nează că la drept vorbind, în Ţara Românească şi în Moldova, pur 
și simplu, „este un adevărat jaf” cauzat de faptul că toți oamenii 
sunt întotdeauna „ahtiaţi” după funcţiile publice și uneltesc mereu 
pentru a lua locul celui care este în slujbă (prin puterea mitei), căci 
fiecare slujbă este aducătoare de foarte mulți bani celui care o 
deţine, nu atât prin nivelul de salarizare cu care este remunerată 
oficial exercitarea dregătoriei respective, cât mai cu seamă datorită 
„unei mulțimi nesfârşite de abuzuri intrate în obicei”. „Domnul 
caută să se îmbogăţească, dregătorii săi au aceleași gânduri ca și el, 
astfel că fiecare vâră mâna în tingire pentru a scoate bucata cea 
mai mare”. 


Oamenii care nu au avut însă nicio slujbă, nici ei, nici strămoşii 
lor, sunt priviţi cu dispreţ de boieri, de aceea stau în fața lor cu 
cea mai mare smerenie, dar dacă domnul le încredințează vreo 
slujbă, ei ajung la rândul lor de un ifos de nesuferit; aceasta este 
adevărata fire a oamenilor din ziua de azi, ei sunt rând pe rând 
slugarnici şi îngâmfaţi*68. 


Raguzanul Stephan Ignaz Raicevich observă, la 1788, faptul 
că lipsa de ocupaţie şi vanitatea au introdus la București „o modă 
foarte ciudată”, toți boierii (cu slujbă sau fără slujbă) ajungând să 
își petreacă dimineaţa la Curtea domnească, „făcând cerc și stând 
de vorbă”. De această boală a inactivităţii și a parvenitismului s-au 
molipsit până şi negustorii, astfel că cel care nu se duce să-și piardă 
vremea în acel club trece drept un om de rând. Până şi servitorii 
au ajuns să se fălească că sunt „feciori de boier de la Curte”, adică 
servitori ai unui boier care ţine de Curte și sunt în stare să pără- 
sească pe un stăpân care nu merge la Curte (doar pentru acest 
motiv). În Țara Românească, observă Stephan Ignaz Raicevich, 
„omul cel mai de jos”, cu puţini bani, are șansa de a deveni boier 


368 Oțetea, Andrei. 1930. Contribution à la question d Orient. Esquisse historique suivie 
de la correspondance inédite des envoyés du Roi des Deux-Siciles à Constantinople (1741- 
1821). Bucureşti. pp. 351-352, apud Călători străini despre Tările Române. Volumul X. 
Partea I. 2000. pp. 442-443. 

și astfel hamali și grăjdari transformați în boieri se adresează unul 
altuia între ei cu „cinstite boier” pe românește sau „Evieniasă” pe 
grecește, adică „boieria voastră”. 


În anul 1775, un boier muntean, cu numele Cândescu3%, făcând 
un complot, domnul pentru a-şi arăta autoritatea, după ce a pus 
să-l aresteze, a poruncit să-l îmbrace cu hainele unui țăran, care 
se afla acolo din întâmplare, silind pe acesta să ia hainele boie- 
rului, care scos din boierie, a fost bătut în văzul tuturor şi pus în 
fiare. Teama şi uimirea ţăranului la început, apoi vanitatea şi 
îndrăzneala sa au stârnit râsul privitorilor şi în această ţinută s-a 
dus țăranul să facă vizită banului Filipescu3%, boier de primul 
rang şi stăpânul lui, care, crezând că-l boierise domnul, aşa cum 
se răspândise zvonul, l-a pus să şeadă lângă el şi l-a tratat cu 
cafea. Comedia n-a durat mult, căci după prânz falsul boier a 
fost dezbrăcat şi i s-au dăruit 50 de piaştri”!. 


În tuşe extrem de negative descrie şi generalul conte Alexandre 
de Langeron (participant la războiul ruso-turc din 1806-1812) 
„imoralitatea excesivă” a dregătorilor valahi, „ticăloşia lor copleşi- 
toare și respingătoare pentru omenire”, „josnicia, lăcomia, cruzi- 
mea și slugărnicia lor față de turci”, autorul afirmând că „nicio 
descriere nu se poate apropia de adevăr când zugrăveşti pe sluj- 
bașii din Ţara Românească”, noțiunile de ordine, de dreptate, de 
cinste şi de onoare fiind complet străine slujitorilor valahi. 


Toate slujbele se cumpără [în Ţara Românească], adică se plă- 
teşte dreptul de a săvârşi orice crimă fără să fii pedepsit. Fiecare 
slujbă îmbogățește în scurt timp pe acel care o capătă şi după un 
an trebuie s-o părăsească şi s-o lase altuia — căci acesta e încă 
unul din abuzurile acestui guvern [valah] monstruos — ca un 
dregător să nu rămână niciodată mai mult de un an într-o slujbă 
oarecare; atunci acesta vine la Bucureşti, unde se dedă unui lux 


369 Se face referire la marele paharnic Ioniță Cândescu. 

370 Se face referire la marele ban Pană Filipescu. 

371 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 163-164 şi 173, apud Călători străini despre Tările 
Române. Volumul X. Partea I. 2000. pp. 504-505. 

tot atât de deşănţat pe cât de prost gust, risipeşte repede rodul 
jafurilor sale şi, după doi ani de trândăvie, mai cumpără o slujbă 
şi se îmbogăţeşte din nou, pentru ca să se întoarcă în capitală, 
spre a desfăşura acelaşi lux. Iată cercul vicios al boierilor din 
Țara Românească3?. 


Generalul conte de Langeron întăreşte o dată în plus validi- 
tatea afirmațiilor sale critice la adresa imoralității reprezentanților 
clasei politice valahe, mărturisind că acestea sunt adresate în 
deplină cunoştinţă de cauză (generalul țarist de naționalitate fran- 
ceză petrecând un timp îndelungat în Ţara Românească la început 
de secol al XIX-lea), în condiţiile în care deficienţele comporta- 
mentale grave imputate dregătorilor valahi nu pot fi totuşi adresate 
chiar tuturor slujbaşilor fără nicio excepție. 


Am cunoscut printre boieri, în număr mic e adevărat, oameni 
foarte stimabili, foarte delicați, foarte corecți*5. 


Referindu-se la această stare de fapt aparent contradictorie 
între comportamentul vicios (sub toate aspectele) de care se face 
responsabilă majoritatea boierimii valahe și cele câteva excepţii 
fericite pe care Alexandre de Langeron le-a întâlnit la București, 
autorul menţionează faptul că deși boierii din Ţara Românească, 
sunt buni, duioși, chiar prea timizi5!* și au în general spirit și cali- 
tăți pentru afaceri, generalul țarist și conte francez evidenţiază fap- 
tul paradoxal (care pune în umbră aceste calități umane aparente 
pe cate le au dregătorii valahi) potrivit căruia, la Bucureşti, fiecare 
boier este dușmanul tuturor celorlalți și de îndată ce unul dintre ei 
capătă o slujbă publică, toți ceilalți se dezlănțuie împotriva lui, fără 
să ţină seama „nici de legătura de rudenie, nici de legătura de 


372 Rudoxiu de Hurmuzaki. Documente privind istoria României. Supliment. I. Volu- 
mul III. pp. 182-184, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 335-338. 

3% Rudoxiu de Hurmuzaki. Documente privind istoria României. Supliment. I. Volu- 
mul III. pp. 182-184, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 335-338. 

374 Potrivit aprecierilor generalului conte Alexandre de Langeron, timiditatea 
boierimii valahe trebuie pusă pe seama „fricii de sabia turcească pe care o văd 
mereu atârnată deasupra capetelor lor”. 

prietenie”. În acest sens, încercând să găsească o explicaţie care să 
justifice „imoralitatea locuitorilor”, Alexandre de Langeron mai 
degrabă este tentat să „acuze guvernul venal, apăsător şi barbar 
sub care gem cele două ţări, Moldova şi Ţara Românească”, decât 
propriile înclinări (perverse) ale populaţiei autohtone. 


Boierii sunt mai curând de plâns decât de condamnat. Sub altă 
conducere decât despotismul stupid şi atroce al turcilor, ei ar fi 
cu totul altfel decât ceea ce sunt. Cu alte exemple decât cele pe 
care le au neîncetat în fața ochilor, cu mai multă instruire şi 
civilizaţie ar ajunge curând ceea ce sunt şi alte neamuri şi poate 
mai buni decât multe dintre ele, dar atâta vreme cât vor fi ţinuţi 
în sclavie de o nație [turcească] de monştri ignoranţi şi fanatici, 
ei vor rămâne mereu ceea ce sunt375. 


Într-o notă de subsol pe care generalul conte Alexandre de 
Langeron o întocmeşte mai târziu pe marginea memoriilor sale 
redactate cu ocazia participării la războiul ruso-turc (1828-1829), 
autorul constată, la 1828, „când am venit din nou să conduc trupe 
[ţariste] în Tara Românească”, cu uimire, dar și cu vădită încântare, 
„schimbările foarte sensibile” care s-au produs „în moralul boie- 
rilor”, dar şi faptul că o nouă generaţie politică valahă o înlocuise 
pe cea veche, pe care generalul țarist și conte francez o cunoscuse 
în vremea anteriorului război ruso-turc (1806-1812), generaţie nouă 
„din care mulți membri fuseseră crescuţi în Franţa și Germania și 
care promite cele mai salutare îmbunătăţiri”. 


Am fost copleșit de toţi aceşti boieri fără deosebire cu dovezi de 
afecţiune şi de încredere şi le voi păstra o recunoştinţă veşnică. 
Efectiv m-am ataşat de ei în cele zece luni cât a durat şederea 
mea în Țara Românească36. 


375 Rudoxiu de Hurmuzaki. Documente privind istoria României. Supliment. I. Volu- 
mul III. pp. 182-184, apud Călători străini despre Ţările Române în secolul al XII-lea. 
2004. Serie nouă. Volumul I (1801-1821). pp. 335-338. 

376 Eudoxiu de Hurmuzaki. Documente privind istoria României. Supliment. |. 
Volumul III. p. 184, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). p. 337. 

La 1813, în luna februarie, într-o scrisoare pe care August 
Marie Balthasard Charles Pelletier, conte de Lagarde, o expediază 
din București prietenului său Jules Griffith, autorul prezintă modul 
în care funcționa în epocă divanul Ţării Românești („alcătuit din 
mitropolit, spătar, vistier, logofăt, ban, din vornicii de Țara de Sus 
și de Ţara de Jos, din slujitorii ostășești și din alți câțiva mari 
dregători, care după vechiul obicei ar fi trebuit să fie români din 
naștere sau naturalizați”) şi descrie atmosfera în care se derulau 
ședințele acestui „consiliu suprem” (la care participă în mod direct), 
în care se hotărau, sub președinția domnului, în ultimă instanță 
pricinile înfăţişate de tribunalele inferioare. 


Am avut curiozitatea să mă duc în această sală de audienţă să 
văd pe domn ţinându-şi curtea de judecată; nu mică mi-a fost 
mirarea să văd că grecii nu se apropiau de el decât făcându-şi 
semnul crucii cu tot atâta evlavie ca şi când ar fi atins pragul 
unei catedrale. Dar ce să-ţi spun de înfăţişarea acestui divan şi 
de respectul slugarnic pe care boierii îl arată domnului lor! 
Părea că toţi au luat ca deviză acest proverb românesc: „Sunt 
foarte puţine ierburi agățătoare care, tot târându-se, să n-ajungă 
să găsească un sprijin”. Aceşti greci atât de încrezuţi, înşiraţi în 
tăcere în atitudinea cea mai umilă, socotesc o mare cinste să-i 
sărute poala caftanului; îngenuncheaţi la picioarele acestui suve- 
ran de o zi, ei păreau ba îngroziţi de o privire, ba încântați de un 
zâmbet. Cum să nu se îmbete asemenea oameni de puterea lor 
factică?7! 


Despre aceeaşi autoritate domnească, în general, dar mai cu 
seamă, despre modul în care exercitarea legală a atribuțiilor care le 
reveneau boierilor divaniți în special, ar fi putut limita excesele 
domnești, face vorbire, la 1818, și Wiliam Wilkinson, consulul 
general britanic în Țările Române. În aparență, precizează diplo- 
matul britanic, domnul Ţării Românești are o autoritate absolută 


377 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 329-330, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). pp. 566-567. 

în stat. Totuși, atunci când impune populaţiei contribuții extraor- 
dinare şi când stabilește cum se vor percepe acestea, semnăturile 
majorităţii membrilor Divanului sunt cerute numai ca o simplă 
formalitate, căci deși lipsa acestora ar anula legalitatea acestor acte, 
ele sunt totuși duse la îndeplinire cu tot atâta străşnicie. 


În orice cauză importantă, când părerile membrilor Divanului 
se întâmplă să fie în unanimitate contrare aceleia a domnului 
sau potrivnice dorințelor lui, hătărârea este amânată, şi membrii 
Divanului sunt invitaţi, în particular, să se pronunţe potrivit 
vederilor domnului. Cum ei ştiu că împotrivirea le-ar atrage 
alungarea şi dizgraţia, este destul de obişnuit, în asemenea îm- 
prejurări, ca să manifeste, la sesiunile următoare ale Divanului, 
o părere direct opusă aceleia pe care o înfăţişaseră mai înainte378, 


Această posibilitate a îndepărtării nejustificate din funcție, 
precum și a promovării nemotivate în funcție produce în mod 
firesc o mare încurcătură în rezolvarea treburilor obşteşti şi o 
instabilitate continuă. Motivul pentru care toate marile familii 
boierești valahe „se luptă pentru aceste dregătorii cu lăcomia cea 
mai lipsită de măsură” precum și explicaţia pentru care acestea „nu 
iau niciodată în considerație lipsa lor de capacitate pentru vreo 
ramură oarecare a funcţiilor publice” este „câștigul, țelul lor de 
căpetenie”. William Wilkinson descrie, la 1818, un astfel de cere- 
monial al numirii într-o dregătorie publică la curtea valahă, devenit 
fapt obişnuit sub loan Gheorghe Caragea datorită preschimbării și 
Licitării anuale a tuturor titlurilor boiereşti din Țara Românească. 


La toate promovările sau numirile se face o anumită ceremonie 
la Curte. Are loc o dată sau de două ori pe lună, când domnul, 
aşezat pe un tron înalt, aduce verbal la cunoştinţa candidatului, 
care este introdus de primul postelnic, rangul sau slujba la care 
l-a ridicat. I se pune apoi pe umeri un caftan şi el înaintează cu 
cel mai mare respect şi sărută mâna domnului. Este apoi dus 


378 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 48-50, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 609-610. 

acasă cu una din trăsurile Curţii sau călare pe unul din caii dom- 
nului (potrivit noului său rang) şi este însoţit de nespus de mulți 
ciohodari, care poartă livreaua Curţii şi cărora le dă un bacşiş 
foarte mare. 


C. Abuzul instituţionalizat 


Iar nu ca pe la noi, unde îmi trebuie hârtie de voi să înşir 
numele acelor trănțăroşi şi cu picioarele goale, sau streini 
sau pământeni, care, Jăr' de avere de o sută lei, au ajuns, în 
putini ani, milionişti cu palaturi şi cu moşii, întocmai ca 
familiile ce le agonisesc în vreme de doaă-trei sute ani, şi nu 
ajută nici patria, nici trebuințele orașului, cu niciun mijloc, 
măcar să dea din averea lui dintr-o mie una; ci strâng 
numai din averea norodului, făr’ de a se folosi şi norodul de 
la ei. Şi, în scurt timp, după acelea care ştiu, când chiar eu 
am fost în slujbele patriii, zic că toți aceşti mulți speculanti, 
stăpânirea cu toți cei din prinprejunu-i, şi, făr” de deosebire, 
toate treptele dregătoriilor, de la mare până la cel mai mic, 
necontenit şi făr’ de milostivire, zleiesc toată sudoarea noro- 
dului, fàr de a pricinui niciunul acestui neam, acestor frați, 


folos măcar cât bobul de mei”. 


Nu vom insista de-a lungul acestui capitol asupra tututor 
abuzurilor care au marcat existența statală a principatului valah şi 
nici nu ne vom propune să elaborăm un index al fărădelegilor care 
au vexat populaţia Ţării Româneşti de-a lungul întregului secol al 
XVIII-lea. Tot ceea ce vom încerca să scoatem în evidență sunt 
cele câteva cazuri, pe care le putem considera exemplare pentru 
a demonstra funcționarea abuzivă, samavolnică şi coruptă a 


379 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 55-58, apud 
Călători străini despre Tările Române în secolul al XIX-lea. 2004. Serie nouă. Volumul I 
(1801-1821). pp. 614-615. 

380 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. pp. 35-36. 

instituţiilor publice valahe în perioada supusă analizei noastre, care 
au reținut atenţia contemporanilor, fiind consemnate în jurnalele 
de călătorie ale străinilor care au tranzitat principatul valah în seco- 
lul al XVIII-lea sau în însemnările autohtonilor. 


Cazuistica I. Abuzuri otomane 


Principala modalitate în care s-a realizat de-a lungul secolului 
al XVIII-lea exercitarea stăpânirii suzerane otomane asupra Ţării 
Româneşti a luat forma apăsării fiscale excesive şi a cruntei exploa- 
tări economice. Într-un memoriu asupra stării finanţelor, comer- 
ţului şi puterii militare a turcilor întocmit de către ambasadorul 
britanic la Poartă, Henry Grenville, la solicitarea secretarului de 
stat britanic George Dunk, conte de Halifax, din data de 26 martie 
1765 şi înaintat, la Londra, la data de 12 iunie 1766, noului secretar 
de stat Charles, duce de Richmond, se precizează faptul că Țara 
Românească plăteşte în fiecare an ca haraci [Porții otomane] 620 
de pungi și 120 de pungi de fiecare Bayram. Fiecare dintre cele 
două principate dunărene mai plăteşte încă 120 de pungi la luarea 
în stăpânire de către domni (la început de mandat) şi sunt obligate 
să întrețină pe socoteala lor 6.000 de oameni din trupele [oto- 
mane] regulate. Iată tot ceea ce plătesc, în mod oficial, anual vistie- 
riei [otomane] "Țara Românească și Moldova, şi suma este desigur 
foarte neînsemnată (prin raportare la volumul încasărilor vistieriei 
valahe) cu toate că, la început, când ele au devenit tributare sulta- 
nului otoman nu plăteau decât 50 de pungi pe an. În pofida neîn- 
semnătăţii tributului lor, apreciază diplomatul britanic, nu există în 
toate domeniile sultanului provincii mai oropsite, nici supuşi mai 
nefericiți și de plâns, fără însă ca domnii să se îmbogăţească, iar 
vina este numai a grecilor înșiși, cei care sunt întâlniți în toate 
urzeliles! de la Poartă. 


Trebuie admis că dacă există vreo nație care pentru păcatele ei 
merită să stea în robie, aceasta e a grecilor, care se nimicesc 


381 Subiectele veşnice de „zâzanie, gelozie şi ambiţie” între grecii constantino- 
politani sunt permanent aceleaşi: tronurile celor două principate dunărene (Ţara 
Românească și Moldova), precum şi postul de patriarh de Constantinopol, sin- 
gurele demnități la care au acces grecii în cadrul Imperiului Otoman. 

între ei şi-şi fac răul cel mai de neînchipuit. Ei nu pot obţine 
aceste Principate decât prin daruri şi corupţiest2. 


Pentru a ajunge să ocupe atât de tânjita demnitate de domn al 
Țării Românești, grecii din Fanar trebuie să plătească în avans 120 
de pungi vistieriei [otomane] şi nu pot strânge această sumă decât 
plătind 25% dobândă, aceasta fiind camăta obișnuită pe care o 
plătesc domnii pentru sumele luate cu împrumut de la cămătarii 
constantinopolitani și „care se achită dinainte pentru primul an de 
domnie”. Pentru a acoperi aceste cheltuieli fără măsură, dar și pen- 
tru a se menţine în scaunul lor, „nu există stoarcere pe care să nu 
fie siliți s-o folosească spre a potoli atâtea scorpii înfometate a 
căror pradă sunt”. 


Domnul Ţării Româneşti, mazilit: în ultima vreme, oferă o 
pildă grăitoare: plângerile foarte întemeiate împotriva adminis- 
traţiei sale sunt nemaipomenite şi între altele el a pus să fie 
plătit haraciul de două ori pe an. Asemenea mijloace violente 
spre a se menţine în domnie constituie totdeauna cauza prăbu- 
şirii lor; de abia un nou domn urmează altuia mazilit pentru 
fărădelegile lui, când şi încep intrigile printre greci spre a-i găsi 
un urmaş. Poarta, care are interes să menţină dezbinarea între 
greci, câştigă însă prin deasa schimbare a domnului. Cele 120 de 
pungi pe care le plătesc de fiecare Bayram nu sunt decât un 
impozit recent pe care şi l-au impus domnii înşişi din frica de a 
nu fi maziliţi, deoarece numai paşalele propriu-zise sunt confir- 
mate de fiecare Bayram în guvernămintele lor. De câtăva vreme 
numai, domnii Moldovei şi ai Țării Româneşti, de frica vreunui 
competitor, cer de fiecare Bayram caftanul (semnul de confir- 
mare). Dregătorii Porții se lasă bine mituiţi înainte de a-l acor- 
da; Poarta îl acordă şi ea şi mazilirea urmează numaidecât după 


382 Grenville, Henry. 1965. Observations sur létat actuel de VEiwpire Ottoman. Publicat de 
Andrew S. Ehrenkreutz. Ann Arbor, The University of Michigan Press. pp. 39-40 şi 
72-73, apud Călători străini despre Țările Române. Volumul TX. 1997. pp. 651-652. 

383 Este vorba de Ștefan Racoviţă, domn al Țării Româneşti (26 ianuarie 1764- 
18 august 1765) catre a fost mazilit de către Poarta Otomană în urma abuzurilor 
scandaloase care au generat aşa-numita răscoală a breslelor bucureştene (a „rufe- 
turilor”) din 13 mai 1765. 

şi niciodată înaintea Bayramului. Domnii maziliți trăiesc tot- 
deauna în pribegie; cei mai bine trataţi trăiesc pe Bosfor în 
conacele lor, unde pun să fie numiţi „Măria Ta” de către servi- 
torii şi slujnicele lors. 


Aproximativ 40 de ani mai târziu, la 1807, situația rămâne 
neschimbată, însă capătă mai multă concreteţe contabilă, în accep- 
ţiunea că între 71% şi 79% din veniturile colectate anual la vistieria 
valahă luau drumul Constantinopolului (pe cale oficială sau neofi- 
cială), potrivit unui raport asupra Țării Românești şi Moldovei 
întocmit de către Charles Frederic Reinhard, consulul general al 
Franţei în "Ţările Române, la solicitarea împăratului Napoleon I 
Bonaparte. La 1807, veniturile Ţării Românești erau evaluate de 
către diplomatul francez undeva la 5.000.000 — 5.500.000 de piaș- 
tri. Oblgaţiile și cheltuielile oficiale datorate Porții otomane de 
către Ţara Românească (în virtutea hatişerifurilor sultanale) erau la 
acea dată: 7. tributul sultanului, în valoare de 619 pungi (309.500 
de piaștri), 2. ploconul de Bairam, în valoare de 90.000 de piaștii şi 
3. Richiabia, în valoare de 40.000 de piaştri, totalizând 439.500 de 
piaștri (adică mai puţin de 10% din volumul veniturilor colectate 
anual de către vistieria valahă). La aceste cheltuieli oficiale se adău- 
gau însă cele neoficiale, cum erau 4. darurile obișnuite, în cuantum 
de 760.000 de piaștri, 5. cheltuieli anuale pentru păstrarea tronului 
(pentru menţinerea în domnie), în cuantum de 750.000 de piaștri 
și 6. cheltuielile de numire ale unui nou domn (adică avansurile și 
darurile pe care este obligat să le facă pretendentul fanariot la 
domnie spre a-i înlătura pe ceilalți competitori la tron), în cuantum 
de 2.000.000 de piaştri, totalizând 3.510.000 de piaștri (adică între 
63% şi 70% din volumul veniturilor colectate anual de către 
vistieria valahă). Totalul obligaţiilor fiscale datorate de către Ţara 
Românească, pe cale oficială sau neoficială, vistieriei otomane și 
demnitarilor otomani la 1807 erau în cuantum de 3.949.500 de 
piaştri (ceea ce reprezintă între 71% și 79% din veniturile anuale 


384 Grenville, Henry. 1965. Observations sur létat actuel de l'Empire Ottoman. Publicat de 
Andrew S. Ehrenkreutz. Ann Arbor, The University of Michigan Press. pp. 39-40 şi 
72-73, apud Călători străini despre Tările Române. Volumul TX. 1997. pp. 651-652. 

ale Țării Românești). Dacă luăm în consideraţie şi faptul că admi- 
nistrația internă a Țării Românești (pentru plata salariilor dregă- 
torilor și ale perceptorilor fiscali însărcinați tocmai cu încasarea 
dărilor) cheltuia anual aproximativ 800.000 de piaștri, este evident 
în acest caz că „investiţiile pentru dezvoltare”, dezvoltarea infra- 
structurii sau oricare alte îmbunătăţiri aduse calității vieții „lăcui- 
torilor” erau „pe ultimul plan şi aproape nule” de-a lungul secolului 
al XVIII-lea, în timpul domniilor fanariote35. 

Dar pe lângă această crâncenă exploatare fiscală a Ţării 
Româneşti de către Poarta otomană trebuie ţinut seama și de efec- 
tele prăduitoare în plan material ale exceselor de ordin economic şi 
ale fărădelegilor săvârșite pe teritoriul valah de către turci sau chiar 
de către greci veniţi însă de la Constantinopol (cu diverse însărci- 
nări). Astfel, în fiecare an, primăvara, negustorii turci (dar mai ales 
greci), prevăzuţi cu firmane ale Porții, veneau în cele două princi- 
pate dunărene ca să cumpere oi (între 500.000 şi 600.000), pentru 
care plăteau preţul care le convenea, vexând și asuprind păstorii 
valahi sau moldavi după cheful lor, fără ca domnul sau alți dre- 
gători să îndrăznească a interveni şi a se împotrivi deoarece oricare 
dintre aceşti negustori, întorcându-se la Constantinopol, se consi- 
dera că este în stare să strige în mijlocul pieţei că domnul Ţării 
Româneşti sau al Moldovei este un trădător care se înțelege cu 
ruşii sau germanii şi nu le-a permis să cumpere oi pentru ca 
poporul lui Mahomed să moară astfel de foame. Cum o acțiune 
de acest fel, foarte lesne de produs, ar prilejui la Constantinopol o 
răscoală, care ar putea aduce mazilirea sau moartea unui domn 
grec „prea cu râvnă”, nimeni nu îndrăznește să pună capăt acestei 
dezordini. 


Am observat că — în mod constant — aceşti negustori, deşi cei 
mai mulți tot greci, asemenea domnilor, sunt cei care umi- 
lesc trufia domnească a fanarioţilor şi se cred persoane mai 


385 Holban, Maria. 1935. Texte dun rapport inédit du Ministre Reinhard sur la Valachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
pp. 133-141, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). pp. 268-272. 

importante decât ei, fiind sprijiniți de ienicerii cărora le furni- 
zează raţia de carne, precum şi de mulţi dregători [otomani] 
însemnați, care îşi au partea lor din acest câştig, [...] şi chiar 
de sultanul însuşi. Mai este încă un fel de negustori numiți 
kapanlâi. Aceştia sunt un amestec de greci şi turci. Ei vin cu 
scrisori de la marele-vizir şi cumpără [din Țara Românească şi 
Moldova] brânză, unt, miere, seu, ceară, pastramă la preţul care 
le convine. Vara trag în porturile Galaţi şi Brăila, aşezate pe 
malurile Dunării, un număr de vase turceşti care aparţin lazilor 
ce navighează de la Trapezunt şi care sunt toţi ieniceri, cele mai 
obraznice canalii care se pot închipui, în stare de a săvârşi tot felul 
de excese, făcându-și o glorie din a asasina prin trădare. Muntenii 
şi moldovenii sunt siliți să-şi trimită toate grânele în aceste două 
târguri, unde negustorii de speța acestora le cumpără după cum 
vor ei, atât în ceea ce priveşte preţul, cât şi măsura. De obicei, 
bieţii ţărani sunt foarte mulțumiți când se pot întoarce vii şi 
nevătămaţi în bordeiele lor şi sunt foarte fericiţi când aduc ceva 
bani. De obicei, ciuma contribuie în acest timp să facă şederea în 
cele două porturi încă şi mai primejdioasă36. 


Cazuistica II. Abuzuri domneşti 


Abuzurile săvârşite de domni acoperă, așa după cum este şi 
firesc, o scală de manifestări „tiraniceşti” și samavolnice cu mult 
mai largă prin comparaţie cu excesele (în principal de ordin fiscal 
și economic) de care se face responsabilă Poarta otomană. Ana- 
lizând comportamentul abuziv în exercitarea mandatelor încre- 
dinţate de sultan domnilor fanarioți, se poate constata că împilările 
fiscale la care era supusă „biata raia valahă” sunt însă, de departe, 
dominante. Atât de presantă și de vitală, pentru existenţa „lăcui- 
torilor”, era problema impozitelor excesive sub oblăduirea fana- 
riotă, încât, potrivit unei mărturii, din 1799, aparţinând teologului 
sas Friedrich Murhard, In Ţara Românească se judecă bunătatea 


386 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 120-123, apud Călători străini despre Ţările Române. 
Volumul X. Partea I. 2000. pp. 499-500. 

unui domn numai după cum așază mai multe sau mai puţine 
dări, 

Într-un text redactat la 1801 de către Vince (Vincenz) 
Batthyány, conte de Nâmetujvâr, ne este înfățișată, într-o manieră 
stilizată, dar extrem de sugestivă pentru spiritul epocii, lipsa de 
interes sau de preocupare a domnului fanariot, în genere, nu 
numai pentru administrarea întregului principat valah, dar nici 
măcar pentru un fapt cu mult mai simplu, o cutumă vlahă, care 
presupunea, potrivit aprecierilor aristocratului maghiar, ca orice 
domn al Țării Românești să se îngrijească să planteze măcar o gră- 
dină şi să construiască măcar o vilă la țară. 


Domnul de acum nu a făcut-o încă; este aici abia de un an; dar 
grădinile predecesorilor săi au pierit în parte, iar celelalte sunt 
neînsemnate. Dară fără îndoială că lipsa de piatră, de locuitori 
pricepuți şi ţinutul îndeobşte şes, care nu este umbrit de niciun 
crâng şi nici străbătut de vreun pârâu limpede, fac aproape cu 
neputinţă să se facă aici ceva care să mulțumească pe cunos- 
cător?®, 


Într-o scrisoare expediată, la 2 februarie 1777, din Țara 
Românească de către abatele italian Lionardo Panzini, autorul 
menționează faptul că domnii [fanarioți], „care au urmat unul 
după altul ca fulgerul” pe tronul valah, „au făcut tot ce era cu 
putință pentru a pustii, sărăci și asupri această țară nenorocită 
[Țara Românească], în parte din incapacitate, în parte din şiretenie”. 
Pentru a se menţine mai multă vreme [în domnie] sau pentru a se 
înapoia în scaun, grecii din Fanar făceau Porții propuneri tot mai 


387 Muthard, Friedrich. 1799. Bruchstücke aus dem Tagebuch einer Reise von 
Hermannstadt nach Bukarest — im ]. 1799. pp. 217-336. (fragmente şi rezumate 
din textul original) Publicate de Johann Chr. Engel. 1804. Geschichte der 
Walachei nebst der historischen und statistischen Literatur beyder Länder. Erster 
Theil, Halle. pp. 82-83, apud Călători străini despre Țările Române. Volumul X. Partea 
II. 2001. pp. 1337-1338. 

388 Alexandru Moruzi, domn al Țării Româneşti (1799-1801). 

389 Batthyány, Vincenz. 1810. Reżsen nach Konstantinopol în Briefen. Ediţia I. Pesta. 
p. 253, apud Călători străini despre Ţările Române în secolul al XIX-lea. 2004. Serie 
nouă. Volumul I (1801-1821). p. 92. 

avantajoase, căutau sume tot mai mari de bani ca să mulțumească 
„lăcomia nesățioasă” a înalților dregători otomani, „urzeau necon- 
tenit intrigi” pentru a atrage mazilirea principelui recent numit 
de către sultan, duceau, în sfârșit, un război reciproc de intrigi şi 
de uneltiri care „se întorcea în întregime spre dauna țării, care era 
obiectul ambiţiei lor”. Poarta nu obișnuia la început să ceară dom- 
nilor nimic altceva decât tributul anual și o sumă foarte mare [de 
bani] la înscăunarea fiecărui nou domn, ca preţ al vânzării admi- 
nistraţiei principatului către noul domn. 


Rivalităţile reciproce, care domneau de mai multă vreme între 
Mavrocordaţi şi Racoviţeşti pentru domnia Ţării Româneşti, au 
operat în mod atât de nefericit, încât unul dintre ei a sugerat cel 
dintâi Porții, ca la fiecare trei ani să ceară confirmarea în dom- 
nie, pentru obținerea căreia se obliga să plătească Porții şi 
miniştrilor ei sume excesive de bani. Rivalul său, pentru a-i lua 
locul, a propus să fie cerută acea întărire la fiecare doi ani, 
însoțind-o de aceleaşi condiţii băneşti. Un al treilea a oferit în 
acelaşi fel să fie cerută în fiecare an. În sfârşit, un al patrulea a 
sugerat să fie cerută la fiecare şase luni. Vă las să socotiți ce 
sume uriaşe căutau să smulgă bieţilor români pentru a face față 
cheltuielilor pentru aceste confirmări. În acelaşi fel, haraciul, 
care la început, când Ţara Românească s-a pus sub ocrotirea 
Porții, cu puţin mai înainte de sfârşitul veacului al XV-lea, era 
stabilit la 12.000 de galbeni ungureşti sau 50.000 de aspri, s-a 
ridicat treptat şi din voinţa arbitrară a miniştrilor Porții şi 
prin oferta voluntară a domnilor fanarioți, care, de la Nicolae 
Mavrocodat încoace, au râvnit la cârmuirea acestei țări, la 1.000 
de pungi sau 500.000 piaştri. În aceeaşi măsură au crescut şi 
darurile şi peşcheşurile către miniştrii Porții, căci singurul 
mijloc pentru a-i interesa şi a-i face să acţioneze erau banii. 


La același fenomen al fiscalităţii excesive face referire, la 1778, 
generalul locotenent în armata ţaristă Friedrich Wilhelm von 


390 Lionardo Panzini. 1777. Scrisori din Tara Românească. Publicate de Nino 
Cortese. 1922. In „L’Europa Orientale”. II. Roma. pp. 173-175, apud Călători 
străini despre Ţările Române. Volumul X. Partea I. 2000. pp. 221-223. 

Bauer (Baws), cel care explicitează motivaţia pentru care au cres- 
cut exponențial birurile în timpul domniilor fanariote. Iniţial, 
Constantin Vodă Mavrocordat, vrând să pună ordine în finanțele 
publice ale Țării Românești și să facă totodată ceva concret pentru 
ca impozitele să devină mai suportabile de către populaţie, a soli- 
citat, la 1739, întocmirea unei catagrafii a tuturor locuitorilor [Ţării 
Româneşti] „prin peceţi sau bilete tipărite”. Mavrocordat a desfi- 
inţat, în acelaşi timp, vechile dări, care se strângeau sub diferite 
nume, în diferite momente ale anului, și le-a statornicit |cumu- 
lându-le pe toate] la 10 lei de familie, plătibili în patru termene 
[de-a lungul unui an fiscal]. Această reformă fiscală inițiată de 
Constantin Mavrocordat a determinat apariţia termenului de „sfert”, 
care înseamnă „pătrime” și care inițial reprezenta cele patru mo- 
mente de peste an în care se plătea birul datorat statului. 


În 1741, Mihail Racoviţă a înființat sfertul al cincilea, iar 
Constantin Mavrocordat, după ce a luat [pentru a patra oară] 
frâiele domniei [Țării Româneşti], a adăugat un al şaselea [sfert], 
în anul 1744. Grigore Ghica”! a mai impus să i se plătească, în 
afară de sferturi, ploconul bairamului şi „lipsa” sau deficitul 
de la sferturi, numiri inventate pentru a justifica această 
împovărare enormă a sarcinilor şi impozitelor. În timpul dom- 
niei lui Matei Ghica (1752-1753), a lui Constantin Racoviţă 
(1753-1756), a lui Constantin Mavrocordat (1756-1758) suma 
plătită ca sferturi a mers mereu descrescând; în schimb, a fost 
mărit numărul lor atât de mult, încât până la urmă erau tot 
atâtea sferturi câte luni [în an] şi, câteodată chiar, aceste luni au 
trebuit plătite îndoit. În 1758, Constantin Mavrocordat, luând 
seama la numărul enorm de sferturi într-un singur an, le-a adus 
iar la rânduiala de mai înainte şi le-a numit socoteli generale. 
Urmaşul său [la domnie], Scarlat Ghica (1758-1761) a micşorat 
suma şi a înmulţit iar numărul sferturilor. El a pus să se strângă 


391 Grigore al II-lea Ghica în timpul celei de-a doua domnii în Țara Românească 
(1748-1752). 

sferturi în fiecare lună şi a izbutit prin acest mijloc să adune 
sume mari [de bani] în anii 1758 şi 175952, 


Exemple concrete de astfel de excese (mai cu seamă fiscale şi 
economice care au afectat în principal segmentul majoritar de 
populaţie rurală) se întâlnesc în Ţara Românească la tot pasul de-a 
lungul întregului secol al XVIII-lea. Astfel, în Apo/ogia, publicată la 
1723 de către medicul Mihail Schendos van der Beck, medic 
personal al domnului Nicolae Mavrocordat al "Ţării Româneşti și 
pretins „arhimedic3% al întregii Valahii”, se menţionează faptul că 
sub cârmuirea acestui domn fanariot, valahilor, în ale căror case 
goale domnea sărăcia şi cărora li se ridicaseră nu o dată toate 
lucrurile gospodăriei pentru plata dărilor peste măsură de apăsă- 
toare impuse de Nicolae Mavrocordat, „scârbiţi fiind de o așa 
viață, erau siliți să cheme moartea într-ajutor”. Mihail Schendos 
van der Beck, care a părăsit Ţara Românească ca urmare a unui 
diferend personal avut cu domnul Nicolae Mavrocordat”, mai 
precizează faptul că domnul fanariot (pe care autorul îl catalo- 
ghează drept „Sardanapal învăţat să vieţuiască în chip rușinos 
în mijlocul dezmăţului voluptăţilor cu niște moravuri nelegiuite, ba 
Chiar monstruoase, prin care a pângărit cu totul demnitatea de 
voievod”) „se lăuda că s-a născut sub zodia lui Mercur, adică acea 


392 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 72-73, apud 
Călători străini despre Ţările Române. Volumul X. Partea I. 2000. pp. 174-175. 

393 Funcție inexistentă la acea vreme în Țara Românească. 

394 Cronicarul Radu Popescu şi totodată marele vornic al domnului Nicolae 
Mavrocordat, „fiind în cinstea şi în dragostea Măriei sale”, după cum singur 
declară în Cronica lui Nicolae Mavrocordat pe cate acesta o întocmeşte şi în care 
preamăreşte domnia voievodului fanariot pe care l-a slujit ca mare vornic în 
Divanul valah, pare aparent a contrazice mărturia doctorului Mihail Schendos 
van der Beck şi menţionează că „domnul iaste înţelept, blând şi bun şi iubeşte pre 
toţi, aşijderea şi boiarii iubiia pre Măria sa, văzând bunătatea şi dragostea Măriei 
sale ce arăta cătră ei”. Cf. Academia Română (selecţia textelor, studiu introductiv, 
note, comentarii şi glosar de Dan Horia Maziliu). 2004. Cronicari munteni. 
Bucureşti: Editura Fundaţiei Naţionale pentru Știință și Artă/Editura Univers 
Enciclopedic. pp. 784 şi 828. 

constelație care dă degete lungi și ascute mintea pentru înșelătorii 
și furt”. Sub domnia lui Nicolae Mavrocordat, 


cei săraci umpleau închisorile unde erau pedepsiți pentru vina 
de a fi săraci în timp ce acest zămislitor de sărăcie şi totodată 
căznitor al săracilor zmulgea nenorociţilor chiar şi cele mai 
slabe mijloace de trai şi-i lovea pe cei mai bogaţi după placul 
său, el [Nicolae Mavrocordat] jefuia într-atâta pentru chefurile 
sale fondul de bani al marelui sultan ce-i era încredinţat, încât ai 
fi crezut, după marile sale jafuri, că este născut pentru pradă. 
Ţara Românească, deşi se simţea atât de vrednică de plâns sub 
[Nicolae] Mavrocordat, a plecat grumazul cu o răbdare care a 
durat trei ani şi dacă n-ar fi sperat că acest burete, care se 
umflase peste măsură cu toate prăzile din ţară, avea să fie stors 
în curând, depărtând vătămările asupra vieţii şi soartei locui- 
torilor încovoiaţi sub acea povară a birurilor, încă de mult i-ar fi 
adus lipsa la deznădejde, şi deznădejdea la îndrăzneală. 


În timpul domniei lui Ştefan Mihai Racoviţă, între 1764-1765, 
apăsarea fiscală ajunge la un asemenea nivel în Țara Românească, 
potrivit unei însemnări autohtone din epocă, încât „lăcuitorii din 
judeţul Mehedinţi au dat jalbă la domnie, cum că sunt încărcați la 
bir peste putinţa lor” de către „boeriul domnii mele Mihalachi biv 
vel sardar, ispravnic ot sud Mehedinţi”, motiv pentru care aceştia 
sunt nevoiţi „a trage biro cu fugiţii” și a se pune la adăpost în 
judeţul Muscel”. 

Într-o altă consemnare valahă din epocă aparţinând lui Voicu 
(poreclit Marvistoi), fiul lui Ianache din Godeni, datată 5 octom- 
brie 1768, „în zilele prea înnălțatului domn a totă Ţara Rumâ- 
nească Alixandru [Ghica] voivod”, între 1766-1768, „au venit 
chemări de oaste”, începând războiul ruso-turc, Țara Românească 
trebuind să contribuie la efortul de război otoman, astfel că „am 


395 Referirea îl vizează direct pe Nicolae Mavrocordat, domnul Țării Româneşti. 
5% Mihail Schendos van der Beck. 1723. Apologia adversus Mavrocordati sycophantias. 
Publicată parţial de J.Chris. Engel. 1804. Geschichte des Ungarischen Reichs und seiner 
Nebenlânder. Halle. Volumul IV, 2. pp. 12-13, apud Călători străini despre Ţările 
Române. Volumul IX. 1997. pp. 83-84. 

397 Corfus, Ilie. 1975. Însemnări de demult. Taşi: Junimea. p. 11. 


STĂPÂNI ȘI SCLAVI 155 


făcut un car cu patru boi bun și l-am dat în mâna lui Gheorghe sin 
Ion Ceauș și s-au dus la o cetate la Voziia în Țara Tătărască”. 


La anul de la mântuirea lumii leat 1769, octomvrie, au început 
turci a să găti de război cu Moscu. Şi am dat noi, satu Godeni, de 
la octomvrie până la fevruarie 3 zaharale de grâu şi am făcut 3 
cară cu boi de oste şi am dus tot într-acele zile 11 cară de chires- 
tele la Giurgiul58. 


La 1778, potrivit unui raport cu privire la Oltenia întocmit de 
colonelul în armata habsburgică Karl Friedrich von Magdeburg, se 
menţionează faptul că „atenţia principală a domnului Alexandru 
Ipsilanti se îndreaptă într-acolo ca să tragă la el cât mai curând cu 
putință toţi banii din toată ţara și, de aceea, a pus chiar ca toate 
proviziile, care înainte erau cumpărate de negustorii greci îm- 
preună, să fie cumpărate de către slujbaşii districtelor şi duse peste 
Dunăre în provinciile turceşti și speculate acolo”. 


Şi pentru ca să fie siliți toţi locuitorii să-şi vândă produsele lor 
domnului, ei sunt opriţi cu toţii de a-şi desface [direct] produ- 
sele peste Dunăre?9, 


În timpul celei de-a doua domnii a lui Alexandru Vodă 
Ipsilanti în Țara Românească (între 1796-1797), potrivit unei 
însemnări autohtone din epocă a lui Ion logofăt Miclescu, din 
1797, „au venit cu tot răul, că omeni trăgea nădejde de bine, iar elu 
au venitu cu totul răul, că era birurile, deseteană şi potuveazi şi 
butuci şi zahara”. 


Cându au venitu domnul Io Alixandru Ipsilant voivodu, la sete- 
vrie 7 zile, cu totă domniia lui au venitu şi au luotu şi caii de 
poşti+00. 


398 Corfus, Ilie. 1975. Însemnări de demult. Taşi: Junimea. pp. 11-12. 

39 Colonelul Karl Friedrich von Magdeburg. 1778. Raport cu privire la Oltenia. 
Descriere a așa-numitei Valahii Mici aflătoare între Transilvania, Dunărea — de la Orşova 
până la Nicopole — şi râul Olt şi a condițiilor sale politice şi naturale. Publicat în „Arhivele 
Olteniei”. 1928. An VII. p. 444, apud Călători străini despre Ţările Române. Volumul 
X. Partea I. 2000. p. 272. 

400 Corfus, Ilie. 1975, Însemnări de demult. laşi: Junimea. pp. 21-22. 

Într-un raport consular rus adresat ambasadorului Bulgakov 
de către Ivan Ivanovici Severin, consulul rus la București, la 20/31 
iulie 1786, se menţionează faptul că țăranii din Ţara Românească 
încep să fugă, ca urmate a zvonului că în curând se va impune cea 
de-a patra dare”!, în timpul domniei lui Nicolae Mavrogheni 
(1786-1790). O lună mai târziu, la 16/27 august 1786, potrivit unui 
alt raport consular, situația devine din ce în ce mai dramatică, dom- 
nul Nicolae Mavrogheni solicitând încasarea și celui de-al cincilea 
sfert pentru anul în curs (1786). 


În privința pâinii, am început să suferim foarte mult, fapt pentru 
care am fost nevoit să fac o întâmpinare, pentru că toate naţiile 
strigau şi smintelile nu mai au capăt. Limitându-mă la atribuţiile 
mele, pot afirma că despotismul [domnului Mavrogheni] spo- 
reşte din oră în oră şi Valahia are de conducător un tiran. Se 
spune că se va impune şi a cincea dare. Sărmanul popor şi fără 
de aceasta îşi vinde vitele pentru achitarea ultimei dări [al 
patrulea sfert pe anul în curs]. Ce să mai spun, decât că toată 
lumea din oraş se miră şi de-abia aşteaptă momentul ca Dumnezeu 
să-i izbăvească de un asemenea om odios%2. 


Dionisie Eclesiarhul, în Cronograful Terei Româneşti, referindu-se 
la prima domnie valahă a lui Alexandru Moruzi Voievod (1793- 
1796), menţionează faptul că „fost-a în zilele acestui Domn mare 
omor de ciumă, murind în Bucureşti zece mii de oameni, bărbaţi, 
mueri, bătrâni şi tineri”, iar în vară „venit-au și lăcustele în ţeară, 
de au făcut mare stricăciune în bucate, fost-a și secetă de a prici- 
nuit lipsă de bucate dincoace de Olt în partea câmpului mai mult”. 
În ciuda greutăților cu care se confrunta „biata Țară Românească”, 
sub ocârmuirea acestui domn fanariot, Alexandru Moruzi „a găsit 
piilegiu cum să câștige bani, că nu-i era destul venitul domniei, şi 
strângând mult grâu de zaharea de pe unde găsea, plătind șepte lei 


41 Eudoxiu de Hurmuzaki. 1962. Documente privind istoria României. Volumul I. 
Rapoarte consulare ruse (1770-1796). Bucureşti. p. 370, apud Călători străini despre 
Țările Române. Volumul X. Partea I. 2000. p. 660. 

402 Eudoxiu de Hurmuzaki. 1962. Documente privind istoria României. Volumul I. 
Rapoarte consulare ruse (1770-1796). Bucureşti. pp. 381-382, apud Călători străini 
despre Țările Române. Volumul X. Partea I. 2000. p. 661. 

chila, apoi îl vindea în București la pitari cu 40 lei chila, fiindcă 
oprise să nu se cumpere din altă parte grâu, numai dela magazia 
domnească să se cumpere de a face pâne în Bucureşti”. 


Şi cu porumb încă făcea negustorie, încă a luat şi bani de pe la 
toate mânăstirile cele mari din ţeară cu cuvânt de împrumutare, 
să cumpere porumb să dea la oamenii cei lipsiţi de bucate, însă 
porumb a cumpărat şi l-a vândut oamenilor cu bani îndoiţi şi 
întreiţi, şi banii mânăstirilor nu i-a mai dat nici decum, ci i-a 
înghițât el. Scumpetea sporea şi se înălța toate la preţ, şi banii se 
suia, banii nemţeşti şi cei turceşti. Domnind acest vodă Moruzi, 
trei ani sau patru, i-a venit mazilie şi s'a dus cu adunare multă 
de avuţie, fiind foarte măestru a strânge bani, îngreuind şi dăj- 
dile raielelor+5. 


„Plângeri de la toată lumea împotriva fostului domn Constantin 
Hangerli**” aude, la 1799, teologul sas Friedrich Murhard, pe 
când se afla în Ţara Românească. Nemulțumirea populaţiei fusese 
cauzată mai cu seamă de ultima impunere fiscală, în plină „iarnă 
foarte grea”, de 10 piaştri de fiecare vită cornutăt5, ceea ce îi adu- 
sese pe supuşi aproape de disperare şi ar fi pricinuit şi uciderea 
domnului fanariot de către turci%%. Dintr-o consemnare autohtonă 
din epocă aparţinând lui Manolache logofăt ot Star-Chiojd (Prahova), 
aflăm că „era întristare mare în toată ţara de suptu stăpânirea lui”, 
întrucât „la leat 1798, lo Alecsandru Costandin Angearliu voivod, 
singur el s-au pusu făr de știirea împărăţii și au scos oerit îndoitu, 
apoi văcărit de vită taleri 2 şi hârtii”%”. Drept consecință, la 8 


403 Dionisie Eclesiarhul. 1934. Cronograful Terei Rumâneşti. Râmnicul- Vâlcea: Tipo- 
grafia „Episcopul Vartolomeiu”. pp. 14-16. 

404 Constantin Hangerli, domn al Ţării Româneşti (1797-1799), ucis de turci în 
București la 18 februarie 1799. 

405 Se face referire la văcărit, desființat de mai multe ori cu blestem chiar de patri- 
arhul de la Constantinopol. 

406 Murhard, Friedrich. 1799. Bruchstücke aus dem Tagebuch einer Reise von Hermannstadt 
nach Bukarest — im J. 1799. pp. 217-336. (fragmente şi rezumate din textul original) 
Publicate de Johann Chr. Engel. 1804. Geschichte der Walachei nebst der historischen und 
statistischen Literatur beyder Länder. Erster Theil, Halle. pp. 82-83, apud Călători străini 
despre Tările Române. Volumul X. Partea II. 2001. pp. 1337-1338. 

407 Corfus, Ilie. 1975. Însemnări de demult. laşi: Junimea. pp. 105-106. 

februarie 1799, „marţ au venit mazâlie domnului Costandin 
Hangeri, iar vineri, fevruarie 18, au venit un turc peşchergiu de la 
Țarigrad și i-au luat capul în casele domnești la Mihaiu Vodă”. 
Potrivit unei menţiuni documentare autohtone aparținând lui 
Nicolae, logofătul episcopiei Argeşului, 


acest domnu între altele au scos şi văcăritul, plătind lăcuitorii şi 
toată boerimea şi sfânta mitropolie, episcopiile şi toate mănăs- 
tirile de toată vita mare şi mică câte taleri doi şi bani treizeci. 
Care această dajde ce fusăse şi mai nainte de mulți ani era oprită 
cu greale legături. Iară acest domnu, nebăgând în seamă legătu- 
rile acestea, încă până a nu strânge şi a istovi aceşti bani din 
toată ţara, în grabă i-au venit această urgie asupră. Că după ce 
i-au luat capul, i-au tras trupul afară, jos, la capul scării dom- 
neşti, despuiat, numai i-au lăsat izmenile pentru acoperirea 
trupului, şi aşa l-au privit norodul ce să adunase. Capul l-au dus 
la Țarigrad, iar trupul noaptea l-au dus şi l-au îngropat la mănă- 
stirea Sfântul Spiridon cel Nou. Toţi cei ce vor ceti să zică: 
„Dumnezeu să-l ierte”408, 


Dar, acest exces fiscal al „nemilostivullui] domn Io Gheorghe 
Anguili voivod”, moment în care, potrivit lui Asănache, fiul lui 
Jipa Lipianu mazil, „s-au dezlegat văcăritu de vacă, de bou i de cal 
po taleri 2, la leat 1799” nu ar fi putut să existe dacă nu s-ar fi găsit 
„2 boeri, anume Necolae Brâncovanu i a lui Scarlat Câmpineanu” 
care singuri, din toată boierimea valahă, au contrasemnat hrisovul 
domnesc. Însă „nu au apucat a strânge şi l-au tăiat”4*%. Momentul 
acestei impuneri fiscale excesive din vremea domniei lui Constantin 
Hangerli a rămas pentru multă vreme în memoria colectivă a 
populaţiei valahe, atât prin caracterul înalt prăduitor al acestei 
măsuri fiscale domneşti (emblematice pentru viziunea fanariotă 
prădalnică asupra administrării treburilor publice în Ţara Româ- 
nească), cât mai ales prin măsura aparent „teparatoare” pe care 
Poarta otomană o întreprinde imediat prin îndepărtarea domnului 
fanariot din domnie (atât politic, cât şi fizic). Ilie Izbășescu „la leat 


108 Corfus, Ilie. 1975. Însemnări de demult. Taşi: Junimea. pp. 24-25. 
409 Corfus, Ilie. 1975. Însemnări de demult. laşi: Junimea. p. 106. 

1799, fevruarie 18, vineri, la cinci ciasuri din zi” a fost de față când 
„au tăiat pă Angerlău, domn al Ţării Românești”. 

Şi m-am dus şi eu de l-am văzut cu ochii mei, unde îl târâse 

gialatul, jos la capul scării, la curtea lui Mihaiu Vodă cea Noă“”. 

Despre faptul că mitropolitul, episcopii și boierii veliți „nu 

îndrăsnesc a iscăli” anafora domnească prin care „se pune dajde pe 
ţeară, nu cu nume de văcărit, ci cu nume de gorștinărit”, Dionisie 
Eclesiarhul, în Cronograful Terei Râneşti, menţionează „cumcă 
această dajde grea văcăritu s'a oprit cu mare blestem și cu groaz- 
nică afurisenie, cu cărți patriarhicești şi cu crisoave domnești de 
mai înainte vreme, care cărți și crisove se găsesc la mitropolie”. În 
ciuda opoziției în masă a clasei conducătoare valahe față de această 
samavolnică anafora domnească, „spun unii că patru boeri mari, 
lăcomindu-se la bani, au iscălit, banul Nicolae Brâncoveanul și 
Cornescu şi alți doi”. 


Nesăţiosul domn a chemat pe vreo câți-va din boerii cei mari 
pre carii a dovedit că sunt mai lacomi la bani, şi a zâs: boerii 
mei, primiţi a iscăli că veţi fi cinstiți de către domnia mea şi să 
primiţi din vistieria domniei mele unul câte 20 pungi de bani 
milă domnească“! 


„Întunecatulu domnulu Tonu Costandinu Gheorghe Agialuncu 
voivodu”, care prin măsurile sale fiscale extreme „au prăpăditu 
lumea” a ajuns chiar și obiect de blestem pentru feţele bisericești 
valahe (e drept, după moartea acestuia), în condiţiile în care este de 
notorietate atitudinea obedientă pe care a manifestat-o permanent 
clerul ortodox față de reprezentanţii puterii lumești. „Costandin 
sinu popa Dima, prinu porunca siţii sale părintelui Iosifu 
Peșterianu” însemnează la 20 februarie 1799 faptul că în Ţara 
Românească „totă lumea blestema, tote babele blestema”. 


410 Corfus, Ilie. 1975, Însemnări de demult. laşi: Junimea. p. 23. 
+11 Dionisie Eclesiarhul. 1934. Cronograful Terei Rumâneşti. Râmnicul-V âlcea: 
Tipografia „Episcopul Vartolomeiu”. pp. 90-95. 

Şi nu i-au ajutatu milostivu Dumnezeu cumu arfireii n-au îndrăz- 
nitu să dezlege iară lege, să nu-i putrezească trupu ca auciuoia şi 
ca heru să fie afurisitu de cei sfinți părinţi di Nachiaia+!2. 


Aprecieri deloc măgulitoare face și generalul conte Alexandre 
de Langeron, participant la războiul ruso-turc din 1806-1812, care 
s-a desfăşurat inclusiv pe teritoriul valah, la adresa unui alt domn 
fanariot „de tristă amintire”, loan Gheorghe Caragea, despre care 
afirmă că este „cel mai lacom şi mai neruşinat dintre aceşti scele- 
rați, care, fiind numit domn al Ţării Românești după încheierea 
păcii [din 1812], a stors în șase ani din această nenorocită ţară 93 
milioane de piaștri. A cheltuit cinci sau şase [milioane] şi când a 
fugit a luat cu el alte 18 (împreună cu diamante și bijuterii). 70 de 
milioane au ajuns la sultan, la miniștrii săi şi la fanarioțit!%”. Faptul 
că după ce „au venit în leat 1812 domnu în Ţara Românească 
Caragea şi au șezut şase ani” în domnie, „Au luotu bani mulți din 
ţară și au fugitu cu ei în Ţara Nemţascăt!*” este confirmat și dintr-o 
sursă internă. Dintr-o însemnare autohtonă, din 1815, aparţinând 
lui Asănache Lipianu ni se confirmă caracterul prădalnic şi venal al 
administraţiei Caragea în Țara Românească, căci „viind domn Ion 
vodă Caragea, au încărcatu breslile de tot, mazilu cate taleri 18 şi la 
leu parale 8, iar nu la sinetu+!5”. 

Nici măcar clasele sociale privilegiate, boierimea și clerul, nu 
sunt la adăpost de excesele domnești și adesea nu se pot proteja de 
vexaţiunile voievodale. 

Într-o scrisoare expediată din Țara Românească la 2 februarie 
1777 de către abatele italian Lionardo Panzini, autorul vorbeşte 
despre politica ruşinoasă a domnului Nicolae Mavrocordat „față 
de acest necăjit popor [valah], pe care s-a străduit în fel şi chip să-l 
aducă în starea cea mai cumplită şi îngenuncheată în care poate fi 
adus omul de tirania şi despotismul cel mai rafinat”. Abatele italian 


42 Corfus, Ilie. 1975. Însemnări de demult. Taşi: Junimea. p. 24. 

+15 Rudoxiu de Hurmuzaki. Documente privind istoria României. Supliment. I. 
Volumul III. p. 386, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). p. 359. 

414 Corfus, Ilie. 1975. Însemnări de demult. Taşi: Junimea. p. 307. 

face referire la „asupririle, caznele şi violențele pe care acest domn 
[Nicolae Mavrocordat], lipsit de omenie, le-a exercitat asupra per- 
soanelor și averilor nenorociţilor și îndureraţilor români”, fără să 
cruţe pe nimeni, „nici pe femei, nici pe copii, nici pe dregători, nici 
pe boieri”. 
A vărsat sângele lor şiroaie, a ridicat dintre ei capii familiilor 
celor mai bogate şi mai puternice, care domniseră odinioară în 
Ţara Românească, îndeosebi pe Brâncoveni şi pe Cantacuzini, a 
impus contribuţiile cele mai apăsătoare, a jefuit, sub diferite 
cuvinte pline de strâmbătate, de averile şi de bogăţiile lor pe toţi 
cei care aveau nenorocirea de a fi socotiți bogaţi+!6. 


La 1723, în Apologia pe care o publică Mihail Schendos van 
der Beck, medic personal al domnului Țării Românești, Nicolae 
Mavrocordat, şi pretins „arhimedic al întregii Valahi”, autorul 
confirmă atitudinea general discriminatorie și prădalnică a dom- 
nului fanariot, indiferent de originea socială a victimelor sale. 


Familiile strălucite ale Brâncovenilor şi Cantacuzinilor şi rămă- 
şițele eroilor răsăriteni au fost distruse prin înşelăciunile şi 
lucrăturile strâmbe ale trădărilor, Bălăceanu şi Brezoianu au fost 
tăiaţi fără vină şi în pripă, pe când el [Nicolae Mavrocordat] se 
desfăta îngrozitor privind îndelung la ei cu ochi înfocaţi şi savu- 
rând oarecum crima sa. Mitropolitul Antim, păstor prea cuvios 
şi prea evlavios, cu al cărui sânge nu s-a înfiorat să-şi păteze 
mâinile, precum şi minunatul bărbat, cel mai vrednic de pre- 
țuire din amândouă ţările, vistierul Grigore [Halepliul] — pe 
care, despoindu-l de avere şi smulgându-l din braţele fiilor săi şi 
ale soţiei, l-a osândit să fie închis într-o hrubă de mănăstire — 
începuseră de mult să fie la români un motiv de ură veşnică. 


416 Lionardo Panzini. 1777. Scrisori din Tara Românească. Publicate de Nino 
Cortese. 1922. În „L'Europa Orientale”. II. Roma. pp. 175, apud Călători străini 
despre Ţările Române. Volumul X. Partea I. 2000. pp. 223-224. 

+17 Mihail Schendos van der Beck. 1723. Apologia adversus Mavrocordati sycophantias. 
Publicată parţial de J.Chris. Engel. 1804. Geschichte des Ungarischen Reichs und seiner 
Nebenlânder. Halle. Volumul IV, 2. pp. 12-13, apud Călători străini despre Ţările 
Române. Volumul IX. 1997. pp. 83-84. 

La același domn, Nicolae Mavrocordat, şi la practicile sale 
„tiraniceşti”, antiboierești face referire, la 12 septembrie 1716, şi 
căpitanul austriac de Sainte-Croix într-un raport pe care îl remite 
generalului conte de Stainville (comandantul militar imperial 
austriac în Transilvania și Director Suprem al Olteniei), când pre- 
cizează faptul că domnul“!8 [Ţării Românești] a pus să fie deca- 
pitaţi doi dintre boierii cei mai de seamă și să fie ferecat în lanţuri 
mitropolitul! 


El [domnul Ţării Româneşti] asupreşte cu atâta tiranie, cum nu 
pot scrie îndeajuns. De aceea toți boierii care vor să părăsească 
partida domnului şi să treacă la noi s-au retras în munţi sau în 
păduri şi roagă pe Ex.V., pentru Dumnezeu, să nu-i părăsească şi 
să-i ajute cu ceva trupe2. 


Un domn despre care mărturiile din epocă afirmă că prigo- 
neşte boierii este și Grigore al II-lea Ghica. Într-o însemnare 
olografă aparţinând marelui vornic Nicolae Dudescu ne sunt pre- 
zentate urgisirile la care este supus acest mare boier valah în cursul 
anului 1751. 


La care şi eu, robul lui Dumnezeu, Neculae Dudescul biv vel 
vornic, la întâmplarea ce mi s-au întâmplat la curgerea anilor 
1751, martie 28 dni, fost-am trimis de domnul nostru Io Grigorie 
Ghica voevod“?! la urgie la Znagovu de am şăzut zile 48. Şi după 
aceia, iarăş din porunca mării sale mai sus numitului domnu la 
mănăstirea ce să numeşte Cotrăceni, şi acolo am şăzut zile 35, încă 
tot la urgie aflându-mă. După aceste toate zile, m-au dus la 
mănăstirea ce să chiamă Văcăreşti. Şi am şăzut acolo zile 4412. 


+18 Nicolae Mavrocordat în prima sa domnie în Ţara Românească (decembrie 
1715-noiembrie 1716). 

+19 Antim Ivireanul. 

420 Căpitanul de Sainte-Croix. 1716. Rapoartele de la Tismana. Publicate de Constantin 
Giurescu. 1913. Material pentru istoria Olteniei supt austrieci. Volumul I. 1716-1725. 
Bucureşti. pp. 33-35, apud Călători străini despre Ţările Române. Volumul IX. 1997. 
pp. 37-39. 

421 Grigore al II-lea Ghica în a doua sa domnie în Ţara Românească (1748-1752). 
42 Corfus, Ilie. 1975. Însemnări de demult. Taşi: Junimea. pp. 8-9. 

loan zapciu sin Costandin pârcălab ot Roș consemnează la 9 
august 1755, „în zelele pră luminatului domnului nostru Ion 
Costandin Țihan Racoviţă voivod”, când „era ispravnic Scarlat biv 
vel medelnicer”, momentul în care „s-au făcut Văcăriştii sur- 
gun”'4%5, Același eveniment (prigonirea boierilor Văcărești de către 
domnul Constantin Racoviţă) este menţionat într-o altă mărturie 
autohtonă şi de popa Moisei sin popa Manta ot Brăeşti, pe când 
„sădiam aici la satu Brăești şi pă acea vreme era episcop Buzăului 
Anthemu”. 


Şi multă vrajbă întru domnu?+ şi întru boieri. Şi făcură pă 
Văcărişti surgun, la luna lui iunie 1 dni, 1755435, 


La 20/31 iulie 1786, dintr-un raport diplomatic întocmit de 
către consulul rus la Bucureşti, Ivan Ivanovici Severin, se des- 
prinde faptul că despotismul domnului Nicolae Mavrogheni „calcă 
în picioare toate privilegiile principatului”, întrucât „principele 
[fanariot] a voit să-l ucidă cu pumnalul pe armaș|ul Cantacuzino], 
iar pe vistiernicul Brâncoveanu şi pe banul Ghica i-a ameninţat cu 
tăierea capetelor”%26. 

Ca urmare a faptului că „la leat 1791 au făcut pace împăratu 
turcului cu împăratu nămţului”, potrivit unei menţiuni documen- 
tare autohtone datată 6 august 1791, „după făcerea păcii au venit şi 
boetii cei pribegiți din Ţara 'Turcească aici în Ţara Rumânească”*7. 

La 13 noiembrie 1793, „în zilile lui Alexandru Vodă 
[Moruzi]%8 au fost surghiuniți de măriia sa 6 boeri, care sunt tot 
veri unii cu alții”. „Scarlat Izvoranu, Dinu bratsău, cu Iancu 
Brebino” au fost urgisiţi la sfânta mănăstire Bistriţa, iar „Scarlat 
Milcoveanu cu Nicolae Gigârtu i cu Micu Vulturescu polcovnic” 


123 Corfus, Ilie. 1975. Însemnări de demult. Taşi: Junimea. p. 9. 

424 Constantin Racoviţă (1753-1756). 

425 Corfus, Ilie. 1975. Însemnări de demult. Taşi: Junimea. p. 9. 

426 Eudoxiu de Hurmuzaki. 1962. Documente privind istoria României. Volumul I. 
Rapoarte consulare ruse (1770-1796). Bucureşti. p. 370, apud Călători străini despre 
Țările Române. Volumul X. Partea I. 2000. p. 660. 

427 Corfus, Ilie. 1975. Însemnări de demult. Taşi: Junimea. p. 19. 

428 În prima sa domnie în Ţara Românească (1793-1796). 

au suferit prigonirea domnească la sfânta mănăstire Arnota!%. 
Dintr-o altă consemnare autohtonă, datată 3 decembrie 1793, 
aflăm şi care este „crima” pentru care se fac vinovaţi acești boieri 
și pentru care suferă această penitenţă, ei „fiind toţi la o vină, 
adecă pă bună dreptate, căci ş-au jăluit păsurile mării sale”. 


Însemnarăm într-această carte de când au fost aici surghiuniţi 
trei boeri anume Nicolae Gigârtu, Micu Vulturescu, Scarlat 
Milcoveanu din sud Olt, de măriia sa domnul nostru Alexandru 
Moruz Constantin voevod într-aciastă sfântă mănăstire Arnota, 
i pe alți trei boeri, tot tovarăşi cu dumnialor la mănăstirea 
Bistriţii, anume clucer Scarlat Izvoranu, frate-său Constantin şi 
Iancul Slătineanu%0. 


Despre manifestările vexatorii la adresa dregătorilor domnești 
ale unui alt „teribil domn fanariot”, loan Gheorghe Caragea, face 
vorbire, în luna februarie 1813, August Marie Balthasard Charles 
Pelletier, conte de Lagarde, într-o scrisoare pe care o expediază 
din București către prietenul său Jules Griffith. 


Am avut curiozitatea să mă duc să văd pe domn ţinându-şi 
curtea de judecată; Caragea a judecat după Codul lui Justinian, 
revizuit, îndreptat şi dezvoltat chiar de el; a boierit câțiva 
oameni de rând care-şi plătiseră scump patenta şi a încheiat 
această şedinţă memorabilă rupându-şi topuzul pe capul unui 
boier de curte, chior, acuzat că nu fusese cuviincios cu domnița 
Ralu, fiica sa. Încântat de acest mare act de dreptate, s-a întors 
în apartamentul lui, precedat de arnăuțţii din gardă şi spijinit de 
cei doi gineri ai săi — unul postelnic şi altul spătar —, slujbele cele 
mai mari, adică cele mai bănoase din principat. 


Chiar şi la început de epocă regulamentară mai există cazuri 
de boieri surghiuniţi în Țara Românească pe la mănăstirile de pe 


129 Corfus, Ilie. 1975. Însemnări de demult. Taşi: Junimea. p. 20. 

80 Corfus, Ilie. 1975, Însemnări de demult. laşi: Junimea. p. 21. 

41 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 329-330, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). pp. 566-567. 

întreg cuprinsul teritoriului valah. Astfel, dintr-o însemnare olo- 
grafă „pă acestu sfânt Ceaslov” aparţinând lui Constatin 'Trăsnea, 
datată 1 aprilie 1831, se precizează faptul că „am venit eu, sur- 
ghiun aicea în sfânta mănăstire Coziiat%?2. Peste mai bine de jumă- 
tate de an, la 26 decembrie 1831, starea de urgisire în care se găsea 
„tobu lui Dumnezeu Costache 'T'răsnea” rămâne neschimbată, însă 
locaţia în care este consumată penitenţa devine mănăstirea Cozia. 


Am citit ieu Costandin Trăsnea fiind surghiun, şi mare folos am 
aflat şi trupeşte şi sufleteşte într-această Cazanie+%5. 


Cazuistica III. Abuzuri boiereşti şi dregătoreşti 


Toate aceste rele urmări s-au luat îndemnare din cele Jăr' de 
cuvânt iraturi [venituri — n.w.] ale boierilor noastre căci au 
văzut că un boier ce lua spătăriia băga în casă-i o mare 
sumă, vânzând polcovnicii, căpitănii şi alte asemenea iraturi, 
care, ca niște speculanți neguțători, ce s-au numărat banii, 
căuta să ia de la norod îndoit. Aşijderea vedea şi pe vistieriul 
că vindea îsprăvnicii, sameşii, până şi zapcilicuri, şi aceştea 
toți iarăş trebuia să ia o asemenea sumă. Şi adăogând toate 
celelante iraturi, ale tutulor boierilor, să urcă la o necrezută 
sumă. Apoi cu care dreptate acest norod au fost dator să ne 
dea o asemenea sumă? O! ce amărătă viată al acestui norod, 
ce locuieste pe acest bogat pământ! O! ce agoniseală nedreaptă 
cu numire de iraturi ale boierilor! O! cum îm aduc aminte şi 
cum sunt silit să mă spovedesc că sunt foarte gresit. Căci cu 
nu numai nu am făcut niciun bine, cât de mic, patriti, spre 
multumire căci au hrănit, au îmbogățit, au cinstit pe părinții 
miei, moși şi strămoşi, ci, de la cea dintâi dregătorie şi până la 
cea din urmă, n-am contenit luând luări nepravilnice de 


n$ ë -7 2434 
la acest norod care nu-ș are nici hrana din toate 3ilele *. 


Dincolo de situaţiile limitate, fără doar şi poate, în care clasele 
sociale privilegiate, nobilimea și clerul, au suferit privațiuni de 


482 Corfus, Ilie. 1975, Însemnări de demult. laşi: Junimea. p. 51. 

libertate, urgisiri și vexaţiuni din partea autorităţii domneşti, boie- 
rimea şi dregătorimea valahă, de-a lungul întregului secol al XVIII-lea, 
au fost parteneri de nădejde ai domnului fanariot (instalat de la 
Constantinopol în tronul voievodal al Ţării Românești, în misiu- 
nea ignobilă a acestuia de a prăda vistieria valahă şi bunurile „bie- 
ţilor lăcuitori”), şi mai cu seamă, unelte mijlocitoare care au dus la 
îndeplinire deciziile domnești, oricât de abuzive și arbitrare vor fi 
fost acestea (și în această calitate boierimea și dregătorimea valahă 
sunt cele care au săvârşit, adesea cu supra de măsură, pe întregul 
cuprins al ţării, toate abuzurile și fărădelegile comandate de dom- 
nul fanariot de la București). 

Într-o relatare din epocă care rezumă portretul abuziv al boie- 
rului valah, în vremea domniilor fanariote, aparţinând generalului 
conte Alexandre de Langeron, participand la războiul ruso-turc 
din 1806-1812, autorul descrie, în mod avizat, realitățile Ţării 
Românești la început de secol al XIX-lea, făcând referire, printre 
altele, și la „prădăciunile, hoţiile şi cruzimea dregătorilor români 
nu sunt nici tainice, nici justificate de un pretext oarecare”, iar ca 
mijloace aristocratul francez și general țarist menţionează „influ- 
ența banilor în procese”, precum și „acapararea grânelor”. Aristo- 
cratul francez şi general țarist își avertizează cititorii potențiali, 
într-o notă de subsol, că le va veni greu să creadă posibile atâtea 
atrocități la care se va referi în continuare, dar dacă ar cunoaște 
moravurile asiatice ale boierilor din Ţara Românească, uimirea lor 
ar înceta. Cât privește caracterul venal al justiţiei valahe și gradul 
extrem de înalt de corupţie al boierilor divaniţi, chemaţi să împartă 
dreptatea în ţară, același Alexandre de Langeron, într-un jurnal al 
campaniilor făcute în serviciul Rusiei, menționează la 1790, în 
timpul războiului austro-tuso-turc (1787-1792), faptul că tribu- 
nalul „care se numeşte Divan în Ţara Românească” este alcătuit 
din boierii băștinași, iar președintele de fapt al acestui divan este 
marele vistier al țării „care face acolo aproape tot ceea ce vrea el”. 
Divanul, care este curtea supremă de judecată în principatul valah, 
purcede în judecarea pricinilor „foarte arbitrar” deoarece nu se 
ţine seamă de legile scrise (care rămân tot codul lui Justinian), 
„întrucât câtimea și valoarea plocoanelor ce se aduc noului vistier 

și celorlalți membri ai Divanului influențează de obicei judecarea 
procesului și adeseori cu atâta nerușinare, încât afli trei sau patru 
hotărâri contradictorii pentru aceeași pricină”. Faptul că în 
„conducerea treburilor publice și în administrație domnește pretu- 
tindeni corupția” în "Ţara Românească este sesizat, la 1807, şi de 
către Charles Frédéric Reinhard, consul general al Franţei în Țările 
Române, într-un raport întocmit asupra Ţării Românești și Moldovei 
la solicitarea împăratului Napoleon I Bonaparte. 


Nedreptatea nu mai revoltă pe nimeni. Se citează exemple cum- 
plite de crime nepedepsite şi de pedepse date unor nevinovați. 
Judecătorii percep, după lege, patru la sută din valoarea obiec- 
telor [aflate] în litigiu şi de regulă câştigă procesul cel care oferă 
mai mult+6. 


Dar călătorii străini care au tranzitat Ţara Românească de-a 
lungul întregului secol al XVIII-lea și care au cunoscut realitățile 
valahe, nu scot în evidență doar acest aspect al cumpărării justiţiei 
prin mituirea boierilor care sunt chemaţi a împărți dreptatea în 
tribunalele constituite în ţară, şi care astfel dau, în mod abuziv, 
sentințe nedrepte. Citându-l pe Alexandre de Langeron „sunt şi 
altele mai lucrative și care niciodată nu sunt date uitării”. Aristo- 
cratul francez și general țarist se referă, în mod concret, la cum- 
părarea posturilor de ispravnic de judeţ contra unei taxe (care 
variază în funcţie de venitul pe care-l poate aduce titularului 
postului) care trebuie achitată membrilor Divanului de la București 
pentru ca aceștia să influențeze numirea de către domn a res- 
pectivului pretendent în postul vizat. In schimbul cumpărării 
acestor posturi de ispravnic de judeţ titularii dregătoriilor se pot 
deda tuturor abuzurilor posibile (mai cu seamă în momentele de 


45 Eudoxiu de Hurmuzaki. Documente privind istoria României. Supliment. I. 
Volumul III. p. 72, apud Călători străini despre Tările Române. Volumul X. Partea II. 
2001. pp. 934-935. 

%6 Holban, Maria. 1935. Texte d’un rapport inédit du Ministre Reinhard sur la V alachie. 
Rapport remis par ordre de Sa Majesté à son Excellence Monseigneur le Ministre des Relations 
Exterieures. 30 Novembre 1807. În „Revue historique du Sud Est Européen”. XII. 
p. 31, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 254. 

colectare a birurilor și de impunere a obligaţiilor fiscale) pentru 
a-și recupera suma investită şi pentru a scoate chiar profit de pe 
urma exercitării unei funcții publice. 


Aceşti ispravnici sunt despoţi în jurisdicţia lor şi niciodată nu se 
tem de o anchetă care totdeauna este ocolită, nici de vreo 
pedeapsă care este în permanenţă evitată, datorită venalităţii 
mai marilor lor. Ei iau pe față şi fără ruşine de la fiecare ţăran 
obiectele de gospodărie, vitele, banii. Fiecare familie trebuie să 
plătească Divanului un bir oarecare; ispravnicul îl îndoieşte, îl 
împătreşte, îl înzeceşte, fără a fi autorizat de nicio lege sau ordin 
şi împarte această sumă cu membrii Divanului. Dacă țăranul 
îndrăzneşte să se împotrivească acestor groaznice extorcări sau 
să se plângă, este băgat la închisoare, despuiat, bătut şi supus 
unor cazne meşteşugite în urma cărora adeseori îşi pierde viața 
sau printr-un rafinament de cruzime al călăilor săi, îşi vede soţia 
şi copiii chinuiţi în faţa sa. Cel mai neînsemnat post de ispravnic 
produce 7 până la 8.000 de ducați pe an*7. 


Nu doar posturile la nivel teritorial sunt licitate anual pentru 
ca titularii lor să poată comite, la adăpostul dregătoriilor pe care le 
ocupă, cele mai teribile abuzuri contra populaţiei valahe. Însuşi 
șeful poliției capitalei, potrivit lui Alexandre de Langeron, care se 
numeşte vel agă, este 


uneori ocrotitorul hoţilor, tăinuitorul furturilor, iar aceste ocu- 
paţii „cinstite” îi mai aduc şi 15 până la 20.000 de ducați pe an. 
Spătarul întreţine o miliție de arnăuţi pentru a urmări şi aresta 
pe tâlharii care împânzesc drumurile şi pădurile; arnăuţii sunt 
cei care fură şi ucid, împărțindu-şi adesea veniturile cu spătarul; 
în anii buni veniturile acestuia sunt estimate la 15.000 de ducați. 
Judecătorii sau logofeţii provoacă procese atât civile, cât şi penale 
sau acuză de crimă pe cei bogaţi pentru a-i jupui [de bani]. În 
sfârşit, Divanul, compus din marele vistier care e primul mem- 
bru şi din trei sau patru consilieri, primeşte pe faţă bani de la 


47 Eudoxiu de Hurmuzaki. Documente privind istoria României. Supliment. I. Volu- 
mul III. pp. 182-184, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 335-338. 

fiecare slujbaş şi astfel îşi face un mic venit până la 40.000 de 
ducați. Se înţelege că această slujbă este foarte căutată48. 


O altă sursă generatoare de abuzuri de către dregătorii dom- 
neşti și remarcată de către mai toţi călătorii străini, este privilegiul 
domnesc al olăcăritului, potrivt căruia domnul îşi exercită autori- 
tatea asupra tuturor mijloacelor de transport în ţară, asigurând, 
prin dregătorii săi, caii necesari curierilor (olăcarilor domnești), 
demnitarilor și călătorilor autohtoni și străini. Potrivit unei men- 
tuni aparţinând lordului englez William Cavendish Bentinck şi 
datată joi, 3 decembrie 1801, toți caii din Ţara Românească aparțin 
domnului. Chiar dacă nu se plăteşte nimic pentru a tranzita, în 
secolul al XVIII-lea, principatul valah de la un hotar la altul, 
nimeni însă nu poate călători prin ţară „fără vreo poruncă de la 
domn sau de la împuternicitul său până la hotare”. Această putere 
este exercitată, potrivit lordului britanic, adesea „spre marea neno- 
rocire a ţăranului”, căci de mai multe ori pe drum, când olăcarul 
zărește un cal bun, „îl ia imediat și-i lasă ţăranului în locul lui pe 
al său”. Concluzia lui William Cavendish Bentinck este aceea că 
„niciun om cu simțăminte engleze nu poate vedea cu seninătate 
astfel de abuzuri”. 

Această modalitate abuzivă în care arnăuții domneşti obiş- 
nuiau în secolul al XVIII-lea să facă rost de cai odihniți aparținând 
„lăcuitorilor” pentru a-i înhăma la trăsurile celor aflați în tranzi- 
tarea Ţării Româneşti „pricinuia adesea mare supărare” şi unui alt 
călător britanic (lady Elisabeth Craven), care într-o menţiune din 
jurnalul său de călătorie, datată 13 iulie 1786, precizează că „se 
întâmpla des ca un ţăran călare pe un cal arătos, mai având în 
spate şi un sac de făină, să fie dat jos de pe cal într-o clipă şi să i se 


88 Eudoxiu de Hurmuzaki. Documente privind istoria României. Supliment. I. Volu- 
mul III. pp. 182-184, apud Călători străini despre Țările Române în secolul al XIX-lea. 
2004. Serie nouă. Volumul I (1801-1821). pp. 335-338. 

8? Bentinck, William Cavendish. 1801. Diary of Continental Travels (jurnal manu- 
scris). Publicat de Trevor J. Hope. 1974. The Journey of an English Aristocrat through 
the Balkans în 1801: the Travel Diaries of Colonel, Lord William Bentinck, Mp. În Revue 
des études sud-est européennes. SIL. Nr. 4. p. 574, apud Călători străini despre Ţările Române 
în secolul al XIX-lea. 2004. Serie nouă. Volumul I (1801-1821). pp. 123-124. 

lase un cal obosit, iar calul său odihnit să fie înhămat la trăsura 


>» 


mea. 


Eu voiam cel puțin să i se dea ceva bani omului şi să i se explice 
toată treaba [...]+%. 


Doi ani mai târziu, la 1788, raguzanul Stephan Ignaz Raicevich 
scoate şi el în evidență șirul nesfârșit de abuzuri la care se dedau, 
în virtutea privilegiului domnesc al olăcăritului, dregători dom- 
neşti sau otomani, „care nu plătesc nimic și care, pentru cea mai 
mică întârziere sau din capriciu, stâlcesc în bătăi pe căpitanii de 
poştă și pe poştalioni, silindu-i să fugă cu disperare”. 

În fiecare poştă, în afară de caii anume hotărâți, pe care trebuie să-i 
schimbe în fiecare an, domnul mai ia cai de la țărani pe preț de 
nimic şi astfel se înmulțeşte numărul violențelor şi asupririlor+1. 


Părăsind Piteștiul, la 1794, prin luna aprilie-mai, englezul John 
Sibthorp, care întreprinde în această perioadă o călătorie prin 
Banat, Transilvania și Țara Românească după ce face o haltă înde- 
lungată, „având caii obosiţi”, la Găești, se vede silit, împreună cu 
însoțitorii săi, „să recurgă la caii țăranilor, pe care despotismul din 
Țara Românească îngăduia unui distins călător să-i ia de la plug”. 


În zadar se plângea ţăranul de nevoia lui de a ara pământul. Cu 
sabia în mână, olăcarul nostru a mânat caii spre trăsurile noastre“2. 


Dar principala sursă a abuzurilor făptuite de către slujbașii 
domnești de-a lungul întregului secol al XVIII-lea este de ordin 
fiscal. Nimeni nu a zugrăvit poate într-o manieră mai sugestivă 
imaginea agentului fiscal (adesea dregător grec sau valah) în timpul 


+0 Craven, Lady Elisabeth. 1789. A Journey through the Crimea to Constantinople în a 
series of letters of Elizabeth Lady Craven. London. p. 302, apud Călători străini despre 
Țările Române. Volumul X. Partea I. 2000. p. 720. 

+1 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 215-216, apud Călători străini despre Ţările Române. 
Volumul X. Partea I. 2000. p. 507. 

"2 Sibthorp, John. 1794. Călătoria prin Banat, Transilvania şi Tara Românească. Jurnal 
manuscris publicat de Tappe, E.D. 1967. În „Revue des études sud-est curopénnes” . Nr. 
4-5. pp. 468-469, apud Călători străini despre Tările Române. Volumul X. Partea II. 
2001. p. 1207. 

domniilor fanariote decât colonelul baron Karl Ludwig Bogislav 
von Götze (sau von Goetze), care în decembrie 1791 tranzitează 
Țara Românească. 


Este un aşa mare amestec, între aceste mărunte potăi domneşti 
şi mai ales între toţi grecii, de trufie şi mârşăvie, lăudăroşenie şi 
sărăcie, cum nici nu-şi poate închipui un om cu scaun la cap+%. 


La 20 august 1731, ca urmare a unei inspecții oficiale făcute în 
Oltenia (aflată sub stăpânire austriacă la acea dată) de către gene- 
ralul conte Franz Paul von Wallis (comandantul militar imperial 
austriac în Transilvania și Director Suprem al Olteniei între 1730- 
1737) însoţit de baronul von Rebentisch, s-a putut constata faptul 
că la strângerea dărilor locuitorii [din Oltenia] „au fost supuși la 
chinuri nemaiauzite, prin execuţii silite, stoarceri și maltratări, 
astfel că e ușor de bănuit ce mai pot păstra pentru plata contri- 
buţiei după ce au îndurat toate aceste grozăvii”. 


Potrivit cu referatul auditorului de stat împreună cu interogato- 
riul şi constatările privind învinuirea de tortură adusă vătăşe- 
lului judeţului Jiul de Sus, Ion Hortoban, acesta şi consilierul său 
fiscal Joviza, tiranizau oamenii, îi ungeau sub nas cu oţet dres cu 
funingene, îi închideau în casă şi acolo îi afumau dând foc la 
paie umede, pe oamenii legaţi îi izbeau cu capetele unii de alții 
şi tot astfel au târât prin zăpadă şi un copil. 

Dintr-un alt raport privitor la aceeași provincie istorică 
valahă, Oltenia (aflată în componența Ţării Românești de astă 
dată), întocmit la 1778 de către colonelul în armata habsburgică 
Karl Friedrich von Magdeburg, se desprinde faptul că birul (pe 
care îl achită locuitorii din Oltenia către vistieria Ţării Româneşti) 


48 von Götze, Ludwig Bogislav. Tagebuch einer Reise von Potsdam aus, durch Sachsen, 
Bayern, Steyermark, Venedig nach Constantinopel, und zurück über Bukarest, Siebenburgen 
und Ungarn (mit einen Zeichnungen) vom 8 April 1788 — May 1792 (microfilm — 
Biblioteca Naţională a României). Fol. 285, apud Călători străini despre Țările 
Române. Volumul X. Partea II. 2001. p. 1020. 

+4 Generalul conte Franz Paul von Wallis şi baronul von Rebentisch. 1731. 
Inspectia făcută în Oltenia. Publicată de Eudoxiu de Hurmuzaki. Documente privind 
istoria României. Volumul VI. p. 474, apud Călători străini despre Țările Române. 
Volumul IX. 1997. p. 169. 

„este impus cu lovituri de ciomag, fund singurul mijloc de a 
consttânge pe locuitori să dea totul'*”. 

Într-o manieră similară (sub aspectul exceselor făptuite de 
dregătorii domnești) înfățișează și Dionisie Eclesiarhul, în Crono- 
graful Terei Rumâneşti, perceperea dajdiei pe văcărit — „doi zloți de 
cap de vită dincoace de Olt într'aceste cinci judeţe, ear dincolo de Olt 
câte doi lei de vită” — reimpusă în mod abuziv de către domnul 
Constantin Hangerli la 1799. Slujbașii stăpânirii (,, Turci, Arnăuţi, 
și alți ciocoi”), sub conducerea unor „mumbașiri” rânduiți de 
domnie („măcar că era creştini, era mai rău decât Turcii”), „prea- 
sfirându-se cu bucurie prin plășile judeţelor”, în „nemilostivirea” 
lor, cutreieră satele în toiul iernii „ca niște lupi flămânzi și ca niște 
holtei de câini leșânaţi”, cerând împlinirea imediată a birului („că-i 
apuca pe creștini a împlini banii”), deși criza de numerar („oamenii 
nu prea avea bani, find în mijlocul ernii, târgurile earna nu era 
să vânză oamenii vite, vremea de coasă şi de sapă nu era să lucreze să 
câştige bani să se plătească, bucate încă nu prea era să vânză”) şi 
mai cu seamă termenul extrem de scurt în care trebuia achitată 
darea în cauză („dând zor în zece cincisprezece zâle să se 
istovească dajdea văcăritului”), în condiţiile unei ierni extrem de 
grele („fiind întracel an earnă grea şi zăpadă mare, de 5 palme, 
mare, n-au putut bieţii creştini să scape niciun cap de vită cât de 
mic, de mărimea zăpezii, ci vitele se afla ale fieşte-căruia în bătă- 
tura casii naintea uşii”), face aproape cu neputinţă achitarea sume- 
lor datorate pentru categorii largi de populaţie. 


Ear slujbaşii închidea oameni şi mueri prin coşeri şi-i înneca cu 
fumuri de gunoi şi cu ardei ’i afuma şi-i ţinea închişi zâua şi 
noaptea flămânzi să dea bani, pe alţi-i lega cu mâinile îndărăt 
şi cu spatele de garduri, şi-i bătea cu bicele, pre alții legaţi "i băga 
cu picioarele goale în zăpadă geroasă, aşa chinuia pe creştini, o, 
amar de bieţii creştini, că plângea şi se văeta, şi săracele văduve 


"5 Colonelul Karl Friedrich von Magdeburg. 1778. Raport cu privire la Oltenia. 
Descriere a așa-numitei Valahii Mici aflătoare între Transilvania, Dunărea — de la Orşova 
până la Nicopole — şi râul Olt şi a condițiilor sale politice şi naturale. Publicat în „Arhivele 
Olteniei”. 1928. An VII. p. 445, apud Călători străini despre Ţările Române. Volumul 
X. Partea I. 2000. p. 273. 


STĂPÂNI ȘI SCLAVI 173 


țâpa de ger, dar nu era milostivire la varvarii de slujbaşi, că avea 
urechile astupate ca aspidele, şi ca vrăjmaşii ucidea oamenii, 
încă preste Olt au şi omorât mumbaşârii turci pre mulţi, din 
care pre unul rudele lui l-au dus la Bucureşti şi l-au băgat cu 
carul în curtea domnească să-l arate lui vodă, şi înştiințându-se, 
vodă a zâs să dea bani că nu-i va omori niminea6. 


Şi pentru că majoritatea populaţiei rurale, crunt apăsată și 
obidită de rapacitatea fiscală a regimului fanariot, nu deţinea banii 
lichizi cu care să plătească într-un termen atât de scurt „dajdea 
văcăritului”, „unii boeri şi gelepii cumpăra vite de pe la oameni pe 
fie-ce, de făcea cirezi să câştige bani sângeraţi, și lua boi câte 10 
sau 12 lei bou ales mare, vacile câte 4, 5 lei alese, ear mai de gios 
vite câte 2 lei sau 3, încă și câte 2 zloți juninci, că oamenii nu avea 
cui să le vânză earna, precum am zâs, ci le da de mare nevoie că-i 
muncia titanii”. 


Aşadar, de la Decemvre 5 până la Februarie 15 (1799), cu iuțâme 
şi munci grele, mai istovise dajdea văcăritului slujbaşii şi mum- 
başârii, şi trimitea banii la vistierie necurmat zâoa şi noaptea, de 
prin toate judeţele, că venea dela domnie cu porunci mumbaşâri 
preste mumbaşâri, şi slujbaşii se silia ca să easă bani să câştige şi 
ei, să mănânce carne de creştin, şi măcar că a fost porunca lui 
vodă, să se iea văcărit şi de boeri, mari şi mici, şi dela slujbaşi, 
dar mau luat de la ei, ci numai dela lăcuitorii ţerii şi dela mână- 
stiri, că porunca a fost făţarnică, că necum să iea dela boeri 
văcărit, ci încă le-a şi dat bani din dajdea văcăritului, că nu cum- 
va să se unească boerii şi să dea arzoval la împăratul pentru el, şi 
fieşte-căruia boerilor celor mari cei din Bucureşti şi celor din 
Craiova le-a trimis, căruia câte o pungă de bani, altuia două, şi la 
unii încă mai mult, precum am şi văzut cu ochii, cu cuvânt că li 
se dă milă domnească+”. 


+6 Dionisie Eclesiarhul. 1934. Cronograful erei Rumâneşti. Râmnicul-V âlcea: 
Tipografia „Episcopul Vartolomeiu”. pp. 90-95. 

+7 Dionisie Eclesiarhul. 1934. Cronograful Terei Rumâneşti. Râmnicul-V âlcea: Tipo- 
grafia „Episcopul Vartolomeiu”. pp. 90-95. 

Despre abuzurile de care se face vinovat un alt înalt dregător 
fanariot, vistierul grec Samurcaș, în timpul administrării Țării 
Româneşti de către armata ţaristă de ocupaţie, între 1806-1812, în 
timpul confruntării ruso-turce, face vorbire generalul conte 
Alexandre de Langeron, care scoate în evidență „spolierile, crimele 
Chiar” pe care le făptuise în timpul administraţiei sale asupra 
vistieriei valahe vistierul Samurcaş, care pentru modul fraudulos în 
care a gestionat resursele financiare ale Țării Românești pe durata 
mandatului său de vistiernic „francezii sau englezii l-ar fi executat 
pe Samurcaș”, iar acesta, potrivit lui Alexandre de Langeron, o 
merita cu prisosință. 


Vânduse toate posturile subalterne unor greci care socoteau că totul 
le e îngăduit. Nenorociţii țărani români au fost atât de cumplit 
chinuiți, încât mulți au fugit în Transilvania. S-au văzut ispravnici 
aşezând femeile pe cărbuni şi biciuind copii ca să le smulgă puţinii 
bani ce le rămăseseră după ce soţii sau taţii fugiseră, 


Dintr-o dispoziţie dată, din localitatea Slobozia, de feldmare- 
șalul Mihail Ilarionovici Kutuzov (comandantul suprem al armatei 
ţariste de ocupaţie a Țărilor Române) generalului I.I. Steter, 
la 31 august 1811, sunt remarcate „cele mai mari neglijenţe și 
abuzuri făptuite de către ispravnici”, dar şi de către același venal 
vistiernic Samurcaş (partizan al ruşilor), de astă dată în privinţa 
aprovizionării magaziilor de fân pentru uzul armatei ţariste de 
ocupaţie. Lăsând la o parte faptul că la data menţionată, contrar 
unei dispoziţii anterioare a feldmareșalului Kutuzov, în magazii era 
strânsă numai o parte foarte mică din fânul solicitat (dar chiar și 
din cel strâns „jumătate sau a treia parte nu este bună de folosit”), 
în multe sate ispravnicii au cerut, în mod abuziv, de două ori mai 
mult fân decât în anul trecut (1810), iar în alte părți au luat de la 
mulți locuitori în loc de fân, bani, după care au cerut fânul și în 
natură. Din această cauză unii dintre țăranii valahi au fost nevoiţi 
să-şi vândă boii pentru a plăti suma cerută, iar alții au plecat în 


48 Eudoxiu de Hurmuzaki. Documente privind istoria României. Supliment. I. 
Volumul III. pp. 381-384, apud Călători străini despre Țările Române în secolul al XIX- 
lea. 2004. Serie nouă. Volumul I (1801-1821). pp. 355-358. 

pribegie, părăsindu-și casele și bunurile. În alte locuri, ispravnicii 
i-au convins pe oameni să plătească bani în locul transportării 
fânului, iar ulterior, au cerut de la ei şi cărăuşie. În faţa acestui val 
de nestăvilit, chiar şi de către armata ţaristă de ocupaţie a Ţării 
Românești, de sustrageri și excese teribile la care se dedau dregă- 
torii și boierii cu atribuţii fiscale, care amenințau inclusiv resursele 
vitale și capacitatea militară a armatei ruseşti de a purta războiul, 
feldmareșalul Kutuzov se vede nevoit să îi poruncească explicit 
generalului Steter să execute fără şovăire următoarele măsuri: 


adunând întreg Divanul, să-i faceţi dl Vistiernic Samurcaş+” 
cea mai severă mustrare, punându-i în vedere în acelaşi timp că 
am luat măsuri din cele mai severe pentru a obţine în toate pri- 
vinţele informaţii asemănătoare şi, în caz că jalbele locuitorilor 
vor fi găsite juste sau dacă armata nu va avea fân de bună cali- 
tate şi în cantitate suficientă, în urma împuternicirii pe care o 
am din partea Majestății Sale Imperiale, el va răspunde nu 
numai cu avutul, ci şi cu viața+50. 


Despre modul fraudulos în care funcționa sectorul adminis- 
trativ sub administrare ţaristă în timpul războiului ruso-turc (1806- 
1812), datorită „malversaţiilor și furturilor slujbaşilor tolerate de 
șefi obişnuiţi să comită acte arbitrare și care se amestecau fiecare 
după pofta sa în treburile locale”, face mențiuni, la 1812, în 
Memoriile sale şi Pavel Vasilievici Ciceagov, generalul adjutant al 
ţarului rus Alexandru I şi comandant militar suprem al armatelor 
ţariste dislocate în Țara Românească și Moldova. Potrivit aprecie- 
rilor generalului Ciceagov, abuzurile erau atât de numeroase în cele 
două principate dunărene („atât de roditoare”), încât numerarul şi 
proviziile lipseau cu desăvârşire, deși Ţara Românească și Moldova 
puteau produce singure un venit de mai bine de 150.000 de ducați, 
astfel că Rusia era obligată să furnizeze bani şi hrană pentru 


449 Costache Samurcaș, mare boier, membru al Divanului muntean în calitate 
de mare vornic la 1808 şi de vistiernic la 1811. 

450 Kutuzov, Mihail Ilarionovici. 1952. Aokymenrer. Volumul III. Publicat de 
L.G. Beskrovnâi. Moscova. p. 571, apud Călători străini despre Ţările Române în secolul 
al XIX-lea. 2004. Serie nouă. Volumul I (1801-1821). pp. 434-435. 

întreţinerea trupelor ţariste staționate „în mijlocul unei abundenţe 
de toate felurile, ale cărei roade erau distruse de dezordine”. 


Următorul exemplu e suficient pentru a da o idee despre felul cum 
mergeau treburile. Când armata cerea 50 de care (cu câte doi boi), 
Divanul ordona rechiziția a 200 pentru ca fiecare dintre părtaşi să 
câştige ceva. Vistierul adăuga 50 pentru sine, apoi venea partea 
ispravnicilor; în aşa fel că cererea de căruţe se ridica de obicei la 
500. Locuitorii, neputând suporta asemenea pretenţii, cereau 
îndurare şi obțineau numărul de căruţe cerut pentru armată, iar 
pentru cele în plus erau taxaţi cu doi sau trei ducați de bou. Aceeaşi 
proporţie se urma pentru toate felurile de rechiziţii"!. 


Faptul că „zapcii sau perceptorii dărilor în plăşi sau sate sunt 
adevărate lpitori ale nenorocitului de țăran şi că nu există asupriri 
la care să nu se dedea aceştia pentru a-i smulge banii” îl observase, 
la 1822, şi călătorul străin F.G. Laurenqon. Autorul menţionează 
un caz de abuz fiscal teribil la care s-a dedat un agent fiscal valah, 
în anul 1815, sub domnia lui loan Gheorghe Caragea, când „un 
zapciu a venit la o biată femeie, al cărei bărbat era plecat şi i-a 
cerut bani”. 


Sărmana femeie neavând şi neputând mulțumi lăcomia tâlha- 
rului, acesta şi-a pus slujbaşii s-o prindă şi au întins-o cu burta la 
pământ. Cum era însărcinată, au avut grijă să facă o gaură pen- 
tru a pune acolo burta; apoi au început s-o bată cu atâta cru- 
zime, încât a rămas moartă pe loc. Ce s-a întâmplat cu zapciul? 
A fost dus la Bucureşti, condamnat la o amendă şi la ţintuirea, 
timp de două ceasuri, a urechii la stâlp; şi de acolo s-a întors 
neîndoios la alte mârşăvii. Cine nu va tresări auzind de aseme- 
nea atrocități!452 


451 Ciceagov, Pavel Vasilievici. 1909. Mémoires de / lamira/ Paul Tchicheagof, comman- 
dant en chef de l'armée du Danube, gouverneur des Principautes de Moldavie et de Valachie en 
1812. Publicate de Ch. Gr. Lahovary. Paris: Plon Nourrit et Co/Bucureşti: Socec 
et Co. pp. 383-384, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 547-548. 

452 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 

Naum Râmniceanu relatează că sub unul dintre ultimii domni 
fanarioți, Alexandru Şuţu, trimișii administraţiei, pentru a stoarce 
populaţia și de ultimul ban, „legau copii tineri, de câte unsprezece 
și doisprezece ani, spate la spate, afară sub văzduh, în vreme de 
iarnă şi, turnând apă peste dânșii, se lipea de îngheţa ticăloasele 
trupuri, şi era o jalnică privire văzându-se pieile rupte și sângerate 
când în silă se deslipea trupurile și părinţii lor erau siliți să-și vândă 
tot, până şi boul ce-i scotea hrana din pământ, ca să scape pe 
copiii lor de cumplitele titanii. Pe alții îi căznea cu bătăi, cu fumuri 
și cu groaznice închisori friguroase şi puturoase, nemâncaţi și 
neadăpaţiP*”. 

Şi Dinicu Golescu (pe care Pompiliu Eliade, pe bună dreptate, 
îl numește „primul român modern”) menţionează în monumentala 
sa lucrare Insemnare a călătoriei mele (ediţia Princeps publicată la 
Buda în 1826) faptul că „să cutremură mintea omului când își va 
aduce aminte că făptura dumnezeirii”, birnicul Țării Românești 
(„care locuieşte într-acel bogat şi frumos pământ” şi care este „în- 
tr-o sărăcie şi întru o ticălășie atât de mare, încât un strein este 
peste putință să crează această proastă stare”), „frații noştri, au 
fost câte zece așternuţi pe pământ, cu ochii în soare și o bârnă 
mate şi grea pusă pe pântecile lor, ca mușcându-i muștele și ţința- 
rii, nici să poată a se feri”. Și tot pentru „dare de bani”, alţi creştini 
„au fost spânzurați cu capu în jos, și alții, iarăș, închiși în coşare de 
vite, unde le-au dat fum, și alte multe asemenea pedepsi” 44, 


historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. p. 16, apud Călători străini despre Ţările Române în secolul al XIX-ka. 
2005. Serie nouă. Volumul II (1822-1830). p. 29 n.53. 

453 Naum Râmniceanu. 1889. În „Biserica ortodoxă română”. XIII. p. 275, apud 
Cornea, Paul. 1972. p. 39. 

454 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. pp. 75-78. 


CAPITOLUL V 
SERVUL VALAH. 


„Ticălosul şi amărâtul norod lăcuitor” al „bietelor sate” 
valahe („mici, sărăcăcioase şi împrăştiate”) şi „sărmana sa 
viață” trăită în „hrube subpământene”. Universul rural 
marcat de sărăcie şi mizerie extremă 


Aceste nedrepte urmări şi nepomenite peste tot pământul i-au 
adus pe ticăloşii lăcuitori întru aşa stare, încât întrând cinevaş 
într-acele locuri, unde să numesc sate, nu va vedea nici biserică, 
nici casă, nici gard împrejurul casii, nici car, nici bou, nici vacă, 
nici oaie, nici pasăre, nici pătul cu sămănăturile omului pentru 
hrana familiii lui, şi, în scurt, nimică; ci numai nişte odăi în 
pământ, ce le zic bordeie, unde întrând cinevaş, nu are a vedea 
alt decât o gaură numai în pământ, încât poate încăpea, cu 
nevasta şi cu copiii împrejurul vetrii, şi un coş cu nuiele scos 
afară din faţa pământului şi lipit cu balegă. Şi, după sobă, încă o 
altă gaură, prin care trebuie el să scape fugând, cum va simţi 
că au venit cinevaş la uşă-i; căci ştie că nu poate fi alt decât un 
trimis spre împlinire de bani. Şi el neavând să dea, ori o să-l 
bată, ori o să-l lege şi o să-l ducă să-l vânză pentru un an, doi, şi 
mai mulţi, sau la un boierenaș, sau la un arendaş, sau la oricine 
să va găsi, ca el să-i slujească acei ani, şi banii ce să dau pentru 
slujba acelor ani, să să ia pentru birul lui. Ce era dator această 
faptură dumnezeiască să şi robească ca să dea şi ce nu are 
domnului? 

Şi apoi, întrând cinevaş întru acele bordeie ale lor, peste putință 
era de a găsi pe trupurile lor, şi în casă, lucru de zece lei; căci şi 
căldarea cu care o să-şi facă mămăliga nu o are fieşcine, ci sunt 
5-6 tovarăş pe una. Şi când aceştea, din norocire, prindea de 
veste când vinea în satul lor zapciu, polcovnicu, căpitanu, mum- 
başir isprăvnicesc, mumbaşir domnesc, fugea atât ei, cât şi muie- 
rile lor, şi copiii care putea fugi, prin păduri şi pe munţi, întocmai 
ca dobitoacele cele sălbatice, când le gonesc vânătorii cu câinii. 
Căci ştiia că, prinzându-i, nu mai este altă vorbă decât cerere de 
bani, şi ei, neavând bani, vor lua gârbaciuri pe spinare. Nu crez 
că cel mai rău tiran stăpânitor, — văzând chiar cu ochii lui pe 
această făptură dumnezeiască, pe acest deopotrivă cu el om, 
fugând prin munţi şi prin păduri, cu picioarile goale până 
în genunche şi cu mâinile până în cot negre şi pârlite, şi haina 
pe care o au pe ei — numai din bucățele, iar copiii — de tot 
despoeţi, — nu crez că nu i să va muia inima, cât de sălbatic şi 
rău va fi, şi va mai cere bani de la o aşa stare de oameni“. 


Toate abuzurile unei „administrații venale și ticăloase” supor- 
tate de „biata raia valahă”, toate calamitățile naturale („teribile 
cutremure de pământ”, „ierni foarte grele”, „incendii devasta- 
toare” — mai cu seamă în cazul marilor concentrări urbane valahe: 
București şi Craiova, invazii ale lăcustelor — care au devastat cul- 
turile agricole ale țăranilor ani la rândul) pe care le-a cunoscut Fara 
Românească de-a lungul secolului al XVIII-lea, toate aceste con- 
flicte militare purtate de imperiile vecine și care s-au disputat în 
cvasiunanimitatea lor pe teritoriul valah (care au prejudiciat grav 
mărunta bunăstare a locuitorilor), toate epidemiile de ciumă (care 
„au semănat moartea” printre „bieţii lăcuitori” ai Țării Românești), 
toate aceste „nenorociti îndelungate și obișnuite”, despre care 
am făcut vorbire în capitolele anterioare, îndurate cu stoicism 
„de păcătoasa Ţară Românească”, în timpul domniilor fanariote, 
„au semănat”, potrivit generalului locotenent în armata ţaristă 
Friedrich Wilhelm von Bauer (Baws), „groaza şi consternarea” în 


455 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. pp. 75-78. 

sufletul unui popor (valah) fără sprijin din afară, fără putere înăun- 
tru şi au făcut din el „o turmă netrebnică, târâtoare şi temătoare”. 
O Ţară Românească „înzestrată de natură cu îmbelșugare și rod- 
nicie de tot felul” pe care așezarea sa geografică fericită a pus-o în 
situația de a-și asigura fără nicio muncă toate foloasele cu putinţă, 
„abia își trage zilele într-un chip jalnic”. Conform aprecierilor ace- 
luiaşi general von Bauer (Bawr), redactate la 1778, toate acestea 
„sunt roadele lenei şi ale neghiobiei”. 


Dar această adâncă amorţeală care apasă şi îndobitoceşte o 
naţiune valahă întreagă nu este o boală ivită pe neaşteptate care 
cuprinde un popor deodată; ea este urmarea unui despotism de 
lungă durată care seacă încetul cu încetul toate izvoarele vieţii, 
care opreşte, în cele din urmă, toate îmboldirile sufletului şi 
sfârşeşte prin a produce o apatie generală şi fatală în tot orga- 
nismul politic56. 


Nu-i de mirare, în atare condiţii, că un aristocrat francez, 
Charles Marie d'lrumberry, conte de Salaberry, care se întâmpla să 
călătorească prin Țara Românească, menţiona, la 1791, într-o 
scrisoare (a XXI-a), „starea de înjosire la care asuprirea și tirania îl 
reduc pe oameni”, argumentând că, tranzitând principatul valah, 
„trebuie să renunţi la lucrurile de prisos ale vieţii și să te bucuri cu 
scumpătate de strictul necesar”, călătorul fiind „adesea fericit dacă 
nu petrece noaptea în pădure, nefiind niciodată sigur că face şase 
sau opt leghe în douăsprezece sau cincisprezece ceasuri”. Călătorul 
străin este nevoit, potrivit consemnării nobilului călător, „să 
doarmă în bordeie făcute sub pământ, pe care numai după fum le 
bănuiești că sunt locuite”, întrucât „ţăranii din Ţara Românească 
au mare grijă să-şi ascundă astfel viața și tot ce mai pot avea, de 
frică să nu le fie luate de turcit%”. 


456 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 29-30, apud 
Călători străini despre Ţările Române. Volumul X. Partea I. 2000. pp. 153-154. 

457 Salaberry, Charles Marie d'lrumberry, conte de. An VII (1799). Voyage à 
Constantinople, en Italie et aux îles de Archipel, par Allemagne et la Hongrie. Paris. 

Îmi amintesc cazul următor, la care am fost martor. Se înnop- 
tase. Am sosit cu oiştea ruptă la uşa unui bordei aşezat în mijlo- 
cul pădurilor. O gaură în podea slujea drept vatră pe care patru 
buturugi ardeau în picioare. Coliba era plină de fum; nu puteai 
răsufla şi trebuia să stai ghemuit ca în Laponia. O femeie în 
zdrențe se afla sub o plapumă veche care se mişca din când 
în când şi credeam că sub ea erau nişte pisoi. Ne atârnasem 
ceaunul de grindă, cu toată ingeniozitatea, şi fierbeam în el 
orezul şi păsările. Această femeie privea cu un interes asupra 
căruia m-am înşelat. I-am dat o aripă de pui; îndată ce a căpătat-o, 
a scos repede de sub plapumă un copil mic, gol de tot, adormit şi 
plângând că îl trezeşte ca să i-o dea să o mănânce. În general, 
ceea ce m-a izbit mai mult în această ţară este fața surâzătoare şi 
liniştită la toţi copiii. Părinţii lor le leagă pe cap toate monedele 
pe care le au; iată de ce asprii, paralele şi ducaţii sunt găuriţi în 
Țara Românească şi în Turcia+58, 


Un al călător străin, Costantino-Guglielmo Ludolf, tot într-o 
scrisoare expediată din Sibiu, de astă dată la 7 iunie 1780, se arată a 
fi contrariat de faptul că în Ţara Românească câmpiile cele mai 
frumoase sunt toate nelucrate și foarte puţin populate, și în con- 
secință, remarcă numărul mare de „bieţi nenorociți” pe care îi 
întâlneşti „târându-și o viață amară și murind de foame în ţara cea 
mai frumoasă care se poate vedea pe acest pământ”. 


Țăranii nu seamănă decât porumb cu care fac „polenta”, pe care 
o numesc mămăligă, şi iată toată hrana lor. Şi vă asigur că nu 
mi-am putut reţine indignarea împotriva acestei cârmuiri des- 
potice, care nu are nicio grijă de agricultură şi care lasă în pără- 
sire câmpurile cele mai frumoase şi mai roditoare”. 


pp. 100-101, apud Călători străini despre Ţările Române. Volumul X. Partea II. 2001. 
p. 1007. 

458 Salaberry, Charles Marie d'lrumberry, conte de. An VII (1799). Voyage à 
Constantinople, en Italie et aux îles de Archipel, par Allemagne et la Hongrie. Paris. 
pp. 100-101, apud Călători străini despre Ţările Române. Volumul X. Partea TI. 2001. 
p. 1007. 

459 Oțetea, Andrei. 1930. Contribution à la question d Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 

Despre mizeria şi împilarea extremă în care au ajuns ţăranii 
din Ţara Românească face vorbire, la 1801, şi Vince (Vincenz) 
Batthyány, conte de Nemetujvâr, când face aprecieri cu privire la 
starea de înjosire în care trebuie să fi ajuns locuitorul valah pentru 
a ajunge să respecte numai pe acela de la care capătă numai înju- 
rături și lovituri de ciomag*%. 

La 1791, într-o scrisoare (a XXI-a) expediată de Charles 
Marie d'lrumberry, conte de Salaberry, autorul remarcă înfățișarea 
primitivă a ţăranului“! valah, veşmântul său neîngrijit „de oaie 
murdară”, încălțămintea alcătuită din „fâșii de pânză care sunt 
strânse de o funie încrucișată”, dar mai cu seamă zbuciumul inte- 
rior şi starea de permanentă temere care sălășluiește în sufletul 
„bieţilor țărani valahi”, reduși la condiția umilă de „turme înfrico- 
șate”, „oameni cât muntele şi care au înfățișarea unor oameni 
puternici, dacă ochii lor nu ar trăda starea de asuprire şi dacă robia 
nu i-ar fi încredinţat că sunt slabi”462, 

Dar nimic nu poate fi mai sugestiv pentru a reliefa condiția 
mizetă şi viaţa necăjită a ţăranului valah în timpul domniilor fana- 
riote decât descrierea precarităţii bordeielor (săpate sub pământ) în 
care îşi duceau existenţa locuitorii din mediul rural. Potrivit călăto- 
rului francez Jean-Louis Carra, care la 1777 întocmeşte o Dzsertație 
geografică, istorică şi politică asupra Moldovei şi ării Româneşti, satele din 
Țara Românească sunt o adunătură de câteva colibe de şase până 


Bucureşti. p. 346, apud Călători străini despre Ţările Române. Volumul X. Partea I. 
2000. p. 437. 

460 Batthyány, Vincenz. 1810. Rejsen nach Konstantinopol in Briefen. Ediţia I. Pesta. 
p. 245, apud Călători străini despre Tările Române în secolul al XIX-lea. 2004. Serie 
nouă. Volumul I (1801-1821). p. 90. 

461 Satele aflate la „drumul mare” (principala cale de tranzit a Țării Românești 
dinspre Transilvania, prin București, către Constantinopol), aveau obligația, în 
schimbul neplății niciunei dări către vistierie, de a pune la dispoziția călătorilor 
care traversau Țara Românească, la solicitarea autorităților, cai şi oameni care să 
ajute caleştile să depăşească obstacolele care puteau surveni în zona montană 
valahă. 

462 Salaberry, Charles Marie d'lrumberry, conte de. An VII (1799). Voyage à 
Constantinople, en Italie et aux îles de Archipel, par Allemagne et la Hongrie. Paris. 
pp. 97-99, apud Călători străini despre Ţările Române. Volumul X. Partea II. 2001. 
pp. 1006-1007. 

la şapte picioare lăţime pe tot atâtea de înălțime, risipite ici și colo 
într-o vale sau într-o pădure și, de obicei, fără grădină, puț și 
ogradă. 
Casele [oamenilor de rând] din oraşe şi de la ţară sunt făcute din 
garduri de nuiele lipite cu pământ galben şi cu bălegar de vacă 
bine amestecate împreună, iar pe dinăuntru şi pe dinafară sunt 
tencuite cu un fel de humă cenușie-albă; [doar casele] celor mai 
de seamă boieri sau stăpâni, mai ales la Iaşi şi la Bucureşti, sunt 
clădite din piatră. Mobilierul lor e foarte sărăcăcios465. 


Un an mai târziu, la 1778, într-un Raport cu privire la Oltenia, 
întocmit de colonelul în armata habsburgică Karl Friedrich von 
Magdeburg, se consemnează faptul că locuinţele din orașele și 
satele Țării Românești constau în general din colibe de pământ, 
afară de locurile de la munte, unde casele sunt făcute din lemn. În 
aceste sate, țăranii valahi își fac niște case foarte proaste, căci 
neavând pământ în proprietate, locuitorii din mediul rural mi- 
grează permanent dintr-un sat într-altul (mai cu seamă în momen- 
tele de impunere fiscală pentru a evita plata birurilor grele). Acesta 
este motivul pentru care „în puţinele sate rămase în ființă” numă- 
rul de locuitori este foarte mic şi scade continuu din cauza 
contribuţiei mari, în temeiul căreia un ţăran având doi boi, două 
vaci și doi cai trebuie să plătească la fiecare două luni 8 până la 7 
florini şi pe deasupra de fiecare „gulden” mai trebuie să dea și o 
măsură de grâu şi una de orz sau în locul acestora trebuie să 
plătească „bani peşin magaziilor turceşti”. 


Cum locuitorii [Olteniei] trebuie să predea la contribuţie [vis- 
tieriei Țării Româneşti] toţi banii pe care pot să-i câştige, ei sunt 
atât de săraci, încât adesea într-un sat întreg nu poţi găsi nici 
măcar un gulden bani gheaţă. Din proviziile lor se cară în fie- 
care an, toamna, la Constantinopol tot cervişul, precum şi un 


463 Jean-Louis Carra. 1777. Disertație geografică, istorică și politică asupra Moldovei şi 
Täării Româneşti. Manusctis francez aflat în cartoanele Ministerului Afacerilor 
Străine din Paris. Volumul 13. „Memoires et documents”. Fondul Turquie. Anii 
1760-1839. Fol. 71-71v°, apud Călători străini despre Țările Române. Volumul X. 
Partea I. 2000. pp. 245. 

mare număr de boi şi de oi. Dacă nu ar fi prea îndelungată pentru 
ei, carantina de trei săptămâni [la graniţa austro-valahă pentru 
depistarea cazurilor de infestări epidemiologice] — căci ei nu 
ar putea să se susțină atâta timp împreună cu vitele lor —, ei ar 
emigra în masă în posesiunile împărăției [în Transilvania]. 


Faptul că „satele din câmpia Bărăganului sunt foarte sărăcă- 
cioase şi dau o impresie de pustiire și de mizerie” este confirmat, 
la 1788, și de raguzanul Stephan Ignaz Raicevich, secretar pentru 
limbile france (italiana şi franceza) al domnului Alexandru Ipsilanti 
(între 1775-1782) şi agent consular al Imperiului Austriac în Prin- 
cipatele Române (între 1782-1786), care consemnează că bordeie 
în care locuiesc sub pământ țăranii valahi sunt mai degrabă nişte 
vizuine. 


De departe nu se zăreşte decât fumul care iese din coşuri, iar de 
aproape numai acoperişul care se ridică puţin deasupra pămân- 
tului şi care este alcătuit din scânduri acoperite cu pământ, 
astfel că pe ele creşte iarba. Locuitorii fug întotdeauna de dru- 
murile principale şi caută vreo adâncitură sau un loc mai jos 
pentru a nu fi văzuţi de călători şi a nu fi supuşi jafurilor şi 
violențelor. Iată în ce stare de înjosire aduce pe om asuprirea 
şi tirania. Satele de la munte sunt mai vesele şi casele sunt mai 
înalte şi destul de bune cu grajdurile lor şi cu hambarele pentru 
păstrarea proviziilor+5. 


Precum colonelul von Magdeburg, (la 1778), și Stephan Ignaz 
Raicevich (la 1788) apreciază că starea de extremă mizerie în care 


x2 


își duce „păcătoasa existență” țăranul valah se datorează excesivei 
apăsări fiscale şi „miilor de nereguli” din administraţia valahă de 
stat, de care se face responsabil regimul fanariot, cel care a exer- 


464 Colonelul Karl Friedrich von Magdeburg. 1778. Raport cu privire la Oltenia. 
Descriere a așa-numitei Valahii Mici aflătoare între Transilvania, Dunărea — de la Orşova 
până la Nicopole — şi râul Olt şi a condițiilor sale politice şi naturale. Publicat în Arhivele 
O/feniei. 1928. An VII. pp. 442-444, apud Călători străini despre Țările Române. 
Volumul X. Partea I. 2000. pp. 271-272. 

465 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 228-229, apud Călători străini despre Tările Române. 
Volumul X. Partea I. 2000. p. 508. 

citat asupra Ţării Româneşti „o cârmuire vicioasă şi asupritoare”, 
Toţi cei care au avut „nenorocul să trăiască sub un astfel de jug” 
fanariot precum și toate provinciile supuse direct sau indirect 
„tiraniei otomane” resimt, deși în mod disproporționat, efectele 
despotismului, atât „cei de sus care fund mai aproape de trăznet 
pot fi prefăcuţi în cenușă în orice clipă”, cât și „cei mai de jos, și 
anume plugarii, care fiind în general mai departe, nu sunt atât de 
expuşi să-și piardă viaţa, însă, se pare că le este lăsată viaţa numai 
pentru a-i munci în continuare și a le lua apoi rodul sudorii și 
muncii lor”. 


Nenorociţii de plugari din Ţara Românească şi din Moldova, 
obligaţi să scoată în fiecare clipă bani pentru dările şi taxele 
împovărătoare asupra tuturor felurilor de produse, trebuie să 
recurgă chiar la acei care au bani la îndemână. Frica de ciomă- 
geală şi de închisoare, precum şi de a vedea că i se răpesc, de 
către mâinile crude ale dăbilarului, plugul şi boii, singurii tova- 
răşi ai trudei sale şi singurul mijloc de a-şi asigura traiul, îl 
impiedică să stea la gând şi să cerceteze în ce condiţii îi sunt 
avansați banii; pentru a face rost de câţiva piaştri, ei se angajează 
şi vând cu anticipație toată producţia ogoarelor lor, pe care o 
aşteaptă în acel anotimp; grâul pe care l-au semănat, via pe care 
au cultivat-o, ceara de la albinele lor, lâna de la oi, viţelul, mân- 
zul, nimic din toate acestea nu mai este al său. Toate produsele 
abia le-au văzut că au şi trecut la cămătarul hrăpăreţ. Domnii cu 
regularitate pun taxele cele mai grele cam în timpul când dau în 
copt roadele pământului şi nu lasă țăranilor timpul să le vândă, 
de teamă să nu folosească în altă parte banii pe care îi scot. În 
acelaşi timp, negustorii greci şi epiroţi apar cu saci plini de bani 
şi cutreieră casele pentru a oferi ajutor [financiar] celor care au 
nevoie, cercetează cantitatea aparentă a produselor, socotind 
după ea, cu anticipație, acontul şi fixând un preţ foarte jos. Dacă 
grindina sau orice altă intemperie ivită între timp înşeală spe- 
ranțele plugarilor şi cantitatea mărfii nu corespunde sumei 
primite drept acont, ei rămân datori pe anul următor. Dacă li se 
ivesc între timp noi nevoi, ei recurg la negustor ca să-şi procure 
bani şi se angajează să plătească dobânzi mari pentru vechea şi 

pentru noua datorie. Într-un cuvânt, după câţiva ani, plugarul se 
găseşte în situaţia de a trebui să muncească şi să asude toată 
viaţa pentru altul, abia rămânându-i o hrană mizerabilă+6. 


Acelaşi fenomen al pământurilor „aproape în întregime necul- 
tivate”, al „satelor sărăcăcioase care sunt foarte împrăștiate” și al 
așezării locuinţelor „sărmanilor locuitori” în „locurile cele mai 
pustii”, „spre a se feri de prigoanele strângătorilor de biruri şi de 
prădăciunile hoardelor în trecere, ce continuă să pustiască Ţara 
Românească” este remarcat, la 8 noiembrie 1792, şi de către 
William Sidney Smith, într-un raport (nr. 1) întocmit asupra Țării 
Românești, ocazie cu care semnalează, că aşa cum se prezintă 
situaţia, țăranul valah „de-abia își poate duce zilele, fiind despuiat 
de orice prisos și sărăcit până la ultimul ou din cuibar şi cel din 
urmă bob de porumb”. Călătorul englez menționează de asemenea 
și faptul că țăranii „circulă foarte mult înregistrându-se, câteodată, 
migrații de proporţii către Transilvania, spre a evita unele prigoniri 
neîntârziate, dar se reîntorc după aceea”, întrucât le este foarte 
greu să se stabilească în Transilvania, pentru că acolo pământul 
este deja foarte bine populat şi intens cultivat. 


Țăranii sunt nepăsători şi fac parte dintr-o rasă sfioasă, foarte 
ascultătoare şi supusă față de străini, neavând, în față, decât 
cuceritori şi stăpâni arbitrari, din generaţie în generaţie. Sărăcia 
şi asuprirea sunt vizibile în înfăţişarea lor [a ţăranilor] şi nu pot 
să cred că trupele care au fost recrutate dintre localnici“, atât 
de către austrieci, cât şi de turci, au putut fi altceva decât nişte 
bande prădătoare pline de laşitate, devastările comise de ele văzân- 
du-se în orice loc şi, adăugate contribuţiilor impuse de austrieci, au 
sărăcit ţara într-un fel de neînchipuit“. 


466 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 125-129, apud Călători străini despre Ţările Române. 
Volumul X. Partea I. 2000. pp. 500-501. 

467 Mercenari sud-dunăreni, arnăuţi, greci sau chiar turci. 

468 Hope, Trevor J. 1980. Interesele britanice în Europa de sud-est şi în regiunea Dunării 
de Jos la sfârşitul secolului al XVIII-lea (anexele tezei de doctorat). Bucureşti. 
pp. 278-280, apud Călători străini despre Ţările Române. Volumul X. Partea TI. 2001. 
pp. 1077-1078. 


SERVUL VALAH 187 


La 1799, teologul sas Friedrich Murhard menţiona și el că 
satele din Ţara Românească sunt alcătuite din colibe de pământ, 
acoperite cu paie, iar locuinţele țăranilor din preajma Bucureștilor, 
nu sunt întru nimic mai numeroase sau mai arătoase faţă de restul 
bordeielor valahe răspândite pe întreg cuprinsul "Țării Românești. 
Întrucât în Țara Românească, dacă țăranul nu-și plăteşte dările 
către stat, se presupune ca lucru sigur că şi-a îngropat banii „și i se 
dă falanga” („lovituri cu o vargă groasă pe tălpile goale ale picioa- 
relor”) pentru ca acesta să aducă banii, călătorul străin remarcă 
faptul că, în consecinţă, o familie țărănească se mută adeseori, mai 
cu seamă atunci când armatele turceşti intră în ţară în timp de 
război sau când domnia impune biruri excesive, pentru ca — 
nefiind descoperită câtva timp — să nu trebuiască să plătească dări, 
sate întregi practicând acest sistem de migraţie internă, motiv pen- 
tru care geografia satelor din Țara Românească este foarte schim- 
bătoare. 


Am vorbit cu mai mulți [ţărani] români care fugiseră aici [în 
Ţara Românească] din Transilvania şi i-am întrebat dacă erau 
mulțumiți aici. Ei s-au plâns de asupririle ispravnicului; în cazul 
acela ei recurgeau la fugă în munţi şi acolo rămâneau până se 
schimbau lucrurile, ceea ce era mai greu de făcut în Transilvania. 
În afară de aceasta, în ţinuturile turceşti!” se bucurau de faptul 
de a avea atâta pământ şi atâtea păşuni cât voiau să folosească şi 
dimpotrivă în Transilvania şi în Banat i se măsoară fiecărei 
familii o anumită întindere de pământ”. 


Deosebit de expresive sunt însă descrierile bordeielor valahe, 
și asta cu atât mai mult cu cât, majoritatea călătorilor străini care 
tranzitează de-a lungul secolului al XVIII-lea şi care lasă astfel de 
descrieri extrem de savuroase sunt de regulă, reprezentanţi ai unor 
guverne occidentale, ofiţeri superiori, nobili, diplomaţi, în general, 


469 Se face referire la Principatele Române vasale Porții otomane. 

+10 Murhard, Friedrich. 1799. Bruchstiicke aus dem Tagebuch einer Reise von Hermannstadt 
nach Bukarest — im J. 1799. pp. 217-336. (fragmente şi rezumate din textul original) 
Publicate de Johann Chr. Engel. 1804. Geschichte der Walachei nebst der historischen und 
statistischen Literatur beyder Länder. Erster Theil, Halle. pp. 82-83, apud Călători străini 
despre Ţările Române. Volumul X. Partea II. 2001. pp. 1337-1338. 

oameni bine crescuţi și educați. Călătorii străini ajung să intre în 
contact direct cu modul foarte concret de locuire al țăranilor 
valahi şi cunosc, astfel, universul interior al unui bordei din Ţara 
Românească, întrucât, tranzitând principatul valah, de la un capăt 
la altul, aceștia sunt nevoiţi să înnopteze în casele oamenilor, 
hanuri neexistând decât în marile orașe (București și Craiova), și 
Chiar şi acolo multe dintre acestea având preponderent rosturi 
comerciale și mai puţin de a oferi găzduire. 

Călătorind cu poşta, la 1779, arheologul și numismatul italian 
Domenico Sestini, se opreşte pentru a înnopta „într-un sat numit 
Călugăreni”, alcătuit din „colibe și cocioabe sărăcăcioase”, astfel că 
„a trebuit să ne odihnim într-o asemenea locuinţă foarte proastă”, 
în care întregul mobilier este compus dintr-un fel de laviţă sau 
bancă de jur împrejurul odăi, pe care doarme câte o familie în- 
treagă „întocmai ca soldaţii dintr-un corp de gardă”. 


Într-una din încăperi se afla un cuptor aprins care răspândea 
o căldură peste măsură de mare pe care am simţit-o de îndată ce 
am intrat înăuntru, lumea dormea lângă acest cuptor pentru a 
scăpa, cred, de aerul pe care eu nu-l socotesc prea bun, atât din 
cauza răcorii nopţilor, cât şi pentru roua care cade din belşug!. 


La 1785, prin lunile februarie-martie, Alexandre-Maurice 
Blanc de Lanautte, conte d'Hauterive, tranzitează Ţara Româ- 
nească, călătorind dinspre Constantinopol înspre Moldova în suita 
noului domn al Moldovei, Alexandru Mavrocordat Firaris şi popo- 
sește în ziua a 19-a, în satul valah Lichirești*2, în care este „devo- 
rat de purici noaptea”, după ce în timpul zilei suportase chinul de 
a degera de frig. 


Un milion de purici înfometați au tăbărât pe noi. Alergau în 
şiruri ca un roi de albine. M-am văzut pe dată pişcat şi acoperit 
de puncte roşii şi pete rotunde care se amestecau una cu alta 
prin mulțimea lor şi care semănau destul de bine cu acei mici 


471 Sestini, Domenico. 1794. Viaggio da Constantinopoli a Bukoresti. Roma. pp. 48-51, 
apud Călători străini despre Ţările Române. Volumul X. Partea I. 2000. p. 337. 

+2 Localitate rurală valahă, aflată, la vremea aceea, pe locul actualului municipiu 
Călăraşi, judeţul Călăraşi. 

solzi ce alcătuiau armura împlătoşată a vechilor daci, în ţara 
cărora am avut nenorocul să dorm pentru prima dată+5. 


Ziua următoare, a 20-a, parcurge distanţa dintre Lichirești și 
Slobozia+'* în 8 ore şi remarcă prezenţa „niciunul sat și a niciunul 
om de la plecare până la sosire”, în plină câmpie a Bărăganului, 
apreciind că „oamenii fug de pământurile fertile, spre a nu fi obli- 
gaţi să le cultive”. 

Te crezi într-un pustiu timp de peste zece ceasuri. Căsuţe 
modeste, destul de asemănătoare unor stupi şi aproape tot atât 
de sărăcăcioase ca cele ale satelor noastre din Beauce şi din 
Sologne“5, întrunesc zece persoane, tată, mamă, copii. De la cel 
mai vârstnic până la cel mai tânăr nu e o diferență mai mare de 
opt ani; sunt acoperiţi cu zdrenţe, dar nu le este frig. Taţii care 
ies afară sunt cu toţii bine încotoşmănaţi; copii nu ies decât când 
e frumos spre a alerga în noroaie, uşurei şi goi ca nişte maimu- 
țele. În rest, mizeria nu se vede decât pe pereţii încăperilor“. 


Un alt călător străin, Lazzaro Spallanzani, descrie şi el, la 1786, 
casele țăranilor din jurul Bucureştilor, care nu sunt altceva decât 
nişte „colibe sărăcăcioase de nuiele”, în care locuiesc de multe ori 
nu numai întreaga familie, „ci şi puținii porci sau oile, pe care se 
întâmplă să le aibă”. 

Cauza pentru care în Țara Românească pământul este atât de 
puţin cultivat [iar câmpiile pustii] este rărimea populaţiei, care 
în Țara Românească scade mereu din cauza dărilor repetate ale 
domnului. Dacă domnul ar domni mai mulţi ani, s-ar putea 


+15 Ubicini, Abdolonyme. 1877. Journal inédit d'un voyage de Constantinople à Jassi, 
capitale de la Moldavie, dans l'hiver de 1785, par le Comte d’Hauterive. În Revue de 
geographic. Tome II. pp. 214-237, apud Călători străini despre Țările Române. Volumul 
X. Partea I. 2000. p. 684. 

4714 Oraşul Slobozia, judeţul Ialomiţa. 

+15 Zona de câmpie din regiunea pariziană. 

476 Ubicini, Abdolonyme. 1877. Journal inédit d'un voyage de Constantinople à Jassi, 
capitale de la Moldavie, dans l'hiver de 1785, par le Comte d’Hauterive. În Revue de 
geographic. Tome II. pp. 214-237, apud Călători străini despre Tările Române. Volumul 
X. Partea I. 2000. pp. 684-685. 

întrema şi astfel nu ar jupui într-atât pe supuşi; dar fiind el 
schimbat des, se întâmplă tocmai dimpotrivă. 


La 1794, prin lunile aprilie-mai, îndată ce trece de un lazaret şi 
pătrunde în domeniile turcești [adică în Ţara Românească], John 
Sibthorp, înnoptează în prima localitate valahă cea mai apropiată 
de graniţa dintre Țara Românească și Transilvania austriacă, 
Câineni+'8, „un sat mic alcătuit din câteva cocioabe mizerabile”. 
După ce termină de luat cina „într-o seară calmă și liniștită, sub 
cerul liber, într-un peisaj cu adevărat pastoral”, caprele cu iezii lor 
zburdând în jurul mesei, iar Oltul susurând prin vale, un sărman 
ţăran valah îi oferă călătorului englez patul său, care 


era atât de plin de paraziți, încât l-am părăsit pentru podeaua de 
lut pe care, acoperit cu mantaua de călărie, mi-am petrecut 
restul nopţii*”. 


Datorită scrisorilor pe care doamna Christine Reinhard (soţia 
consulului general al Franţei în "Ţările Române, Charles Frédéric 
Reinhard) le expediază din Câineni și București, la 11 şi 17 iulie 
1806, ni s-a păstrat chiar şi o descriere a „celei mai bune case” din 
acelaşi sat de graniță Câineni, în care înnoptează și familia de 
diplomaţi francezi, după ce gazda a avut bunăvoința să se mute în 
grajd, ca să lase la îndemâna înalților oaspeţi singura încăpere a 
locuinţei, al cărei mobilier se compune doar dintr-un pat foarte 
mare de lemn, acopetit cu un covor ordinar. 


Ne vom cuibări cum vom putea mai bine şi, în ce mă priveşte, 
îmi voi veghea copilaşii căci e atâta murdărie, încât mă aştept la 


417 Campanini, Naborre. 1888. Lazzaro Spallanzani, Viaggio în Oriente. Relazione 
ordinata e compilata sui giornali del viaggio a Constantinopolo e su altri manoscritti inediti del 
grande naturalista. Torino. p. 321, apud Călători străini despre Tările Române. Volumul 
X. Partea I. 2000. p. 766. 

478 Sat şi comună în judeţul Vâlcea. 

+9 Sibthorp, John. 1794. Călătoria prin Banat, Transilvania şi Tara Românească. Jurnal 
manuscris publicat de Tappe, E.D. 1967. În Revue des études sud-est europénnes. 
Nr. 4-5. p. 468, apud Călători străini despre Ţările Române. Volumul X. Partea II. 
2001. p. 1206. 

o noapte foarte agitată. Prevederile mele s-au împlinit căci în 
adevăr am plecat de la Câineni fără să mă fi odihnit, 


Un alt călător englez, James Dallaway, relatează condiţiile de 
locuire oferite, în anul 1794, prin lunile aprilie-mai, de un bordei 
valah, în care un călător străin care tranzita Țara Românească 
putea înnopta, precizând că „în coliba în care am dormit, erau și 
copii şi Oi și iezi și păsări”. 

Eu am avut prilejul să dorm în paie, pe o platformă mai ridicată, 
înconjurat de această companie gălăgioasă. Ţăranii au fost bine plă- 
tiți pentru această găzduire, renunțând cu plăcere la colibele lor. 


Confesându-i-se mamei sale, într-o scrisoare expediată din 
Țara Românească, în același an 1794, prin lunile iunie-iulie, John 
Bacon Sawrey Moiritt mărturiseşte că în cursul călătoriei de la 
Sibiu la Bucureşti, aproape că nu a intrat în nicio casă, „nici chiar 
să mâncăm”, căci satele și colibele [din Ţara Românească] sunt 
atât de sărăcăcioase, „încât am dormit întotdeauna în trăsurile 
noastre sau sub un pom mai degrabă decât să folosim o laviţă” 
(paturile fiind necunoscute pe atunci în Țara Românească) și „să 
ne umplem de păduchi” înnoptând într-un bordei valah%2. 

Tranzitând Țara Românească, în primăvara anului 1802, în 
tovărășia ambasadei turcești ce mergea de la Constantinopol 
în Franţa, colecționarul de antichități şi mineralog englez, Edward 
Daniel Clarke, menţionează faptul că prima staţiune valahă de 


480 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris ă Jassy, 1806-1807. p. 194, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 284. 

481 Dallaway, James. 1794. Călătoria prin Banat, Transihvania şi Tara Românească. 
Publicată de Cushing, G.F. 1970. Dr.Dallaway’s itinerary. În Revue des études sud-est 
européennes. An VIII. Nr. 3. p. 468, apud Călători străini despre Ţările Române. 
Volumul X. Partea II. 2001. p. 1214. 

482 Morritt, John Bacon Sawrey. 1794. Scrisori din Banat, Transilvania şi Tara Românească. 
Publicate de Marindin, G.E. 1914. The Letters of John B.S. Morritt of Rokeby, descriptive of 
journeys in Europe and Asia Minor in the years 1794-1796. London. p. 60, apud Călători 
străini despre Ţările Române. Volumul X. Partea TI. 2001. p. 1239. 

poştă, din nordul Dunării, este localitatea Daia, „un sat păcătos”, 
unde observă felul de a trăi al valahilor, „înfățișat de un pat de 
lemn, însă folosit mai mult ca un divan turcesc decât ca pat, căci 
era acoperit de o rogojină, pe care şedea un bărbat cu picioarele 
încrucișate sub el și trăgea tutun din luleat%”. "Ţăranii din Ţara 
Românească, după cum presupune Edward Daniel Clarke, vieţu- 
iesc într-o stare de „cvasiinaniţie”, fiind „despuiați” de tot ce ar 
trebui să posede şi „întreaga populaţie este redusă la starea cea mai 
umilă de iobăgie”, locuind „în colibe de lut şi acoperite cu stuf, 
fără nici o îndulcire a vieții”44, 


Dacă ţăranul poate într-un chip oarecare să-şi facă rost numai 
doar de strictul necesar pentru a nu muri de foame, el nu mai 
caută nimic altceva“5. 


Aceeaşi localitate de graniță Daia este remarcată în octombrie 
1805 și de către Louis Allier de Hauteroche, care tranzitează Ţara 
Românească, călătorind de la Constantinopol la Paris. Cu această 
ocazie călătorul străin menționa faptul că satul Daia este „o îngră- 
mădire de câteva bordeie săpate în pământ, cu acoperișul la nivelul 
solului, care ţine pământul, paiele și trestia cu care aceste ciudate 
locuinţe sunt acoperite”, iar locuitorii „foarte rezistenți la obo- 
seală” și având toţi, fără deosebire, „înfățișarea cea mai umilă”, 
„umiliți până la ultima expresie la care poate fi o ființă omenească, 
îndură răbdători tot felul de jigniri și de apăsări'%€. 


483 Clarke, Edward Daniel. 1818. Travels în various countries of Europe, Asia and 
„Africa. Volumul TI. Supplement containing the narrative of a Journey from Constantinople 
to Viena. London. p. 252, apud Călători străini despre Ţările Române în secolul al XIX- 
/ea. 2004. Serie nouă. Volumul I (1801-1821). p. 56. 

484 Clarke, Edward Daniel. 1818. Travels in various countries of Europe, Asia and 
Africa. Volumul TI. Supplement containing the narrative of a Journey from Constantinople 
to Viena. London. pp. 257-258, apud Călători străini despre Ţările Române în secolul al 
XIX-lea. 2004. Serie nouă. Volumul I (1801-1821). p. 59. 

485 Clarke, Edward Daniel. 1818. Travels in various countries of Europe, Asia and 
Africa. Volumul TI. Supplement containing the narrative of a Journey from Constantinople 
to Viena. London. pp. 266-267, apud Călători străini despre Ţările Române în secolul al 
XIX-lea. 2004. Serie nouă. Volumul I (1801-1821). pp. 61-62. 

486 Pippidi, Andrei. 1987. Encore un voyageur français dans les Pays Roumains: Louis 
Allier de Hauteroche, en 1805. În Revue Roumaine d'Histoire. XXVI. Nr. 1-2. p. 118, 

Aveam o scrisoare de recomandare de la ofițerul principelui 
către o notabilitate locală (un anume căpitan) şi care la vederea 
acestei scrisori trebuia să ne procure un adăpost convenabil 
pentru a petrece restul nopţii. L-am găsit pe acest om zăcând 
bolnav pe un prici, alături de nevastă-sa, într-una din aceste 
locuinţe subterane, adevărat bârlog afumat a cărui descriere, 
oricare ar fi ea, ar rămâne probabil încă insuficientă sau n-ar 
înfățişa în culori reale hidoşenia imaginii. Am preferat, deci, să 
ne urcăm înapoi în căruțele noastre, unde am petrecut noaptea 
înfăşuraţi în mantale“7. 


Călătorind spre Iaşi, de la Bucureşti la Râmnic, dintr-o scri- 
soare expediată din Iaşi, la 24 iulie 1806, doamna Christine 
Reinhard descrie modul de viaţă al păstorilor de turme din Ţara 
Românească, care „trăiesc ca păsările, în adevărate cuiburi”. 


Ridică nişte construcţii din trunchiuri de copaci în vârful cărora 
aşează coşuri uriaşe de răchită cu capacul drept acoperiş. Aceste 
locuinţe n-au decât o singură deschidere la care ajungi cu scara; 
în ele stau familii întregi cu păsări cu tot. Adesea se văd câte 
zece cuşti din acestea aşezate una lângă alta, înfățișând un ade- 
vărat sat suspendat. Aş fi vrut să văd una din aceste locuinţe, dar 
scările erau atât de stricate, încât mi-a fost cu neputinţă“. 


Satele din toată Ţara Românească sunt alcătuite, și la 1818, 
potrivit însemnărilor consulului general britanic în Țările Române, 
William Wilkinson, îndeosebi din colibe țărănești, „clădite toate în 


apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 19%. 

487 Pippidi, Andrei. 1987. Encore un voyageur français dans les Pays Roumains: Louis 
Allier de Hauteroche, en 1805. În Revue Roumaine d'Histoire. XXVI. Nr. 1-2. p. 117, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 193. 

488 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. Traduites de Pallemand et publiées pour la Société ď’histoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. 
pp. 204-205, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). p. 290. 

acelaşi fel şi de aceeaşi mărime”, având „pereţii din lut și acope- 
tişurile din paie”. Într-una din aceste locuinţe subterane, deloc 
„potrivite pentru a-l feri pe locuitori de asprimea iernii”, bărbaţii, 
femeile şi copiii din fiecare familie, oricât ar fi de numeroși, dorm 
toți de-a valma, iar păturile lor, „care le slujeşte şi de saltele și de 
învelitoare”, constau dintr-o bucată de dimie groasă de lână. 


Totuşi, atâta timp cât le îngăduie starea timpului, locuitorii 
ocupă partea clădită deasupra pământului, dar iarna se retrag în 
nişte bordeie săpate sub pământ, unde căldura se păstrează uşor 
cu ajutorul unui foc mic făcut din gunoi uscat şi din câteva crăci 
de copaci şi care slujeşte totodată pentru ca să-şi gătească hrana 
lor sărăcăcioasă. 


Hrana obişnuită a ţăranilor valahi, despre care face vorbire 
Wiliam Wilkinson, este alcătuită, potrivit diplomatului britanic, 
„dintr-un fel de aluat, făcut din mălai, amestecat câteodată cu 
lapte, pe care îl numesc mămăligă”. 


În primele două sau trei zile după un post îndelungat, ei îşi 
îngăduie să guste cu zgârcenie ceva carne, dar cei mai mulți nu 
pot să-şi îngăduie un ospăț atât de bogat şi ei se mulțumesc cu 
ouă prăjite în unt şi cu ceva lapte pe lângă mămăliga lor“. 

Un alt călător britanic, medicul William Michael, remarca, 
tranzitând Ţara Românească de la București la Dunăre, în ianuarie 
1818, faptul că „satul în care ne-am oprit pentru a schimba caii 
putea foarte bine fi socotit drept sălașul grosolan al hoardei celei 
mai necivilizate”, locuinţele valahe (catalogate drept „hrube sub- 
pământene”) fiind „toate clădite în același fel şi după același plan”. 


O odaie pătrată (făcută din nuiele împletite ale căror locuri goale 
erau umplute cu glod uscat), având un acoperiş de papură, alcătuia 
un fel de intrare într-o bortă sub pământ la care te coborai pe 


489 Wilkinson, William. 1820. An Account of the Principalities of Wallachia and Moldavia with 
various political observations relating them. London. pp. 157-158, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). p. 648. 

49 Wilkinson, William. 1820. An Account of the Principalities of Wallachia and Moldavia 
with various political observations relating them. London. p. 158, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). p. 648. 

câteva trepte; pe din afară, bordeiul de-abia se înălța deasupra pă- 
mântului... hoceagul (făcut din papură sau din crengi împletite 
împreună) arăta centrul movilei ce semăna mai degrabă cu ascun- 
zătoarea unei cârtiţe, ce, îngropându-se în pământ, şi-ar fi aruncat 
pe spate o grămadă de ţărână decât cu o locuinţă omenească”!. 


O mărturie privitoare la vestimentația inedită, pentru un 
european, a locuitorilor din localitatea ilfoveană Băneasa îmbrăcați 
cu „cojoace de blană ce-și păstrau toată lâna așa cum este jupuită 
de pe spinarea oilor” lasă, la 1824, un alt călător englez, capelanul 
anglican Robert Walsh, care remarcă faptul că bordeiele „scobite 
în pământ” ale ţăranilor valahi (în care vara locuiesc deasupra 
pământului, iar iarna dedesubtul său+%%?), împrăștiate pe un imaș gol 
(„fără un pom sau gard și fără niciun fel de arătură”), erau 
împrejmuite de „un gard de nuiele împletit” şi construite din ziduri 
de noroi acoperite cu paie, având o adâncitură mare ca o pivniţă. 


Nu se vedea deasupra pământului decât vârful acoperişului, care 
alcătuieşte o parte din bătătura curții. Se aflau câteva deschiză- 
turi care lăsau să iasă fumul şi să pătrundă lumina şi aerul. Unul 
din bordeiele în care am intrat era o cârciumă. Avea o pivniță 
plină de butoaie, cu mai multe încăperi care se deschideau la 
aceeaşi adâncime, având mirosul şi înfăţişarea unor morminte+%. 


Prin martie-aprilie 1827, trecând, în drum spre Dunăre, prin 
câteva sate cu bordeie subpământene „a căror înfățișare se ase- 
muia unor grămezi de băligar”, căpitanul de marină englez Charles 
Colville Frankland consemnează faptul că aceste colibe mizerabile 
consistă pur şi simplu dintr-o săpătură alungită în pământ, adâncă 
cam de trei picioare, deasupra căreia este aruncat un acoperiş de 


491 Mac Michael, William. 1819. Journey from Moscow to Constantinople în the years 
1817, 1818. London. p. 122, apud Călători străini despre Ţările Române în secolul al 
XIX-lea. 2004. Serie nouă. Volumul I (1801-1821). pp. 749-750. 

492 Walsh, Robert. 1828. Narrative of a Journey from Constantinople to England. 
London. p. 263, apud Călători străini despre Ţările Române în secolul al XIX-lea. 2005. 
Serie nouă. Volumul II (1822-1830). p. 113. 

49 Walsh, Robert. 1828. Narrative of a Journey from Constantinople to England. 
London. pp. 199-200, apud Călători străini despre Ţările Române în secolul al XII-lea. 

paie şi trestie şi remarcă în același timp că „nu poate fi ceva mai 
decăzut decât viaţa ţăranului român”. 

Extrema mizerie în care se zbate populația săracă a Ţării 
Româneşti și starea jalnică a satelor, vestimentația zdrențăroasă 
și hrana mizerabilă a țărănimii valahe (care este mămăliga), precum și 
faptul că în Oltenia sunt puţine orașe şi acestea nenorocite, toate 
aceste aspecte sunt remarcate, la 1830, de croitorul german P.D. 
Holthaus, care apreciază că este un chin să vezi „cum arată de 
istovită și lipsită de orice lucrare a pământului această ţară rodi- 
toate”, în care sărăcia și mizeria stăpânesc chiar și printre boieri. 


Satele stau ascunse în văi şi nu pot fi văzute din depărtare deoa- 
rece casele sunt în pământ. Acestea sunt ciudat clădite. Cobori, 
de obicei, opt trepte în pământ şi intri printr-o mică deschidere 
în două sau trei încăperi separate care se numesc camere. Dea- 
supra se află un mic acoperiş făcut din buruieni sau papură şi cu 
pământ îndesat. Coşul, din spini împletiţi cu trestie, serveşte în 
acelaşi timp şi de geam prin care coboară lumina zilei. În aceste 
vizuini subpământene nu e nicio oală, niciun vas; locuitorii nu 
ştiu ce va să zică un pat, ei au mai degrabă un culcuş alcătuit din 
papură, se culcă îmbrăcaţi în hainele pe care nu le scot niciodată 
de pe ei. I-am văzut adesea culcaţi în vizuinile lor în fața unui 
foc mare, uscându-şi hainele, prăjindu-şi porumbul sau grâul 
turcesc şi fumând“%5. 


19 Frankland, Charles Colville. 1829. Travels to and from Constantinople, în the years 
1827 and 1828 or personal narrative of a journey from Vienna, through Hungary, 
Transylvania, Wallachia, Bulgaria, and Roumelia, to Constantinople; and from that city to the 
Capital of Austria, by the Dardanelles, Tenedos, the plains of Troy, Smyrna, Napoli di 
Romania, Athens, Egina, Poros, Cyprus, Syria, Alexandria, Malta, Sicil, Italy, Istria, 
Carniolia and Styria. London: Editura Henry Colburn. pp. 41-42, apud Călători 
străini despre Ţările Române în secolul al XIX-lea. 2005. Serie nouă. Volumul II (1822- 
1830). pp. 282-283. 

45 Howitt, William. 1844. Wanderings of a journeyman tailor through Europe and the East 
during the years 1824-1840. London. pp. 56-59, apud Călători străini despre Țările Române 
în secolul al XIX-lea. 2005. Serie nouă. Volumul II (1822-1830). pp. 442-443. 


CAPITOLUL VI 
INTRE OCCIDENT ȘI ORIENT: 


Mentalităţi, moravuri, maniere, mode 


O! Ce deosebire pe la noi: ne plecăm până ne dă capul de 
pământ, şi rămânem foarte mulțumiți când numai cu coada 
ochiului să vor uita către noi, căci trupurile nu le mişcă, 
parcă sunt de ceară şi le tem să nu să frângă. Iar când ne 
vor zâmbi a râde, atunci cu mare bucurie trebuie să poves- 


z X sau e a pai -496 
tim către familie şi către oamenii casit”. 


A. În audiență la Palatul domnesc 


O vizită la palatul domnesc, în vremea domniilor fanariote, 
punea călătorul occidental (diplomat sau nu) în situația privilegiată 
de a intra într-un contact nemediat cu cadrele oficiale de inspirație 
otomană care legitimau (într-o țară dependentă de Constantinopol) 
autoritatea de stat în plan simbolic (cum ar fi însemnele de putere 
ale domnului înmânate de sultan în momentul învestirii în funcție), 
în plan vestimentar (îmbrăcămintea orientală a domnului și a 
boierilor săi), în plan arhitectural (mobilarea orientală a interiorului 
palatului domnesc, unde se stătea turcește pe divan ajutat de 
perne), în plan fonic (meterhaneaua otomană, „fanafara militară” 
oficială a domnului, descrisă de toţi călătorii europeni drept 


49% Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. p. 56. 

„simfonie infernală” şi „înfiorătoare muzică turcească”), dar și în 
ceea ce priveşte normele de ospitalitate specific orientală (cum ar 
fi dulceţurile, șerbetul, cafeaua și apa parfumată cu care erau serviţi 
oaspeţii domnului). În acest cadru monolitic, normat de maniere şi 
mentalități tipic orientale (care încadrau exercitarea puterii politice 
în stat de către reprezentantul sultanului la București), încep timid 
să-şi facă simțită prezenţa, între 1774 şi 1829, manierele și normele 
comportamentale europene, mai cu seamă în ceea ce priveşte 
toaletele occidentale ale doamnelor de la Curte (rude ale dom- 
nului), prepararea bucatelor și maniera europeană de a servi masa, 
cunoașterea limbilor de circulație europeană (italiana, franceza) 
precum și muzica occidentală pe care boierii tineri de la Curte 
încep să o asculte încă de la jumătatea secolului al XVIII-lea+, iar 
spre sfârșitul veacului, încep să o şi danseze pe la balurile capitalei. 

La 13 iulie 1786, lady Elisabeth Craven pășeşte în sala mare 
de audienţe a palatului domnesc, în mijlocul căreia se afla despărțit 
un spaţiu cu perne pe care şedea domnul Nicolae Mavrogheni, 
îmbrăcat după moda turcească. Deasupra capului [domnului] erau 
înşirate simbolurile autorităţii domnești în stat (tuiurile, cuca cea 
mare cu pană, „lataganul minunat” şi celelalte arme), pe care lady 


497 La 1740, industriaşul (manufacturier) şi negustorul francez Jean Claude 
Flachat, tranzitând "Ţara Românească în drum spre Constantinopol, remarcă 
apetitul tinerilor boieri de la Curtea lui Constatin Mavrocordat precum și al 
tinerelor beizadele ale domnului pentru muzica occidentală. „Cântam puţin din 
flaut şi am băgat de seamă că muzica noastră franțuzească le smulgea [tinerelor 
beizadele ale lui Constantin Vodă Mavrocordat şi celorlalți boieri tineri de la 
curtea acestuia] acea admiraţie care porneşte dintr-un suflet mişcat, şi cu toate că 
bucăţile italienești pe care le cântam erau totdeauna aplaudate şi mult admirate, 
ei se întorceau iar la melodiile noastre care prin pateticul şi duioşia lor trezisetă în ei 
o impresie încântătoare, pe care vioiciunea şi strălucirea scurtelor cântece 
italieneşti nu o puteau şterge. Datorită acestui mic talent, măcar că nu-l am într-o 
măsură mai însemnată, am ajuns să fiu prețuit de toţi boierii tineri de la curte. 
Concertele lor de muzică orientală nu mai slujeau decât ca să-i facă să le dorească 
pe acelea pe care le avem noi în cele mai multe oraşe mari ale Europei şi despre 
care îşi făcuseră o idee după spusele mele. S-ar fi hotărât fără îndoială să aducă 
muzicanți de la noi dacă n-ar fi avut de luptat împotriva prejudecăţilor sau de 
înlăturat multe piedici” (Cf. Jean-Claude Flachat. 1766. Observations sur le commerce 
et sur les arts. Volumul I. Lyon. p. 285, apud Călători străini despre Tările Române. 
Volumul IX. 1997. p. 255). 

Elisabeth Craven le văzuse purtate solemn pe străzile din 
Constantinopol, într-un ceremonial oficial care a premers luarea 
efectivă în stăpânire de către noul domn a principatului valah, în 
momentul numirii acestuia de către sultan”. După ce s-au servit 
„cafea şi zaharicale”, 


m-am sculat să-mi iau rămas bun, [moment în care] unul dintre 
şambelanii săi mi-a şoptit să mă aşez din nou şi atunci urechile 
mi-au fost asurzite de gălăgia cea mai diabolică pe care am auzit-o 
vreodată. În curtea [palatului domnesc] am văzut tot felul de 
trompete, tipsii de aramă izbite una într-alta şi tobe de toate 
mărimile — unele din ele, abia cât o ceaşcă, erau înşirate pe jos şi 
cei ce băteau în ele erau ghemuiţi la pământ pentru a le putea 
bate. Fiecare muzicant se silea să acopere zgomotul vecinului 
printr-un zgomot mai mare — dacă ar fi fost cu putință — şi eu nu 
ştiu dacă nervii mei au mai fost vreodată puşi la asemenea 
încercare, căci însoţitorul meu, care vedea cu ce greutate mă 
stăpâneam să nu râd, îmi tot spunea „în numele cerului, nu 
râdeţi”. Mi-au venit în minte în clipa aceea desăvârşiții muzicanți 
germani şi contrastul dintre muzica lor [occidentală] şi zgomotul 
pe care îl auzeam acuma |înfiorătoarea muzică turcească] sporeau 
absurditatea momentului, astfel încât sufeream grozav”. 


Fund invitată la cină, lady Craven remarcă, cu surprindere, pe 
de o parte, maniera europeană în care este servită masa și menţio- 
nează, în acest sens, existenţa în palatul domnesc a unor elemente 
de mobilier pe care nu se aştepta să le găsească într-un atare decor 
oriental („o masă cu picioare și scaun pe care să şezi”, mai multe 
piese de argintărie de fabricaţie vădit engleză care erau așezate pe 
masă, adică solnițe, oţetare etc., patru sfeşnice de alabastru încrustat 
cu flori compuse din mici rubine și smaralde, care erau foarte fru- 
moase), iar pe de altă parte, scoate în evidenţă cadrul fonic oriental 


498 Craven, Lady Elisabeth. 1789. A Journey through the Crimea to Constantinople în a 
series of letters of Elizabeth Lady Craven. London. p. 305, apud Călători străini despre 
Țările Române. Volumul X. Partea I. 2000. p. 721. 
49 Craven, Lady Elisabeth. 1789. A Journey through the Crimea to Constantinople în a 
series of letters of Elizabeth Lady Craven. London. p. 305, apud Călători străini despre 
Țările Române. Volumul X. Partea I. 2000. p. 721. 

în care a fost servită masa, întrucât în tot timpul cinei a cântat 
„înfiorătoatea muzică turcească”, din când în când întreruptă de cea 
a lăutarilor ţigani, ale căror melodii erau „absolut fermecătoare și ar 
fi dat chef să joace chiar celui mai greoi bulgăre de țărână”. 


[După cină] m-am retras cu toţi însoțitorii mei, dar mai având 
pe deasupra încă vreo sută de masalale, cred, şi toată muzica tur- 
cească şi cea a ţiganilor cântând de-a lungul marii carete 
[domneşti] poleite. Această disonanță îngrozitoare şi tot comicul 
procesiunii acesteia au învins gravitatea mea de până atunci şi, 
deşi era de faţă secretarul [domnului], am râs tot drumul până la 
casa consulului francez50. 


La 1794, prin lunile aprilie-mai, englezul John Sibthorp este 
primit în audienţă, alături de o delegaţie ambasadorială din care 
făcea parte, de către domnul Alexandru Moruzi, fiind servit, 
pentru început, cu diferite gustări („dulceaţă de lămâie, șerbet și 
cafea”) şi parfumat „cu o căţuie de tămâie ce ni s-a ţinut sub nas”, 
timp în care, pe genunchii oaspeţilor s-au așezat „şervete de muse- 
lină bogat brodate”, a căror bogăţie variază în funcție de importanţa 
acordată fiecărei persoane (spre exemplu, șerveţelele așternute dom- 
nului sau ambasadorilor fiind cu mult mai strălucitoare, decât cele 
oferite celorlalți membri ai delegaţiei oficiale). Cât priveşte degus- 
tarea preparatelor culinare cu care au fost serviţi în palatul dom- 
nesc (şi care erau în concordanță cu ţara de origine a delegației 
diplomatice), călătorul britanic remarcă că s-au avut în vedere, în 
mod inspirat, chiar gusturile engleze, pregătindu-se un „plum 
pudding excelent”, mesele fiind „îmbelșugate, bine gătite şi servite 
pe veselă de Staffordshire”501. 

Intrând, la 1801, în camera în care domnul Ţării Românești 
obișnuia să îşi ţină audienţele, Vince (Vincenz) Batthyány, conte 


500 Craven, Lady Elisabeth. 1789. A Journey through the Crimea to Constantinople în a 
series of letters of Elizabeth Lady Craven. London. p. 305, apud Călători străini despre 
Țările Române. Volumul X. Partea I. 2000. p. 721. pp. 723-724. 

501 Sibthorp, John. 1794. Căfăroria prin Banat, Transilvania şi Țara Românească. Jurnal 
manuscris publicat de Tappe, E.D. 1967. In Revue des études sud-est europânnes. 
Ne. 4-5. pp. 469-470, apud Călători străini despre Ţările Române. Volumul X. Partea 
II. 2001. pp. 1207-1208. 

de N&metujvâr, constată că principele a părăsit o masă de scris 
scundă, lângă care şezuse pe o pernă, pentru a se așeza, după 
moda turcească, pe un divan care se întindea de-a lungul peretului. 
În timpul audienței, nobilul maghiar este servit cu cafea, şerbet şi 
apă parfumată, şi remarcă portul slujitorilor şi gărzilor domnești 
care se apropie foarte mult de acela al turcilor (numai vizitii dom- 
nului purtând blănuri şi pantaloni ungureşti)502. 

În dimineaţa zilei de 15 iulie 1806, doamna Christine Reinhard, 
după ce își pregăteşte minuţios toaleta de gală și mantia de Curte 
(fără să se gândească la pericolele la care îşi expune garderoba, 
întrucât „saloanele de la intrarea în palatul domnesc erau murdare, 
întunecoase, pline de femei prost îmbrăcate”, iar „biata trenă a 
îndurat multe pe lespezile acelea atât de proaste” ale palatului dom- 
nesc), își însoțește soţul în audiența pe care domnul Constantin 
Ipsilanti a acordat-o familiei de diplomaţi francezi, făcându-şi „o 
foarte curioasă idee despre obiceiurile din Orient” cu ocazia aces- 
tei „vizite originale”. Deși fusese prevenită cu privire la „traiul 
simplu al palatului”, totuşi doamna Christine Reinhard nu se 
aștepta „să treacă printr-o adevărată ogradă de ţară, plină de oră- 
tănii și de vite”. 

Mă simţeam tare ridicolă cu rochia mea de gală în acea sală 
spoită cu var, ale cărei ferestre erau împodobite cu perdele de cit 
roşu şi care avea drept singură podoabă câteva oglinzi ordinare. 
Principesa Ipsilanti5% era îmbrăcată într-o rochie de crep roşu 
după moda franceză, şi aceasta în onoarea mea. A venit în 
întâmpinarea mea şi m-a silit să mă sui cu dânsa pe divan şi să 
mă aşez turceşte. Celelalte doamne erau toate îmbrăcate în por- 
tul ţării şi li se îngăduia să se aşeze numai pe marginea diva- 
nului. După complimentele obişnuite, mi-a pus un şervet brodat 
în jurul gâtului, mi s-au oferit dulcețuri şi cafea neagră, pe urmă 
am fost stropită cu parfumuri şi la urmă tămâiată. Când au intrat 
în sala în care mă aflam domnul Reinhard, întovărăşit de marele 


502 Batthyány, Vincenz. 1810. Reżsen nach Konstantinopol în Briefen. Ediţia I. Pesta. 
pp. 249-251, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). p. 91. 

503 Safta Ipsilanti, fiica marelui logofăt Constantin Văcărescu. 

postelnic şi de alți demnitari, principesele s-au sculat în picioare 
pe divan şi aşa cocoţate le-au făcut temenele adânci; această 
parte a ceremoniei mi s-a părut cu desăvârşire caraghioasă şi mi-a 
venit foarte greu să-mi ţin râsul când au început să-l tămâieze şi 
pe bărbatul meu504. 


În februarie 1813, August Marie Balthasar Charles Pelletier, 
conte de Lagarde, îl însoţeşte pe dl Ledoulx, consulul Franţei, la 
palatul domnesc, unde, în prezența domnului loan Gheorghe 
Caragea, se desfășoară „interesanta ceremonie” de prezentare a 
scrisorilor de acreditare, care „maimuţăreşte” întocmai primirea 
ambasadorilor creştini la Poartă. Cortegiul consular francez este 
primit la palatul domnesc „cu toată larma unei muzici turcești”, 
alcătuită din cincizeci de tobe mari, tot atâtea ţimbale, trei cim- 
poaie şi şase oboaie care completau această „simfonie infernală”, 
pe care lady Elisabeth Craven o denumise cu 27 de ani înainte 
„înfiorătoare muzică turcească”. Precedaţi de ciohodari purtând 
livreaua curții, delegaţia consulară este introdusă în sala tronului, 
unde „un bătrân venerabil” aşezat sub un baldachin de catifea 
brodată cu mărgăritare și cu aur, înconjurat de toată pompa pe 
cate a putut-o desfășura, a poruncit cu glas tare să se servească şer- 
bet şi cafea, în care timp s-a vorbit despre evenimentele politice 
actuale, despre ciuma de la Constantinopol, despre rigorile iernii şi 
când n-a mai fost nimic de spus cortegiul diplomatic s-a dus la 
doamna, unde, după ce au fost serviţi cu dulcețuri și parfumuri de 
către „roabe [ţigănci] chipeșe”, au reînceput aceleași „caraghio- 
slâcurI”. 

Apoi ne-au delectat cu sunetele ascuţite ale unui minavet despre 


care Măria Sa spunea că nu se satură să-l asculte. La ultima 
măsură a minunatei caterince ne-am luat rămas-bun şi cu greu 


504 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, pat la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. pp. 200- 
202, apud Călători străini despre Tările Române în secolul al XIX-lea. 2004. Serie nouă. 
Volumul I (1801-1821). pp. 287-288. 

505 Elena Scanavi, fiica bancherului Dumitru Scanavi din Constantinopol. 

am răzbit până la porţile palatului, împinşi, îmbrânciţi, înghe- 
suiți de mii de netrebnici îmbrăcaţi în roşu, alb, verde, cu barbă 
sau fără barbă, cu turbane sau cu calpace care, neavând alt câştig 
la curte decât aceste rare chilipiruri şi bacşişul de Anul Nou, se 
grăbeau să primească gratificaţia obişnuită pe care trebuie s-o 
împartă consulul prezentat. Am văzut venind clipa în care, tot 
trăgându-l încoace şi încolo, erau gata să-l facă bucăţi; din feri- 
cire pentru el însă patru ciohodari voinici l-au dus într-o clipă la 
caleaşcă, de unde a aruncat câţiva pumni de gologani pe spină- 
rile acestor cerşetori galonați. Scăpat de acest tumult, singur cu 
tine, pot să râd acum puţin de nebunia omenească şi să glosez pe 
seama importanței dată nimicurilor, întrebându-mă totuşi dacă 
această comedie bufă nu se va termina tragic pentru actorul 
principal. 


La 1818, William Wilkinson, consulul general britanic în 
Țările Române, consemnează modul cu totul aparte în care erau 
celebrate la palatul domnesc zilele de Crăciun, de Paște, de Anul 
Nou sau aniversarea zilei de naștere a domnului. Cu aceste prile- 
juri, domnul şi doamna, acoperiţi cu giuvaeruri și cu veșmintele 
cele mai costisitoare, aşezaţi în colțul unui divan foarte lung, 
primeau, de la nouă dimineaţa până la ora unu după-amiaza, oma- 
giile tuturor acelora care au privilegiul de a le săruta mâna, „cinste” 
de care numai consulii străini, soțiile lor şi slujitorii din suita 
consulară „socotesc potrivit să se dispenseze”. Întrucât aceste zile 
sunt închinate vizitelor de etichetă la Curte, nicio persoană, care 
stă în ţară, nu poate fi primită la Curte în zilele de gală fără să 
treacă prin această formalitate. Soţiilor de boieri li se îngăduie să se 
așeze în fața domnului și a doamnei, potrivit rangului sau slujbei 


5% La 11 octombrie 1818, Caragea, care de mult timp îşi pregătea retragerea, 
a părăsit Bucureştii cu întreaga familie. Escortat de 400 de arnăuţi din garda sa, a 
fugit spre Braşov, în Transilvania, unde a ajuns a patra zi. Retras în Elveţia şi apoi 
în Italia, se bucură acolo de o avere uriașă, care-l consolează de abdicarea sa 
prudentă. Cf. Conte de Lagarde, August Marie Balthasard Charles Pelletier. 1824. 
Voyage de Moscou à Vienne par Kiev, Odessa, Constantinople, Bucharest et Hermanstadt, ou 
lettre adressées à Jules Griffith. Paris. pp. 335-338, apud Călători străini despre Ţările Române 
în secolul al XIX-lea. 2004. Serie nouă. Volumul I (1801-1821). pp. 567-569. 

soţilor lor, care, fără excepţie, sunt siliți să stea în picioare la o 
distanţă respectuoasă. 


În ziua Anului Nou este obiceiul să faci daruri în bani servito- 
rilor de la Curte; ei nu au altă leafă pentru slujba lor; şi zarva, şi 
învălmăşeala prilejuite de lăcomia acestei gloate de zgripţuroi 
este tot atât de greu de descris pe cât este de nepotrivită cu dem- 
nitatea unei Curți care aşteaptă şi cere omagiul universal datorat 
căpeteniilor ei50. 


Cu ocazia unei scurte treceri prin Țara Românească a diplo- 
matului danez Clausewitz, acesta, traversând curtea palatului dom- 
nesc, populată de mulţi arnăuţi îmbrăcaţi în haine orientale, este 
primit, la 1824, într-o audienţă publică la palatul domnesc de către 
Grigore al IV-lea Ghica, așezat pe sofa cu picioarele încrucișate, 
având în jurul lui boierii Divanului şi demnitarii țării, iar de față 
fund şi cucoane, în toaletă de bal, „măcar că era zece dimineaţa”. 
Ca și William Wilkinson la 1818, diplomatul danez remarcă faptul 
că toți boierii și soțiile lor aveau obiceiul de a săruta mâna dom- 
nului, potrivit ceremonialului Curţii, doar consulii și alți străini de 
marcă fiind scutiți de acest semn de deferență. După ce este servit 
cu dulceţuri, cafele și lulele, diplomatul danez remarcă manierele 
europene de la curtea lui Grigore Ghica, nepoata de frate a lui 
Grigore Ghica Vodă, domniţa Pulcheria, vorbind foarte bine 
franţuzeşte, iar tinerii frați ai domnului fiind foarte bine crescuți”. 


B. Trecând pragul unei case boiereşti: interioarele orientale 
Un occidental aflat călător în secolul al XVIII-lea prin Ţara 


Românească, odată ce a trecut lanțul munţilor Carpaţi din- 
spre Transilvania austriacă în „Valahia turcească”, constata cu 


507 Wilkinson, William. 1820. An Account of the Principalities of Wallachia and Moldavia 
with various political observations relating them. London. pp. 141-142, apud Călători 
străini despre Ţările Române în secolul al XIX-lea. 2004. Serie nouă. Volumul I (1801- 
1821). pp. 642-643. 

508 Karadja, Constantin J. 1928. în Revista istorică. XIV. p. 362, apud Călători străini despre 
Țările Române în secolul al XIX-a. 2005. Serie nouă. Volumul II (1822-1830). p. 9. 

surprindere o completă schimbare de decor atât în plan exterior 
(în ceea ce privește arhitectura subterană a localităţilor rurale 
valahe, specificul oriental al mediului urban, infrastructura de 
transport, care lipsea cu desăvârșire etc.), cât și în privința ame- 
najărilor interioare ale locuinţelor valahe (marcate de lipsa oricărei 
piese occidentale de mobilier — scaun, masă, pat). Călătorii străini 
remarcă cu surprindere goliciunea extremă a caselor boierești 
valahe (singura piesă orientală de mobilier fiind divanul sau sofaua 
pe care boierul fuma, dormea, mânca și stătea turcește), precum şi 
murdăria acestora (adevărate „cocini de porci” în care domnea 
dezordinea5%), datorată folosinţei robilor ţigani („slinoşi, murdari 
și neîngrijiți”) în rezolvarea tuturor treburilor gospodăreşti. Odată 
cu sfârșitul epocii fanariote, încep să își facă apariţia, extrem de rar 
chiar şi pentru casele boierești, câteva piese europene de mobilier, 
aduse cu mare greutate din Europa centrală sau occidentală, fund 
menţionat arareori câte un pat (obiect de lux în epocă, oferit de 
regulă ca zestre la o căsătorie boierească „tinerilor însurăţer”), un 
scaun sau un fotoliu (îmbrăcat în piele). Un aspect pozitiv care 
atrăgea atenţia călătorilor străini în epocă era ospitalitatea boie- 
rească recunoscută, cu atât mai mult în situaţiile în care amfitri- 
oană era o „tânără și chipeșă grecoaică” din Ţara Românească, 
fapt ce înfierbânta imaginaţia străinilor și stârnea amintiri legate de 
poveștile celor o mie și una de nopţi (Ţara Românească fiind 
asimilată sferei politice de influenţă și civilizație otomană). 

O mărturie asupra înfățișării exterioare a caselor și locuinţelor 
valahe „clădite şi întocmite după moda turcească” s-a păstrat de 
la generalul-locotenent în armata ţaristă Friedrich Wilhelm von 
Bauer (Bawr), cel care la 1778, menţionează faptul că de obicei 
„casele au galerii cu zăbrele sau geamuri închise”510, făcute din 


509 Jenne — Lebprecht. 1790. Lebprechis Reisen nach St. Petersburg einen Theil von 
Deutschland, Frankreich, Kroatien, Slovanien, Italien, die Moldau, Wallachei, Siebenbürgen 
und Ungarn, nebst einem Reise-Journal Der Donaufahrt von Esseg bis ans Schwarze Meer. 
Pesta. pp. 225-226, apud Călători străini despre Tările Române. Volumul X. Partea I. 
2000. pp. 742-743. 

510 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr.Dallaway’s itinerary. În Revue des études sud-est 

bășici de porc, sticla fiind foarte puţin răspândită, iar „camerele 
locuite de femei sunt totdeauna închise cu asemenea ferestre, căci 
românii, ca şi turcii, își ascund femeile și caută să le ferească de 
ochii lacomi ai străinilor”5t1, Cât priveşte amenajarea interioară a 
imobilelor valahe, la 1794 (iunie-iulie), John Bacon Sawrey Morritt 
consemnează că în Ţara Românească nu sunt utilizate produsele 
occidentale elementare de mobilier (patul, masa şi scaunul). 


Când am părăsit Transilvania ne-am luat rămas bun de la paturi, 
mese şi scaune. Căci, ca şi turcii, românii nu stau niciodată pe 
ceva ridicat de la pământ şi dorm întotdeauna pe covoare, îm- 
brăcaţi în hainele lors:2. 


Dintr-o scrisoare expediată din București la data de 17 iulie 
1806, de către doamna Christine Reinhard ne-a rămas peste vreme 
o descriere a uneia dintre cele mai frumoase case boierești din 
capitala Țării Românești, în care familia de diplomaţi francezi 
Reinhard a înnoptat. Printre aspectele remarcate de doamna 
Reinhard se numără faptul că în aceste clădiri împărțirea interioară 
este întotdeauna aceeași, odăile fiind astfel așezate ca toate să dea 
într-o sală aflată la mijloc, în care se fac primirile de gală în zilele 
de sărbătoare şi în care sunt nenumărați servitori, așezați pe jos 
sau culcați pe divane (în zilele ordinare). Ca întotdeauna, paturile 
lipseau (asemenea mobile fiind necunoscute în acest spațiu 
civilizațional otoman, de care aparținea și Ţara Românească la acel 
moment), fiind înlocuite de divanele pe care s-a băut şi s-a mâncat. 
De asemenea, oglinzile și mesele de scris erau obiecte de mobilier 


européennes. An VII. Nr. 3. p. 471, apud Călători străini despre Tăril Române. 
Volumul X. Partea II. 2001. p. 1216. 

511 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus d'un atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 20-22, apud 
Călători străini despre Ţările Române. Volumul X. Partea I. 2000. pp. 150-151. 

512 Mortitt, John Bacon Sawrey. 1794. Scrisori din Banat, Transilvania şi Tara 
Românească. Publicate de Matindin, G.E. 1914. The Letters of John B.S. Morritt of 
Rokeby, descriptive of journeys in Europe and Asia Minor in the years 1794-1796. 
London. p. 62, apud Călători străini despre Țările Române. Volumul X. Partea II. 
2001. p. 1240. 

inexistente chiar și într-una dintre cele mai bune case boierești ale 
capitalei, în care erau cazate familiile diplomaților străini acreditați 
la Bucureşti. 


A doua zi am vizitat apartamentul şi l-am găsit foarte gol; drept 
orice mobilă erau divanurile şi, spre marea mea uimire, nici o 
oglindă. Soţul meu a cerut cu stăruinţă o masă de scris. Am vrut 
să ştiu cum se aşază oamenii aici să scrie. Domnul de Sainte 
Luce, agentul nostru, mă asigură că te deprinzi foarte uşor să 
scrii pe genunchi; numai slujbaşii prinţului îşi permit luxul unui 
„portofoliu”515. 


Precaritatea şi goliciunea completă a interioarelor boiereşti 
(lipsite de absolut orice fel de piesă de mobilier, cu excepţia diva- 
nului sau a sofalelor, pe care se mânca, se dormea, și se scria — 
numai pe genunchi) este confirmată și pentru conacele boierești 
de ţară, cele care, potrivit aprecierilor aceleiași doamne Christine 
Reinhard, nu sunt altceva decât niște case păcătoase, formate 
dintr-un vestibul mare şi câteva odăiţe întunecoase, mobilate cu o 
singură canapea și o sobă mare. 


Proprietarii şi o mulțime de curioşi se înghesuiau împrejurul 
nostru, fiind foarte încântați să ne vadă mâncând. Voiau cu 
orice preţ să atingă tot ce se scotea din cufere şi rămaseră înmăr- 
muriţi mai ales de mărimea oarecăror vase intime pe care le-au 
luat drept ceşti de cafea!5:4 


513 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. pp. 199- 
200, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 287. 

514 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, pat la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. pp. 195- 
196, apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 285. 


208 DEVĂLMĂȘIA VALAHĂ (1716-1828) 


Înnoptând la Pitești, într-un conac cu înfăţişare plăcută apar- 
ţinând unui boier bogat, doamna Christine Reinhard remarcă de 
această dată, pe lângă unica piesă de mobilier cu care ne-am obişnuit 
să fie amenajate interioarele boierești („canapeaua cea mare”), sigu- 
ranța îndoielnică a casei (lucru confirmat de dispariția mai multor 
obiecte aparținând familiei Reinhard), dar mai ales „inevitabila 
cohortă de ploșnițe şi pureci indigeni” care au făcut familiei de diplo- 
maţi francezi somnul imposibil în acea seară de vară (17 iulie 1806). 


Nefiind chip să te aperi, ne-am hotărât să fugim din calea inva- 
ziei. Exasperat, soțul meu sculă pe toată lumea şi spuse mihman- 
darului că nu vrea să se supuie acestor lupte nocturne şi că 
doreşte să ajungă la Bucureşti chiar în acea noaptes:5. 


În același oraș Piteşti, însă 18 ani mai târziu, la 1824, diplo- 
matul danez Clausewitz, cazat fiind în casa şefului poștei din loca- 
litate, care la acea dată era un grec, Steriopulo, vorbind bine 
germana şi italiana, şi frumos îmbrăcat, după moda orientală, cu 
işlic roşu, brodat cu fir şi papuci de piele de aceeași culoare, 
remarcă casa frumoasă şi bine mobilată a acestuia, grecul pose- 
dând, între altele, un fotoliu englezesc, îmbrăcat cu piele roşie5!6. 

Oferindu-i-se cu politețe găzduire, la 1794, prin luna aprilie- 
mai, în localitatea Curtea de Argeş, de către doi dregători ai ora- 
șului, care potrivit însemnărilor lui James Dallaway, i-au pregătit o 
locuinţă și i-au oferit o cină â /a grecque (fiind servit pe rând cu mai 
multe feluri de mâncare, însă cu unul singur în același timp, fund 
astfel extrem de înclinat să lăude bucătăria), după care a dormit pe 
covoare întinse pe o platformă ridicată (un divan)”. 


515 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. p. 198, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 286. 

516 Karadja, Constantin J. 1928. Un diplomat danez la Curtea lui Grigore Ghica Vodă 
(1824), În Revista istorică. XIV. p. 362, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 96. 

517 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr.Dallaway’s itinerary. În Revue des études sud-est 

Faptul că interioarele caselor boierești erau, la sfârşit de epocă 
fanariotă, în general prost rânduite în Ţara Românească (dotate cu 
o singură piesă de mobilier pe care se mânca şi se dormea în ace- 
laşi timp), este remarcat, la 1801, şi de Vince (Vincenz) Batthyány, 
conte de N&metujvâr, care menţionează însă ospitalitatea cu care a 
fost primit în astfel de case boierești, oferindu-i-se un suc gela- 
tinos de fructe sau de petale de trandafiri în cupe de sticlă. 


Am luat de fiecare dată puţin din ele pentru ca să nu jignim pe 
stăpânul casei; căci s-ar fi considerat ca o dovadă de neîncre- 
dere, dacă nu am fi voit să mâncăm ceva la ei acasă; după cum 
orice savurare în comun a mâncării este socotită ca o declaraţie 
de prietenies!s. 


În preajma anului 1800, exclusiv în casele marilor boieri, și 
doar extrem de rar, începe să își facă apariţia, extrem de timid, 
mobilierul occidental (fiind menţionată existenţa în câteva dintre 
marile case boiereşti a patului şi a scaunului). O astfel de piesă 
(occidentală) de mobilier (un pat), este apreciată la 1794 (lunile 
aprilie-mai), de către supusul britanic James Dallaway, care se 
întâmpla să se găsească călător pe aceste meleaguri valahe la acea 
dată, ca fiind „un obiect de lux” în Ţara Românească, și se oferea, 
ca zestre, tinerei mirese în momentul celebrării unei căsătorii 
boiereşti5!”. Această situaţie privind raritatea pieselor occidentale 
de mobilier o regăsim menţionată și 20 de ani târziu, în martie 
1813, atunci când August Marie Balthasard Charles Pelletier, conte 
de Lagarde, este invitat de către o boieroaică valahă (Catinca 
Slătineanu, născută Filipescu), să asiste la căsătoria uneia dintre 
fetele sale de casă, zestrea „dusă într-un car” constând şi dintr-un 


européennes. An VIII. Nr. 3. p. 469, apud Călători străini despre Țările Române. Volu- 
mul X. Partea II. 2001. p. 1214. 

518 Batthyány, Vincenz. 1810. Reżsen nach Konstantinopol în Briefen. Ediţia I. Pesta. 
pp. 252-253, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). p. 92. 

519 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VIII. Nr. 3. pp. 471-472, apud Călători străini despre Ţările Române. 
Volumul X. Partea II. 2001. pp. 1216-1218. 

„pat cu tot aşternutul''52. Cu ocazia unui bal la care este invitat să 
participe la 1824, diplomatul danez Clausewitz remarcă „sofale şi 
scaune” ca piese de mobilier (orientale și occidentale) cu care erau 
mobilate sala de bal şi cele patru saloane”. 

La 1826, ofiţerul britanic Sir James Edward Alexander remarcă 
faptul inedit potrivit căruia „pereţii camerelor” anumitor case 
boiereşti din Țara Românească au început să fie „pictaţi cu nuduri 
de fecioare” (în mărime naturală) „îmbăindu-se, ca de pildă Diana 
și nimfele sale” lucrare „bine executată de artiști italieni%?2”. Într-a- 
devăr interiorul multor case boierești din București era decorat de 
artişti italieni, printre care se număra la 1822 și pictorul Giacometti, 
autor al frescelor ce împodobeau palatul lui Caragea de pe Podul 
Mogoşoaiei și acela al Ghiculeştilor de la Colentina-Tei5?%. 

Un alt detaliu care reconstituie atmosfera interioară (orientală) 
a unei case boierești din epocă, remarcat de călătorii străini care au 
vizitat locuinţele protipendadei bucureștene în vremea domniilor 
fanariote, este mulțimea (murdară și neîngrijită) de slugi boierești, 
majoritatea fiind robi ţigani. Acești slujitori la care se referea și 
doamna Christine Reinhard, la 1806 — de care obișnuiau să își 
umple casele boierii din Ţara Românească — sunt remarcaţi încă 
de la 1780, de către arheologul și numismatul italian Domenico 
Sestini, care consemnează că aceste „adevărate cârtițe” când tre- 
buie să stea să aștepte nu fac altceva decât să doarmă, motiv pen- 
tru care de la toată această „gloată nenorocită”, nu se poate obține 


520 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 341, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 570. 

521 Karadja, Constantin J. 1928. Un diplomat danez la Curtea lui Grigore Ghica Vodă 
(1824). În Revista istorică. XIV. p. 363, apud Călători străini despre Tările Române ín 
secolul al XIX-lea. 2005. Serie nouă. Volumul II (1822-1830). p. 97. 

522 Alexander, Sir James Edward. 1827. Travels from India to England comprehending a 
visit to the Burman Empire, and a journey through Persia, Asia Minor, European Turkey 
in the years 1825-1826. London. p. 253, apud Călători străini despre Tările Române în 
secolul al XIX-lea. 2005. Serie nouă. Volumul II (1822-1830). p. 158. 

523 Constantinescu-lași, p. 1951. Influențe ale arhitecturii vechi ruseşti asupra vechii 
arhitecturi româneşti. Bucureşti. p. 164, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 158 n.24. 

decât puţină muncă. Pentru boierii din Ţara Românească, este însă 
un spectacol măreț şi de o mândră strălucire (dar și grotesc în ace- 
lași timp) când ies din casele lor, escortați de vreo treizeci de 
asemenea robi ţigani prost îmbrăcați și încălțați, murdari și nespă- 
lați și cu hainele slinoase şi jegoase ca o turtă de ulei. 


Totuşi, în această ţară [Ţara Românească] se bucură de conside- 
raţie cel care are o suită atât de nobilă a cărei întreținere costă 
puţin, căci dacă sunt cu adevărat robii lor, ei nu au nicio leafă, 
atât doar că sunt îmbrăcaţi odată pe an, iar dacă sunt oameni 
liberi arareori primesc leafa asupra căreia s-au înţeles cu ei, 
neavând pentru trai decât rămăşiţele de la masa stăpânilor care 
sunt puţine, în afară de mămăliga lor şi apa de băut524. 


Despre obiceiul generalizat la nivelul familiilor boierești 
valahe de a folosi robii ţigani „în diferite servicii casnice, și mai 
ales la bucătărie”, face vorbire la 1818, și William Wilkinson (con- 
sulul general britanic în Ţările Române), care remarcă totodată 
faptul că „murdaria şi insectele, care le acoperă trupul” acestor 
robi țigani, „par să alcătuiască o parte integrantă din ființa lor, căci 
nicio consideraţie nu-i poate hotărî să fie mai curați”, cei mai mulți 
dintre ei fiind „acoperiţi cu câteva zdrenţe, iar copii lor mergând 
goi în aproape toate anotimpurile”. Dar, deşi economia realizată 
prin rezolvarea treburilor gospodăreşti prin apelul la munca gra- 
tuită, neremunerată a robilor ţigani, este foarte însemnată mai cu 
seamă în acele case boierești unde trebuie ţinute foarte multe slugi, 
neajunsul este însă mult mai mare, „din cauza deprinderilor de 
murdărie ale bucătarilor şi a lipsei de grijă a stăpânilor, bucătărule 
boierilor ajungând să fie tot atât de dezgustătoare ca obişnuitele 
cocini de porci”. 


Aplecarea de neînlăturat către viciu şi lenea acestor servitori 
dau naştere la tulburări şi supărări necontenite. Aproape în 
toate casele s-au stabilit pentru ei pedepse, dintre care cea 
mai aspră este bătaia la tălpi; este aplicată de un alt ţigan, sub 


524 Sestini, Domenico. 1815. Viaggio curioso-scientifico-antiquario per la Valachia, 
Transilvania e Ungheria fino a Viena. Florenţa. pp. 25-26, apud Călători străini despre 
Țările Române. Volumul X. Partea I. 2000. p. 345. 

supravegherea intendentului şi, adeseori, chiar sub suprave- 
gherea stăpânului sau stăpânei. Boieroaicele, oricât de tinere şi 
de frumoase, nu se prea simt oprite de un sentiment de deli- 
cateţe spre a nu se deda în asemenea împrejurări la acte de 
autoritate. O pedeapsă mai puţin gravă constă în a băga capul 
vinovatului într-un fel de coif de fier cu două coarne imense din 
acelaşi metal şi de a-l închide pe sub bărbie în aşa fel încât să fie 
foarte supărător pentru cel care-l poartă, împiedicându-l pe 
acesta să mănânce sau să bea, atâta timp cât îl poartă. Este totuşi 
neîndoielnic că servitorii ţigani nu pot fi ţinuţi într-o bună 
rânduială fără a fi pedepsiţi şi nici nu pot să îndeplinească o 
muncă mai îndelungată fără stimulentul bătăii525, 


La 1822, F.G. Laurengon, cu prilejul observaţiilor asupra Ţării 
Românești, pe care le face tranzitând principatul valah, remarcă şi 
el mulțimea excesivă de slugi, bărbaţi şi femei, care populează 
conacele boierilor valahi, existând case în care erau „treizeci, patru- 
zeci şi mai multe” asemenea slugi, care nu primeau niciun fel de 
leafă, fiind numai hrăniţi și îmbrăcaţi pe cheltuiala boierului, și care 
așteaptau cu răbdare, câteodată mai mulţi ani, ca stăpânul lor să 
ajungă într-o drepătorie publică oarecare, pentru ca atunci să fie 
răsplătiți pentru serviciul lor casnic, prin oferirea de posturi mici, 
în administraţia de stat, care depindeau de decizia titularului dre- 
gătoriei respective”, 

Dincolo de aceste descrieri, preponderent defavorabile inte- 
rioarelor orientale valahe (din punct de vedere arhitectural, dar şi 
sub aspectul mobilierului), există în vremea domniilor fanariote 
și aprecieri entuziast pozitive (aparţinând unui grup de călători 


525 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 169-176, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 653-655. 

526 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d’un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 29-32, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). pp. 34-35. 

englezi de la care s-au păstrat trei menţiuni complete redactate de 
John Bacon Sawrey Morritt, Robert Stockdale și Randle Wilbranham) 
referitoare la modul în care călătorii străini percep un conac boie- 
resc locuit la sfârșit de secol al XVIII-lea de familia unui boier 
valah de prima treaptă (un mare agă). Astfel, tranzitând Ţara 
Românească, în anul 1794, în lunile iunie-iulie, grupul de călători 
englezi, în menţiunea lui John Bacon Sawrey Mortitt, este nevoit 
să înnopteze într-un sat de lângă Curtea de Argeş, în care, nefiind 
niciun han sau cârciumă, este condus către reședința de ţară a unui 
boier muntean, ocazie cu care călătorii englezi remarcă obiceiurile 
din Ţara Românească și vestimentația boieroaicei. Stăpânul casei 
fund la Bucureşti englezii au fost întâmpinați cu ospitalitate de 
soţia sa (o foarte elegantă și frumoasă femeie, cu o statură superbă”), 
care şedea cu picioarele încrucișate pe un divan scund (o sofa 
foarte mare), de scândură, care umplea în întregime o latură a încă- 
perii și era înconjurată de cinci sau șase roabe ţigănci*%, îmbrăcate 
cu mare fast şi care le-a făcut toate onorurile à /a grecque. Fiind 
înfometați, le este servită cina (alcătuită din carne afumată şi vin de 
pelin, bucatele fiind așezate pe scaune joase, puse pe divan, care 
slujeau drept masă), iar după masă două slugi boierești au venit 
cu un lighean și o cană ca să le toarne apă să se spele pe mâini". 
Un alt membru al grupului, Randle Wilbranham, remarca 
și el, într-o scrisoare expediată dnei Wilbranham Bootle de la 
Constantinopol, la 7 august 1794, faptul că în Ţara Românească au 
putut vedea „specimene excelente ale bunelor maniere și obiceiuri 
greceşti” (care i-au impresionat mult pe călătorii britanici şi pe care 


527 Wilbranham, Randle. 7 august 1794. Scrisoare de la Constantinopol către dna 
Wi/branham Bootle. Publicată de Eric D. Tappe şi Trevor J. Hope. 1980. A 
Cambridge Don and his companions în the Balkans (1794). În Revue des études sud-est 
européennes. An XVIII. pp. 608-609, apud Călători străini despre Țările Române. 
Volumul X. Partea II. 2001. pp. 1248-1249. 

528 În textul original se face referire în mod eronat la roabe grecoaice. 

529 Mortitt, John Bacon Sawrey. 1794. Scrisori din Banat, Transilvania şi Tara 
Românească. Publicate de Matindin, G.E. 1914. The Letters of John B.S. Morritt of 
Rokeby, descriptive of journeys in Europe and Asia Minor in the years 1794-1796. 
London. pp. 62-63, apud Călători străini despre Tările Române. Volumul X. Partea II. 
2001. pp. 1240-1241. 


214 DEVĂLMĂȘIA VALAHĂ (1716-1828) 


aceştia le apreciază în mod pozitiv) şi menționează că în Țara 
Românească a dormit pe un divan (singura piesă de mobilier într-o 
casă boierescă) care nu este nici mai mult nici mai puțin decât ase- 
mănător cu taraba unui croitor acoperită cu perne şi care, vara, 
în special, este tot atât de confortabil ca şi un pat?%. Robert 
Stockdale remarca faptul că s-a odihnit comod pe divanul cel mare 
(acoperit cu un material roșu şi împodobit cu perne mari şi 
confortabile și care era total lipsit de paraziți) fără să își fi scos 
hainele (şi de cinci nopţi de când dormea astfel îmbrăcat se cam 
obișnuise). Dimineaţa, în timp ce se îmbrăcau, au fost serviţi cu 
şerbet de trandafiri, dulciuri de un gust minunat şi cu câte o mică 
ceaşcă de cafea, astfel că grupul nostru de călători britanici a 
pornit la drum foarte mulțumit de găzduirea oferită peste noapte 
în casa unui boier valah531, 

Un alt exemplu de ospitalitate boierească (pe care autorul o 
descrie în termenii unui banchet patriarhal) este prezentat, în luna 
martie 1813, într-o scrisoare expediată din Bucureşti, de către 
August Marie Balthasard Charles Pelletier, conte de Lagarde, care 
este invitat la masă de marele ban Grigore Basarab Brâncoveanu 
(cel mai bogat boier din Țara Românească, a cărui avere moştenită 
de la strămoșii săi era preţuită în epocă, în moșii, la aproape patru 
milioane de piaștii). 

Înainte de a ne aşeza la masă, servitorii îmbrăcaţi în diferite por- 
turi naţionale, au adus apă în lighiane de argint aurit; ne-am 
spălat pe mâini cu săpunuri de tot felul, apoi ne-am aşezat, de 
cum ne-a dat pildă gazda. Nu-ţi trimit lista de bucate, dintre 
care unele erau turceşti, altele nemţeşti, multe româneşti şi 


550 Wilbranham, Randle. 7 august 1794. Scrisoare de la Constantinopol către dna. 
Wi/branham Bootle. Publicată de Eric D. Tappe şi Trevor J. Hope. 1980. A 
Cambridge Don and his companions în the Balkans (1794). În Revue des études sud-est 
européennes. An XVIII. pp. 608-609, apud Călători străini despre Ţările Române. Volu- 
mul X. Partea II. 2001. pp. 1248-1249. 

51 Stockdale, Robert. 1794. Scrisori şi fragmente din jurnalul privind Banatul, 
Transilvania şi Tara Românească. Publicate de Eric D. Tappe şi Trevor J. Hope. 
1980. A Cambridge Don and his companions în the Balkans (1794). În Revue des études 
sud-est européennes. An XVIII. p. 596, apud Călători străini despre Ţările Române. Volu- 
mul X. Partea II. 2001. pp. 1244-1245. 


ÎNTRE OCCIDENT ŞI ORIENT 215 


ruseşti, dar atât de multe încât dovedeau tot atâta opulenţă, cât 
şi lipsă de gust. Potrivit obiceiului, fiecare umblă cu mâna în 
farfurie, ceea ce e mai degrabă cordial decât curat; dar a trebuit 
să fac şi eu la fel sau să mă resemnez să rămân flămând. La 
desert, ca o dovadă de deosebită consideraţie, boierul mi-a tri- 
mis sâmburii de la merele pe care le mâncases%; au adus apoi 
vinuri din Arhipelag, mied de 20 de ani, Tokay şi după patru 
ceasuri de asemenea şedinţă gastronomică ne-am spălat din nou 
pe mâini, pe gură, pe barbă, ne-am parfumat şi am trecut în 
sfârşit în salon. De cum s-au servit dulceţurile, cafelele şi înghe- 
tata, nepoatele lui Brâncoveanu au cântat la pian şi la harpă, au 
cântat pe greceşte şi pe ruseşte şi au dansat ca să dea totodată o 
idee despre feluritele lor talente. După ce s-a sfârşit acest soi de 
examen, ne-am dus cu caleaşca la Herăstrău, de unde s-au întors 
la o partidă de faraon pe care au încheiat-o la ziuă5. 


C. Strălucirea fanariotă şi luxul boieresc afişate în mod 
ostentativ: trăsurile poleite cu aur 


Despre venalitatea excesivă și despre caracterul risipitor al 
grecilor care luau, pentru perioade limitate de timp, în virtutea 
mandatului încredințat de padişahul otoman, în stăpânire Ţara 
Românească s-a scris suficient de mult în istoriografia română. 
Interesant este însă nu acest aspect al risipei banului public însușit 
cel mai adesea prin fraudarea vistieriei domnești și prin stoarcerea 
ţăranului valah care se zbătea în cea mai cruntă mizerie materială, 
ci exemplele concrete care puneau în lumină, chiar în epocă, aceste 
comportamente fanariote (de a procura în mod oneros sume de 
bani care să fie utilizate ulterior în cheltuieli aberante pentru 
produse de lux) şi pe care contemporanii (mai cu seamă călătorii 


532 Desigur pentru a semnala vreo particularitate a acelui soi, iar nicidecum ca o 
atenție, într-adevăr ciudată, pentru musafir. 

533 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 338-340, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). pp. 569-570. 

străini) le descriu, sub impactul unui sentiment de completă 
uimire, în amănunt. Ceea ce impresiona, sub acest aspect al chel- 
tuielilor pentru produse de lux, occidentalul cumpătat aflat întâm- 
plător călător prin Țara Românească în drum spre sau dinspre 
Constantinopol, era, pe lângă preţurile exorbitante cu care erau 
achiziționate la Bucureşti veşmintele orientale boierești, blănurile 
importate din Rusia, diversele podoabe femeiești, stofele fine, 
mătăsurile sau produsele manufacturate în Europa occidentală, dar 
mai cu seamă, numărul impresionant de trăsuri și caleşti importate 
cel mai adesea de la Viena sau din Ungaria, cu care era împânzit 
tot Bucureştiul și care au ajuns curând să reprezinte o marcă a 
„omului de lume bună”. Specific acestei epoci de tranziţie, sfârșitul 
de veac fanariot, este însă fenomenul poleirii cu aur a trăsurilor de 
către marii boieri, în încercarea de „personalizare” a acestora, dar 
mai cu seamă contradicţia stringentă dintre bogăţia sclipitoare a 
caleştilor boierești aurite cu care se plimba protipendada bucureş- 
teană, înveşmântată în straie scumpe şi rafinate, de multe ori 
numai și pentru a trece strada, şi, pe de o parte, calitatea precară a 
harnașamentului, slăbiciunea calului (adesea „niște mârțoage neno- 
rocite”) și îmbrăcămintea zdrențăroasă a vizitiului de pe capră (cel 
mai adesea un țigan murdar și slinos), iar pe de altă parte, primi- 
tivismul trăsurilor valahe de poștă cu care circula restul populației 
(aparţinând clasei superioare) atunci când avea de străbătut țara. 
La 1788, taguzanul Stephan Ignaz Raicevich face vorbire cu 
privire la consumul parazitar de lux la care se dedau o parte 
consistentă a clasei stăpânitoare boierești, şi mai cu seamă la luxul 
afişat ostentativ de către grecii ajunși în principate, în condițiile în 
care luxul era, în epocă, aparent interzis în Turcia tuturor celor 
care nu erau musulmani prin naștere. Grecii, însă, în calitate de 
domni și de stăpâni efemeri ai Ţării Românești și Moldovei, s-au 
dedat, la București şi la Iaşi, la luxul cel mai costisitor și mai 
extravagant, și care potrivit aprecierilor lui Stephan Ignaz Raicevich, 
„întrece chiar pe al sultanilor din Constantinopol”. Acest lux a 
fost fireşte imitat îndeaproape şi adeseori întrecut de boierii băș- 
tinași, dând prilej negustorilor (preponderent alogeni) să introducă 
în ţară tot felul de mărfuri scumpe. Boieroaicele, mai ales, se 

împodobeau cu blănurile cele mai alese, cu stofe din India, cu 
broderii şi galoane europene. Din Rusia, regulat în fiecare primă- 
vară, veneau blănurile cele mai scumpe de jder, samur, cocom, 
vulpe, râs şi altele. Grecii aduceau de la Constantinopol toate sto- 
fele şi muselinele din India și Alep și țesăturile de aur din Chios, în 
afară de nenumărate mărunțişuri făcute la Constantinopol. Alți 
greci se duceau, pentru a satisface această poftă de lux a clasei 
stăpânitoare valahe (extrem de eterogenă etnic), de două ori pe an 
la târgurile de la Lipsca şi Viena, de unde aduceau pe uscat (cu 
mari eforturi) un mare număr de stofe fine de tot felul, stofe 
groase de lână, catifele, atlasuri şi alte mătăsuri, pânze imprimate, 
galoane și broderii de Viena, hârtie de Veneţia, condimente, zahăr 
rafinat de Fiume, cafea din America, plumb, cositor etc., mărun- 
ţişuri din Nürnberg, Viena, Franţa și Anglia, precum şi un mare 
număr de giuvaeruri, perle, ceasornice şi alte lucruri de aur şi 
argint. Într-un cuvânt, toate produsele brute (de natură animalietă 
sau cerealieră) care se exportau la acea dată din cele două provincii 
dunărene, erau date la schimb, potrivit aprecierilor lui Stephan 
Ignaz Raicevich, pe sus-amintitele produse de import de hux5%. 
Aceeaşi stare de fapt este confirmată şi de către Sir William 
Sidney Smith cel care menţionează la 8 noiembrie 1792, într-o 
dare de seamă asupra Țării Românești, faptul că exporturile Ţării 
Româneşti folosesc doar pentru consumul de lux a foarte puţini 
boieri, care sunt suficient de bogați, spre a putea beneficia în mod 
concret de stoarcerile exercitate din plin asupra țăranilor valahi și 
să-și permită astfel achiziționarea articolelor de lux. Aflându-se la 
o distanță mai mare de capitala Imperiului Otoman şi astfel mai 
puţin supuşi legilor somptuare otomane împotriva consumului de 
lux al grecilor, pe care aceştia trebuie să le respecte la Constantinopol, 
boierii fanarioţi/ fanariotizaţi își procură acele articole vestimentare 
de lux care sunt prohibite la Constantinopol, se îmbracă la 
București şi la laşi cu cele mai scumpe stofe și blănuri, iar boie- 
roaicele poartă, potrivit aprecierilor călătorului britanic, grămezi de 


534 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 133-135, apud Călători străini despre Ţările Române. 
Volumul X. Partea I. 2000. p. 502. 

giuvaeruri și chiar produsele englezești manufacturate de oţel 
încep să-şi facă drum în Țara Românească, deși la preţuri prohi- 
bitive535, 

După ce menţionează faptul că boierii din Țara Românească, 
sunt aplecaţi spre moleșeală, trândăvie, ceartă şi dezbinare între ei 
(motiv pentru care procesele sunt una dintre îndeletnicirile 
boiereşti de căpetenie, spre marea mulțumire a domnilor fanarioți, 
căci se poate face apel la nesfârşit la noul domn împotriva hotă- 
rârii înaintaşilor acestuia) și faptul că staționarea armatelor străine 
(în special rusești) pe teritoriul valah a deschis boierilor apetitul 
păgubitor pentru jocurile de noroc (astfel că mulți dintre ei s-au 
ruinat cu desăvârșire la faraon), F.G. Laurengon remarcă, la 1822, 
că boierimea valahă afişează un mare lux în ceea ce privește tră- 
sutile, îmbrăcămintea și cheltuiesc, în consecință, mult pentru 
casele lor. Călătorul francez evidenţiază asemănarea dintre bogăţia 
costumului boieresc (pentru confecționarea căruia, fund folosite 
stofele şi blănurile cele mai preţioase, trebuie să cheltuiești cinci 
până la şase mii de piaştri pentru a fi îmbrăcat convenabil) şi vesti- 
mentaţia otomană, „afară de calpac, care este de formă deosebită”. 


Este adevărat că te-ar uimi cheltuielile pentru îmbrăcăminte şi 
luxul lor care desigur întrece în mai multe privinţe pe acela 
al doamnelor din primele capitale ale Europei; căci diamantele 
şi rochiile din caşmir adevărat sunt podoaba lor obişnuităs5. 


Un articol de lux, care prin varietatea şi diversitatea lui, a 
intrigat pe mai toți călătorii străini care au vizitat principatele 
dunărene, în vremea domniilor fanariote, au fost trăsururile şi 


555 Hope, Trevor J. 1980. Interesele britanice în Europa de sud-est şi în regiunea Dunării 
de Jos la sfârşitul secolului al XVII-a (anexele tezei de doctorat). Bucureşti. 
pp. 278-280, apud Călători străini despre Ţările Române. Volumul X. Partea TI. 2001. 
pp. 1077-1078. 

536 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d’un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 29-32, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). pp. 34-35. 

caleștile importate la preţuri exorbitante preponderent din Ungaria 
și Austria şi care, în acestă perioadă, ajung să aglomereze străzile 
proaste ale capitalei valahe. Prin raportare la întinderea zonei cen- 
trale a capitalei valahe (care interesa boierimea valahă), la numărul 
și la sărăcia majorităţii locuitorilor Bucureștilor și mai ales la 
îngustimea şi precaritatea ulițelor prost pavate, întortocheate. și 
înfundate de noroaie ale capitalei, numărul impresionant de calești 
și trăsuri de lux reprezintă, fără doar şi poate, un simbol al con- 
diţiei superioare a „omului de lume bună” (care nu merge pe jos), 
dar şi o amprentă a capitalei valahe de neuitat pentru un străin 
care se întâmpla să călătorească în acele timpuri prin Țara Româ- 
nească. Potrivit unei mărturii din epocă (august/septembrie 1797), 
aparţinând călătorului britanic John Jackson, care atestă faptul că 
„la Bucureşti sunt foarte multe trăsuri de-ale boierilor”, se menţio- 
nează că „cel care nu ţine o trăsură este privit ca un servitor sau ca 
un țăran”, 

Despre numărul acestor atelaje care ajunge, prin septembrie 
1830, excesiv de mare, face vorbire și caretașul german Ernst 
Christoph Döbel, care subliniază faptul că, deşi a traversat jumă- 
tate de Europă pentru a ajunge la Bucureşti, nicăieri nu a văzut 
trăsurile mergând „atât de repede şi în număr atât de mare, unele 
în spatele altora” precum în capitala valahă, „adeseori trebuind să 
stai locului câte un sfert de ceas pentru a putea trece de pe o parte 
pe cealaltă a străzii”5%, Dar numărul surprinzător de mare, pentru 
un călător occidental, al trăsurilor bucureștene (aproximativ 4.000 
— în anul 1802), raportat la populaţia capitalei valahe (care nu 
depăşea 80.000 de locuitori la acea dată), se datorează nu doar 
apetenţei bucureştenilor pentru produsele de lux, trăsurile repre- 
zentând şi mijloace adecvate de deplasare într-o capitală cu străzi 
murdare, prost pavate, mocirloase şi prăfuite, fapt remarcat în 


537 Jackson, John. 1799. Journey from India towards England în the year 1797. London. 
pp. 257-260, apud Călători străini despre Ţările Române. Volumul X. Partea TI. 2001. 
pp. 1289-1290. 

538 Döbel, Ernst Christoph. 1863. Wanderungen im Moroenlande. Betterode bei 
Eisenach. pp. 38-41 şi 43, apud Călători străini despre Ţările Române în secolul al XIX- 
la. 2005. Serie nouă. Volumul II (1822-1830). pp. 455-458. 

epocă şi de colecţionarul de antichități şi mineralog englez, 
Edward Daniel Clarke, cel care, menționează că, datorită pavajului 
defectuos al ulițelor, datorită gropilor şi lipsei de pavele care 
acoperă caldarâmul, adesea „ulițele sunt aproape de netrecut în alt 
chip decât folosind un vehicul, și chiar aşa nu este totdeauna uşor 
să mergi pe ele”5%. Faptul că în București multă lume folosea 
trăsura mai mult de nevoie decât ca obiect de lux, este remarcat în 
octombrie 1805 și de către Louis Allier de Hauteroche, care con- 
semnează faptul că un călător modest, aflat în trecere prin 
Bucureşti, „și pe care curiozitatea îl determină să străbată acest 
oraș pe jos, este stropit în mod nedemn de noroi, fără măcar să se 
poată plânge, căci i s-ar spune: „De ce umblai pe jos5%2” 

Prin iunie 1792, englezul William Hunter, după ce constată că 
unii dintre boierii bogaţi ai Țării Româneşti „trăiesc cu mare stră- 
lucire”, tocmai pentru a exemplifica această trufie boierească 
William Hunter menţionează că, în Bucureşti, se socotește „ca un 
lucru ce nu se cade și care este cu totul în dezacord cu demnitatea 
boierească să fie văzuţi în oraș mergând pe Jos”, astfel că orice 
persoană, care poate să facă faţă la cheltuiala rezultând din achi- 
ziţia și întreținerea unei calești cu vizitiu, își ţine o astfel de trăsură 
proprie. Numărul şi varietatea acestor vehicule (extrem de puţine 
construite la Bucureşti, cele mai multe fund cumpărate mai ales 
din Ungaria ori de la Viena) este, potrivit aprecierilor călătorului 
englez, cu totul de necrezut la București și multe din ele sunt 
foarte elegante și costisitoare“, 


539 Clarke, Edward Daniel. 1818. Travels în various countries of Europe, Asia and 
„Africa. Volumul TI. Supplement containing the narrative of a Journey from Constantinople 
to Viena. London. p. 267, apud Călători străini despre Ţările Române în secolul al XIX- 
/ea. 2004. Serie nouă. Volumul I (1801-1821). p. 62. 

540 Pippidi, Andrei. 1987. Encore un voyageur français dans les Pays Roumains: Louis 
Allier de Hauteroche, en 1805. În Revue Roumaine d'Histoire. XXVI. Nr. 1-2. p. 117, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 194. 

541 Hunter, William. 1796. Travels in the year 1792 Through France, Turkey and 
Hungary to Viena. London. pp. 323-324, apud Călători străini despre Ţările Române. 
Volumul X. Partea II. 2001. p. 1102. 

Prin august/septembrie 1797, un alt supus britanic, John Jackson, 
călător prin Ţara Românească, curios să își explice mulțimea 
trăsurilor din București, menţionează faptul că până și „doamnele 
își au de obicei trăsurile lor particulare, căci o caretă cu un echipaj 
potrivit face parte, de obicei, din zestre5%2” (în cazul unei căsătorii 
boiereşti sau contractată între două persoane provenind din familii 
prospere economic). 

La 1801, Vince (Vincenz) Batthyány, conte de Nemetujvâr, 
este surprins să constate numărul impresionant de echipaje ale 
boierilor bucureșteni, care nu sunt, în percepţia aristocratului 
maghiar, altceva decât niște birje care erau „acum vreo douăzeci 
de ani la modă”, înhămate cu cai proşti, ale căror hamuti rupte 
sunt împodobite cu ciucuri colorați. Pe capră stătea un slujitor 
boieresc (de regulă rob ţigan) „pe jumătate gol sau grotesc împo- 
poţonat”, tot un asemenea slujbaș în locul servitorului, care este 
„zdruncinat într-un chip jalnic”, din pricina gropilor de pe uliţe, în 
timp ce stăpânul său, căruia îi „lipseşte numai turbanul pentru a 
arăta ca un turc, se întinde pe scaunul său pe cât este de lung”. 
Contele de Nemetujvâr remarcă de asemenea faptul că aceste tră- 
suti, deși demodate, aduse în oraş de un negustor întreprinzător, 
au la București o mare valoare, căci fără un asemenea echipaj nu 
poţi fi considerat „om cu stare”, astfel că niciun boier și nicio soţie 
de boier nu apare niciodată pe jos. 


Ar fi interesant fireşte de ştiut cât de în urmă sunt Bucureştii în 
privinţa articolului pomenit mai sus faţă de diferite oraşe din 
Ungaria, acestea la rândul lor, în urma Vienei, depăşită de Bruxelles 
şi Londra, pentru a stabili cum această ramură a noului lux este 
răspândită sau perfecționată de la un cap la celălalt al Europei. 


Imaginea puternic contrastantă, subliniată de contele de 
Ne&metujvâr, dintre boierul valah înveşmântat în straie orientale 


542 Jackson, John. 1799. Journey from India towards England în the year 1797. London. 
pp. 257-260, apud Călători străini despre Ţările Române. Volumul X. Partea TI. 2001. 
pp. 1289-1290. 

5% Batthyány, Vincenz. 1810. Reżsen nach Konstantinopol în Briefen. Ediţia I. Pesta. 
pp. 255-256, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). p. 93. 

de lux, plimbându-se trândav într-o caleașcă aurită, pe străzile 
murdare, prost pavate și pline de praf sau de noroaie (în funcție 
de sezon) ale capitalei valahe, printre coșmelii dărăpănate şi „co- 
cioabe de lut”, într-o trăsură trasă de o pereche de „mârțoage 
nenorocite”, „având în faţă, în loc de călăreți doi ţigani, care 
alergau desculți, ţinând în mână câte o făclie” îi atrege atenţia la 12 
iunie 1808 şi lui Dimitri Bantâş-Kamenski (curier diplomatic țarist, 
care călătorește prin Ţara Românească, în drum spre Serbia)5%. 

La 1818, William Wilkinson, consulul general britanic în 
Țările Române, menţionează faptul că, cel puţin cu treizeci de ani 
în urmă, boierii din Ţara Românească aveau obiceiul să meargă 
unii la alții și să se ducă la Curte călări și numai soțiile boierilor 
celor mai bogaţi se deplasau cu trăsura. Din vremea aceea, moda 
de a merge cu trăsura s-a întins atât de mult la Bucureşti, apreciază 
Wiliam Wilkinson, devenind atât de răspândită, încât orice per- 
soană care are pretenţia de a fi respectat, nu poate ieşi pe poarta 
casei sale decât în trăsură, chiar pe vremea cea mai frumoasă, 
boierii socotind că s-ar înjosi dacă s-ar deplasa altfel decât în 
caleașcă, motiv pentru care lasă poporului îndeletnicirea vulgară de 
a merge pe jos, de unde rezultă că ulițele înguste și întortocheate 
ale capitalei (late de 6 sau 7 metri), sunt întotdeauna ticsite de tră- 
suti, întâmplându-se adesea ca „„bieţii pietoni” (care au o condiţie 
socială modestă) să sufere accidente. 'T'răsura cea mai des folosită 
fund caleașca germană, boierii au introdus moda de a şi le împo- 
dobi pe ale lor „în chipul cel mai bătător la ochi”, fără ca frumu- 
seţea cailor, a harnașamentului și a veșmintelor vizitiilor să le 
stârnească interesul într-un mod similar, motiv pentru care, 
remarcă diplomatul britanic, întâlneşti adeseori pe stradă „o tră- 
sură lucind sub podoaba aurăriei sale, trasă de două mârțoage 
nenorocite și mânată de un ţigan zdrențuros”. 


Sunt mulţi caretaşi la Bucureşti, dar trăsurile trimise de la Viena 
sunt cele mai apreciate pentru care se şi plătesc prețuri foarte 


54 Dimitri Bantâş-Kemenski. 1810. Puztesestvie v Valahii Mo/davii i Serbiin. Moskva: 
Tip.Restnikova. p. 141, apud Călători străini despre Tările Române în secolul al XIX-lea. 
2004. Serie nouă. Volumul I (1801-1821). p. 409. 

mari. Boierii nu se interesează dacă sunt trainice şi cumpără 
orice vehicul vechi, dacă este transformat, pentru a amăgi ochii 
şi dat drept nou. Podoabele frumoase, fiind singura însuşire pre- 
ţuită, boierii sunt siliți să cumpere o trăsură nouă la răstimpuri 
de un an sau de optsprezece luni. Pe de altă parte, nepăsarea lor, 
lenea, murdăria şi lipsa de grijă a vizitiilor lor fac ca această 
cheltuială anuală să nu poată fi suprimată. Nu se pot lua cu 
chirie niciun fel de trăsuri astfel încât călătorii, cât şi cei care nu 
locuiesc în permanenţă în oraş trebuie să meargă pe jos5®. 


Faptul că în raport cu populaţia, erau puţine oraşe în Europa 
la acea dată unde să se găsească un număr atât de mare de trăsuri 
ca la Bucureşti, fiecare negustoraş ajungând să aibă propria sa 
caleaşcă, iar boierii obișnuind să îşi reînnoiască anual propriul 
echipaj, este remarcat, la 1822, și de francezul F.G. Laurencon 
care menţionează că Viena furnizează Țării Româneşti un mare 
număr de caleşti (unele dintre cele mai elegante trăsuri închise)5%. 

Primul lucru care îl izbeşte, la 1824, pe capelanul anglican 
Robert Walsh, pe ulițele din București este priveliștea cu totul neo- 
bişnuită pentru călătorul britanic reprezentată de mulțimea trăsu- 
rilor elegante (nespus de arătoase şi bătătoare la ochi, strălucind de 
poleială din aur și părând toate nou-nouţe) care mergeau în toate 
direcțiile sau care stăteau în fața ușilor. Este o vanitate a boierilor 
să arate aceste trăsuri pe care cheltuiesc sume mari de bani, căci 
sunt făcute numai pentru ostentație, ele stricându-se cu desăvârșire 
într-un an sau doi şi fiind nevoie de o cheltuială neîntreruptă, 
pentru a procura altele noi. Într-unul din aceste vehicule bătătoare 


545 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 90-92, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 627-628. 

546 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 9-10, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). p. 26. 

la ochi stă câte un boier gras, învelit într-o blană scumpă, cu un 
calpac enorm, adică un fel de tichie de o formă ciudată alcătuită 
din două calote mari care se ridică una deasupra celeilalte și care 
sunt acoperite cu catifea verde sau roşie. În faţă stă vizitiul (un 
individ înalt, murdar, îmbrăcat cu o haină lungă, cenușie, murdară 
și ruptă, având capul acoperit cu o pălărie mare vulpească de pâslă, 
trasă pe ochi, legată cu o sfoară, de sub care îi atârnă liber pletele 
lipite de față şi de umeri) care prezintă un contrast puternic cu 
stăpânul său, contrast pe care capelanul Walsh, nu se sfiește a-l 
denumi „amestec barbar de lux şi de mizerie”. Un alt contrast 
și mai izbitor care stârneşte indignarea clericului anglican este cel 
dintre micile trăsuri de poştă, grosolane şi sărăcăcioase, puse la 
îndemâna publicului şi trăsurile boiereşti poleite cu aur şi bătătoare 
la ochi, folosite individual de nişte persoane numai pentru a fi 
duse de la o casă la alta. 


După mulţimea trăsurilor care apăreau pe toate ulițele, am cre- 
zut că este vreo recepţie publică la Curte. Am aflat însă că era 
tocmai dimpotrivă, toate relaţiile acestea fiind acum suspendate; 
dar atât de mare este vanitatea acestor boieri, încât ei nu pot 
rezista dorinţei de a-şi arăta luxul chiar în timpul epidemiei de 
ciumă. Odinioară era obiceiul ca boierii să umble călare şi ara- 
reori îi vedeai umblând pe jos pe ulițe. Abia la vreo treizeci de 
ani au luat obiceiul femeiesc de a merge cu trăsura; şi aceasta 
este atât de potrivit cu firea lor feudală şi leneşă, încât acum nu 
ar mai trece pe partea cealaltă a uliții fără să se suie în una 
din eles”. 


547 Walsh, Robert. 1828. Narrative of a Journey from Constantinople to England. 
London. pp. 202-204 şi 208, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). pp. 102 şi 104. 

D. Baluri, mode şi veşminte boiereşti la sfârşit de epocă fanariotă 


Cine vor vedea pe acele de mai mare neam dame din Viena 
și pe ale noastre, pe cele de al treilea mână, vor socoti pe 
vieneze de sărace, şi pe acestea ale noastre stăpânite de lux, 
milioniste. lar adevărul este cu totul împotrivă: căci acelea 
au destul, dar luxul şi hainele împestritate nu le plac. lar 
ale noastre sunt destul de sărace, căci toată marja să ia pe 
răboj, până începea a-ş pune moşiile la mezat, dar sunt 
stăpânite groaznic de lux. Mai bucuroase sunt acasă să 
le moară copiii de foame, decât să iasă la plimbare făr’ de a 
avea pe rochie alte o sută de bucățele în feliurimi cusute, ce le 
zic garnituri, carele este o îndoită chelmială *. 


Aflată sub suzeranitate otomană şi cârmuită în mod arbitrar, 
despotic şi venal de greci fanarioți ale căror capete și funcții în 
tronurile și dregătoriile valahe atârnau exclusiv de bunăvoința sul- 
tanului otoman sau de capriciile de moment ale marelui vizir, Țara 
Românească a gravitat, așa după cum era şi firesc, cel puţin din 
punct de vedere al moravurilor şi manierelor acceptate şi tecunos- 
cute oficial, în jurul normelor de convieţuire societală impuse de la 
Constantinopol. Odată cu războaiele ruso-turce (purtate inclusiv 
pe teritoriul valah între 1768-1774, 1787-1792, 1806-1812 şi 1828- 
1829), moment în care boierimea valahă a avut prilejul de a inte- 
racţiona social cu ofiţerii ruși și austrieci (ale căror maniere 
în societate şi moravuri erau complet „evropenești”), cantonaţi în 
Țara Românească de-a lungul multiplelor ocupaţii militare ale 
principatului valah în veacul al XVIII-lea şi cărora li s-a oferit cel 
mai adesea găzduire, pe durata şederii la București, în casele boie- 
rilor din Țara Românească, încep să fie sesizate, în timp, schimbări 
și evoluţii din ce în ce mai profunde în comportamentul, atitudi- 
nea și vestimentația boierimii valahe, care poate fi considerat un 
fenomen de tranziţie de la manierele orientale la cele occidentale, 
fenomen care s-a desfăşurat între 1774 și 1829. Odată cu instaurarea 


548 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. p. 58. 

domniilor fanariote în Ţara Românească, în 1716, este remarcat în 
decadele ulterioare fenomenul de grecizare a culturii valahe (prin 
tipărirea de carte în limba greacă şi prin impunerea limbii grecești 
drept limbă de Curte) care durează de-a lungul întregului secol al 
XVIII-lea (chiar şi la sfârşit de epocă fanariotă la academia 
domnească de la Sf. Sava se preda în grecește). Încet dar sigur, 
matii boieri (care gravitau în jurul domniei atotputernice) încep să 
deprindă, prin angajarea de profesori particulari, și limbile france 
(italiana şi franceza), care primesc un puternic impuls în a fi 
învăţate în vremea ocupaţiei ruseşti dintre 1768-1774 (datorită 
contactului cu ofițerii ruși perfect occidentalizați sub aspectul 
manierelon), ca de altfel şi dansurile europene (valsul, contradan- 
sul, cadiilul, cotilionul) sau balurile (ca fenomen preferat de socia- 
lizare în înalta societate). În acest teribil malaxor al prefacerilor 
moravurilor intră în vremea ocupaţiei rusești dintre 1806-1812 și 
veșmintele femeilor (care renunță primele la costumaţia levantină 
și adoptă modele vestimentare occidentale), urmând ca în cele din 
urmă, ca urmare a confruntării ruso-turce dintre 1828-1829, Ţara 
Românească, consolidându-și autonomia politică şi economică 
faţă Poarta otomană, veșmintele bărbaților boieri să fie înlocuite 
cu „hainele nemţeşti”. 

Trebuie însă menţionat clar faptul că aceste schimbări (inclu- 
siv în plan vestimentar) nu au afectat decât clasa socială boierească 
(care comunica şi interacționa social direct cu ofițerii armatelor 
străine cantonate în Bucureşti), restul populaţiei valahe fiind prac- 
tic ancorată, sub aspectul manierelor, în vechile cadre neschimbate 
de secole. Deși procesul primenirii garderobei orientale începuse 
în Ţara Românească cu mult înainte de sfârșitul veacului al XVII- 
lea, în 1805, în afară de puţine excepţii, saloanele din București 
înfățișau generalului Sebastiani aceleași toalete de modă constan- 
tinopolitană și aceleași maniere răsăritene. Odată cu intrarea arma- 
telor rusești în Ţara Românească, în 1806, „oamenii simțindu-se o 
clipă descătușaţi şi nădăjduind în eliberarea definitivă a ţării, lepă- 
dară vechile straie pentru a îmbrăca haina europeană, prefacerea se 
petrecu atunci dintr-o dată”. Deși bărbaţii în vârstă își păstrară mai 
departe veşmântul lor oriental, femeile îşi schimbară întru totul 

portul, mai întâi doamnele și domniţele, apoi jupânesele și cucoa- 
nele lor, după aceea boieroaicele de starea a doua și a treia și, în 
urmă abia, marea masă a otășencelor, după pilda elegantelor din 
București și lași. 


Boierii Țării Româneşti rămăseseră mai departe aceiaşi demni- 
tari bărboşi, gravi şi solemni în caftanele orientale de modă 
veche, înfăşuraţi în costisitoare şi ridicole blănuri, şi vara şi 
iarna, cu işlicele demodate pe cap şi cu papuci în picioare, ală- 
turi de mai tinerele lor soții, îmbrăcate după ultimul jurnal 
franţuzescs%. 


În 1806 — scrie generalul conte de Langeron în memoriile sale — 
„găsităm multe jupânese în costum oriental, casele lor lipsite de 
mobile şi bărbații foarte geloși. Într-un singur an toate jupânesele 
moldovence şi muntence adoptară costumul apusean. De pretutin- 
deni sosită în cele două capitale negustori de mode, croitorese, 
croitori, și magazinele din Viena şi Paris se goliră de toate vechi- 
tuzile lor, care părură foarte noi la Iași şi care fură foarte scump 
plătite. Se văzură curând în toate casele mobile puţin cam înve- 
chite, aduse de la Viena cu mari cheltuieli. Trăsurile care semănau 
cu nişte «birjb de Viena, de un gust perimat, fură înlocuite cu 
caleşti şi trăsuri elegante, casele se populară cu slugi străine şi 
cu bucătari francezi și nu se mai vorbi decât franţuzește în saloane 
și în iatacuri. Câţiva tineri adoptară fracul, dar bătrânii rămaseră cu 
bărbile lor și cu giubelele lungi”5%. 

Pentru a evidenția caracterul extrem de limitat al fenomenului 
preschimbării vestimentaţiei (care cuprindea, până la Regulamen- 
tele Organice, numai categoria puţin numeroasă a boieroaicelor de 
toate rangurile şi în general a femeilor şi a tinerilor provenind din 
familii înstărite), chiar și în luna iunie 1828, locotenentul finlandez 
Berndt Johan Rosenström, însemna în propriul jurnal de călătorie 
faptul că „majoritatea locuitorilor Bucureștilor sunt îmbrăcaţi în 


549 Alexianu, Alexandru. 1987. Mode și veşminte din trecut: cinci secole de istorie costumară 
românească. Volumul II. Bucureşti: Editura Meridiane. pp. 235-236. 
550 Alexianu, Alexandru. 1987. Mode și veşminte din trecut: cinci secole de istorie costumară 
românească. Volumul II. Bucureşti: Editura Meridiane. pp. 219-220. 

haine orientale”'55!. Până şi la 1830, portul turcesc domina complet 
orizontul vizual al capitalei, potrivit croitorului german P.D. 
Holthaus, în vreme ce „portul german se vede rar, în afară de cel 
al germanilor înșiși'552. Fie ele orientale, franțuzești ori nemțești, 
vestimentația cu care se înveşmântau clasele superioare valahe era 
mai toată de import și, ca întotdeauna, somptuoasa garderobă 
boierească costa nespus de mult, luxul fiind în epocă „una dintre 
cele mai costisitoare plăceri ale boierilor pământeni”. Într-o socie- 
tate valahă franțuzită în care se bea „ponciu și vutcă franțuzească, 
ce se cheamă rum”, și se mânca ananas şi presentin și salam arde- 
lenesc şi ciocolată, se cheltuiau sume uriașe cu caleştile de Viena, 
magnific împodobite și aurite, cu slugile venite de peste munţi, cu 
dascăli de casă, francezi și nemți (pentru ca odraslele boiereşti să 
deprindă învăţătură), cu bijuteriile importate şi ele din Ţara Nem- 
ţească sau din Franţa, cu jocul de cărți, dar mai ales cu postavuzile, 
stofele și blănurile cumpărate de pe alte meleaguri. În intervalul 
primelor două decenii ale veacului al XIX-lea, luxul boierilor 
valahi devenise cu adevărat ruinător. Potrivit unei mărturii târzii, 
aparţinând lui G.I. lonescu-Gion, pentru achiziţionarea în epocă a 
„unei perechi de cercei, într-un rând, şi, într-altul, şi pentru achi- 
ziţionarea unei trăsuri aduse de la Viena” se vânduseră în judeţul 
Romanați moşii care la 1899 „apropiau milionul”553, 

De o eleganţă tot mai prețioasă și mai distinsă, boierimea 
Țării Româneşti și mai ales jupânesele valahe se afișau acum în 
public, purtând mănuși albe, albastre sau roșii și haine tot mai 
scumpe, cu nasturi mari de aut cu tubine în vârf, blănuri (guşi) de 
vulpe de Mosc şi salbe de mărgăritare, albe şi curate. Cu straie 
costând 3.000 de lei și adesea cu mult mai mult, împodobiţi de 


551 Bossy, Raoul V. 1937. Mărturii finlandeze despre români. Bucureşti. pp. 62 şi 67, 
apud Călători străini despre Ţările Române în secolul al XIX-lea. 2005. Serie nouă. 
Volumul II (1822-1830). pp. 381 şi 383. 

552 Howitt, William. 1844. Wanderings of a journeyman tailor through Europe and the East 
during the years 1824-1840. London. pp. 53-54, apud Călători străini despre Țările Române 
în secolul al XIX-lea. 2005. Serie nouă. Volumul II (1822-1830). pp. 439-440. 

553 Alexianu, Alexandru. 1987. Mode și veşminte din trecut: cinci secole de istorie costumară 
românească. Volumul II. Bucureşti: Editura Meridiane. pp. 258-260. 

strălucitoare bijuterii, îmbrăcaţi în „dulame și anterii de sevai5 cu 
flori de fir sau în scumpe giubele de aur, lucrate din altân şi blănite 
cu samur, dar şi din catifele albastre sau din enghiur salisî, căptu- 
şite cu husan alb şi blănite cu guşi de Mosc sau sângeap, cu haine 
din postav melir sau din ghermesut-şam sadea și ghermesut seva!”, 
era o bogăţie și o risipă în ţinuta și îmbrăcămintea marilor boieri 
valahi (în special Văcărești şi Dudești), care sfidau adesea, prin 
fastul şi cheltuielile lor nebuneşti, până şi pe voievozi, motiv pen- 
tru care nu o dată „între domni și mândrii boieri de ţară se vor isca 
sângeroase conflicte somptuare şi gelozii de tot felul” asemănă- 
toare aceleia amintite în cântecul popular, din vremea domniei 
Moruzeștilor, fanarioți care niciodată nu s-au bucurat de simpatia 
boierilor țării: 


enăchită Văcărescu 

Sade-n poartă la Dudescu 
Cu antereu de atlaz 

Moare Doamna de neca3555. 


Erau la modă acum pentru boieri caftanele de ghermesut pier- 
sagii cu flori sau caftanele de şamalagea sângepie cu flori de fir şi 
şatrange, iar pentru femei rochiile de atlaz de Veneţia, sângepiu 
cu flori de fir şi cu şatrange tot de fir şi cu şireturi late de fir 
de jur împrejur, rochiile de atlaz galben de Țarigrad, cu flori de 
mătase şi cu şatrangele de fir, cu sponce de „Lipiţca”, şi giubelele 
de şaliu vărgat blănite cu crasac şi saielele de citarie (toate cu 
anteriile lor, potrivite la flori şi culoare, după cum cerea moda). 
Femeile, la fel de mândre, voluntare şi geloase de descendența şi 
de luxul lor (ca şi soţii lor, de altfel — mari dregători ai Ţării 
Româneşti), purtau marame cusute cu mătase şi umplute cu fir, şi 
mănuşi de frenghie verde, cu fir şi blănițe, şi lădunci, făptură 
turcească, de teletin, cu capacele de argint, de sârmă, şi cu şiretul 


554 "Țesătură de mătase cu fire de aur sau de argint. 
555 Alexianu, Alexandru. 1987. Mode și veşminte din trecut: cinci secole de istorie costumară 
românească. Volumul II. Bucureşti: Editura Meridiane. pp. 100-101. 

de ibrişin cu câte două catarămi şi cu câte două paftale tot din 
argint, de sârmă şi se încingeau cu colane de fir şi betealăssc. 


În această perioadă de tranziţie în moravurile şi mentalităţile 
adoptate de segmente extrem de restrânse, totuși, de populaţie 
valahă (din vârful societăţii), pot fi așadar sesizate contradicții 
flagrante, mai cu seamă în momentele în care se ţineau marile 
baluri ale protipendadei bucureștene, pe de o parte, între elemen- 
tele de sorginte orientală din care se poate deduce cadrul politic 
general și poziţia de autonomie limitată a principatului valah în 
cadrul Imperiului Otoman, cum sunt amenajarea interioară a case- 
lor boiereşti (cu divane și sofale) și vestimentația boierească (băr- 
bătească), iar pe de altă parte, manierele occidentale, cum sunt 
limba de exprimare în societate (greaca, franceza sau italiana), dan- 
sutile, muzica şi vestimentația femeilor. 

La 1778, generalul locotenent în armata ţaristă Friedrich 
Wilhelm von Bauer (Bawr), remarca faptul că „românii se îmbracă 
și trăiesc aproape după felul turcilor, stăpânii lor”55. Despre faptul 
că, la 1794 (aprilie-mai), „obiceiurile şi locuinţele românilor se 
aseamănă cu cele ale stăpânilor lor turci” face vorbire și călătorul 
străin James Dallaway care menţionează că românii „poartă o 
îmbrăcăminte lungă” (referindu-se desigur la costumaţia orientală 
a boierilor din Țara Românească), iar „bărbaţii în vârstă au bărbi şi 
tinerii mustăţi "558, 

Cu prilejul nunţii unui boier valah, englezul John Petty, aflat în 
trecere prin Țara Românească în drum spre Constantinopol, este 
invitat să participe, împreună cu familia, la 2 august 1784, la unul 


556 Alexianu, Alexandru. 1987. Mode și veşminte din trecut: cinci secole de istorie costumară 
românească. Volumul II. Bucureşti: Editura Meridiane. pp. 100-101. 

557 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus dun atlas géographique et 
militaire de la dernière guerre entre la Russie et la Porte Otomane. Publice par Monsieur 
de B. xxx, à Francfort et Leipzig, chez Henri Louis Broenner. pp. 20-22, apud 
Călători străini despre Ţările Române. Volumul X. Partea I. 2000. pp. 150-151. 

558 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VII. Nr. 3. p. 471, apud Călători străini despre Tăril Române. 
Volumul X. Partea II. 2001. p. 1216. 

dintre balurile boierimii bucureştene, ocazie cu care remarcă, pe de 
o parte, faptul că s-au dansat, după moda occidentală, menuete şi 
cadriluri foarte iuți (atât de către boieroaice cât și de către boieri), iar 
pe de altă parte, faptul că „doamnele erau îmbrăcate după moda 
românească şi cea grecească”, găteala lor fiind „foarte bogată şi 
împodobită din belşug; cu diamante şi alte pietre scumpe”. 


Pot să vă asigur că nu mi-am putut stăpâni râsul văzând pe 
domnii aceia cu bărbile lor impunătoare siliți să se ţină de dans 
în tempoul dat de nevastă-mea. În cele din urmă, grecoaicele 
s-au însuflețit grozav şi s-au străduit să danseze ca englezoaicele. 
Totul era plin de veselie, totul era în armonie. S-a servit un supeu 
şi apoi a reînceput balul care a ţinut până la miezul nopții559. 


La 1791, Charles Marie d'Irumberry, conte de Salaberry, fiind 
condus să îi vadă pe boierii cei mai însemnați din Craiova, își face 
o primă imagine asupra manierelor orientale, care reglementau 
viața societală valahă la acea dată, menţionând faptul că „boieroai- 
cele, care mănâncă stând turceşte, se îmbracă după moda tur- 
cească, iar bărbaţii lor, de asemenea, afară de faptul că poartă 
calpace în loc de turban”. Totuși, aristocratul occidental nu poate 
să nu remarce că mulți boieri vorbeau „destul de bine” limba fran- 
ceză, precum și faptul că boierilor olteni „le place mult să joace 
cărți, chiar pe bani mulți, pretutindeni jucându-se faraon” (jocul de 
cărți, deşi un viciu, fund o modalitate de petrecere a timpului liber 
de inspirație europeană)560, 

În ceea ce priveşte percepţia călătorilor britanici asupra vesti- 
mentaţiei levantine a grecoaicelor?! din "Ţara Românească, un alt 
englez, John Bacon Sawrey Mortitt, care tranzitează principatul 
valah în vara anului 1794, descrie cu entuziasm portul constanti- 
nopolitan adoptat de clasa conducătoare valahă. 


559 Herbert, H. 1903. Briefe an den Fereiherm Samuel von Brukenthal. În Archiv des 
Vereins für Siebenbiirgische Landeskunde. p. 686, apud Călători străini despre Tările 
Române. Volumul X. Partea I. 2000. p. 669. 

560 Salaberry, Charles Marie d’'Irumberry, conte de. An VII (1799). Voyage à 
Constantinople, en Italie et aux îles de l'Archipel, par l'Allemagne et la Hongrie. Patis. pp. 114- 
116, apud Călători străini despre Țările Române. Volumul X. Partea TI. 2001. p. 1008. 

561 Se face referire la portul oriental, diferit față de cel occidental. În cazul de față 
este descris portul constantinopolitan, adoptat de boierimea valahă. 

Rochia ei avea mâneci lungi şi în față nu ajungea mai sus de 
bustul ei, era strânsă în jurul gleznelor şi picioarelor ei ca nişte 
şalvari şi era făcută dintr-o muselină subțire, pestriță. Pe cap ea 
purta o tocă înaltă cu fundul teşit şi cu un ciucure de aur în vârf 
şi o basma în jurul frunţii [...]. Peste rochie purta un caftan lung 
de mătase azurie tivit cu blană, cu mâneci până la cot şi în 
picioare avea cipici subţiri de safin galben, cu papuci pe care îi 
lăsa alături de divan, când îşi ridica picioarele pe divan, căci 
toată lumea stă aci cu picioarele încrucişate după moda tur- 
cească. Peste piept purta o basma subțire de muselină care se 
strânge sub sâni şi te asigur că, deşi nu era la prima tinereţe, este 
greu să-ţi închipui o apariție mai elegantăs2. 
Aceeaşi vestimentaţie inedită pentru un britanic este descrisă, 
în acelaşi an 1794, prin lunile iunie-august, şi de către Robert 
Stockdale, tovarășul de drum al lui John Bacon Sawrey Moriitt. 


Era îmbrăcată după moda atât de fermecătoare a acestor locuri, 
cu o rochie largă şi frumoasă de şal cu mâneci lungi, terminată 
în faţă cu o cingătoare stacojie prinsă foarte sus; o basma vapo- 
roasă şi foarte subţire (pe care o cred de mătase) se încrucişa 
foarte strâns într-o singură cută peste piept şi se încheia sub 
bust. Deasupra peste toate, venea un anteriu de mătase garnisit 
cu blană, care îi ajungea până la călcâie şi avea mâneci scurte 
tivite cu blană. Pe cap purta o tichie înaltă, roşie, cu fundul 
teşit, legat în jurul frunţii de un şal colorat. Părul ei negru îi 
cădea liber pe umeri. Acest fel de îmbrăcăminte, cu frumoşii 
ochi negri ai femeilor, arată foarte frumos, dar asemenea veş- 
minte slobode nu înfrumusețează linia lor şi, în general, femeile 
de aici o au foarte imperfectă. Costumul bărbaţilor este în mare 
măsură asemănător cu acesta, dar ei mai poartă şi un anteriu 
lung şi adesea o şubă56. 


562 Morritt, John Bacon Sawrey. 1794. Sorisori din Banat, Transilvania şi Tara Românească. 
Publicate de Marindin, G.E. 1914. The Letters of John B.S. Morritt of Rokeby, descriptive of 
journeys în Europe and Asia Minor în the years 1794-1796. London. pp. 62-63, apud Călători 
străini despre Ţările Române. Volumul X. Partea II. 2001. pp. 1240-1241. 

565 Stockdale, Robert. 1794. Scrisori şi fragmente din jurnalul privind Banatul, 
Transilvania şi Tara Românească. Publicate de Eric D. Tappe şi Trevor J. Hope. 

La 9 august 1793, Heinrich von Reimers participă la recepţia, 
urmată de un bal, oferită la București de domnul Țării Românești 
Alexandru Moruzi în cinstea unui ambasador rus care traversa 
capitala valahă în drum spre Constantinopol și menţionează, cu 
această ocazie, ca deprinderi occidentale, recent însuşite de clasa 
conducătoare valahă, faptul că se jucau cărți și se dansau contra- 
danţuri și cadriluri, iar ca moravuri orientale, faptul că peste tot, 
Chiar și la baluri, vezi în mâinile boierilor și ale boieroaicelor din 
protipendadă, atât în București, cât și la Iași, un şirag de mătănii ale 
căror boabe le rostogolesc neîncetat printre degete în sus și în jos 
(pricina acestui obicei părând călătorului străin a fi o imitare a turci- 
lor, care au întotdeauna între degete un şirag de mătănii care slujesc 
mai degrabă ca distracție fără să aibă legătură neapărat cu religia). 


Acum câteva zile a dat voievodul un bal şi o masă de rămas-bun 
la conacul său de lângă oraş, pentru întreaga suită a ambasadei. 
Grădina a fost iluminată cu lămpi şi apoi s-au tras focuri de 
artificii. Acestea au fost din cale afară de neînsemnate, în afară 
de pocniturile tari ale rachetelorse+. 


În anul 1794, prin lunile aprilie-mai, un alt călător englez, 
James Dallaway, aflat în tranzit prin Țara Românească, asistă la 
ceremonia căsătoriei unui boier valah de treapta a doua, şi remarcă 
maniera turcească în care stăteau pe divan oaspeţii invitați la bal, 
cu picioarele încrucișate (asemenea croitorilor din Anglia), întrucât 
nu se folosesc scaune, precum şi faptul că muzica de bal constă 
din melodii vioaie produse de două lăute, tot atâtea cobze cu corzi 
din maţe de pisică și un nai (sau fluier inegal), care era mânuit cu o 
îndemânare extraordinară şi scotea sunete dulci şi de mare efect. 
Bărbaţii stăteau în jurul încăperii, iar unii dintre aceștia famau din 
ciubuce făcute din lemn de iasomie, lungi de câteva picioare, cu 
cupe de porțelan roșii, încărcate cu un tutun foarte aromat. Fiind 


1980. A Cambridge Don and his companions în the Balkans (1794). În Revue des études 
sud-est européennes. An XVII. p. 605, apud Călători străini despre Țările Române. 
Volumul X. Partea II. 2001. pp. 1247-1248. 

564 von Reimers, Heinrich. 1803. Reise der russischen Kaiserlichen ausserordentlichen 
Gessandischafi an die Othomanische Pforte im Jahre 1793. St. Petersburg. pp. 126-130, apud 
Călători străini despre Țările Române. Volumul X. Partea TI. 2001. pp. 1168-1170. 

tratat cu dulceaţă de portocale, cafele, lichioruri şi lmonadă, James 
Dallaway observă îmbrăcămintea boierească de ceremonial gre- 
oaie, plină de blănuri și prea puţin adaptată la clima caldă (balul 
fund ţinut într-o zi de primăvară), precum şi faptul că moda nu are 
niciun fel de influență „în toate părțile stăpânirii turcești”, vesti- 
mentaţia, specifică grecilor565, atât a bărbaţilor, cât și a femeilor, 
nefiind schimbată de secole și nefiind acceptate schimbări în 
costumaţie în conformitate cu anotimpurile. 


Cucoanele [...], odată cu trecerea anilor, se îngraşă şi se defor- 
mează. Pe creştetul capului, ele poartă o mică tichie din postav 
alb, legată cu o cunună de muselină colorată şi acoperită cu 
paiete şi mărgele de sticlă, dacă nu au giuvaere. Peste un veş- 
mânt de muselină albă, ele poartă un caftan de mătase strâns 
tare la încheietura mâinii. Gleznele sunt acoperite cu o fustă, de 
sub care se văd doar imineii [papucii] galbeni. Costumele bărba- 
ților [boierilor] nu dovedesc mai mult gust, deoarece capul este 
tuns, exceptând creştetul, care este acoperit cu o tichie roşie, 
numită fes, peste care se poartă un calpac făcut din lână de oaie. 
Corpolenţa [bărbaţilor] este foarte răspândită, în special în rân- 
dul celor de vârstă mijlocie, iar aceasta este subliniată şi de 
folosirea sânului caftanului drept buzunar în față.566 


După războiul ruso-turc (1806-1812), timp în care Țara 
Românească a fost administrată direct de înalți ofițeri ai armatei 
imperiale ruse, deprinşi cu maniere elegante ale Occidentului, 
situația începe însă să se schimbe, în privința vestimentaţiei 
femeiești, care începe să iasă de sub influența levantină și să fie 
racordată la noile tendinţe în modă care veneau din marile capitale 
europene. În ceea ce privește portul boierilor, acesta rămâne în 
continuare cel constantinopolitan, asemănându-se cu cel al tur- 
cilor, în afara turbanului pe care boierii valahi (nemusulmani) nu 


565 Se face referire la boierimea fanariotă sau fanariotizată din "Ţara Românească 
care a adoptat portul constantinopolitan. 

566 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VIII. Nr. 3. pp. 471-472, apud Călători străini despre Ţările Române. 
Volumul X. Partea II. 2001. pp. 1216-1218. 

au voie să-l poarte şi pe care îl înlocuiesc cu nişte calpace uriaşe 
(„un fel de bășică în formă de pară, acoperită cu blană de miel de 
culoare cenușie sau neagră, cu o circumferință nu mai mică de trei 
picioare şi cu înălțimea de aceleași proporții”). Dintr-o scrisoare 
expediată din Bucureşti de către August Marie Balthasard Charles 
Pelletier, conte de Lagarde, în februarie 1813, prietenului său Jules 
Griffith, reiese faptul că îmbrăcămintea femeilor în vârstă și a 
boieroaicelor de clasa a treia seamănă în continuare cu aceea a gre- 
coaicelor de la Constantinopol, la care adaugă o mai mare cantitate 
de bijuterii, în vreme ce toate celelalte boieroaice (de prima şi de a 
doua treaptă) urmează însă moda de la Paris şi Viena şi se întrec în 
ceea ce privește gustul și cochetăria cu elegantele din celelalte 
capitale europenes%. 

Tranzitând Țara Românească, la 30 mai 1813, John Mac Donald 
Kinneir, căpitan scoţian în serviciul Companiei Indiilor și agent 
diplomatic al guvernului britanic observă că boierii valahi, din 
spirit tradițional şi mai puţin din înclinații politice, își păstrează 
portul grecesc, lăsându-și doar soțiile să adopte moda francezăss:, 

La 1818, William Wilkinson, consulul general britanic în Țările 
Române, remarca frumuseţea şi bogăţia portului de sorgine con- 
stantinopolitană al boierilor din Ţara Românească, care nu se 
deosebeşte de acela al claselor superioare din Turcia, cu singura 
deosebire a turbanului pe care îl înlocuiesc cu un fel de căciulă 
(pe cât de urâtă, pe atât de caraghioasă), numită calpac, goală pe 
dinăuntru, de o înălțime neobișnuită, făcută din blană de astrahan 
cenușie, de forma unei pere. Boieroaicele se îmbracă întru totul 
după moda europeană, dar ele combină mâdele cu bogăţia orien- 
tală și cu mulțimea podoabelor%. 


567 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 323-324, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). pp. 564-565. 

568 John Mac Donald Kinneir. 1818. Journey through Asia Minor, Armenia and 
Koordistan in the years 1813 and 1814. London. p. 16, apud Călători străini despre Tările 
Române în secolul al XIX-lea. 2004. Serie nouă. Volumul I (1801-1821). p. 598. 

569 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 134-135, apud 

Şi tot la 1818, în luna ianuarie, medicul englez William Mac 
Michael găsindu-se călător prin Ţara Românească, vizitând un 
club boieresc deschis la Bucureşti şi foarte la modă în epocă, 
consemnează faptul că „totul era oriental” în înfățișarea boierilor, 
mulți dintre aceștia fumând „ciubuce turceşti” și fiind îmbrăcați 
„cu toţii la fel, purtând calpace foarte mari, cu caftane lungi care 
fâlfâtau în voie”, în vreme ce vestimentația femeiască era compusă, 
într-un mod extrem de interesant, dintr-un melanj de rochie euro- 
peană şi accesorii orientale. 


În portul femeilor care şedeau ghemuite pe divane era un ames- 
tec vădit de veşminte franțuzeşti şi orientale; părul lor era bogat 
împodobit cu giuvaeruri şi purtau veşminte de mătase, făcute 
probabil la Viena, ajustate totodată cu o cingătoare grecească şi 
papuci turceşti. Sub ochiul gelos al bănuitorului guvern turc, 
îmbrăcămintea nu este deloc o chestiune lipsită de însemnătate 
şi folosirea costumelor din Europa civilizată ar fi privită ca o 
inovaţie tot atât de primejdioasă, ca şi adoptarea vederilor celor 
mai luminate asupra politicii moderne. În timpul ocupării ţării 
de către ruşi, boierii au lăsat cu entuziasm la o parte veşmintele 
lor largi şi au purtat veşminte franțuzeşti; dar când s-au întors 
sub stăpânirea turcă, au fost siliți să reia caftanul şi calpacul57. 


Faptul că vestimentația elitei sociale valahe „aduce cu portul 
grecilor şi al armenilor din Constantinopol şi Smirna” şi „că moda 
bărbătească nu se schimbă niciodată”, este confirmat, la 1824, și 
de capelanul anglican Robert Walsh, care descrie amănunţit costu- 
maţia boierească. 


Un calpac, sau tichie înaltă ca o căpățână de zahăr cu vârful 
tăiat, stând cu partea cea îngustă pe cap, o feregea sau şubă 
căptuşită şi tivită cu blană, un brâu dintr-un şal scump în jurul 


Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 640. 

570 Mac Michael, William. 1819. Journey from Moscow to Constantinople în the years 
1817, 1818. London. pp. 117-119, apud Călători străini despre Ţările Române în secolul 
al XIX-lea. 2004. Serie nouă. Volumul I (1801-1821). pp. 747-748. 

mijlocului, şalvari largi, cizme deschise de piele colorată şi 
papuci cu vârful ascuţit adus în sus5”!. 


În ceea ce priveşte portul boieroaicelor valahe, la 1822, potri- 
vit francezului F.G. Laurencon, moda de la Paris era deja urmată 
cu stricteţe la București, iar croitoresele străine nu duceau deloc 
lipsă de lucru*7?. 

Aceste tendinţe (occidentale în ceea ce priveşte limba de con- 
versaţie în societate, dansurile, muzica și vestimentația femeiască; 
orientale în materie de veșminte bărbătești) sunt confirmate la 6 
februarie 1820 și de către Sir Robert Ker Porter, care aflându-se la 
momentul respectiv călător prin Țara Românească, este invitat și 
participă la un bal şi la un concert dat la Bucureşti de unul dintre 
boierii de frunte ai orașului (printre invitați numărându-se sora, 
fiica și patru dintre fiii domnului Alexandru Şuţu, boieri de primul 
rang și „străini cu însărcinări obşteşti din felurite părți ale 
Europei”), autorul fiind curios să vadă modul în care „această 
adunare orientală în care turci, greci și «frâncw [in accepțiunea de 
occidentali: italieni și francezi — în mod special] se amestecă în 
vioaiele dansuri europene, pe care doamnele și domnii Ţării 
Românești le îndrăgesc cu osebire”, gustul pentru aceste maniere 
europene căpătându-l boierii valahi, potrivit aprecierilor călătorului 
britanic, „de când rușii stăpâneau ţara” (femeile valahe luând, în 
același timp, obiceiuri occidentale, sub aspect vestimentar). Con- 
certul era susţinut de violoniști de profesie, uneori acompaniați de 
muzicanți amatori, timp în care invitaţii la bal jucau cărți în încă- 
perile alăturate, trăgeau din lulele, sorbeau băuturi plăcute şi 
degustau înghețată, bomboane, prăjituri, limonadă, fructe, punch 
etc. Atmosfera este așadar una occidentală, muzica și dansurile 


571 Walsh, Robert. 1828. Narrative of a Journey from Constantinople to England. 
London. p. 262, apud Călători străini despre Ţările Române în secolul al XIX-lea. 2005. 
Serie nouă. Volumul II (1822-1830). pp. 112-113. 

572 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 30-31, apud Călători străini despre Ţările Române în secolul al 
XIX-lea. 2005. Serie nouă. Volumul II (1822-1830). pp. 34-35. 

sunt europene, numai boierii "Țării Româneşti nu intrau în acest 
cadru, datorită vestimentaţiei lor orientale „care îi făcea cara- 
ghioşi” (fiind remarcat „costumul turcesc” confecționat din bro- 
cart de toate culorile, cu broderii și tivit cu blănuri și uriașa căciulă 
valahă, care stârneşte, prin forma şi dimensiunile sale, hazul auto- 
rului și apelativul de „caraghioslâc”). 


Balul începu curând după ce s-a terminat concertul. Dansatorii 
nerăbdători într-o clipă au fost gata; uriaşele căciuli ale boierilor 
au fost aruncate cât colo, splendidele lor blănuri au avut aceeaşi 
soartă şi fiecare locuitor al acestei minunate panoplii a apărut 
iute lângă partenera sa într-o jachetă elegantă şi de bun gust, 
roşie, cenuşie sau de altă culoare, brodată cu multă fantezie. 
Această îmbrăcăminte îngustă şi lipită grațios de trup se potrivea 
foarte bine cu largile cute ale poalelor strânse în jurul mijlocului 
de o cingătoare splendidă, nicio parte a acestei îmbrăcăminţi 
uşoare nu era potrivită cu mişcările elastice ale dansului. Restul 
însă nu era de aceeaşi armonie tinerească. Toţi bărbaţii erau raşi 
în cap, purtând o tichie mică roşie, care lăsa să se vadă cea mai 
mare parte a ţestei, ca şi nişte urechi clăpăuge de toată frumu- 
sețea, care, împreună cu mustăţile şi bărbile de toate culorile şi 
firele, dădeau întregului grup o înfăţişare atât de neobişnuită 
încât atunci când săltau la cadril şi cotilion, se amestecau în 
contradansuri englezeşti şi se învârteau în iuțeala ameţitoare a 
valsului, nicio privelişte nu era mai grotească. Capete asiatice, 
siluete italieneşti, austriece precum şi engleze, precum şi alți 
rezidenţi străini în redingote obişnuite şi doamnele îmbrăcate 
toate după moda pariziană şi rusă, ofereau un spectacol în con- 
tinuă mişcare, ca şi o mascaradă a figurilor dintr-o lanternă 
magică; eu cel puţin nu pot să-mi aduc aminte de această seară 
fără a zâmbi. Pe lângă dansurile aduse de curând la ei, pe care 
tocmai le-am amintit, am văzut şi dansuri greceşti şi băştinaşe. 
Ultimele se dansau în cerc în mişcare, format din ambele sexe, 
sau cot la cot, plesneau din palme, iar când şi când făceau o 
piruetă înceată, în ritmul muzicii al cărui tempo însă a devenit 
tot mai iute până când toţi au început să danseze, să sară, să se 
învârtească şi să-şi plesnească palmele ca nebunii. Acest dans a 

încheiat sărbătoarea şi trebuie să spun că n-am văzut oameni 
care să petreacă cu mai multă tragere de inimă57. 


Cu ocazia unui alt bal bucureştean, pe care domnul Grigore 
Ghica îl dădea, la 1824, într-o casă boierească (bine mobilată cu 
sofale și cu scaune), special închiriată în acest scop, şi la care 
participă şi diplomatul danez Clausewitz, aflat în trecere prin Ţara 
Românească la data respectivă, călătorul occidental remarcă fru- 
museţea, eleganța şi buna creștere a cucoanelor valahe, bogat îm- 
brăcate (nu întotdeauna însă cu gust) şi vorbind limba franceză, şi 
menţionează faptul că balul se deschisese cu o poloneză, apoi 
urmară dansuri engleze, contradansuri și valsuri, ca la orice alt bal 
occidental, singura pată de culoare fiind reprezentată de vestimen- 
taţia „stranie” a boierilor valahi. 


Era straniu să vezi boierii, cu barba lungă, cu caftanele şi cu 
tichia roşie, luând şi ei parte la joc. După un timp îşi aruncară 
însă caftanele, prea călduroase şi prea greoaies”4. 


Cele două mărturii anterioare, aparţinând unor călători străini 
care au tranzitat Ţara Românească, cu însărcinări diplomatice, fără 
a zăbovi prea mult pe aceste meleaguri asupra realităților valahe, 
sunt însă confirmate, la 1818, şi de către William Wilkinson, con- 
sul general britanic în Ţările Române, care menţionează și el buna 
creștere a boieroaicelor valahe (cărora le place muzica germană, 
dansează bine, multe știind să cânte și la pian) precum și faptul că 
„de acum câţiva ani în cercurile societăţii înalte s-au introdus con- 
tradansuzile și valsurile engleze şi muzica polonă”, față de care 
„bărbaţii arată foarte mare indiferenţă, veșmintele lor împiedicân- 
du-i de a le practica într-un chip desăvârşit”. 


573 Ker Porter, Sir Robert. 1822. Travels în Georgia, Persia, Armenia, Ancient 
Babylonia etc. during the years 1817, 1818, 1819 and 1820. Volumul II. London. 
pp. 786-790, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). pp. 806-808. 

574 Karadja, Constantin J. 1928. Un diplomat danez la Curtea lui Grigore Ghica Vodă 
(1824). În Revista istorică. XIV. p. 363, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 97. 

55 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 136-137, apud 

E. Petrecerea boierească a timpului liber la sfârşit de epocă 
fanariotă prin cluburi şi cafenele, la baluri mascate şi 
reprezentații teatrale, în băi turceşti sau jucând cărți 


Pe la noi este un theatru în toată Lara Românească, în ora- 
sul Bucuresti, în scaunul otcârmirii, ce are norod peste o sută 
de mii, şi de multe ori într-acest şi numai teatru, abiia sunt 
100 de oameni. Şi această mişcare să pricinuieşte căci, în 
naționalul românesc, vorbesc în limba nemtească, parcă ar fi 
silit acest norod de a şti toți limba nemtească. Şi pentru 
această urmare am pățit o destulă ruşine în Viena, căci, 
întâmplându-mă la o adunare, unde era şi un englez, carele, 
din Țarigrad viind, au trecut prin Bucureşti [...], şi cu mare 
râvnă au alergat la teatru, ca să auză arătarea în limba 
națională; unde, auzind că vorbesc în limba nemtească, au 
întrebat pe aceia cu care venise, de ştie acest tot neam limbă 
nemtească. Apoi, aflând că din câți se află în theatru, numai 
a zecea parte pot pricepe, au gis că acest lucru nu numai nu 
Lau văzut în câtă lume au umblat, ci nici că crede că într-altă 
parte vor vorbi în theatru întru altă limbă, ci nu întru acea 
națională. După aceasta au început să întrebe de nu are acest 
nation limbă şi scrisoare naționalicească. Judece acum fiescine, 
cât am fost de strâmtorat de a-i răspunde. Și de au zis altul 
că în Tara Românească multi stiu limba nemtească, iar nu 
m-au ajutat, căci i s-au împotrivit, zicându-i că 200 negută- 
tori şi 20 boieri ce ştiu această limbă nu pot ținea theatru, şi 
ceilanți, nepricebând, nu pot găsi plăcere, şi aşa natia nu 
poate alerga. Şi că de ar fi vorbit în theatru în limba națio- 
nală, după lume ce el au văzut în Bucureşti, şi 4 theatre ar fi 


a76 
putine”. 


Balurile protipendadei bucureştene nu constituiau în epocă 
singura modalitate de petrecere a timpului liber sau singura sursă 
de bună dispoziție pentru boierimea valahă. De un interes deosebit 


Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 640-641. 

576 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. pp. 111-112. 

se bucurau la sfârşit de epocă fanariotă cluburile şi cafenelele (atât 
cele „evropenești”, cât și cele turcești), reprezentațiile teatrale și 
balurile mascate, plimbările protipendadei bucureştene în zona de 
Nord a capitalei (pe malul lacului Herăstrău și la moşia boieru- 
lui Văcărescu în vecinătatea pădurii Băneasa), pe străzile întorto- 
cheate, prăfuite şi prost pavate ale Bucureştilor, băile turcești şi 
nelipsitul viciu al jocului de cărți (adesea ruinător). 

Atunci când nu „se dădeau baluri particulare”, în casele 
boiereşti (permanent deschise prietenilor și cunoscuţilor familiei 
organizatoare), „petrecerile cele mai de seamă ale boierilor din 
Bucureşti”, pe timp de iarnă, constau, la 1818, potrivit consulului 
general britanic Wiliam Wilkinson5”, din a frecventa cluburile 
publice ale capitalei (la Bucureşti existând cluburi pentru diferitele 
clase ale societăţii, cel mai de seamă astfel de club, la care subscriu 
Curtea și boierii cei mai însemnați, numindu-se Clubul boieresc, 
care este „foarte frecventat către sfârșitul carnavalului și deși 
numele său arată o selecție desăvârșită, totuşi este îngăduită 
pătrunderea poporului de rând mascat”), unde se ţin de trei sau 
patru ori pe săptămână baluri mascate. Totuşi „oamenii cei mai 
distinşi” în stat nu dansează niciodată într-un astfel de club, „afară 
doar dacă sunt mascaţi”, ei preferând să joace „Pharaon” și alte 
jocuri variate de cărţi. În ceea ce privește localurile publice ale 
capitalei valahe pe care le pomenește diplomatul britanic la sfârșit 
de epocă fanariotă, ca fiind o modalitate agreată de boierimea 
valahă de relaxare și petrecere a timpului liber în anotimpul hiber- 
nal, elveţianul François Recordon, secretar pentru limba franceză 
al domnului lon Gheorghe Caragea (1812-1818), menţionează fap- 
tul că în afara cafenelelor europene „care sunt destul de nume- 
roase la Bucureşti, mai sunt destule şi după moda turcească”, care 
se deosebesc de cele europene prin faptul că „au doar o sală mare 
cu o bancă lată de jur împrejurul pereţilor (divanul), acoperită cu 
rogojini sau cu covoare și perne pe care te așezi turceşte pentru a 


577 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 138-141, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 641-642. 

fuma şi a bea cafeaua ce se aduce fără a fi cerută celor care vin în 
aceste locuri de întâlnire”. 


De obicei, deşi este multă lume, domneşte o tăcere adâncă, 
întreruptă câteodată numai de zgomotul făcut de jucătorii de 
dame sau de şah ori de dansul, cântecul şi muzica ţiganilor, pan- 
glicarilor şi lăutarilor ale căror schimonoseli şi gesturi necuvi- 
incioase distrează mult pe spectatori, care sunt de cele mai 
multe ori oameni de condiție umilă, căci persoanele de un rang 
oarecare nu intră niciodată în aceste cafenele, foarte mulți din- 
tre boierii români având la ei acasă biliarde unde-şi petrec 
timpul pe care nu-l închină afacerilor sau altor îndeletniciri5. 


Pe lângă aceste alternative de a petrece lungile și adesea 
grelele ierni valahe în spaţii publice închise (cafenele și cluburi), 
erau la modă în epocă și „plimbările de după-amiază” cu săniile pe 
ulițele orașului, „unde numărul și strălucirea săniilor este tot atât 
de mare ca acelea ale trăsurilor, vara”. 

Ajungând la Bucureşti într-o astfel de lună de iarnă, în 
ianuarie 1818, după ce menţionează că „locuitorii din București 
sunt atât de dedaţi la viciul jocului de cărți și în general la chel- 
tuială”, medicul englez William Mac Michael, remarcă faptul că, 
nefiind deschis la acel moment în Bucureşti niciun teatru, „distrac- 
ţia publică de căpetenie consta în scuturătoarea plimbare pe ulițe” 
și frecventarea clubului boieresc. 


Însă, fiindcă ne găseam [la Bucureşti) în timpul carnavalului, se 
dădeau baluri publice de două sau de trei ori pe săptămână în- 
tr-unul din principalele hanuri şi am fost de față, într-o seară, la 
un fel de reprezentaţie teatrală, susţinută de nişte artişti ambu- 
lanţi germani, într-o clădire publică numită „Clubul” 579, 


578 Recordon, François. 1821. Leztres sur la Valachie ou observations sur cette province et 
ses habitants écrites de 1815 à 1821 avec la rélation des dernièrs événements qui y ont eu lieu. 
Paris: Lecointe et Durey Libraires. p. 25-26, apud Călători străini despre Tările 
Române în secolul al XIX-lea. 2004. Serie nouă. Volumul I (1801-1821). p. 664. 

579 Mac Michael, William. 1819. Journey from Moscow to Constantinople in the years 
1817, 1818. London. pp. 117-119, apud Călători străini despre Tările Române în secolul 
al XIX-lea. 2004. Serie nouă. Volumul I (1801-1821). pp. 747-748. 

În ceea ce privește, însă, serile plăcute și calde de vară, acestea 
erau de regulă petrecute pe marginea lacului Herăstrău, situat la 
acea vreme la o milă de bariera oraşului, setea putând fi potolită, 
după îndelungile plimbări care „nu sunt umbrite de copaci”, cu 
îngheţată şi răcoritoare care se găsesc de vânzare la o cafenea 
construită chiar pe malul lacului. 


Duminicile, numărul trăsurilor care vin aici se ridică uneori la 
şase sau şapte sute; şi mulțimea persoanelor la modă, ca şi marea 
desfăşurare de robi şi giuvaieruri ale doamnelor fac din această 
plimbare un spectacol vesel şi strălucit580, 


Moșia marelui boier Văcărescu, situată în Nordul Capitalei, la 
o milă distanţă de lacul Herăstrău, constituia în epocă un alt punct 
de atracție pentru protipendada bucureșteană, căci proprietarul 
după ce a amenajat, pe cheltuiala sa, o parte din „frumoasa pădu- 
rice numită Băneasa”, ca parc natural al conacului său, s-a dovedit 
a fi „destul de îngăduitor pentru a-l lăsa deschis publicului”, astfel 
că „atât el, cât și soţia lui fac onorurile parcului prietenilor lor în 
chipul cel mai îndatoritor cu putinţă”. Însoţind o boieroiacă valahă 
(Catinca Slătineanu, născută Filipescu) la o astfel de plimbare la 
Herăstrău, în luna martie, 1813, August Marie Balthasard Charles 
Pelletier, conte de Lagarde, descrie un joc (aruncarea „djerit”-ului), 
„care consta din aruncarea reciprocă a unui fel de suliță mică și din 
ferirea din calea ei, fugărindu-se unii pe alţii după felul turcilor”, 
pe cate tinerii arnăuţi din garda domnească și „slugile de frunte ale 
boierilor greci şi români” îl practicau, în zilele de sărbătoare, spre 
deliciul asistenţei, extrem de numeroase, de altfel. 


580 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 138-141, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 641-642. 

581 Recordon, François. 1821. Leztres sur la Valachie ou observations sur cette province et 
ses habitants écrites de 1815 à 1821 avec la rélation des dernièrs événements qui y ont eu lieu. 
Paris: Lecointe et Durey Libraires. pp. 20-21 şi 28-30, apud Călători străini despre 
Țările Române în secolul al XIX-lea. 2004. Serie nouă. Volumul I (1801-1821). 
pp. 662 şi 665-666. 

Cunosc puţine exerciții mai potrivite ca acesta pentru a da tru- 
pului putere şi mlădiere. „Djerit” înseamnă trestie; dar îndeobşte 
se numește astfel orice băț aruncat cu mâna. Înarmaţi cu mai 
multe asemenea sulițe, călări pe cai, pe care-i struneau cu graţie 
şi uşurinţă, am văzut o sută de călăreţi alergând unii împotriva 
celorlalți cu toată repeziciunea, aruncându-şi micile sulițe şi 
ferindu-se cu multă îndemânare de zborul lor, apoi lăsându-se 
urmăriţi la rândul lor, ridicând cu un cârlig sulițele căzute la 
pământ. Această manevră se execută cu strigăte şi mişcări agile 
imposibil de descris. Câteodată se [mai] întâmplă, mi s-a spus, ca 
cineva să fie rănit în urma acestei distracţii primejdioase; dar 
nimic nu dă o idee mai exactă a războiului: împărţiţi în două 
grupe, făceau adesea, după inspiraţie, unele manevre pe care 
căpitanii de carieră le-ar fi găsit savantes:?. 


După un asemenea periplu în Nordul Bucureştilor nu-i de 
mirare că întreaga societate („nu mai puţin de o mie de trăsuri și 
cinci sute de boieri călări”) întorcându-se în oraș în același timp, 
mai ales în zilele de sărbătoare, se creează astfel ambuteiaje în tra- 
fic, „şirul nesfârşit al trăsurilor ridicând nori mari de praf spre 
marea pagubă a veșmintelor doamnelor”. Odată întorși în oraș, 
unii își petreceau restul serii plimbându-se călări pe ulițele princi- 
pale ale Bucureștilor, iar alții se adunau în diferite case spre a juca 
cărți. 

Obiceiul de a petrece o parte din zilele calde de vară în zona 
de Nord a Capitalei, este confirmat încă de la 17 iulie 1806, atunci 
când doamna Christine Reinhard, „pentru a se conforma obice- 
iului local”, la apusul soarelui merge în plimbare la „Izvoare58%”, 
aceasta fiind „principala promenadă unde se întâlnește toată socie- 
tatea elegantă din Bucureşti”. 


582 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 346-347, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). p. 572. 

55 Havuzul făcut de Nicolae Mavrogheni lânga biserica Izvorul Tămăduirii, 
ctitoria sa de pe şoseaua care avea să fie numită mai târziu Kiseleff. 

Acolo, coborând din trăsură şi aşezaţi pe pământul gol, căci 
folosirea băncilor este necunoscută, am fost încântați să privim 
marea varietate de costume. Femeile poartă îmbrăcămintea gre- 
cească. Fusta este de mătase sau de muselină, iar trena este tot- 
deauna de blană; un bariş încrucişat pe piept este uşor vârât în 
brâus8. 


Acelaşi fenomen este descris (în mod ironic drept „Prado”-ul 
Bucureştilor), la 30 mai 1813, şi de către John Mac Donald 
Kinneir, căpitan scoţian în serviciul Companiei Indiilor și agent 
diplomatic al guvernului britanic, care menţionează că a descoperit 
„un adevărat circ de figuri grotești, coborâte din trăsuri pline de 
praf, pentru a-şi bea cafeaua și a se plimba pe malurile unei bălți 
cu apă stătută”, autorul făcând astfel referire la locurile preferate 
de plimbare ale boierimii valahe din acea vreme, grădina boierului 
Văcărescu de la Băneasa și lacul Herăstrău. 


Câteva din aceste caleşti se aflau într-o stare şi mai jalnică decât 
aceea a trăsurilor noastre [englezeşti] de piață, în timp ce altele, 
prin aurăriile cu care erau acoperite, îți reaminteau caretele de 
la curtea lui Ludovic al XIV-leass. 


La 1817, potrivit menţiunilor consulului general britanic la 
Bucureşti, William Wilkinson, „o trupă de artiști germani a venit 
la Bucureşti pentru a juca opere germane şi comedii traduse în 
limba română”, astfel că „în primele două sau trei luni a atras mare 
mulțime de spectatori din toate clasele societăţii, care, fără excep- 
ţie, păreau să fi prins gust de acest nou gen de distracţie” (teatrul), 
iar după câteva reprezentații care au entuziasmat audiența, această 
trupă de teatru este încurajată chiar să înființeze un teatru regulat. 


55 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société histoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. p. 200, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 287. 

5% John Mac Donald Kinneir. 1818. Journey through Asia Minor, Armenia and 
Koordistan în the years 1813 and 1814. London. p. 16, apud Călători străini despre Tările 
Române în secolul al XIX-lea. 2004. Serie nouă. Volumul I (1801-1821). pp. 597-598. 

Dar, mai târziu, farmecul noutăţii a început să se învechească şi 
boierii de starea întâi împreună cu câţiva rezidenţi străini, 
păreau să fie singurii dispuşi să sprijine această instituție, mai 
mult pentru a o transforma într-un loc de întâlnire generală a 
societăţii, decât din atracţie pentru scenă586, 


Momente extrem de plăcute de relaxare se puteau petrece 
către sfârșit de epocă fanariotă, potrivit unei menţiuni aparținând 
elveţianului François Recordon, desfătându-te într-una dintre 
„cele trei băi mari turcești” publice, câte număra Bucureştiul în 
timpul domniei lui lon Gheorghe Caragea, exceptând băile de 
aburi care încep să fie întâlnite în această perioadă în casele unor 
mari boieri boieri587. O astfel de experienţă a îmbăterii, la Bucureşti, 
într-o baie turcească, face la 1826, şi ofițerul britanic Sir James 
Edward Alexander, cu ocazia tranzitării Țării Românești. 


Seara ne-am dus într-o birjă la o baie turcească din Bucureşti. 
Am fost mai întâi conduşi într-o cameră anumită unde ne-am 
dezbrăcat; de acolo am trecut într-o încăpere mică, dar înaltă, 
plină de aburi izvorând din trei mici rezervoare, în care apa 
caldă sau rece era adusă prin ţevi. După ce am asudat din plin, 
am fost frecaţi cu o mănuşă de păr, după aceea spălaţi pe cap, 
acoperiţi cu clăbuci de săpun şi împroşcaţi cu apă caldă din bel- 
şug. După aceea am fost acoperiţi cu grijă şi îndrumați în camera 
de îmbrăcare, unde ne-am odihnit o jumătate de oră, primenin- 
du-ni-se hainele, în timp ce ne răcoream. Am fumat din narghi- 
lele, am băut cafele, am servit o lingură de dulceaţă şi o duşcă de 
apă. Ultima parte a acestei operaţii este cu mult mai bine con- 
dusă decât în Persiass8. 


556 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 138-141, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 641-642. 

587 Recordon, François. 1821. Leztres sur la Valachie ou observations sur cette province et 
ses habitants écrites de 1815 à 1821 avec la rélation des dernièrs événements qui y ont eu lieu. 
Paris: Lecointe et Durey Libraires. pp. 25-26, apud Călători străini despre Tările 
Române în secolul al XIX-lea. 2004. Serie nouă. Volumul I (1801-1821). p. 664. 

588 Alexander, Sir James Edward. 1827. Travels from India to England comprehending a 
visit to the Burman Empire, and a journey through Persia, Asia Minor, European Turkey in 

Existau bineînţeles şi „boieri între boieri” care nu puteau fi 
satisfăcuți de oferta internă de „băi turcești” (publice sau parti- 
culare) pe care Ţara Românească era capabilă, în epocă, să o pună 
la dispoziţia protipendadei bucureștene, motiv pentru care încep 
să se înregistreze cazuri de boieri valahi care preferă să își con- 
sume aceste momente de relaxare în afara graniţelor țării, așa după 
cum procedează, în luna martie 1813, marele logofăt și conte 
Dudescu58, cel care potrivit mărturiilor lui August Marie Balthasard 
Charles Pelletier, conte de Lagarde, își „va petrece sezonul de băi 
la Baden”, unica sa dorință fiind aceea „de a părăsi cât mai în 
grabă Ţara Românească, pentru a respira un aer mai puţin îmbâc- 
sit de slugărnicie5’0”, 

La 1822, francezul F.G. Laurengon sintetizează, pe un ton 
oarecum ironic (dar realist), toate aceste posibilități de petrecere a 
timpului liber pe care Bucureștii le ofereau în epocă locuitorilor săi 
și despre care am făcut referire în pasajele anterioare. 


Bucureştii n-au decât un teatru mic. O trupă germană (trupa lui 
Johann Gerger, care juca la Cişmeaua Roşie, teatrul întemeiat de 
domnița Ralu Caragea) l-a ocupat timp de trei ani; lucru uimitor 
căci boierii sunt foarte nestatornici şi schimbători. În toamna lui 
1820 a venit o trupă italiană care a fost şi ea împrăştiată de tul- 
burările din 1821. Iarna funcţionează clubul nobil sau cazinoul 
şi mai multe altele de mâna a doua. Câteodată, dar foarte rar, 
boierii dau baluri particulare. La cluburi nu se cunoaşte decât 
cadrilul şi valsul. Acolo se adună jucătorii de faraon, de ruletă şi 
de loterie. Marea plăcere a boierilor şi a cucoanelor este să se plim- 
be cu caleaşca, de dimineața până seara, pe străzile Bucureştilor. 


the years 1825-1826. London. p. 251, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 157. 

589 Constantin Dudescu (1760-1828), purta titlul de conte austriac, obținut de un 
antecesor, Radu Cantacuzino (Cf. N. Iorga. 1927. Les voyageurs orientaux en France. 
Paris. pp. 45-56). 

5% Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. pp. 349-350, apud Călători străini despre Țările Române 
în secolul al XIX-lea. 2004. Serie nouă. Volumul I (1801-1821). p. 573. 

Mai cu moţ este să te duci după siestă la Herăstrău, baltă aflată 
la o jumătate de leghe de oraş. Nu găseşti acolo decât un chioșc 
şi niciun copac. La modă este totuşi să te duci să respiri praf sau 
să mergi să scuipi în baltă ca să faci cercuri. Nu-ţi vine să crezi, 
dar aşa se întâmplă. În spatele Mitropoliei se află promenada de 
la Filaret, unde nu se duce decât norodul, duminicile şi în zilele 
de sărbătoare. Este foarte plăcută, plantată cu alei destul de fru- 
moase şi cu trei bazine de apă la mijloc. În partea dinspre 
Broşteni sau mahalaua tabacilor sunt o mulțime de cârciumi, 
locul obişnuit de întâlnire al beţivilor5!. 


F. Desfrâu, impudoare şi decadenţă în Bucureştiul fanariot 


Constatând „mocirla morală” în care se zbătea capitala valahă 
de-a lungul întregului veac al XVIII-lea, călătorii străini nu s-au 
sfiit sub niciun motiv să condamne desfrânarea și libertinajul 
locuitorilor (din toate clasele sociale) și să compare Bucureştiul cu 
un autentic „sălaș epicurean*?” sau cu un „lăcaş al plăcerilors%” 
prohibite poate, la acea dată, atât la Constantinopol, cât și în 
Europa occidentală, în forma atât de deschisă şi ostentativă sub 
care se manifestau acestea la Bucureşti. Condiţia extrem de precară 
a femeii valahe (de a cărei părere nu se ţinea cont mai niciodată), 


FER 


ajunsă o simplă „chestiune de speculație financiară” între nişte 


591 Laurençon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d’un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. p. 32, 36 şi 37, apud Călători străini despre Ţările Române în secolul 
al XIX-lea. 2005. Serie nouă. Volumul II (1822-1830). pp. 36-37. 

592 General Sir Robert Thomas Wilson. 1861. Private Diary of Travels. Personal Services, 
and Public Events during mission and employment with the European Armies în the Campaigns 
of 1812, 1813, 1814. London. p. 138, apud Călători străini despre Țările Române în secolul 
al XIX-a. 2004. Serie nouă. Volumul I (1801-1821). pp. 556-557. 

5% Eudoxiu de Hurmuzaki. Documente privind istoria României. Supliment. I. 
Volumul III. p. 117, apud Călători străini despre Ţările Române în secolul al XII-lea. 
2004. Serie nouă. Volumul I (1801-1821). pp. 319-320. 

bărbaţi intriganţi și avizi după putere (care nu ezitau să utilizeze 
nicio resursă — inclusiv umană — pentru a-şi satisface poftele mate- 
riale și ambițiile politice egoiste) sau un banal obiect de satisfacere 
a unor orgolii exclusiv masculine, a fost subliniată în epocă atât 
în corelație cu statutul de fiică (care nu era niciodată consultată în 
privința partenerului de viaţă ales de părinți pentru a-i fi soţ), 
ulterior de nevastă (neglijată de soţ), dar și de metresă (mai mereu 
în bătaia vântului) sau pur şi simplu de „femeie publică” (de 
prostituată — de care Bucureştiul fanariot era plin). Călătorii străini 
care s-au întâmplat să tranziteze Ţara Românească în veacul al 
XVIII-lea au remarcat, pe de o parte, frumuseţea femeilor valahe 
(din toate clasele sociale) „dornice de împerechere”, dar și desfrâul 
acestora, iar pe de altă parte, statutul infam al femeii valahe în 
sânul familiei autohtone, de obiect neglijabil şi negociabil, putând 
fi oferită, în mod interesat, de părinți sau rude ca nevastă, ca 
amantă sau ca prostituată, iar ea trebuind să se supună. Senza- 
ţionale sunt la sfârșit de epocă fanariotă mărturiile generalului 
conte Alexandre de Langeron privitoare la prostituarea de către 
marii boieri ai Țării Românești a propriilor fiice și nepoate, pe care 
le ofereau spre satisfacerea poftelor înalților ofițeri țariști, pentru a 
dobândi în schimb consistente avantaje materiale, influență şi 
putere politică în stat. 

La 1797, prin august/septembrie, călătorul englez John 
Jackson remarca faptul că în Ţara Românească în rândul persoa- 
nelor căsătorite „se poartă multe intrigi amoroase”, menționând 
„Că există foarte puţine neamuri în lume, mai ales printre cele care 
se declară creştine, care să facă mai mult caz de religie decât acești 
oameni şi care în realitate să fie mai puţin pătrunși de ea”. Deși, 
din punct de vedere formal, părinţii sau epitropii viitorilor soți 
încheie căsătoria fără consimțământul acestora, „bărbatul nepu- 
tând să îşi vadă viitoarea sa soţie până ce nu se schimbă inelele de 
căsătorie, ceremonie care are loc cu câteva zile înainte de cununie”, 


594 În accepțiunea de prostituată. Cf. von Reimers, Heinrich. 1803. Reise der 
russischen Kaiserlichen ausserordentlichen Gessandtschaft an die Othomanische Pforte im Jahre 
1793. St. Petersburg. p. 129, apud Călători străini despre Țările Române. Volumul X. 
Partea II. 2001. p. 1169. 

iar „tinerele fete necăsătorite fiind ţinute închise ca într-o mă- 
năstire și nu li se îngăduie să se afle în societatea nici unui bărbat, 
până ce nu a avut loc ceremonia schimbării inelelor (logodna) cu 
viitorul lor soţ”, în realitate însă, la foarte puţin timp după cunu- 
nie, „tinerii căsătoriți nu mai trăiesc împreună, fiecare urmându-și 
propriile sale intrigi5%. 

Faptul că în Țara Românească „credinţa conjugală a ajuns un 
cuvânt gol” de conţinut este remarcat la 1818 și de către consulul 
general britanic în Ţările Române, William Wilkinson, care men- 
ţionează drept cauze principale ale „turburărilor casnice, care 
domnesc în multe familii particulare”, pe de o parte, „lipsa de 
activitate obișnuită, produsă de o aversiune firească pentru orice 
îndeletnicire serioasă, care nu este legată de vreun interes personal 
și imediat”, coroborată cu „libertatea cea mai desăvârșită pe care o 
au ambele sexe de a se vedea”, iar pe de altă parte, percepţia din 
epocă asupra mariajului considerat drept o „chestiune de specu- 
laţie financiară” şi obiceiul părinţilor de a se amesteca în treburile 
de familie ale copiilor lor5% şi „de a nu-şi mărita niciodată fetele, 
fără să le dea o zestre deasupra posibilităților, spre paguba fiilor 
lor care, fiind lipsiţi de avere, privesc la rândul lor căsătoria ca pe 
un mijloc de a o dobândi”. Toate aceste raţiuni, în percepţia diplo- 
matului britanic, prilejuiesc adeseori „legături clandestine” și pentru 
aceste motive numai foarte puţine familii în Bucureşti se puteau 
bucura în epocă „de o neîntreruptă armonie conjugală și încă mai 
puţine care să poată arăta vreo rudă care să nu fi divorțat”. 

Sentimentele de dragoste sau de stimă sunt, aşadar, lăsate la o 
parte când este vorba de încheierea unei căsătorii şi banii rămân 
singurul ţel urmărit. Când o fată a atins vârsta de treisprezece sau 
paisprezece ani, părinţii ei se străduiesc să-i găsească un soţ. Fi nu 
aşteaptă cereri în căsătorie, ci fac ei înșiși oferte, câteodată la trei 


55 Jackson, John. 1799. Journey from India towards England în the year 1797. London. 
pp. 257-260, apud Călători străini despre Ţările Române. Volumul X. Partea TI. 2001. 
pp. 1289-1290. 

5% Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 150-151, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 646. 

sau patru bărbaţi în același timp, stabilind cu ei cuantumul și 
natura zestrei pe care sunt dispuși să o dea. Când se cere o sumă 
mai mare, ei încep o tocmeală în regulă și, în cele din urmă, se 
învoiesc cu acela care se mulțumește cu condițiile cele mai înțele- 
gătoate. În această împrejurare, nu consultă niciodată preferinţele 
fetei lor şi o prea mare deosebire de vârstă sau alte defecte per- 
sonale ale viitorului soț nu ridică nicio obiecţie. Uneori fata nu 
cunoaște defel pe bărbatul ales de părinții ei; şi la vârsta ei fragedă, 
nefiind în stare să-şi facă niciun fel de idee despre căsătorie, ea se 
supune cu indiferență voinţei părinților. Delăsată de soţul ei și 
având deplina libertate de a dispune de timpul ei cum socotește de 
cuviință, ea leagă prietenie cu femei care au experiența lumii mai 
mult decât ea. Atracția plăcerii și a traiului în societate ajung prea 
puternice pentru ca să i se împotrivească, iar exemplele altora, îm- 
preună cu numeroasele tentaţii care o înconjoară, se dovedesc mai 
curând sau mai târziu fatale pentru virtutea ei. Părăsește casa soţu- 
lui, cere divorțul și de obicei îl obține oricât de neîntemeiate i-ar fi 
motivele în adevăratul sens al legii. I se înapoiază averea şi aceasta 
îi îngăduie să trăiască singură sau să cucerească un alt soţ, dacă se 
mai simte atrasă de căsătorie. De-abia acum i se îngăduie să aleagă 
singură; dar odată obişnuită cu plăcerile variaţiei, rareori mai 
rămâne mai credincioasă celui de-al doilea soţ decât fusese celui 
dintâi. Biserica din Ţara Românească şi cea din Moldova sunt sin- 
gurele biserici de rit ortodox care îngăduie divorțul sau mai 
degrabă singurele care abuzează de puterea de a-l pronunţa, acest 
drept fiind acordat patriarhului de la Constantinopol pentru cazuri 
de natură cu totul deosebită și de care el nu se folosește”. 

Un astfel de mariaj straniu, relatat la 1797, prin lunile martie- 
aprilie, de către Philip Jackson, se consumă într-o staţie valahă de 
poştă (o „căsuţă sărăcăcioasă”), între un „căpitan de poştă” (un 
omuleţ morocănos) și nevasta lui „tânără, trupeșă și frumoasă”, 
care alcătuiau împreună, potrivit aprecierilor călătorului britanic, 


57 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 144-147, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 643-644. 

„un cuplu cât se poate de nepotrivit”. Ceea ce stârnește uimirea 
supusului englez este „situaţia destul de jenantă”, în care este pus, 
atunci când are a se confrunta cu „familiaritatea gazdei sale femi- 
nine, o femeie cu adevărat atrăgătoare, care, înainte de a se culca, 
s-a dezbrăcat în văzul tuturor”, fără să roșească deloc și fără să i se 
pară „că lucrul pe care îl făcuse ar fi fost mai necuviincios decât 
acela pe care îl face un bărbat atunci când își dezbracă haina, rămâ- 
nând foarte repede într-un costum nu departe de cel al mamei 
noastre Eva”5%. 

Un alt aspect care stârneşte rumoare în rândul călătorilor 
străini care tranzitează principatul valah de-a lungul întregului veac 
al XIX-lea este determinat de numărul mare al relațiilor de con- 
cubinaj (relații de tip conjugal, neoficializate însă) care exced 
cadrul căsătoriei legitime. Mai cu seamă afişarea în public în 
această calitate de amanți sau ibovnici, a unor persoane implicate 
în asemenea relaţii ilegitime, stârnea nedumerire totală printre 
străinii educați într-o altă normativitate socială (occidentală) decât 
cea valahă (de inspiraţie fanariotă). Un astfel de caz se petrece la 
15 mai 1780, atunci când Costantino-Guglielmo Ludolf mărturi- 
seşte, într-o scrisoare, impresia făcută de faptul că secretarul dom- 
nului Alexandru Ipsilanti înteţine o amantă alături de care nu se 
sfieşte să se afișeze în prezența persoanelor străine. 


Ceea ce m-a făcut să pierd ceva din buna părere pe care am 
avut-o despre secretarul Raicevich la prima vedere a fost că la 
sosirea noastră ne-a dus într-o cameră în care are o mică biblio- 
tecă şi ne-a spus: „lată, domnilor, epoca antică şi cea modernă”, 
prezentându-ne o tânără grecoaică, pe care o întreţine. Şi nu s-a 
mulțumit numai cu atât, ci a așşezat-o cu noi la masă. Deşi 
această purtare m-a cam mirat, mirarea mi-a trecut uşor, când 
am aflat că aşa se proceda aici, la Bucureşti, în mod deschis, şi că 
nu eşti socotit om de lume dacă nu ai o amantă. Este sigur, de 


58 Jackson, Philip. 1797. Relatarea călătoriei prin Tara Românească şi Transilvania. 
Publicată de Eric D. Tappe şi Trevor J. Hope. 1987. The Balkan Travel of Philip 
Jackson în 1797. În Revue Roumaine d'Histoire. An XXVI. Nr. 1-2. pp. 104-105, apud 
Călători străini despre Ţările Române. Volumul X. Partea II. 2001. pp. 1284-1285. 

asemenea, că moravurile sunt foarte stricate aici şi că domneşte 
o mare licenţă, urmare firească a şederii ruşilor aici5%. 


Complet defavorabil au fost percepute în epocă mai cu seamă 
relaţiile de concubinaj dintre înalți ofițeri ai armatei ţariste de 
ocupaţie a Țării Româneşti (în timpul războiului ruso-turc care s-a 
purtat inclusiv pe teritoriul valah între 1806-1812), chiar generali 
ţarişti cu funcție de comandant militar suprem al trupelor rusești 
dislocate în Ţara Românească, și tinere valahe (provenind din 
familii boierești). Şi mai grav decât simpla implicare amoroasă, în 
calitate de metrese, a tinerelor din Ţara Românească, în astfel 
de relații complet ilegitime, alături de ofițeri ţariști, era faptul 
că aceste „legături clandestine” se consumau, în văzul tuturor, cu 
acordul familiei boierești din care provenea fata, obţinut contra 
unor consistente avantaje materiale, și care au fost la unison 
apreciate în epocă ca fiind extrem de dăunătoare pentru modul 
defectuos în care era administrată Țara Românească în timpul 
acestor ocupaţii (datorită influenţei nefaste exercitate de aceste 
metrese valahe asupra concubinilor lor ruși de a-şi promova rudele 
sau alte persoane apropiate în ocuparea de dregătorii în adminis- 
traţia valahă de stat). Practic, potrivit mărturiilor călătorilor străini 
care au tranzitat Țara Românească în această perioadă „bogată în 
intrigi”, boierii din Ţara Românească — „vestiți, chiar printre 
fanarioți, pentru imoralitatea, lăcomia, ca și pentru aplecarea şi 
talentul lor spre intrigă” — își prostituau efectiv propriile copile 
doar pentru a-şi atinge, în mod dezonorant, infamele ambiţii 
materiale sau politice (încercând să influențeze astfel deciziile 
bătrânilor generali ruşi). Revelator în acest sens este conflictul des- 
chis dintre marele ban Constantin Filipescu (care, pentru a câştiga 
bunăvoința ocupantului țarist, îşi oferă drept amantă propria fiică 
generalului rus Miloradovici) şi marele vistiernic Constantin 
Varlaam (care își oferă drept ibovnică propria nepoată feldmare- 
șalului Kutuzov pentru a intra în grațiile celuilalt comandant militar 
suprem țarist care i-a succedat în funcție generalului Miloradovici). 


599 Oțetea, Andrei. 1930. Contribution à la question d'Orient. Esquisse historique suivie de 
la correspondance inédite des envoyés du Roi des Deux-Siciles à Constantinople (1741-1821). 
Bucureşti. p. 343, apud Călători străini despre Tările Române. Volumul X. Partea I. 
2000. pp. 434-435. 

În acest fel procedează la 1807 marele ban Constantin 
Filipescu, „cel mai mare dușman” al ruşilor, principalul agent al 
principelui Şuţu, şeful acţiunii franceze la Constantinopol, cel mai 
ascuns, cel mai perfid, cel mai scelerat dintre munteni”, care „şi-a 
prostituat propria fiică’ în scopul satisfacerii ambițiilor sale poli- 
tice. Un astfel de caz este înfățișat de către generalul conte 
Alexandre de Langeron, participant activ la războiul ruso-turc din 
1806-1812, şi îl are ca actor principal pe generalul rus Miloradovici, 
care „s-a aprins după fiica unuia din primii boieri ai Ţării 
Românești numit Filipescu%!, găsind-o foarte pe gustul său, deşi 
era departe de a fi o frumuseţe desăvârșită, fără să se sinchisească 
dacă [tatăl său] făcea parte dintre prietenii sau dintre dușmani” 
ruşilor. După ce i-a câștigat încrederea generalului Miloradovici 
(oferindu-i-o drept metresă pe propria sa fiică) şi profitând în mod 
perfid de această „slăbiciune de neiertat” a generalului țarist pentru 
fiica sa, marele ban Constantin Filipescu, pentru a acapara întreaga 
administraţie valahă de stat și pentru ca toate posturile să fie încre- 
dințate „dușmanilor de moarte ai rușilor și spionilor cunoscuţi și 
de temut ai francezilor şi ai turcilor”, a început o campanie de 
înlăturare, persecuție și denigrare a tuturor partizanilor? ruşi- 
lor, „care au îndurat neîncrederea şi ingratitudinea [generalului 
Miloradovici] şi mulţi din ei, indignaţi de această nedreptate, au 
trecut în partida adversă”. 


Din acel moment s-a putut prevedea puţina şansă a războiului şi 
ruina ţării pe care Filipescu şi aderenţii săi o exploatau cu cru- 
zime şi rapacitatea ce era de aşteptat de la asemenea administra- 
tori. Eşecurile suferite prin trădările lui [Constantin] Filipescu, 


600 Ducându-se în ambasada rusă de la Constantinopol, Kutuzov a primit de la 
Curtea imperială ţaristă o listă a duşmanilor Rusiei din "Ţara Românească, în 
fruntea căreia era Constantin Filipescu. 

601 Constantin Filipescu (1751-1817), mare ban şi mare vistier (în 1809 când îl 
înlocuieşte pe Constantin Varlaam). 

602 Este cazul principelui Constantin Ipsilanti, pe care Constantin Filipescu a reu- 
şit să-l facă să pară suspect în ochii generalului rus Miloradovici, şi, de asemenea, 
cazul marelui vistier Constantin Varlaam, pe care, în 1809, Constantin Filipescu a 
reuşit să îl înlăture din dregătoria de mare vistier, ambii, atât Ipsilanti cât și 
Varlaam, loiali în mod onest partidei ruse. 

lipsa de alimente care s-a făcut curând simțită, bolile care au 
urmat, ruina vistieriei imperiale [ruse], puţinul ce s-a scos dintr-o 
ţară care ar fi putut hrăni şi întreţine întreaga armată şi încă să 
mai şi verse bogății în vistieria noastră [imperială rusă] — totul a 
fost lucrătura zăpăcelii, orbirii şi nebuniilor lui Miloradovici. 
Principele Ipsilanti [legat de partida rusă], care cu câtva timp 
înainte voise să taie capul lui Filipescu, ca spion al turcilor şi al lui 
Şuţu, şi a greşit că n-a făcut-o, a fost pe cât de surprins, pe atât de 
îngrijorat să-l vadă în fruntea Divanului Ţării Româneşti. 


Un caz perfect similar s-a petrecut în timpul aceleiași ocupații 
ţariste asupra "Ţării Românești (provocate de războiul ruso-turc 
desfășurat între 1806-1812) și este relatat de același general conte 
Alexandre de Langeron, avându-l ca actor principal, de astă dată, pe 
bătrânul feldmareșal Kutuzov (celălalt comandant militar suprem 
țarist care i-a succedat în funcție generalului Miloradovici) căruia, 
în timpul şederii sale la Bucureşti, marele vistiernic Constantin 
Varlaam, adversar politic declarat al marelui ban Constantin 
Filipescu, i-o oferă drept metresă pe propria sa nepoată Lucsandra 
Bărcănescu (soţia marelui logofăt Nicolae Guliano). Bătrânul 
feldmareșal Kutuzov (de 70 de ani) „nu s-a mai jenat de nimic” și se 
lasă astfel furat de valurile amorului pentru „această mică româncă 
de 14 ani”, renunțând la „orice pudoare şi orice bună cuviință”, 
dedându-se „celui mai rușinos desfrâu, sfidând în chipul cel mai 
scandalos orice urmă de respect uman”, „transformându-şi casa 
într-un adevărat lupanar”, până într-atât încât „a răpit-o în mod 
public soţului ei”, făcând din ea „metresa oficială, sultana favorită”. 


Venea la el în fiecare seară şi-şi permitea cu ea, în faţa tuturor, 
familiarități care degenerau în indecență, scandalizându-i pe 
toți oamenii cinstiți siliți să se ducă la el. La baluri, în cluburi, 
în locurile publice mica neruşinată era văzută tot timpul alături 
de el. Se aşeza adesea pe genunchii amantului ei de 70 de ani, se 
juca cu decoraţiile lui şi se lăsa sărutată hohotind de râs. Mama 


603 Eudoxiu de Hurmuzaki. Documente privind istoria României. Supliment. I. Volu- 
mul III. pp. 130-135, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 323-325. 

doamnei [Luxandra] Guliano — doamna Bărcănescu —, o învăţa 
în taină [pe fiica sa] ce trebuie să facă pentru a deştepta dorin- 
tele istovite ale generalului şi venea să se bucure de rezultatul 
lecţiilor ei. În această mocirlă se bălăcea, în mod public, un 
bătrân de 68 de ani, decorat cu toate ordinele ruseşti64. 


Deşi „nimic nu este mai dezgustător decât un moșneag, des- 
frânat, ceea ce sporea dezgustul inspirat de purtarea lui Kutuzov” 
era, la fel ca în cazul lui Miloradovici, pericolul reprezentat „de 
legăturile şi influența condamnabilă” pe care toate „specimenele” 
care pravitau în jurul lui (confidenți, acoliți, prieteni intimi și mai 
cu seama tânăra metresă valahă) o aveau asupra acestuia. Dar 
poate cel mai grav era faptul că acest comportament indecent al 
tinerei doamne Luxandra Guliano (născută Bărcănescu) era inspi- 
rat, încurajat și perfecționat de propria sa mamă prin sfaturile pe 
care aceasta i le acorda interesat fiicei sale. 

[Kutuzov] nu se pricepea să refuze ceva acestor paraziți, care 
dispuneau de toate posturile, de toate favorurile. Pentru 3.000 de 
ducați, doamna |[Luxandra] Guliano [născută Bărcănescu] a numit 
în postul de seamă de caimacam — sau guvernator general al 
Olteniei — un conte Dudescus05, cunoscut ca cel mai infect român, 
periculos, chiar pentru opiniile și legăturile sale, și căruia pe vre- 
mea principelui Ipsilanti ar fi trebuit să i se taie capul pentru o 
corespondenţă foarte compromițătoare cu Pazvantoglu și care 
fusese interceptată. Doamna Guliano a făcut, de asemenea, să fie 
dată slujba de agă sau şef al poliției Bucureştilor vărului ei, un 
Filipescu, cunoscut spion al turcilor, ca și toți membrii familiei 
sale. Cabinetul, cancelariile lui Kutuzov erau astfel centrul tuturor 
intrigilor. Neputinciosul şi vinovatul moșneag era hărțuit de toți 
aceşti indivizi care căutau să-i câștige încrederea şi care, îndată ce o 
aveau, abuzau de ea în chip nerușinat. În timpul iernii, guvernul 
Țării Românești a fost din nou schimbat; nemulțumirea generală, 
plângerile nenorociţilor de români, convingerea la care se ajunsese, 


604 Eudoxiu de Hurmuzaki. Documente privind istoria României. Supliment. I. Volu- 
mul III. pp. 381-384, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). pp. 355-358. 
605 Constantin Dudescu, caimacam al Craiovei în 1812. 

în sfârșit, că dacă se lăsa administraţia în halul în care era, țara va fi 
total ruinată și armata fără aprovizionare, au obligat la această 
schimbares06, 

Aceste aspecte care relevă implicarea populaţiei autohtone 
(din toate clasele — nu doar boieri) în astfel de relații de concubinaj 
interesat (ajungându-se până la situaţiile extreme, de-a dreptul 
infame, în care părinţii își ofereau propriile fiice, drept amante, 
mai-marilor zilei — ruşi, de regulă — care stăpâneau la Bucureşti) 
sunt confirmate în luna ianuarie 1818 şi de către medicul englez 
William Mac Michael, care, drept dovadă pentru starea de mocirlă 
morală în care se zbătea populaţia capitalei valahe în epocă, 
remarcă uimit faptul că beizadea Gheorghe Caragea, fiul domnului 
Ion Gheorghe Caragea, a intrat într-o seară într-un club bucureș- 
tean („îmbrăcat turcește şi purtând turban cu care nu ar fi îndrăz- 
nit să se arate la Constantinopol”), în care „se aflau mama și 
surorile sale, precum și cei mai mulți dintre dregătorii Curţii [|dom- 
nești] şi mulți dintre cei mai însemnați boieri din Ţara Românească, 
ducând la braţ pe prietena sa, o doamnă româncă frumoasă, care îşi 
părăsise de curând soțul şi cei şase copii ai ei”, şi, așa cum era de 
aşteptat, „nimeni nu părea să găsească ceva neobișnuit sau necu- 
viincios în această purtare”. 

Principalul aspect remarcat cu uimire de mai toți călătorii 
străini care au tranzitat în această perioadă Ţara Românească este 
însă decadența capitalei valahe datorată comportamentului des- 
frânat al femeilor, „de la cele din societatea cea mai înaltă până la 
cele din societatea cea mai de Jos”, al căror caracter este, la 1826, 
în percepția ofițerului britanic Sir James Edward Alexander, „tot 
aşa de rău ca și al venețienelor”6%, Un alt englez, colecționarul de 


606 Eudoxiu de Hurmuzaki. Documente privind istoria României. Supliment. I. Volu- 
mul III. pp. 381-384, apud Călători străini despre Țările Române în secolul al XIX-lea. 
2004. Serie nouă. Volumul I (1801-1821). pp. 355-358. 

607 Mac Michael, William. 1819. Journey from Moscow to Constantinople in the years 
1817, 1818. London. pp. 117-119, apud Călători străini despre Ţările Române în secolul 
al XIX-lea. 2004. Serie nouă. Volumul I (1801-1821). pp. 747-748. 

608 Alexander, Sir James Edward. 1827. Travels from India to England comprehending a 
visit to the Burman Empire, and a journey through Persia, Asia Minor, European Turkey 

antichităţi și mineralog Edward Daniel Clarke, care a călătorit în 
primăvara anului 1802 prin Țara Românească, în tovărășia mem- 
brilor ambasadei turcești care mergeau în Franţa, menţiona și el 
stupefiat că „nu există în lume un oraș de aceste dimensiuni în 
care să fie atâtea prostituate ca în Bucureşti”, ajungându-se până 
într-acolo încât o secţie din Spitalul Colțea” a ajuns să fie folosită 
în epocă „pentru aceste femei” nenorocite, iar „biserica [Colțea] a 
fost dată spre folosinţă [tot] lor6!%”. Pe lângă faptul că „frumuseţile 
din Țara Românească sunt rivale de temut ale cunoscutei și lăuda- 
tei instituţii a lui Venus”, ceea ce îl determină pe generalul englez 
Sir Robert Thomas Wilson să mărturisească, la 1 august 1812, că 
Țara Românească îi apărea în epocă fund „asemenea unui sălaș 
epicurean” este mai cu seamă „marea varietate de feluri de mân- 
care bine gătite”611, 

Heinrich von Reimers descrie, la 9 august 1793, o experiență 
personală pe care lasă să se înțelagă că ar fi avut-o cu „femeile 
publice” ale capitalei valahe, a căror existenţă în București o apreciază 
a fi la fel de naturală şi firească „ca în orice oraş mare sau mic”. 


Caracteristica după care sunt cunoscute şi felul în care îşi ade- 
menesc trecătorii seara este foarte original. În locuinţele lor 
scunde obişnuiesc să şadă la ferestre cu picioarele goale scoase în 
afară şi altminteri foarte cochet îmbrăcate şi apoi, de obicei, 
cântă tare cu glasul lor de sirenă următorul cântec, ale cărui 
cuvinte le reproduc, după cum mi le-a spus un lăutar ţigan: 


Mititico, mititico, vino ncoace! 
Ba eu, neică, n-am ce face! 


în the years 1825-1826. London. p. 253, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 158. 

69 În realitate numai o secţie din Spitalul Colțea. 

610 Clarke, Edward Daniel. 1818. Travels în various countries of Europe, Asia and 
„Africa. Volumul TI. Supplement containing the narrative of a Journey from Constantinople 
to Viena. London. p. 270, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). p. 63. 

611 General Sir Robert Thomas Wilson. 1861. Private Diary of Travels. Personal Services, 
and Public Events during mission and employment with the European Armies in the Campaigns 
of 1812, 1813, 1814. London. p. 138, apud Călători străini despre Țările Române în secolul 
al XIX-a. 2004. Serie nouă. Volumul I (1801-1821). pp. 556-557. 

Mititico, vii la noi? 

Ba eu neică nu te voi! 
Mititică ești la gură, 
Dă-i lui neica băutură! 
Mititică ești la stat, 

Și cu haz la sărutat] 51? 


Un alt eveniment („un zeefet domnesc”), prilejuit de prezenţa 
în capitala valahă a unor înalți demnitari și dregători otomani, în 
calitatea de oaspeţi ai domnului Gheorghe Hangerli (1797-1799), 
și în centrul căruia se găsesc „femeile publice” ale Bucureştilor 
(care încântă simţurile pașalelor și agalelor otomane în calitate de 
presupuse „cocoane ale boerilor veliți”), este menţionat de către 
Dionisie Eclesiarhul, în Cronograful Terei Rumåneşti. 


Deci întracea vreme a venit căpitan-paşa cu agalele lui la 
Bucureşti, şi acolo petrecând doauă săptămâni, făcutu-i-a vodă 
zeefeturi, şi a zâs căpitan-paşa lui vodă, să cheme pe boerii cei 
mari cu cocoanele lor la zeefet, şi chemând vodă boerii, a venit 
după poruncă fără cocoane. Vodă văzând că nau venit cu 
muerile lor, nu i-a silit, ci a trimis pe postelnicul cel mare şi pe 
cămăraşi de au adus mueri podărese curve, şi cârciumărese, însă 
au ales mueri mai chipeşe şi mai frumoase, şi le-a îmbrăcat cu 
haine frumoase din cămara lui vodă, făgăduindu-le daruri dom- 
neşti să facă toată voia lui căpitan-paşa şi a agalelor lui, şi să se 
sloboază la chefuri. Deci la vremea mesii le-a poftit la masă să 
şează cu boerii, şi aducându-le velpostelnicul, le-a numit că sunt 
cocoanele boerilor, arătând: eată aceasta e Brâncoveanca, aceasta 
Goleasca, aceasta e Corneasca, aceasta e cutare, şi aceasta e 
cutare Filipeasca. Căpitan-paşa văzându-le s'a bucurat şi şezând 
toate la masă cu boerii şi vodă şi căpitan-paşa cu agalele, 
zicându-le musicile la masă, şi după de au mâncat s'a sculat, şi 
ridicând masa a poruncit căpitan-paşa să joace boerii cu cocoa- 
nele lor, şi au şi jucat, şi ţiiând jocuri până seara, şi earăşi puind 


612 von Reimers, Heinrich. 1803. Rezse der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. p. 129, apud 
Călători străini despre Ţările Române. Volumul X. Partea II. 2001. p. 1169. 

masa, şi după masă jucând până în puterea nopţii şi încetând, a 
zâs căpitan-paşa lui vodă, să-i oprească pe una mai aleasă pentru 
culcare, că ştie el cum sunt Bucureştencele iubitoare de împreu- 
nări, şi aşa s'a şi făcut, şi celelalte le-a dat la paturile agalelor. 
Şi boerii s'au dus la casele lor, poruncind vodă postelnicului să 
spue muerilor să le fie cu voie. Ear dimineaţa a dăruit Turcii pe 
mueri bine, socotind că sunt cocoanele boerilor, şi le-au slobo- 
zât. Apoi cămăraşu le-a desbrăcat de hainele cu care le-a fost 
îmbrăcat şi le-a dat drumuct?. 


Încercând să găsească o explicaţie și problematizând pe mar- 
ginea numărului uimitor de mare, pentru un occidental, de femei 
care se prostituează în București, William Wilkinson, consulul 
general britanic în Țările Române, menţionează la 1818 numărul 
excesiv de mare („cam două sute și zece zile din an”) de „sărbători 
păzite cu strictețe de băștinași, cel puţin în privința încetării 
oricărui fel de muncă”, timp în care „cei din slujbe publice deşi nu 
fac nimic într-un atât de lung răstimp”, și cărora „li se mai dă, pe 
deasupra, două săptămâni de vacanţă la Paște, precum și liber în 
timpul celor mai călduroase zile de vară”, în aceste „zile sterpe şi 
primejdioase de trândăvie”, când „îndeletnicirea de căpetenie a 
boierilor este de a căuta mijlocul de a-şi omori timpul în afara 
caselor, cei din clasele de jos şi-l petrec cheltuindu-şi lefurile în 
cârciumi, unde sunt ţinute femei ușoare în scopul de a atrage un 
număr cât mai mare de clienţi”, femei publice care astfel propagă, 
„împreună cu viciul, cea mai îngrozitoare din toate bolile care 
lovesc ființa omenească”. 


Femeile din această clasă nenorocită sunt atât de multe la 
Bucureşti, încât ultimul agă sau director al poliției a sugerat 
domnului ideea de a le supune pe fiecare în parte plăţii unei dări 
prin care şi-ar procura un nou venit de vreo câteva sute de mii 
de piaştri. Acest plan n-a fost pus în aplicare, contrar tuturor 
aşteptărilor, deşi nu părea să întâmpine piedici6!4. 


513 Dionisie Eclesiarhul. 1934. Cronograful Terei Rumâneşti. Râmnicul-V âlcea: 
Tipografia „Episcopul Vartolomeiu”. pp. 96-97. 

614 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 142-143, apud 

Şi la 1824, „desmăţul amarnic” observat de capelanul anglican 
Robert Walsh la toate clasele sociale din București și numărul 
excesiv de mare de cârciumi (în care pentru a atrage clienții „se țin 
un număr oarecare de femei care sunt gata la un semn să joace și 
să cânte pentru oaspeţi”) reprezentau particularitățile care indivi- 
dualizau în cel mai înalt grad capitala valahă în rândul celorlalte 
urbe europene, Bucureştii (ajuns „de ocară” din cauza desfrâului 
populaţiei) întrecând chiar „orice alt oraș din Europa”. 


În aceste case vin boierii lăsându-și familiile şi îşi petrec serile 
cu femei de teapa cea mai lipsită de ruşine, care îşi dezonorează 
sexul. Numărul femeilor din această categorie nenorocită este 
atât de mare încât s-a propus să se pună un bir pe ele, ca fiind 
cel mai profitabil izvor de venituri ce s-ar putea închipui şi se 
crede că această propunere va fi pusă în practicăs!5. 


F. Metoda fanariotă privind dobândirea „culturii ştiinţifice” 
şi a „celei mai îngrijite educaţii”: învățarea de „cuvinte goale” 
în diverse limbi străine 


Eu destul m-am rusinat când am văzut în penstoane 
[occidentale — n.m.] copii de 8-9 ani să ştie ce n-au ştiut ai 
mei, de 20 de ani, să vorbească, zic, trei limbi slobod şi să 
aibă știință de catehismul bisericesc atât, cât peste putință 
ar fi fost să crez, de nu aş fi auzit; cum şi mare propăşire la 


“A Aa, Sita b16 
toată începerea învățăturii“. 


Majotitatea călătorilor care au tranzitat principatul valah de-a 
lungul veacului al XVIII-lea au făcut observaţii critice cu privire la 
metoda educaţională a grecilor utilizată pentru dobândirea „celei 


Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 643. 

615 Walsh, Robert. 1828. Narrative of a Journey from Constantinople to England. 
London. pp. 206-208, apud Călători străini despre Ţările Române în secolul al XIX-lea. 
2005. Serie nouă. Volumul II (1822-1830). pp. 103-104. 

616 Golescu, Dinicu. 1977. Însewnare a călătorii mele, Constantin Radovici din Golesti, 
făcută în anul 1824, 1825, 1826. Bucureşti: Editura Minerva. p. 171. 

mai îngrijite educaţii”, şi care constă în a cunoaşte cât mai multe 
limbi străine (metodă motivată de faptul că singura funcţie către 
care puteau aspira grecii în Imperiul Otoman era cea de dragoman, 
de interpret, musulmanilor fiindu-le interzisă prin Coran învăţarea 
limbilor străine), modalitate de instruire pe care abatele italian 
Lionardo Panzini o denumește, într-o scrisoare expediată din 
București la 18 martie 1776, învăţarea de „cuvinte goale”, ceea ce 
determină ca timpul rămas liber și dedicat dobândirii sistematice 
de idei științifice și de cunoștințe reale să fie extrem de limitat. 
Intr-un atare context, prelatul italian remarcă „neştiința adâncă” 
care domnea în epocă în Țara Românească, „abia câte unul” dintre 
matii boieri știind „să citească puţină greacă literară”. 


Am întrebat până acum pe cinci sau şase persoane, care trec 
drept foarte învăţate, dar care în realitate sunt nişte proşti de 
mâna întâi, dacă se puteau găsi aici [la Bucureşti] sau la Iaşi cărți 
bisericeşti tipărite de unii greci din veacul trecut. Şi li s-a părut 
ciudată această întrebare. De fapt, ei nu au cunoştiință nici 
despre astfel de cărți, nici despre autorii lor şi încă şi mai puţin 
de locul unde au fost tipăritec!”. 


Într-o scrisoare expediată la 2 februarie 1777 din Țara Româ- 
nească, acelaşi abate italian Lionardo Panzini încearcă să găsească 
și argumente atenuante şi justificative pentru starea de neputinţă și 
„nefericire? în care se găsea populația valahă, „apăsată de atâtea 
asupriri” şi „supusă cu desăvârşire autorităţii cârmuirii turceşti, 
nestatornice, asupritoare şi despotice”, ceea ce a compromis „stu- 
diul literelor și ştiinţelor, care cer răgaz, înlesnire și tihnă”. Iar 
dezinteresul cârmuirii otomane pentru „răspândirea luminilor” în 
Țara Românească şi motivul pentru care Înalta Poartă „a pus stavilă 
cu orice mijloc oricărui fel de cultură”, constă, potrivit prelatului 
italian, în temerea otomană potrivit căreia principatul valah „ar fi 
putut cu timpul să dea naștere vreunei tulburări în dauna sa”. Nu 
trebuie trecut cu vederea nici faptul că dacă în vremea domniilor 


617 Lionardo Panzini. 1776. Scrisori din Tara Românească. Publicate de Nino 
Cortese. 1922. In „L’Europa Orientale”. II. Roma. pp. 164-165, apud Călători 
străini despre Ţările Române. Volumul X. Partea I. 2000. p. 213. 

fanariote nu găseai, decât foarte rar, „o carte în mâinile boierilor sau 
ale soțiilor lor”, această situaţie se datora şi faptului că „toate 
gândurile celor dintâi se îndreaptă spre intrigile cârmuirii, spre bărbi 
și slujbe”, iar „cele ale soțiilor către cochetărie şi ușurătate”. 

Un motiv în plus pentru starea de neștiință în care se zbătea 
Țara Românească de-a lungul întregului secol al XVIII-lea consta 
în faptul că „învățații și meșterii, ieşiţi din mănăstirile din Grecia și 
din şcolile de la Constantinopol”, și a căror expertiză (în diverse 
domenii) era extrem de apreciată la Bucureşti în vremea domniilor 
fanariote, „au fost şi sunt atât de străini oricărui fel de cultură 
științifică, încât toată ştiinţa lor se mărginește la înțelegerea limbii 
greceşti literare, pe care de ar da Dumnezeu să o ştie [măcar] cum 
trebuie! — căci ambiția lor nu merge mai departe, decât să prindă 
concret valoarea și înțelesul cuvintelor în sine, fără să se ocupe de 
istorie, critică [literatură], cronologie, geografie și de celelalte dis- 
cipline care îţi sunt necesare pentru a înţelege ceea ce citeşti”, gra- 
matica fiind „începutul şi sfârșitul științei lor” (Lionardo Panzini 
dorind să întărească această apetenţă a reprezentanţilor clasei 
conducătoare valahe exclusiv pentru dobândirea de cunoștiințe 
lingvistice, printr-un exemplu potrivit căruia „persoane de toate 
rangurile şi categoriile, atunci când vedeau vreo carte latină, ita- 
liană sau franceză bine legată, care le atrăgea atenția, întrebau dacă 
acea carte era vreo gramatică nouă sau bună”). În timpul tăzboiu- 
lui ruso-turc, care s-a purtat inclusiv pe teritoriul valah, în perioada 
1768-1774, limba franceză a început să fie „gustată puţin”, cu pri- 
lejul „șederii rușilor” în Țara Românească, dar, „din lipsă de studii 
preliminarii și de cunoștiințe obișnuite şi curente în Europa”, cu 
cât boierii valahi „citesc mai mult, cu atât înțeleg mai puţin și, 
astfel, sunt mereu ca niște copii”. Pentru a ilustra valoarea de ade- 
văr a consideraţiilor sale, abatele italian construiește inclusiv un 
portret al celui mai iscusit dascăl grec existent la acea dată în Ţara 
Românească. 


Bărbatul cel mai prețuit aici [în Ţara Românească] este unul 
dintre profesoriis!5 greci ai beizadelelor care şi-a făcut un 


618 Se face referire la Neofit Cavsocalyvitis. 

renume foarte mare dând la lumină o gramatică greacă volumi- 
noasă într-un mare tom!%. El este stimat şi prețuit de toţi şi 
pretinde o consideraţie şi o venerație generală. Este un bătrân 
cumsecade şi cu moravuri simple. Şi-a întrebuințat două treimi 
din viaţă pentru a da la lumină această lucrare în care se află, cu 
toate acestea, unele preţiozități atât de ciudate încât ar stârni 
râsul tinerilor noştri [italieni] când ar fi ei mai necăjiţi. EI îşi ia 
toate exemplele sale de expresii şi de figuri retorice de la soare, 
lună, astre, din astrologie şi din geometrie fără a cunoaşte nici 
măcar definițiile acestei ştiinţe. În cartea lui găseşti totul afară 
de logica cea mai obişnuită. Şi acest om cu aceste frumoase 
merite este persoana cea mai considerată din punctul de vedere 
al învăţăturii în această țară620, 


Observațiile abatelui italian Lionardo Panzini privitoare la 
metoda fanariotă de desăvârșire educaţională prin deprinderea cât 
mai multor cunoștințe lingvistice în diverse limbi de circulaţie 
internațională la acea dată, este confirmată la 1818 şi de către 
William Wilkinson, care menţionează şi el faptul că educaţia boie- 
rilor valahi „se mărgineşte de obicei la simpla cunoaştere a cititului 
și scrisului în limba țării și în limba greacă modernă”, numai foarte 
puţini boieri „aduagă acestor cunoştinţe superficiale unele ele- 
mente de limbă franceză”, pe care „mult mai mulți o înţeleg şi o 
vorbesc fără să aibă cea mai mică cunoștință de scrierea sau de 
gramatica acestei limbi” (franceză). lar dacă unii dintre boierii 
Țării Românești „sunt în stare să vorbească curent, deşi cu greșeli, 
despre unul sau doi autori vechi sau vestiți sau să facă unele ver- 
surti proaste, dar care au rimă, aceștia își iau titlul de literați și de 
poeţi şi concetăţenii lor, uimiți, îi privesc ca fiind înzestrați cu 
geniu şi talent superior”. 


O aplecare precoce către învăţătură şi către literatură este prea 
puţin încurajată şi, la o vârstă mai înaintată, micile intrigi de la 


619 Tipărit la Bucureşti în anul 1768. 

620 Lionardo Panzini. 1777. Scrisori din Tara Românească. Publicate de Nino 
Cortese. 1922. În L'Europa Orientale. II. Roma. pp. 169-170, apud Călători străini 
despre Ţările Române. Volumul X. Partea I. 2000. pp. 218-219. 

Curte şi lipsa oricărei piedici în a se deda galanteriei şi plăcerilor 
face pe cei mai înzestrați să lase la o parte orice altă îndelet- 
nicire. Fiii boierilor de seamă sunt crescuți acasă de preceptori 
particulari, de obicei preoţi greci care nu sunt originari din 
Principate. Educaţia femeilor nu este mai îngrijită decât aceea a 
bărbaţilor; câteodată îi este inferioară din cauza obiceiului de 
a le mărita la vârstă foarte fragedă“. 


Aceasta fiind starea sistemului educaţional valah în vremea 
domniilor fanariote, nu este deloc surprinzător faptul că la 13 iulie 
1786, Marioara Mavrogheni, doamna "Ţării Românești, și-a imagi- 
nat că lady Elisabeth Craven „îşi îngăduie libertatea călătorilor de a 
povesti lucruri neadevărate”, atunci când călătoarea britanică i-a 
spus că în Anglia, „doamnele învaţă să danseze și să scrie”622, 

Privitor la învăţătura pe care o primesc, în particular, tinerele 
vlăstare boierești, călătorul francez F.G. Laurencon remarca la 
1822 faptul că „majoritatea boierilor mari ţin dascăli de limba 
greacă”, iar „unii au profesori de limba franceză” şi numai de 
câţiva ani unele familii boierești își trimit copiii la studii în străi- 
nătate, care fiind „din copilărie înconjurați de robi ţigani, care le 
dau exemplele cele mai rele, educaţia tinerilor din familule boie- 
reşti este neglijată și aceştia păstrează la o vârstă mai înaintată 
oarecare urme din aceste năravuri proaste”. Ceea ce stârnește însă 
uimirea călătorului francez și scoate în evidență „puţinele cunoș- 
tinţe și lipsa de discernământ” a boierilor din Ţara Românească 
este faptul că adeseori aceştia preferă pentru predarea copiilor lor 
a limbii franceze „unui francez adevărat, care își cunoaște bine 
meseria, un grec, un italian, chiar un neamţ”. 


Judecaţi ce pronunție bună dau elevilor lor şi jargonul ciudat pe 
care-l bâiguie aceştia. De la o vreme muzica părea să fie la preţ. 


621 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 129-131, apud 
Călători străini despre Tările Române în secolul al XIX-lea. 2004. Serie nouă. Volumul I 
(1801-1821). pp. 637-638. 

622 Craven, Lady Elisabeth. 1789. A Journey through the Crimea to Constantinople in a 
series of letters of Elizabeth Lady Craven. London. pp. 311-312, apud Călători străini 
despre Ţările Române. Volumul X. Partea I. 2000. p. 723. 

Se vedeau maeştri de vioară, de ghitară, de flaut şi de pianforte, 
dar din pricina nepăsării sau delăsării obişnuite domnişoarele 
care se ridicaseră la înălțimea unui cadril sau a unui vals se 
credeau de pe acum muziciene desăvârşite şi se mărgineau la 
atât. Îndeletnicirile serioase sunt inexistentes2. 


În ceea ce priveşte limba de conversaţie în societatea valahă a 
secolului al XVIII-lea precum și însușirea limbilor de circulație 
europeană de către clasa socială conducătoare din Ţara Româ- 
nească, potrivit unei consemnări din 2 februarie 1777, aparținând 
abatelui italian Lionardo Panzini, se adeverește că de când dom- 
nesc grecii în Ţara Românească și vin permanent aduși de gândul 
de a-şi găsi norocul pe aceste meleaguri valahe, care au ajuns să fie 
„Indiile sau America lor”, de atunci „boierii şi oamenii mai de 
seamă din Țara Românească imită obiceiurile şi felul de a fi al gre- 
cilor și nu folosesc aproape nicio altă limbă decât aceea a Curţii” 
(limba grecească)6%. Un an mai târziu, la 1778, generalul loco- 
tenent în armata ţaristă Friedrich Wilhelm von Bauer (Bawr) men- 
ţionează faptul că „oamenii din protipendadă vorbesc grecește, 
aceasta fiind limba celor cu pretenţii”, limba franceză fiind extrem 
de puţin cunoscută, la acea dată, în Ţara Românească, şi numai 
foarte puţini boieri sau negustori vorbesc limba italiană, printre 
negustori existând „unii care vorbesc germana, mai ales aceia care 
cercetează târgul de la Lipsca”02%. Chiar şi mai târziu, la 1818, 


623 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. pp. 29, 35 şi 36, apud Călători străini despre Țările Române în 
secolul al XIX-lea. 2005. Serie nouă. Volumul II (1822-1830). pp. 34 şi 36. 

624 În accepțiunea că "Ţările Române constituiau pentru greci un fel de colonii 
tocmai bune de exploatat. 

65 Lionardo Panzini. 1777. Scrisori din Tara Românească. Publicate de Nino 
Cortese. 1922. În „L’Europa Orientale”. II. Roma. p. 175, apud Călători străini 
despre Ţările Române. Volumul X. Partea I. 2000. p. 223. 

626 Generalul locotenent Friedrich Wilhelm von Bauer (Bawr). 1778. Mémoires 
historiques et géographique sur la Valachie avec un prospectus d'un atlas géographique et 
militaire de la dernière guerre entre la Russie et la Porte Otomane. Publice par Monsieur 

limba greacă modernă, introdusă de domnii fanarioți ca disciplină 
obligatorie de studiu în academia domnească, este, potrivit consu- 
lului general britanic în Ţările Române, William Wilkinson, limba 
Curţii, „foarte bine înţeleasă de boieri, pentru care a ajuns o 
limbă maternă”, fiind vorbită în Țara Românească „cu mult mai 
multă puritate decât în orice altă ţară unde este folosită”%7, În 
primăvara anului 1802, colecționarul de antichități și mineralog 
englez Edward Daniel Clarke, după ce confirmă faptul că la aca- 
demia domnească de la Sf. Sava din Bucureşti „se predă greaca 
veche sau, cum se spune totdeauna, greaca literară”, însemnează că 
la şcoala „numită Doamna Bălașa”, se desfăşoară o activitate peda- 
gogică care presupune „instruirea tineretului în limba latină, fran- 
ceză, italiană, germană şi română”0%8. 

La 1794, contele Johann von Hofmannsegp, menționează 
faptul că „boierii sunt oameni cu care poţi sta în relații plăcute”, 
întrucât mulți dintre aceștia „vorbesc italienește și franțuzește și 
ţin profesori pe lângă copiii lor ca să-i instruiască”6?%, deși la Curte 
continuă să predomine limba greacă modernă și chiar turca, potrti- 
vit unei mențiuni din luna aprilie-mai (același an 1794), aparţinând 
călătorului străin James Dallaway. 


Artele frumoase şi ştiinţa nu sunt mai înfloritoare decât în 
celelalte țări subjugate de puterea otomană. Unii [din Ţara 
Românească] studiază medicina în Germania sau la Padova, iar 
negustorii vorbesc italiana şi greaca. În general, poporul este 


de B. xxx, à Francfort et Leipzig, chez Henri Louis Broenner. p. 23, apud Călători 
străini despre Ţările Române. Volumul X. Partea I. 2000. p. 151. 

627 Wilkinson, William. 1820. An Account of the Principalities of Wallachia and 
Moldavia with various political observations relating them. London. p. 134, apud Călători 
străini despre Tările Române în secolul al XIX-lea. 2004. Serie nouă. Volumul I (1801- 
1821). p. 640. 

628 Clarke, Edward Daniel. 1818. Travels in various countries of Europe, Asia and 
Africa. Volumul TI. Supplement containing the narrative of a Journey from Constantinople 
to Viena. London. p. 270, apud Călători străini despre Ţările Române în secolul al XIX-lea. 
2004. Serie nouă. Volumul I (1801-1821). p. 63. 

62 von Hofmannsegg, contele Johann. 1800. Reise des Grafen von Hofmannsegg in 
cinige Gegenden von Ungarn bis an die türkische Gränze. Görlitz. p. 198, apud Călători 
străini despre Ţările Române. Volumul X. Partea TI. 2001. p. 1189. 


268 DEVĂLMĂȘIA VALAHĂ (1716-1828) 


foarte superstiţios şi înşelat de cei mai inculți dintre popi: ei 
cred în vrăjitorie şi în strigoi. Cu vreo cincizeci de ani în urmă, 
Constantin Mavrocordat, pe atunci domn, a tipărit pentru supu- 
şii săi un dicţionar în trei volume, în neogreacă, franceză şi 
italiană, dar aceste eforturi pentru literatură nu au fost conti- 
nuate şi se găsesc puţine cărți tipărite, cu excepţia celor care 
slujesc cultului şi slujbei bisericeşti ortodoxe, jumătate scrise în 
slavonă, iar cealaltă în greaca modernăsă!. 


Faptul că boierii învăţaţi din Ţara Românească vorbesc de 
obicei mai multe limbi străine, „grecește, rusește, nemţeşte şi fran- 
ţuzeşte”, este confirmat în luna februarie 1813 şi de către August 
Marie Balthasard Charles Pelletier, conte de Lagarde6%2. 


630 Afirmaţie eronată, în realitate fiind vorba de Lexiconul trilingv, alcătuit de 
Gheorghios Vendotis şi tipărit la Viena, în 1790, pe cheltuiala fostului domn al 
Moldovei, Alexandru Mavrocordat Firaris, nepotul de frate al domnului Constantin 
Mavrocordat, evocat în mod eronat ca autor sau comanditar al lucrării. 

61 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr.Dallaway’s itinerary. În Revue des études sud-est 
européennes. An VIII. Nr. 3. p. 470, apud Călători străini despre Tăril Române. 
Volumul X. Partea II. 2001. pp. 1215-1216. 

632 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 323, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 564. 


CAPITOLUL VII 
BUCUREȘTIUL, „ORAȘ PERSAN” 


desprins, parcă, din „poveştile nopţilor arabe” 


De-a lungul întregului secol al XVIII-lea, Bucureştii apar mai 
tuturor călătorilor străini care îl tranzitează sub înfățișarea unui 
oraş turcesc, mai mult o aglomerare de sate construite „fără nici o 
regularitate sau plan”, o urbe cu ulite murdare, strâmte, întorto- 
cheate și prost pavate (cu podele din scândură de lemn care putre- 
zeau, lipseau, sau, cel mai adesea, erau furate în timpul anotimpului 
rece de către localnici pentru a se încălzi), cu bazare turcești (pe ale 
căror tarabe târgoveții îmbrăcaţi în straie orientale străteau turcește 
pe tejghea), cu coşmelii și „cocioabe nenorocite de lut” construite, 
după moda turcească, în fundul curților, iar nu la stradă (cu 
excepţia caselor neguțătoreşti care de fiecare dată atunci când erau 
ridicate „muşcau” câteva palme de pământ din drumul public, 
motiv pentru care la început de secol al XIX-lea Bucureştiul devine 
un oraș impracticabil pentru căruțele care aprovizionau cu marfă 
capitala, datorită modului haotic în care se construia în oraș, ade- 
sea chiar pe domeniul public), cu bodegi subterane (de care erau 
pline toate mahalalele capitalei — adevărate localuri de pierzanie 
populate de prostituate și beţivi), cu „câini sălbatici” (numiţi în 
epocă „câini de Dâmboviţa sau câini de pe gârlă”, antecesorii câi- 
nilor vagabonzi, care, potrivit consemnării croitorului german P.D. 
Holthaus, la 1830, „s-au aciuat pe malurile gârlei dând mult de 
lucru locuitorilor”, astfel că „ţiganii, care alcătuiesc în mare măsură 
drojdia societăţii, sunt folosiți pentru reducerea numărului acestor 

animale supărătoare, ei umblând prin oraș în căruțe și lovind 
câinii, omorându-i, astfel că adesea se văd 40-50 de câini morți 
aruncaţi în căruțele lor633), cu animale moarte aflate în stare de 
putrefacție aruncate direct în stradă prin mahalale și chiar în 
Dâmboviţa, cu aerul greu respirabil şi evident nesănătos, cu apa de 
calitate proastă (scoasă cu sacaua din aceeași Dâmboviţa în care erau 
aruncate leşuri de animale moarte sau erau devetrsate toate rezi- 
duuiile orașului prin canale colectoare, atunci când acestea nu se 
înfundau şi nu refulau în stradă, emanând, printre pavajul stricat de 
lemn, miasme îngreţoșante). Şi pentru ca reprezentarea asupra 
Bucureştiului fanariot să fie cât mai amănunţită, la toate acestea mai 
trebuie adăugat, potrivit curierului diplomatic țarist, Dimitri Bantâș- 
Kemenski, care traversează, la 12 iunie 1808, Ţara Românească în 
drum spre Serbia, „zgomotul produs de ciocanele de fierării, scâr- 
ţâitul roților neunse ale carelor țărănești, pocniturile neîncetate din 
bici, strigătele surugiilor, cântecele nedeslușite, cântate cu voce tare 
ale lăutarilor, care colindau străzile şi cârciumile” 634, 

Faptul că Bucureștiul de sfârşit de epocă fanariotă nu este 
un oraş european este remarcat şi de scriitorul militar rus A.I. 
Mihailovski-Danielevski, cel care menţiona, în iunie 1829, că stră- 
zile sale sunt înguste şi murdare, pe ele mergând „oameni cu 
chipuri asiatice” şi vorbind o limbă de neînțeles (pentru călătorul 
rus)635, În iunie 1828, locotenentul finlandez Berndt Johan 
Rosenström contesta și el apartenenţa occidentală a Bucureștiului, 
aducând în discuţie aceleași ulițe strâmte și întortocheate precum 
și costumele orientale (purtate la acea dată de majoritatea locuito- 
rilor, cu excepţia străinilor, a femeilor și a tinerilor din marile familii 
boierești care se grăbiseră deja să adopte vestimentația europeană, 


63 Howitt, William. 1844. Wanderings of a journeyman tailor through Europe and the 
East during the years 1824-1840. London. p. 55, apud Călători străini despre Ţările 
Române în secolul al XIX-lea. 2005. Serie nouă. Volumul TI (1822-1830). p. 441. 

634 Dimitri Bantâş-Kemenski. 1810. Puteşestvie v Valahii Moldavii i Serbiiu. Moskva: 
Tip. Restnikova. p. 141, apud Călători străini despre Țările Române în secolul al XIX-ka. 
2004. Serie nouă. Volumul I (1801-1821). p. 409. 

65 Mihailovski-Danielevski, A.I. 1893. În Ryskaia starina. Nr. 7-9 (iulie-august). 
p. 190, apud Călători străini despre Ţările Române în secolul al XIX-lea. 2005. Serie 
nouă. Volumul II (1822-1830). p. 410. 

fapt care îl determină pe călătorul finlandez să remarce în acest 
sens „strălucirea multicoloră a tuturor costumelor occidentale şi 
orientale” purtate la București şi extrema diversitate etnică, exis- 
tând printre locuitorii capitalei „oameni aparținând tuturor raselor 
posibile”)636. Despre același „curios amestec de costume și obi- 
ceiuri orientale şi europene” face vorbire, la 1827 (martie-aprilie), 
căpitanul de marină englez Charles Colville Frankland, care străbă- 
tând bazarele turcești şi ulițele prost podite ale capitalei valahe 
(întinsă şi murdară), prezentând un ciudat amestec de lux euro- 
pean, mizerie şi sărăcie orientală, este impresionat, ca mulți alți 
străini, de contrastul izbitor dintre „caleştile pompoase” boiereşti 
(„bine lustruite și încărcate cu numeroase podoabe aurite”, în care 
„se tolănea câte un boier purtând câte un calpac imens, lucrat în 
catifea roşu aprins sau verde şi îmbrăcat cu o mantie bogată împo- 
dobită cu blană”) şi un „animal de vizitiu” de pe capră (cel mai 
adesea un slinos rob ţigan), „cu o uitătură animalică, pe jumătate 
barbar, pe jumătate paiață”6%. 

În curând, însă, sub domnia lui Grigore Ghica al IV-lea 
(1822-1828), potrivit mărturiilor medicului și chimistului francez 
Pierre Jacques Antoine Bechamp, totul se va schimba. Dacă la 
începutul lunii noiembrie 1825 Bucureştiul este perceput de către 
călătorul francez drept „tăcut ca pustietatea, purtând încă stig- 
matele barbariei” (enunțând spre pildă, „rândurile de capete ale 
condamnaților înfipte în ţepi împrejurul marii închisori” din 
preajma vechii curți domnești, precum și starea deplorabilă în care 
se găseau străzile — adevărate „poduri de lemn aruncate pe rigole 


636 Bossy, Raoul V. 1937. Mărturii finlandeze despre români. Bucureşti. pp. 62 şi 67, 
apud Călători străini despre Ţările Române în secolul al XIX-lea. 2005. Serie nouă. 
Volumul II (1822-1830). pp. 381 şi 383. 

637 Frankland, Charles Colville. 1829. Travels to and from Constantinople, în the years 
1827 and 1828 or personal narrative of a journey from Vienna, through Hungary, 
Transylvania, Wallachia, Bulgaria, and Roumelia, to Constantinople; and from that city to the 
Capital of Austria, by the Dardanelles, Tenedos, the plains of Troy, Smyrna, Napoli di 
Romania, Athens, Egina, Poros, Cyprus, Syria, Alexandria, Malta, Sicil, Italy, Istria, 
Carniolia and Styria. London: Editura Henry Colburn. pp. 32-33 şi 37, apud Călători 
străini despre Ţările Române în secolul al XIX-lea. 2005. Serie nouă. Volumul II (1822- 
1830). pp. 280-281. 

pline de noroi”), mult înainte de războiul ruso-turc din Balcani 
(disputat inclusiv pe teritoriul valah între 1828-1829), „Bucureștii 
erau deja schimbaţi”. Întru susţinerea afirmației potrivit căreia sub 
Grigore Ghica (1822-1828) în Țara Românească barbaria se retră- 
gea și se putea respira un alt aer, se trăia o viață nouă și se aspira la 
un viitor mai bun, Pierre Jacques Antoine Bechamp menţionează 
primele încercări de pavare a străzilor (pavajul se numea pe atunci 
„caldarâm”), „încercarea nenorocită” a iluminatului stradal cu 
lumânări de seu (astfel că puţin înainte de 1828, nu mai era tre- 
buinţă a avea felinar pentru a ieși seara din casă, iar farmaciștii 
puteau cu toată siguranța să se ducă să-și facă datoria pe lângă 
bolnavi, pentru ca la 1829 Bucureștiul să fie deja „splendid 
luminat”), dezvoltarea instrucţiunii publice și înlocuirea școlilor 
fanariote (având limba de predare şi profesori greci) prin școli 
naţionale (înființarea Liceului „Sfântul Sava” cu predare în limba 
română), punerea în scenă la București a pieselor germane de tea- 
tru reprezentate iniţial pe scene improvizate în nemţește, urmând 
să fie demarată construirea unei săli de teatru unde se intenționa 
a se juca în românește piese franțuzești63%. După o călătorie obo- 
sitoare de nouă zile, în care timp nu mai dormise în pat decât la 
Pesta, ajungând în capitala "Ţării Româneşti, la 1827 (martie/ apri- 
le), căpitanul de marină englez Charles Colville Frankland remarcă 
serviciile ireproşabile ale primului hotel dat în folosință la 
Bucureşti la sfârşit de epocă fanariotă, „Hotel de Europe”, unde 
supusul britanic declară că este curat şi bine servit. 


658 Istrati, Dr. Constantin. 1894. România dintre 1825-1834. Suvenire personale de 
Antoine Béchamp. În Revista nouă. Nr.3. p. 93-94, apud Călători străini despre Ţările 
Romåne în secolul al XIX-lea. 2005. Serie nouă. Volumul TI (1822-1830). pp. 139-141. 
69 Frankland, Charles Colville. 1829. Travels to and from Constantinople, in the years 
1827 and 1828 or personal narrative of a journey from Vienna, through Hungary, 
Transylvania, Wallachia, Bulgaria, and Roumelia, to Constantinople; and from that city to the 
Capital of Austria, by the Dardanelles, Tenedos, the plains of Troy, Smyrna, Napoli di 
Romania, Athens, Egina, Poros, Cyprus, Syria, Alexandria, Malta, Sicil, Italy, Istria, 
Carniolia and Styria. London: Editura Henry Colburn. pp. 32-33 şi 37, apud Călători 
străini despre Ţările Române în secolul al XIX-lea. 2005. Serie nouă. Volumul II (1822- 
1830). pp. 280-281. 

Un alt aspect care evidenţiază îmbunătățirile (greu percep- 
tibile, ce-i drept) pe care le experimentează capitala valahă, după 
războiul ruso-turc (1768-1774), începând cu domnia lui Alexandru 
Vodă Ipsilanti, sub aspectul unei mai bune „gospodăririi comu- 
nale” și a creşterii siguranţei în spațiile publice (mai ales seara), este 
menţionat, la 1788, de către raguzanul Stephan Ignaz Raicevich. 


În oraşe este un fel de poliţie, domnii au grijă ca să fie belşug de 
pâine şi de carne şi adeseori umblă deghizați prin oraş. Noaptea 
sunt străji la locuri hotărâte în diferitele mahalale, în afară de 
acelea care circulă pe ulițe, pentru pază contra focului şi a hoți- 
lor. Există crainici care pun în vedere locuitorilor să-şi măture 
ulițele şi să-şi curețe coşurile, şi care anunţă noile ordine şi 
regulamente. Noaptea, toată lumea este silită să meargă cu o 
lumină şi cârciumile trebuie să fie închise. Dar s-a mai spus 
că slujbaşii abuzează de autoritatea lor şi că săvârşesc tot felul de 
vexaţii şi de samavolnicii sub cuvânt că menţin ordineas%. 


A. Bucureştiul coşmeliilor „meschine” (din lemn 
sau din paiantă), al „cocioabelor nenorocite de lut”, 
al „caselor mici şi sărăcăcioase” 


Bucureștiul, reşedinţa de scaun a domnului Ţării Românești, 
„aşezat la o depărtare de aproape opt ore de Dunăre, într-o 
regiune foarte plăcută și de-a dreptul fermecătoare”, le apare, din 
depărtare, călătorilor străini care se apropiau de capitala valahă la 
sfârșit de epocă fanariotă, ca fiind „foarte măreț înaintea ochilor”, 
din cauza mulțimii bisericilor, clopotniţelor, turlelor și capelelor, 
„fiecare cu câte trei, patru, cinci și chiar mai multe turnulețe”, care 
se înalțau deasupra grădinilor, întrucât se considera în epocă faptul 
că „orașul are tot atâtea mănăstiri și biserici câte zile numără anul” 
(însă fără să le fi numărat cineva în mod riguros vreodată), dându-i 
astfel, potrivit mărturiei lui John Mac Donald Kinneir, din data de 


64 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 225-226 şi 229, apud Călători străini despre Tările 
Române. Volumul X. Partea I. 2000. pp. 507-508. 

30 mai 1813, „înfățișarea unui oraș persan”6!. Traversând întreaga 
Europă continentală, din Marea Britanie către Constantinopol, 
prin Țara Românească, călătorul englez Randle Wilbraham, per- 
cepe Bucureștiul la 7 august 1797, într-o scrisoare expediată dnei 
Wilbraham Bootle, drept un „oraș aparte” desprins parcă din „po- 
veștile nopților arabe”, fiind primul în care supusul britanic întâl- 
neşte „locuinţe şi locuitori de stil oriental’ 642, 

Urcându-se, la 9 august 1793, în mai multe astfel de turnuri 
(de biserici sau mănăstiri) din oraș, pentru a se putea orienta mai 
bine, călătorul Heinrich von Reimers se desfată „de sus de pe înăl- 
timi” cu „priveliștea minunată a orașului” (întins, lung, „aproape 
de un ceas şi jumătate”), pe care îl aseamănă „mai mult cu un sat 
mare, frumos clădit, aşezat într-o pădure şi împestriţat cu grădini și 
câmpuri mici decât cu capitala unei provincii şi reședința unui 
principe”6$. Dar această primă impresie de „măreție orientală” se 
schimbă imediat ce eşti purtat chiar pe ulița principală din 
Bucureşti şi vezi înşirate, conform aprecierilor din noiembrie 
1786, aparţinând lui Jenne — Lebprecht, „cocioabele nenorocite de 
lut ale mămularilor şi ale cârciumarilor”6%, precum și „casele 
mici şi sărăcăcioase, cu acoperișuri de şindrilă”6* (potrivit relatării 


i John Mac Donald Kinneir. 1818. Journey through Asia Minor, Armenia and 
Koordistan în the years 1813 and 1814. London. p. 15, apud Călători străini despre Ţările 
Române în secolul al XIX-lea. 2004. Serie nouă. Volumul I (1801-1821). p. 597. 

642 Wilbraham, Randle. 7 august 1794. Scrisoare de la Constantinopol către dna. 
Wilbraham Bootle. Publicată de Eric D. Tappe şi Trevor J. Hope. 1980. A Cambridge 
Don and his companions in the Balkans (1794). În Revue des études sud-est européennes. An 
XVIII. pp. 608-609, apud Călători străini despre Tările Române. Volumul X. Partea TI. 
2001. pp. 1248-1249. 

6 von Reimers, Heinrich. 1803. Reise der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. pp. 124-125, 
apud Călători străini despre Ţările Române. Volumul X. Partea II. 2001. p. 1167. 

64 Jenne — Lebprecht. 1790. Lebprechts Reisen nach St. Petersburg einen Theil von 
Deutschland, Frankreich, Kroatien, Slovanien, Italien, die Moldau, Wallachei, Siebenbiirgen 
und Ungarn, nebst einem Reise-Journal Der Donaujahrt von Esseg bis ans Schwarze Meer. 
Pesta. pp. 225-226, apud Călători străini despre Ţările Române. Volumul X. Partea I. 
2000. pp. 742-743. 

645 Campanini, Naborre. 1888. Lazzaro Spallanzani, Viaggio in Oriente. Relazione 
ordinata e compilata sui giornali del viaggio a Constantinopolo e su altri manoscritti inediti del 
grande naturalista. Torino. p. 321, apud Călători străini despre Tările Române. Volumul 
X. Partea I. 2000. p. 766. 

călătoriei lui Lazzaro Spallanzani din același an 1786), construite 
din lemn sau din paiantă, având „câte o curte sau grădină în faţă, 
după obiceiul oriental%” (potrivit mărturiei aceluiaşi John Mac 
Donald Kinneir, căpitan scoţian în serviciul Companiei Indiilor și 
agent diplomatic al guvernului britanic, din data de 30 mai 1813). 
La 1794, Bucureştiul îi apare pictorului italian de origine evreiască 
Luigi Mayer, ca fiind „un oraş mare, răsfirat şi foarte populat, 
majoritatea caselor având o „înfățișare meschină şi sărăcăcioasă, 
fund construite în mare parte sub pământ și acoperite de paie şi 
scoarţe de copaci”. 


Casele sunt îndeobşte clădite şi rânduite după moda orientală, 
mai ales ale boierilor şi ale persoanelor cu avere. Foarte rar se 
văd geamuri la ferestre, ele fiind înlocuite cu băşici de porc. 
Odăile locuite de femei au întotdeauna astfel de ferestre, căci 
românii, întocmai ca şi turcii, îşi ţin femeile ascunse cât mai 
mult de ochii străinilors”. 


La 26 iulie 1776, străbătând Țara Românească şi capitala 
valahă, abatele italian Lionardo Panzini, remarca faptul că excep- 
tând o singură mahala (alcătuită după „moda nemţească”), în care 
sunt adunaţi toți negustorii, „ale căror case sau mai bine spus 
coșmelii sunt alăturate şi aliniate”, toate celelalte case din oraș, 
sunt izolate, împrăștiate și înconjurate de o curte, grădină și depen- 
dinţe, ceea ce le dă „aparenţa de case de ţară”6% (consemnare din 
16 decembrie 1814, aparținând căpitanului francez de geniu 


Thomassin, atașat militar pe lângă ambasadorul Franţei la Înalta 


646 John Mac Donald Kinneir. 1818. Journey through Asia Minor, Armenia and Koordistan 
în the years 1813 and 1814. London. p. 17, apud Călători străini despre Ţările Române în 
secolul al XTX-ka. 2004. Serie nouă. Volumul I (1801-1821). pp. 598-599. 

647 Views în Turkey în Europe and Asia, comprising Romelia, Bulgaria, Walachia, Syria 
and Palestine. Selected from the Collection of sir Robert Ainslie, Drawn by Luigi 
Mayer and engraved by William Watts. Published March 1s 1801, by the 
Proprietor, William Watts. London. pp. 7-8, apud Călători străini despre Țările 
Române. Volumul X. Partea II. 2001. pp. 1225-1227. 

648 Isar, Nicolae. 1981. Les Principautés roumaines au debut du XTX: siècle dans les récits 
des officiers français Guilleminot et Thomassin. În Analele Universităţii Bucureşti. Istorie. 
Anul XXX. p. 85, apud Călători străini despre Țările Române în secolul al XIX-ka. 
2004. Serie nouă. Volumul I (1801-1821). p. 602. 

Poartă), iar Bucureștiului „înfăţişarea unui sat”6%, Practic, în afară 
de casele boiereşti, de biserici şi de hanuri, zidite din piatră sau din 
cărămidă arsă, toate celelalte case sunt în această perioadă „joase şi 
dărăpănate”*% fund construite din lemn și luts5!. 

După „cocioabele” pe care le văzuse în drumul de la Dunăre 
și până la intrarea în capitală, în luna octombrie 1805, Louis Allier 
de Hauteroche, călătorind de la Constantinopol la Paris, se 
declară, în mod surprinzător, „plăcut surprins” să constate faptul 
că în Bucureşti construcțiile „nu sunt la fel de mizerabile ca cele 
din micul număr de sate” valahe pe care le întâlnise în cale. Se 
poate, deci, și mai rău. Depinde doar cum facem comparația 
și la cine raportăm Bucureştiul (la „nenorocitele” sate valahe sau la 
celelalte aglomerări urbane europene). 


Se pare că prezenţa principelui, a Curţii şi a bogățiilor sale au 
introdus destul gust şi lux; se văd multe case clădite din piatră şi 
acoperite cu şindrilă (acestea fiind „cele mai răsărite”). Câteva 
edificii sunt remarcabile prin suprafaţa lor: palatul hospodaru- 
lui, mănăstiri, case boiereşti. În general fiecare gospodărie e izo- 
lată prin curţi mai mult sau mai puţin întinse, totuşi zidul de la 
stradă pare că leagă toate locuinţeless?. 
Şi totuși la 1788, potrivit aprecierilor raguzanului Stephan 


Ignaz Raicevich, „Bucureştiul ar putea fi numit mai degrabă sat 
decât oraş fiind alcătuit din case şi bordeie cu grădini mari şi curți 


6% Lionardo Panzini. 1776. Scrisori din Tara Românească. Publicate de Nino Cortese. 
1922. În „L/Ruropa Orientale”. II. Roma. p. 166, apud Călători străini despre Ţările 
Române. Volumul X. Partea I. 2000. pp. 213-214. 

650 Howitt, William. 1844. Wanderings of a journeyman tailor through Europe and the East 
during the years 1824-1840. London. pp. 53-54, apud Călători străini despre Țările Române 
în secolul al XIX-lea. 2005. Serie nouă. Volumul II (1822-1830). pp. 439-440. 

651 Jenne — Lebprecht. 1790. Lebprechts Reisen nach St. Petersburg einen Theil von Deutsc- 
bland, Frankreich, Kroatien, Slovanien, Italien, die Moldau, Wallachei, Siebenbürgen und Ungarn, 
nebst einem Reise-Journal Der Donaufabrt von Esseg bis ans Schwarze Meer. Pesta. pp. 225-226, 
apud Călători străini despre Lările Române. Volumul X. Partea I. 2000. pp. 742-743. 

652 Pippidi, Andrei. 1987. Encore un voyageur français dans les Pays Roumains: Louis 
Allier de Hauteroche, en 1805. În Revue Roumaine d'Histoire. XXVI. Nr. 1-2. p. 117, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 194. 

care ocupă mult loc”653, După războiul ruso-turc, purtat în peri- 
oada 1768-1774 inclusiv pe teritoriul valah (fapt care a încurajat 
interacțiunea socială dintre clasa conducătoare valahă și ofițerii 
ruși — perfect occidentalizați la acea dată), au început să se con- 
struiască şi în Bucureşti „multe palate și case boiereşti din cără- 
midă sau piatră” (acoperite cu tencuială „atât pe dinăuntru, cât şi 
pe dinafară”), „mari și încăpătoare, dar cu un singur cat, fără sime- 
trie și ordine”, în general „foarte rău clădite și lipsite de nobleţe” şi 
care au „înspre uliţă, în faţa casei, niște grădini și curți care le ascund 
vederii”. Întrucât bucureştenii „nu ştiu să confecţioneze ţiglă pentru 
acoperișuri”, potrivit menţiunilor capelanului anglican Robert Walsh 
din anul 1824, casele erau acoperite, în epocă, cu şindrilă sau cu 
„olane de pământ ars, foarte înalte, țuguiate în unghiuri ascuţite 
ca să nu se prăbușească sub povara zăpezii?654. 

După obiceiul turcesc în apropierea centrului oraşului se 
găsea, la 1794 (aprilie/mai), conform mărturiei călătorului britanic 
James Dallaway, aşa-numitul „târg” alcătuit din „numeroase şiruri 
de prăvălii deschise, bazare în stil turcesc învelite cu acoperișuri de 
șindrilă şi apărate de soarele de amiază printr-o streaşină de lemn, 
ce se întinde dintr-o parte într-alta” (şi care „formează locuri de 
preumblare întunecoasă”), unde erau expuse spre vânzare „măr- 
furile obișnuite și alimentele”, cele mai multe dintre aceste ma- 
gherniţe neguţătorești fiind „făcute din lemn și pământ, tencuite 
cu var”'655 și având „o înfățișare primejdioasă care mai degrabă 
înspăimântă decât atrage pe cumpărători”65 (potrivit lui Heinrich 


653 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 225-226 şi 229, apud Călători străini despre Tările 
Române. Volumul X. Partea I. 2000. pp. 507-508. 

654 Walsh, Robert. 1828. Narrative of a Journey from Constantinople to England. 
London. pp. 206-208, apud Călători străini despre Ţările Române în secolul al XIX-lea. 
2005. Serie nouă. Volumul II (1822-1830). pp. 103-104. 

655 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VIII. Nr. 3. pp. 472-473, apud Călători străini despre Ţările Române. 
Volumul X. Partea II. 2001. p. 1218. 

656 von Reimers, Heinrich. 1803. Rezse der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. pp. 124-125, 
apud Călători străini despre Ţările Române. Volumul X. Partea II. 2001. p. 1167. 

von Reimers, din data de 9 august 1793). Despre aceleaşi tarabe 
ale prăvăliașilor bucureşteni face vorbire prin iunie/august 1794 
un alt călător britanic Robert Stockdale. 


Cele mai bune case arareori depăşesc în înfăţişare pe cele ale 
fermierilor înstăriți [din Anglia] şi mai toate sunt prăvălii cu o 
deschizătură mare drept fereastră şi o tarabă ce se întinde până 
la jumătatea uliței. Tarabele prăvăliilor se întind atât de departe în 
multe uliţe încât ele sunt aproape în întregime acoperite, cu 
excepţia unei mici părți la mijloc. Oamenii stau cu picioarele 
încrucişate pe tejghelele lor şi constau din: greci, evrei şi nemți. 
Înainte de toate eşti uimit aici de acele plăcintării soioase care 
abundă în toate oraşele din Turcia. Îmbrăcămintea, obiceiurile, cât 
şi limba sunt atât de ieşite din comun, încât izbesc peste măsură pe 
oricine nu este obişnuit cu ele. Oricât ar fi de sărăcăcioase clădirile, 
dar risipite printre grădini şi copaci, ca în orice oraş turcesc, înfă- 
ţişarea lor de la depărtare nu este neplăcutăs5?. 


Un alt detaliu edilitar fermecător al Bucureștiului sfârșitului de 
veac fanariot şi pe care îl remarcă Raicevich constă în faptul că în 
toate mahalalele se găseau „cârciumi subterane, unde femeile vând 
vinul şi se vând și pe ele” 658, 


B. Bucureştiul ulițelor murdare şi pline de „hârtoape”, prost 
şi scump podite (cu bârne din lemn) 


Dacă de la depărtare şi de pe un teren mai înalt Bucureștiul se 
înfățișează privirilor călătorilor străini care îl tranzitează asemenea 
unui „frumos decor de teatru, care încântă într-un chip plăcut 
ochiul”, remarcabil fiind „amestecul de case şi de copaci” care îi 


657 Stockdale, Robert. 1794. Scrisori şi fragmente din jurnalul privind Banatul, 
Transilvania şi Tara Românească. Publicate de Eric D. Tappe şi Trevor J. Hope. 
1980. A Cambridge Don and his companions în the Balkans (1794). În Revue des études 
sud-est européennes. An XVIII. pp. 598-599, apud Călători străini despre Ţările Române. 
Volumul X. Partea II. 2001. pp. 1246-1247. 

658 Raicevich, Stephan Ignaz. 1788. Osservazioni Storiche, naturali e politiche intorno la 
Valachia e la Moldavia. Napoli. pp. 225-226 şi 229, apud Călători străini despre Tările 
Române. Volumul X. Partea I. 2000. pp. 507-508. 

dă, potrivit mărturiei consulului general britanic în Țările Române, 
William Wilkinson, „o frumuseţe deosebită”, de aproape, însă, 
capitala valahă nu mai este altceva decât o „mâzgăleală grosolană”, 
un „Oraş mare, murdar, aşezat pe un teren plat şi mocirlos”, 
cu uliţe („„murdare, strâmte, nepietruite și cu gloduri”) podite „cu 
scânduri sau grinzi groase de lemn aşezate de-a curmezișul și 
legate între ele”. De neînțeles și greu de conceput pentru călătorii 
europeni pe care secolul al XVIII-lea îi găsește aflați în tranzit prin 
Țara Românească este „sistemul costisitor, neplăcut şi nepotii- 
vit”6% în conformitate cu care ulițele capitalei valahe au fost 
podite cu bârne din lemn „pieritor” (cu scânduri groase de fag sau 
de stejar), iar nu pavate cu „piatră durabilă” (aşa cum era cazul în 
epocă cu toate celelalte oraşe europene). 


S-a presupus şi se mai crede încă şi astăzi că este cu neputinţă 
să pietruieşti ulițele, nu atât din cauza rarităţii materialului, cât 
datorită faptului că solul este alcătuit dintr-o clisă moale, care 
nu prezintă niciun sprijin. Această idee precumpănitoare printre 
localnici este desigur greşită şi nu poate exista o dovadă mai 
convingătoare decât drumurile pavate cu piatră construite de 
romani în vremea împăratului Traian, care au rezistat atât 
de bine acţiunii distrugătoare a vremiiee0. 


Întorcându-se seara acasă în Bucureşti, într-o lună de martie 
1813, August Marie Balthasard Charles Pelletier, conte de Lagarde, 
fund gata „să fie răsturnat de către vizitiu într-o groapă mare, 
lăsată fără masala, în mijlocul uliţei”, îl întreabă pe aga poliţiei 
capitalei, alături de care călătorea, „cum este cu putință să nu se 
pietruiască orașul în loc să fie podit, ceea ce face să se dea uliței 
numele de poduri, iar aerul acestei capitale să fie atât de nesănătos, 
datorită apelor stătute care băltesc sub bârnele de stejar”. 


659 Hunter, William. 1796. Travels în the year 1792 Through France, Turkey and 
Hungary to Viena. London. p. 322, apud Călători străini despre Țările Române. Volu- 
mul X. Partea II. 2001. p. 1102. 

660 Wilkinson, William. 1820. An Account of the Principalities of Wallachia and 
Moldavia with various political observations relating them. London. pp. 85-90, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 625-627. 

El mi-a răspuns că greutatea aşezării unui pavaj trainic pe acest 
teren mlăştinos ar cere cheltuieli prea mari pentru a putea fi vreo- 
dată înfăptuit şi că de altfel un singur demers în acest sens ar 
îngreuia şi mai mult jugul care apasă asupra acestei țări nenorocite. 


Într-o notă de subsol autorul îşi motivează dezacordul faţă de 
opinia exprimată de marele agă: 


Această idee a imposibilității pavării cu piatră, care s-a încetă- 
tenit printre locuitorii principatului ar trebui stârpită prin măr- 
turia urmelor drumului lui Traian care, din oraşul numit 
Caracal, de pe malurile Dunării, străbate toată Țara Românească 
şi se mai vede încă până la poalele munţilor Carpaţi.ee! 


La intrarea „sărăcăcioasă şi murdară” în București dinspre 
marginea oraşului, la 1794 (lunile iunie/august), nu exista, potrivit 
lui Robert Stockdale, „nimic pe ulițe care să semene a pardoseală”, 
acestea fiind acoperite cu scânduri (podine) groase „îmbinate strâns 
una lângă alta adesea sărite de la locul lor și foarte periculoase 
pentru cai”, majoritatea acestor ulițe fiind „puţin mai mari decât 
nişte drumeaguri și atât de asemănătoare între ele încât trebuia să 
cunoşti bine orașul pentru ca să-ți găsești drumul”62, fapt care a 
stârnit totala uimire, la 17 iulie 1806, a doamnei Christine Reinhard, 
care trebuind să străbată pe toată lungimea ulița principală [Podul 
Mogoşoaiei], fără să rateze „nicio hârtoapă”, îşi aminteşte că şi-a dat 
seama că ajunsese la destinaţie după „o zdruncinătură mai violentă 
decât altele, urmată de o oprire bruscă”. Deşi doamna Christine 
Reinhard ştia că oraşul nu este pietruit, nu se aştepta totuşi să-l 


661 Conte de Lagarde, August Marie Balthasard Charles Pelletier. 1824. Voyage de 
Moscou à Vienne par Kiev, Odessa, Constantinople, Bucharest et Hermanstadt, ou lettre 
adressées à Jules Griffith. Paris. p. 342, apud Călători străini despre Ţările Române în 
secolul al XIX-lea. 2004. Serie nouă. Volumul I (1801-1821). p. 570. 

662 Stockdale, Robert. 1794. Scrisori şi fragmente din jurnalul privind Banatul, 
Transilvania şi Tara Românească. Publicate de Eric D. Tappe şi Trevor J. Hope. 
1980. A Cambridge Don and his companions in the Balkans (1794). În Revue des études 
sud-est européennes. An XVIII. pp. 598-599, apud Călători străini despre Ţările Române. 
Volumul X. Partea II. 2001. pp. 1246-1247. 

găsească „acoperit cu bârne de lemn, rău prinse între ele pe care 
trecând sărmana trăsură se desfăcea şi gemea”665. 


După şase ore de drum am ajuns la Bucureşti, cel mai ciudat oraş pe 
care l-am văzut în viața mea, pentru motivul că toate ulițele erau 
acoperite dintr-o parte într-alta cu butuci nestrunjiți. Ce lucru 
straniu! Un oraş mare, în care îşi are reşedinţa voievodul ării 
Româneşti şi în care butucii abia dacă erau aşezaţi destul de strâns 
ca să nu rupă picioarele cailor. E lesne de imaginat efectul pe care îl 
pot produce asupra unei trăsuri care trece peste ei, dar oamenii sunt 
obişnuiţi şi lucrul nu pare să-i supere nicidecume6+. 


Înaintând pe ulițele din București, în primăvara anului 1802, 
trăsura colecționarului de antichități și mineralog englez Edward 
Daniel Clarke este supusă unor „zdruncinături neîncetate şi 
nemaipomenit de tari”, fiind „trasă peste niște trunchiuri de copaci 
și alți dulapi mari de lemn așezați de-a curmezișul — în loc de 
pietruială —, formând un fel de plută înotând în noroi lichid, care 
pe măsură ce dulapii se înfundau în el din cauza greutăţii sărea 
în sus prin intesstiţii. Toate aceste bucăţi de lemnărie erau libere 
și când erau astfel puse în mișcare ele păreau ca un pod plutitor în 
întregime fărâmat, ce se desfăcea în bucăţi și ameninţa să ne 
îngroape în golurile ivite între ele”665, Despre modul deficitar 
în care se călătorea, la 1 august 1812, printr-un București „podit cu 
scânduri de la un cap la altul” într-o trăsură „tare zdruncinată” 


663 Baroana de Wimpffen. 1900. Une femme de diplomate. Lettres de madame Reinhard à 
sa mère, 1798-1815. 'Traduites de Pallemand et publiées pour la Société dhistoire 
contemporaine, par la baronne de Wimpffen, née Reinhard. Paris: Alphonse 
Picard et fils. Cap. IV. Mission de Moldavie. De Paris à Jassy, 1806-1807. p. 199, apud 
Călători străini despre Țările Române în secolul al XIX-lea. 2004. Serie nouă. Volumul I 
(1801-1821). p. 287. 

664 Jackson, Philip. 1797. Re/azarea călătoriei prin Tara Românească şi Transilvania. 
Publicată de Eric D. Tappe şi Trevor J. Hope. 1987. The Balkan Travel of Philip 
Jackson în 1797. In Revue Roumaine d'Histoire. An XXVI. Nr. 1-2. p. 104, apud 
Călători străini despre Ţările Române. Volumul X. Partea II. 2001. p. 1283. 

665 Clarke, Edward Daniel. 1818. Travels în various countries of Europe, Asia and 
Africa. Volumul TI. Supplement containing the narrative of a Journey from Constantinople 
to Viena. London. p. 264, apud Călători străini despre Ţările Române în secolul al XIX- 
/ea. 2004. Serie nouă. Volumul I (1801-1821). p. 60. 

datorită „suprafeţei zgrunțuroase”66 a ulițelor prost podite, face 
vorbire şi generalul englez Sir Robert Thomas Wilson. 


Acesta ar fi un oraş încântător, dacă ulițele nu ar fi podite cu 
buşteni, care demontează fiecare element al trăsurii pe măsură 
ce ea înaintează. Am fost aproape torturat şi toate rănile mele de 
la călărie s-au redeschis, deoarece trebuie amintit că trăsurile 
ruseşti nu au suspensii. Restul drumului trebuie străbătut în 
acelaşi soi de vehicule şi voi fi obligat probabil să ţopăi pe ceea 
ce ei numesc „poduri de lemn”s%. 


Potrivit unei alte mărturii din epocă, la 1792 (prin luna iunie), 
toate ulițele Bucureștilor sunt, conform relatării călătorului englez 
Wiliam Hunter, „așternute cu dulapi groși, ce se întind de la o 
margine la cealaltă, formând un fel de pod din lemn, multe din 
aceste scânduri având o mare elasticitate, din care cauză, atunci 
când ești în trăsură, ești săltat în sus în felul cel mai ciudat cu 
putinţă, iar norii de praf care zboară de pe ele în zilele când suflă 
vântul îți fac mare necaz”668. La 1794 (aprilie/mai), James Dallaway 
remarca faptul că ulițele principale ale Bucureștilor sunt podite cu 
bârne de lemn, „adeseori rupte sau gata să se rupă”6%, „slab fixate 
din care multe lipsesc, astfel că mersul pe jos este deosebit de 
greu” pentru oameni și anevoios pentru cai şi trăsuri. La 9 


666 Alexander, Sir James Edward. 1827. Travels from India to England comprehending a 
visit to the Burman Empire, and a journey through Persia, Asia Minor, European Turkey in 
the years 1825-1826. London. p. 250, apud Călători străini despre Ţările Române în 
secolul al XIX-lea. 2005. Serie nouă. Volumul II (1822-1830). p. 156. 

667 General Sir Robert Thomas Wilson. 1861. Private Diary of Travels. Personal 
Services, and Public Events during mission and employment with the European Armies în the 
Campaigns of 1812, 1813, 1814. London. p. 138, apud Călători străini despre Ţările 
Române în secolul al XIX-lea. 2004. Serie nouă. Volumul I (1801-1821). p. 556. 

668 Hunter, William. 1796. Travels in the year 1792 Through France, Turkey and Hungary to 
Viena. London. p. 322, apud Călători străini despre Ţările Române. Volumul X. Partea TI. 
2001. p. 1102. 

669 Salaberry, Charles Marie d'Irumberry, conte de. An VII (1799). Voyage à 
Constantinople, en Italie et aux îles de l'Archipel, par l'Allemagne et la Hongrie. Patis. pp. 121- 
122, apud Călători străini despre Țările Române. Volumul X. Partea TI. 2001. p. 1010. 

670 Dallaway, James. 1794. Călătoria prin Banat, Transilvania şi Tara Românească. Publicată 
de Cushing, G.F. 1970. Dr. Dallaway’s itinerary. În Revue des études sud-est européennes. An 

august 1793, într-o scrisoare pe care Heinrich von Reimers o 
expediază din Țara Românească, călătorul străin confirmă faptul 
că în București „nu se arată nicio considerație pentru siguranța 
picioarelor” pietonilor întrucât „ulițele sunt de obicei rele, podite 
prost cu scânduri strâmte și neregulate”67!, 

Din cauza „noroiului de nesuferit”677, care este îngrozitor 
când plouă și se află la Bucureşti pe toate ulițele, această podire (cu 
scânduri de stejar) este folositoare pentru a scăpa de acest noroi, dar 
este foarte neplăcută pentru cel care merge cu trăsura, deoarece 
scândurile, nefiind bine îmbinate între ele și nici netede și bine 
geluite, zdruncină atâta încât lecuiesc de obstrucție intestinală chiar 
și pe cei care au suferit de ea zece ani în șir673, 


La unele suprafața este geluită şi netedă, pe câtă vreme la altele 
trunchiurile sunt lăsate aproape în starea lor brută. În ano- 
timpurile ploioase sunt mereu acoperite de un strat gros de noroi 
lichid şi vara cu un strat tot atât de gros de praf negru, pe care cea 
mai uşoară adiere de vânt îl răscoleşte cu foarte mare primejdie 
pentru ochi şi pentru plămâni; în afară de aceste mari neplăceri 
este absolut necesar să le reînnoieşti complet la şase ani”4. 


Mai grav este însă faptul că, prin mijlocul ulițelor, pe sub 
aceste podine de lemn, sunt „băltoace mari de noroi” sau canale 


VIII. Ne. 3. pp. 472-473, apud Călători străini despre Ţările Române. Volumul X. Partea II. 
2001. p. 1218. 

mari „de apă clocită” adânci de șase picioare, în care se aruncă tot 
felul de gunoaie sau în care se scurg „murdăriile caselor”, acestea 
urmând să fie deversate, în râul Dâmboviţa. Potrivit mărturiei 
capelanului anglican Robert Walsh, din 1824, „din cauza terenului 
absolut drept și a nepăsării locuitorilor, toată mocirla de pe uliți 
este lăsată să se adune pe sub podină” și să băltească (emanând un 
„miros urât și nesănătos care generează friguii și alte boli născute 
de miasme”, printre care şi ciuma), din care motiv „locuitorii îşi 
numesc ulițele, pe bună dreptate, poduri căci nu sunt decât niște 
poduri plutitoare peste râuri de murdărie”675, Potrivit relației călătoriei 
croitorului german P.D. Holthaus, la 1830, „căldura foarte ridicată din 
timpul verii provoacă un miros cum nu se poate mai nesuferit'6'6, 
Chiar dacă acumularea murdăriei în canalele colectoare ale orașului 
obstrucționează adesea scurgerea acesteia în Dâmboviţa, făcând să 
refuleze la suprafață, autoritățile bucureştene de abia își dau „oare- 
care osteneală pentru ca să ţină deschise diferitele canale” ale ora- 
șului, mai cu seamă în anotimpul călduros atunci când această 
situație produce „mirosurile cele mai vătămătoare și febre de natură 
infecțioasă şi malignă, boli la care cei mai mulți locuitori sunt 
predispuşi numai din cauza aşezării oraşului "077. 

Din toate aceste considerente, capitala valahă „se aseamănă 
prea puţin urbanistic cu străzile continue din alte capitale [euro- 
pene], încât nu este nimic mai mult decât o aglomerare de sate fără 
nicio regularitate sau plan”6'8, cu ulițe (prost podite cu scânduri 

Călători străini despre Țările Române în secolul al XIX-lea. 2004. Serie nouă. Volumul I 
(1801-1821). pp. 625-627. 

68 Dallaway, James. 1794. Călătoria prin Banat, Transilvania şi Tara Românească. 
Publicată de Cushing, G.F. 1970. Dr. Dallaway’s itinerary. În Revue des études sud-est 
européennes. An VITI. Nr. 3. pp. 472-473, apud Călători străini despre Tările Române. 
Volumul X. Partea II. 2001. p. 1218. 

din lemn) în multe părți închise circulației, în special acolo unde se 
află bazarele sau şirurile de prăvălii”. 


C. Aerul nesănătos şi greu (infestat cu miasme îngrețoşante 
emanate de gunoaiele apoase ale oraşului care băltesc sub 
pavajul din lemn al ulițelor) şi apa de calitate proastă 
(colectată de sacagii din Dâmboviţa în care sunt deversate 
rezidurile menajere ale riveranilor şi sunt aruncate leşurile de 
animale moarte) 


Un alt aspect negativ remarcat de mai toţi călătorii străini care 
au tranzitat capitala valahă la sfârşitul domniilor fanariote este 
constituit de aerul nesănătos şi greu („încărcat adeseori de miasme 
din vina locuitorilor”6%), precum şi apa de calitate proastă! a 
Bucureştilor, localitate pe care caretaşul german Ernst Christoph 
Döbel o consideră, în luna septembrie 1830, „cea mai murdară” 
din câte a văzut și „în care românii, grecii, armenii și evreii între- 
cându-se unii pe alţii în murdărie, se agită ca niște animale domes- 
tice”682, Dar această „murdărie îngrozitoare și lipsa de curățenie 
dezgustătoare”, care, mai presus de orice descriere, domnește 
în Bucureşti „în case, pe ulițe (nepavate şi pline de murdărie) şi în 
pieţe”, nu trebuie să ne mire, după cum nici „starea nesănătoasă” 


69 Wilbranham, Randle. 7 august 1794. Scrisoare de la Constantinopol către dna 
Wilbranham Bootle. Publicată de Eric D. Tappe și Trevor J. Hope. 1980. A 
Cambridge Don and his companions în the Balkans (1794). In Revue des études sud-est 
européennes. An XVIII. pp. 608-609, apud Călători străini despre Ţările Române. 
Volumul X. Partea II. 2001. pp. 1248-1249. 

680 Batthyány, Vincenz. 1810. Reisen nach Konstantinopol in Briefen. Ediţia I. Pesta. 
pp. 244-245, apud Călători străini despre Ţările Române în secolul al XIX-lea. 2004. 
Serie nouă. Volumul I (1801-1821). pp. 89-90. 

681 Views în Turkey în Europe and Asia, comprising Romelia, Bulgaria, Walachia, Syria 
and Palestine. Selected from the Collection of sir Robert Ainslie, Drawn by Luigi 
Mayer and engraved by Wiliam Watts. Published March 1s 1801, by the 
Proprietor, William Watts. London. pp. 7-8, apud Călători străini despre Țările 
Române. Volumul X. Partea II. 2001. pp. 1225-1227. 

682 Döbel, Ernst Christoph. 1863. Wanderungen im Morgeniande. Berterode bei 
Eisenach. pp. 38-41 şi 43, apud Călători străini despre Tările Române în secolul al XIX-ka. 
2005. Serie nouă. Volumul II (1822-1830). pp. 455-458. 

în care se găseşte orașul68, „aşezat într-o adâncitură, împrejurimile 
acestuia fiind mlăștinoase, iar locuitorii suferind foarte mult de 
frecvenţa frigurilor lente și a frigurilor de baltă, aerul fiind foarte 
nesănătos”. Sursa care determină infestarea apei şi a aerului capi- 
talei valahe constă, potrivit medicului englez William Michael, în 
faptul că „sub dulapii de lemn, cu care sunt podite ulițele, gunoa- 
iele apoase ale oraşului, formând mocirle, se adună în șanțurile de 
scurgere din care aproape nu e cu putință să se mai golească vreo- 
dată şi aceasta nici nu se mai curăță vreodată”'68%, astfel că mai ales 
vara, remarcă F.G. Laurençon, la 1822, „când plouă, din șanțurile 
săpate sub grinzi ies emanaţii cum nu se poate mai diferite. De 
aceea figurile sunt ca şi endemice”635, 

După ce menţionează, la 9 august 1793, că aerul nesănătos și 
apa rea din București au îmbolnăvit mulți membrii din suita unui 
ambasador rus care traversa Bucureştiul în drum spre Constanti- 
nopol şi continua să amenințe cu îmbolnăvirea pe acei membri ai 
delegaţiei ambasadoriale care încă mai erau sănătoși, Heinrich von 
Reimers se întreabă evident retoric dacă „aerul poate fi oare altfel 
decât infectat într-un oraş cu o climă atât de călduroasă, unde 
animalele moarte sunt ascunse sub podinele ulițelor și în felul 
acesta sunt expuse putrefacției în anotimpul călduros”686, Mai ales 
în mahalale dai, în septembrie 1830, „peste cai căzuţi, câini sau 
vreun alt animal mort”, caretașul german Ernst Christoph Döbel 


68 Dâbel, Ernst Christoph. 1863. Wanderungen im Morgenlande. Berterode bei 
Eisenach. pp. 38-41 şi 43, apud Călători străini despre Lările Române în secolul al SLS-lea. 
2005. Serie nouă. Volumul II (1822-1830). pp. 455-458. 

684 Mac Michael, William. 1819. Journey from Moscow to Constantinople în the years 
1817, 1818. London. p. 112, apud Călători străini despre Ţările Române în secolul al 
XIX-lea. 2004. Serie nouă. Volumul I (1801-1821). pp. 744-745. 

685 Laurengon, F.G. 1822. Nouvelles observations sur la Valachie, sur ses productions, son 
commerce, les moeurs, et les coutumes des habitants et sur son gouvernement, suivies d'un précis 
historique des événements qui se sont passés dans cette province en 1821, lors de la révolte de 
Théodore et de l'invasion du prince Ipsilanti, par un témoin oculaire. Paris: A. Egron 
imprimeur libraire. p. 33, apud Călători străini despre Țările Române în secolul al XIX-ka. 
2005. Serie nouă. Volumul II (1822-1830). p. 35. 

686 von Reimers, Heinrich. 1803. Rezse der russischen Kaiserlichen ausserordentlichen 
Gessandtschaft an die Othomanische Pforte im Jahre 1793. St. Petersburg. p. 130, apud 
Călători străini despre Ţările Române. Volumul X. Partea II. 2001. p. 1170. 

remarcând, în acest context, „duhoarea de nesuportat şi murdăria 
îngrozitoare care umple întregul oraș”, și care au drept cauză prin- 
cipală, „pe lângă obiceiul neplăcut de a trăi porceşte, împrejurarea 
potrivit căreia cele mai multe ulițe nefiind nici pietruite şi nici pre- 
văzute cu trotuare” pavajul străzilor este format din bulumaci cu 
muchii pătrate sau dulapi groși de lemn cioplit aşezaţi „de-a curme- 
zişul drumului, dintr-o parte în alta a străzii, de la un șir de case la 
celălalt, atingându-se între ei sau aproape”, pe sub care curge un 
canal, în care, potrivit mărturiei lui Louis Allier de Hauteroche, 
din octombrie 1805, „apa de ploaie şi gunoaiele băltesc, putrezesc şi 
contribuie din plin la aerul nesănătos pe care-l respiri în acest oraş 
și care aduce, periodic, în fiecare an, epidemii "688. 

Mai mult decât atât, „dulapii pe care trebuie să mergi”, și care 
formează pavajul stradal din lemn, „pentru ca să nu te scufunzi în 
murdărie, sunt puţin despărțiți, pentru ca să poată primi conţinutul 
vaselor de noapte pe care le golesc acolo locuitorii dis-de-dimi- 
neaţă, în ciuda pazei severe, adeseori murdăria fiind aruncată chiar 
în faţa ușii vecinului lor pentru ca să-i facă în ciudă și să fie scutiţi 
astfel de osteneala de a curăța strada”6%. Un alt focar de infecție şi 
de miros greu este piaţa de pește. 

Pentru a găsi piața de peşte, poţi să te îndrepţi numai după 
mirosul neplăcut pe care o răspândește prin oraş şi dacă cineva 
intră în piaţă nu rareori îi piere pentru totdeauna pofta de a 
mânca peşte. Aşezaţi în straturi, în cantități mari, pentru ca să 
nu fie lipsă în timpul postului, peştii sunt fie proaspeţi, fie 
pe jumătate uscați şi zac pe mese murdare în vederea vânzării. 


687 Dâbel, Ernst Christoph. 1863. Wanderungen im Morzenlande. Betterode bei 
Eisenach. pp. 38-41 şi 43, apud Călători străini despre Ţările Române în secolul al XIX- 
lea. 2005. Serie nouă. Volumul II (1822-1830). pp. 455-458. 

688 Pippidi, Andrei. 1987. Encore un voyageur français dans les Pays Roumains: Louis 
Allier de Hauteroche, en 1805. În Revue Roumaine d'Histoire. XXVI. Nr. 1-2. p. 117, 
apud Călători străini despre Ţările Române în secolul al XIX-lea. 2004. Serie nouă. 
Volumul I (1801-1821). p. 194. 

68 Döbel, Ernst Christoph. 1863. Wanderungen im Morgenlande. Betterode bei 
Eisenach. pp. 38-41 şi 43, apud Călători străini despre Ţările Române în secolul al XI-lea. 
2005. Serie nouă. Volumul II (1822-1830). pp. 455-458. 

Nu numai mirosul de nesuferit care vine de la ei, dar şi chipurile 
urâte, murdare ale vânzătoarelor, stârnesc străinului un dezgust 
care nu poate fi înfrânt. Aceşti peşti sunt prinşi, în cea mai mare 
parte, în Dâmboviţa, un râu mare care trece dincolo de oraş, şi 
în Gârliţa, un râu mic care curge prin oraş (un afluent dispărut 
al Dâmboviţei din mahalalele Antim şi Domnița Bălaşa)e%. 

În privința aprovizionării orașului cu apă, Dâmboviţa, care 
curge prin mijlocul Bucureştilor (şi în care sunt deversate toate 
tipurile de reziduuri menajere ale riveranilor şi în care „sunt arun- 
cate toate vitele moarte, pisicile şi câinii, dintre aceştia din urmă un 
număr foarte mare”) îndestulează pe locuitori cu apă folosită la 
gătit și la băut, „căci în oraş nu este nicio fântână și este o pri- 
veliște frumoasă când stai pe pod şi te uiţi în susul și în josul 
râului, cum atârnă din casele care se află pe malul râului, deasupra 
aceluiași râu, niște urloaie ca nişte tuburi de orgă, prin care trece 
tot ceea ce nu poate fi stăvilit”, iar sacagii fără să se sinchisească de 
aceasta, „pătrund cu sacalele lor în râu şi își umplu butoaiele pen- 
tru ca să le vândă în toate părțile din oraș”%!. Un astfel de spec- 
tacol al comercializării, la 1830, a apei potabile, colectată de sacagii 
din Dâmboviţa infestată de deversările necontrolate ale riveranilor, 
dar și de leşurile de animale moarte aruncate direct în albia râului, 
ni s-a păstrat din partea croitorului german P.D. Holthaus. 


Un butoi este tras pe un cărucior şi se aud în toate părţile stri- 
gătele de „Appa hop”, ceea ce înseamnă „Cumpăraţi apă!”. 
Fiecare familie are un butoi asemănător în care se toarnă apă. Se 
pune înăuntru puţină piatră acră şi, după ce a fost bine bătută, 
apa devine limpede şi bună de băut; dar cum provine de-a drep- 
tul din râu este cât se poate de plină de necurăţenii. Un butoi de 


69% Dâbel, Ernst Christoph. 1863. Wanderungen im Morgenlande. Berterode bei 
Eisenach. pp. 38-41 şi 43, apud Călători străini despre Ţările Române în secolul al XI-lea. 
2005. Serie nouă. Volumul II (1822-1830). pp. 455-458. 
691 Dâbel, Ernst Christoph. 1863. Wanderungen im Morgenlande. Betterode bei 
Eisenach. pp. 38-41 şi 43, apud Călători străini despre Ţările Române în secolul al XI-lea. 
2005. Serie nouă. Volumul II (1822-1830). pp. 455-458. 

apă costă de obicei 20 de parale, iarna chiar 40 de parale, sau 
de la unul până la 2 groși de argints?. 


În perioada ulterioară ratificării păcii de la Kuciuk-Kainargi 
(în 1774), în Bucureşti încep să fie construite şi să fie date în 
exploatare cișmele pentru alimentarea cu apă a orașului, fund 
numit de către domnie şi un „personal specializat” care să se ocupe 
cu întreținerea acestora6%. Aceste cişmele vor fi însă de fiecare 
dată complet insuficiente pentru necesitățile de apă potabilă ale 
populaţiei bucureştene, prost amplasate (exclusiv în zona centrală 
a oraşului, acolo unde își găseau sediul principalele instituţii ale 
administraţiei publice de stat, dar și reședințele marilor boieri 
divaniți sau spaţiile de comercializare cu detaliul sau toptanul ale 
mărfurilor — în detrimentul mahalalelor periferice unde era con- 
centrată masiv populaţia capitalei), greu accesibile populaţiei de 
rând (datorită amplasamentului cișmelelor în zona centrală a ora- 
șului și mai mult decât atât în preajma sau chiar în curțile marilor 
boieri, ale bisericilor şi mânăstirilor sau chiar în curtea palatului 
domnesc) şi supuse deteriorării rapide, datorită solului argilos al 
Bucureștilor, dar și ca urmare a efectelor cutremurelor, multe din 
cişmelele orașului se stricau sau deveneau nisipoase (aşa cum este 
cazul la 15 iunie 180364, când capitala este zguduită de un nou 
cutremur, deşi mult mai slab decât cel din octombrie 1802, care a 
stricat multe din cişmelele Bucureștilor, conductele pentru adu- 
cerea apei în București s-au spart ori s-au astupat)6?5, 


62 Howitt, William. 1844. Wanderings of a journeyman tailor through Europe and the 
East during the years 1824-1840. London. p. 55, apud Călători străini despre Tările 
Române în secolul al XIX-lea. 2005. Serie nouă. Volumul II (1822-1830). p. 441. 

63 La 1 octombrie 1779, domnul Alexandru Ipsilanti îl numeşte suiulgi-başa pe 
Dumitru căpitanul, pe care îl însărcinează, alături de alte patru ajutoare ale sale, cu 
buna funcționare şi îngrijirea cişmelelor oraşului, drept pentru care erau cu toţii 
scutiți de mai multe dăjdii şi angarale (oierit, dijmărit, plata pentru 50 de stupi ş.a.). 
694 Parusi. 2007. p. 145. 

65 La 1 octombrie 1779, într-un hrisov emis de Alexandru Ipsilanti se men- 
ţionează inaugurarea primelor două cişmele din Bucureşti (amenajate de domn 
una lângă mănăstirea Sărindar, alta în Uliţa Boiangiilor) şi a instalaţiei de 
aducțiune a apei potabile prin olane de la izvoare din Giuleşti. Tot Alexandru 
Ipsilanti și tot în prima sa domnie valahă inaugurează alte două cişmele cu apă 

Din aceste motive utilizarea pe scară largă de către populaţia 
capitalei (în special din mahalalele periferice — situate la o depăr- 
tare consistentă față de cișmelele care încep să fie construite în 
această perioadă în centrul orașului) a apei impure extrasă de saca- 
giii bucureșteni din Dâmboviţa cea insalubră pentru prepararea 
hranei și pentru potolirea setei va continua pentru o lungă peri- 
oadă de vreme. 


provenind din izvoare locale de astă dată, lângă Biserica Albă Postăvari şi în lunca 
Dâmboviţei. Un alt izvor local aproviziona Curtea Domnească din Dealul Spirii. 
Până la aceste amenajări, apa era asigurată exclusiv de mai multe fântâni şi de apa 
Dâmboviţei, care curgea de multe ori „tulbure şi cu multe necurăţenii”. Conducta 
de aducere a apei de la izvoarele aflate pe atunci în afara oraşului (Giuleşti 
şi Creţuleşti), dată în folosinţă de domnul Alexandru Ipsilanti în octombrie 1779 şi 
reparată, prin înlocuirea olanelor, în noiembrie 1786, alimenta cu apă potabilă (în 
anul 1786) Curtea Domnească, dar şi cişmelele aflate în curțile unor mari boieri 
(Ghica, Creţulescu, Filipescu, Văcărescu, Dudescu, Brâncoveanu, Greceanu ş.a.), 
precum şi mănăstirea Sfântul Sava. La 11 noiembrie 1786, domnul Nicolae 
Mavrogheni poruncește să fie amenajată, în apropierea Podului Mogoşoaiei, 
Cișmeaua Roșie, numită așa deoarece cărămizile au rămas netencuite. În afară de 
Cişmelele de la Curtea Domnească şi din curţile unor mari boieri, la data de 25 
iunie 1787, sunt menţionate şi cișmelele aflate în folosinţa obștii bucureştene: 
Cişmeaua Roşie, cea de la Sărindar, de la poarta banului Filipescu, de la poarta 
banului Ralet şi de la poarta boierilor Corneşti, lângă Biserica Enei. Într-un 
document datat 20 mai 1811, sunt menţionate cele 17 cişmele ale Bucureştilor, 
câte număra capitala la acel moment. Astfel, în Bucureşti aprovizionarea cu apă 
se putea face de la cele două cişmele situate pe Podul Târgului de Afară, de la 
chioşcul lui Mavrogheni, de la Biserica Albă, de la cişmeaua amplasată pe Podul 
Mogoşoaiei, de la metohul Episcopiei de Râmnic, mănăstirea Colţei, mănăstirea 
Sfântul Sava, sau de la vistierul Filipescu, vornicul Isac Ralet, vorniceasa Catrina 
Greceanu, loan Hagi Moscu, vornicul Câmpineanu, banul Costache Ghica, 
vornicul Grigore Ghica, vorniceasa Zmaranda Filipescu, vornicul Ştefan 
Văcărescu, banul Racoviţă (Cf. Fătu, Mihai. 1998. Istoria Universității Tehnice de 
Constructii din Bucureşti (1818-1998). Bucureşti: Universitatea Tehnică de Construc- 
ţii. p. 34; Vătămanu, Nicolae. 1973. Istorie bucureşteană. Bucureşti: Editura Enciclo- 
pedică Română. p. 29; Georgescu, Florian. Cebuc, Alexandru şi Daiche, Petre. 
1966. Probleme edilitare bucureştene. Alimentarea cu apă. Canalizarea Dâmboviţei. Asana- 
rea lacurilor din nordul Capitalei. Bucureşti: Muzeul de Istorie a Oraşului Bucureşti. 
pp. 13 şi 22; Căzan, Ileana. „Preocupări de modernizare a oraşului Bucureşti 
(1774-1929)”. În Bucuresti. Materiale de istorie şi muzeografie. XI. p. 129, 


ÎN SPERANȚA UNUI ÎNCEPUT DE DRUM, 
SECOLUL AL XIX-LEA 


De-a lungul acestei lucrări, aşa după cum am precizat încă de 
la început, parafrazându-l pe Nicolae Iorga, în „Istoria ţerii prin 
cei mici (Comunicaţie la Academia Română)”, nu ne-am propus să 
devoalăm nişte secvenţe obiective de memorie trecută desprinse 
„din istoria ţerii, cea oficială, cea solemnă”, pe care, mai întâi 
domnii Țării Românești, iar mai apoi „puternicii (boieri) de supt 
cârmuirea lor o voiesc, o cer, o tevăd, adesea şi o schimbă, o 
aprobă pentru folosul faimei lor”, şi care începe cu „însemnări de 
pomelnice, trece apoi la analele de caracter religios, în cel mai pur 
spirit biblic, pentru ca, îmbrăcându-se în veşmântul retoric al 
biografilor Împăraţilor bizantini, să ajungă la memoriile din întâia 
jumătate a veacului al XVIII-lea”. Alături de această istorie mare, 
oficială, solemnă „scrisă chiar de către cei mari, sau cel mai adesea 
pentru cei mari”, mai există o altă istorie, subiectivă de astă dată, o 
„istoria mică”, scrisă de „oameni mici”, o istorie care „se strecoară 
pe maigenea, pe dosul vreunui document, sau în chiar corpul 
zapiselor sau al cărților domnești”, o istorie „care nu e compusă, 
ci numai înseilată, notată incidental și sporadic, de cei modeşti şi 
puţini cărturari uneori, cari nu se gândesc nici la un patron, nici la 
un public, ci pun pe hârtie ce știu, din simplul impuls instinctiv de 
a nu lăsa ca faptele să se piardă ori din nevoia de a face și pe alții, 
necunoscuţi, martori ai suferințelor, isprăvilor și întâmplătoarelor 
bucurii ale lor”. Nicolae Iorga o numește „istoria ţerii prin cei 

mici”6%, La această scriere neintenționată a istoriei, efort la care 
sunt ancoraţi „oamenii cei mici” în calitatea lor de simpli martori 
al istoriei, istorie pe care oamenii timpului o percep sub forma 
unor simple şi „obicinuielnice” secvențe de viaţă cotidiană, se 
adaugă memoriile sau jurnalele de călătorie ale străinilor care s-au 
întâmplat să tranziteze principatul valah în perioada supusă aten- 
ţiei noastre (secolul al XVIII-lea). Toate aceste izvoare istorice 
(măruntele, dar atât de expresivele, însemnări autohtone pe câte 
un document sau pagină de carte, precum şi memoriile de călătorie 
ale străinilor care au tranzitat Ţara Românească între 1716-1828) 
au fost utilizate în cadrul acestui material pentru a recompune ceea 
ce am putea denumi imaginea din epocă a Țării Românești în per- 
cepţia (subiectivă, desigur) a contemporanilor (valahi sau străini). 
În vreme ce secolul al XVIII-lea este marcat pe toată întin- 
derea sa (de la începutul convenţional al domniilor fanariote în Ţara 
Românească în 1716 până în preziua Regulamentelor Organice la 
1828) de o serie nesfârșită de evenimente negative (distrugătoarele 
cutremure de pământ, incendiile, teribilele invazii militare, epidemii 
devastatoare de ciumă și holeră, invazii de lăcuste, recolte agricole 
proaste, frecventele ierni grele valahe) care au periclitat permanent 
securitatea personală a „bieţilor lăcuitori”, mărunta lor avuţie 
familială (atât cum s-a putut gospodări fiecare în mijlocul unui 
secol extrem de zbuciumat) și adeseori chiar viața, sfârșitul de 
epocă fanariotă (începând cu războiul ruso-turc purtat inclusiv pe 
teritoriul valah între 1768-1774 şi care se încheie în anul 1774 prin 
semnarea păcii de la Kuciuk-Kainargi) reprezintă pentru princi- 
patul valah, dar mai cu seamă pentru clasele sociale superioare din 
Țara Românească (marea boierime şi marea negustorime implicată 
în comerțul internațional de mărfuri „cu toptanul”) o perioadă de 
progres (în sensul cel mai larg și mai cuprinzător al termenului), 
de deschidere către Occident și de îmbrăţișare a valorilor euro- 
pene. În monumentala sa operă „Istoria românilor prin călători”, 
Nicolae Iorga aprecia că în această perioadă „apar elementele 


6% Iorga, Nicolae. 1921. „Istoria ţerii prin cei mici (Comunicaţie la Academia 
Română)”. In Revista Istorică. An VII. Nr. 1-3 (ianuarie-martie). Bucureşti: Tipo- 
grafia „Cultura Neamului Romănesc” S.A. p. 26. 

apusene care influențează şi asupra noastră și asupra fanarioților”, 
remarcând „spiritul de renovare elenică, cu şcoli în acest sens, cu 
lecturi însuflețite de spiritul cel nou”, „ideile filosofice din Apus 
care stăpânesc toată clasa conducătoare de la noi”, precum și 
„coloritul care nu mai este oriental, ci occidental”, Constantinopo- 
lul și Orientul, în genere, începând să piardă „o mare parte din 
rosturile și influența pe care o avusese până atunci6%. Acest 
schimb cultural produs la sfârşit de epocă fanariotă între „Valahia 
turcească”, puternic ancorată în realitățile politice, spirituale şi 
culturale constantinopolitane, dar şi în mentalitățile şi moravurile 
orientului, şi valorile sau influenţele Europei occidentale (primite 
cu foarte mare plăcere de femeile de atunci, „care se interesau de 
romane, în special de cele pasionale, pe margenile căreia cutare 
lectoare greacă îşi însemna părerile despre valoarea morală a 
personagiilor”) a fost intermediat, într-o primă fază, de ofițerii 
armatelor ţariste de ocupaţie, de „represintanții diplomatici ai 
Puterilor apusene”, de „secretarii de limbă francesă”, de „precep- 
torii streini” care îndemnau la „cetitul cărților” („care se făcea în 
măsură foarte mare, fiind aduse prin poşta austriacă — şi evident că 
s'a început cu cele interesante pentru că sunt scandaloase, ca aven- 
turile cavalerului de Faublas, care se găsiau în biblioteca multor 
doamne”) sau la „cetitul gazetelor” („şi era o sumă prevăzută în 
budget pentru aceste gazete, care se ziceau «de Viena», deşi erau 
francese””)69%8, 

Deşi scurtă, perioada de război ruso-turc (1768-1774) dă un 
nou impuls tendinței clasei conducătoare valahe către emanciparea 
politică a Țării Românești și aprinde iarăși, pentru un timp, „fla- 
căra nădejdilor de libertate”, fără a lasă însă urme vizibile asupra 
manierelor valahe, cel puţin din punct de vedere vestimentar, 
portul rămânând pe mai departe oriental. Din Constantinopol vine 


697 Iorga, Nicolae. 1921. Istoria românilor prin călători. Volumul TI. De la jumătatea 
veacului al XVII-lea până la 1800. Bucureşti: Tipografia „Cultura Neamului 
Romănesc”. p. 131. 
69 Iorga, Nicolae. 1921. Istoria românilor prin călători. Volumul TI. De la jumătatea 
veacului al XVII-lea până la 1800. Bucureşti: Tipografia „Cultura Neamului 

acum pasiunea pentru canari, şi de aiurea moda mănuşilor și a 
umbrelelor sau a parasolurilor, care vor bântui Principatele dună- 
rene 6-7 decenii, devenind niște preţioase articole fără de care nu 
va mai fi concepută adevărata eleganță mondenă, la Iaşi sau la 
Bucureşti. In preajma anilor 1770-1780, jupâneselor și cucoanelor 
le place să pozeze cu căţeluși de de rasă în braţe şi să ţină în iatacul 
lor colivii aurite cu canari, să se înveșmânteze în giubele „canarii” 
cu cacom (blană de hermină) și să primească bileţele de dragoste, 
în care adoratorii lor le compară cu aceste gingașe păsărele. În 
plimbările de la Herăstrău, sau de la Sf.Elefterie, boieroaicele 
valahe treceau acum în goana caleștilor aurite, în rochii somp- 
tuoase, apărându-se de soare cu umbreluţe înalte de mătase fină și 
ţinând pe genunchi cățeluși mici, cilibii... Pe ulițele Bucureștilor 
lăutarii oftau, cântând sub balcoanele cochetelor timpului versurile 
devenite populare ale boierului poet lenăchiţă Văcărescu: 


Tu ești puisor canar 
Ce te brăneşti cu zahar’... 


La 1796, se cereau tot mai multe umbrele de pânză şi din cele 
mai bune, aceste apărători de soare rămânând de atunci ca și 
mănușile în tradiția jupâneselor și cucoanelor din principatele 
dunărene, până după 1850. Moda căţeluşilor de rasă se întinsese 
și ea ca o pecingine în saloanele boierești din Ţara Românească 
și numai foarte greu se mai putea afla vreo boieroaică care să nu-și 
poftească o asemenea „englengea” de purtat în braţe. Scrisorile 
jupâneselor şi boierilor valahi sunt în această perioadă pline până la 
refuz de asemenea cereri care mai de care mai frivole și mai mon- 
dene. Se cer apă de Spa, calupuri de săpun de obraz, ceasornice mici 
englezeşti de purtat în sân, sau batiste... dar mai ales cățeluși!0%0, 

Alexandru Alexianu, în Mode și veşminte din trecut: cinci secole de 
istorie costumară românească, apreciază că ultimul deceniu al veacului 


69 Alexianu, Alexandru. 1987. Mode și veşminte din trecut: cinci secole de istorie costumară 

al XVIII-lea „se arată a fi cel mai bogat din toate în prefaceri 
pentru societatea românească”, deschizându-i perspective nebă- 
nuite cu doar câteva decenii înainte, prin contactul direct cu lumea 
europeană. Răsunetul neobișnuit de puternic al Revoluţiei Fran- 
ceze în conștiința oamenilor timpului, apoi războiul ruso-austro- 
turc, care trece ca un tăvălug prin principate, măturând mulți idoli 
și multe prejudecăţi, spectacolul impunător al mândrelor armate 
imperiale, strălucind de uniforme muiate în fir și, în sfârșit, prezența 
numeroşilor călători străini şi a consulilor în capitalele noastre, toate 
avută darul să tulbure adânc vechea lume valahă, clătinându-i așe- 
zările, transformându-i în parte moravurile și mentalitatea, prefă- 
cându-i costumele... 


Mari boieri pravoslavnici, mătăhăloşi şi greoi ca nişte urşi, cu 
bărbi lungi şi giubele până în pământ, dansară în şalvari şi meşti 
cu doamne străine, conversară, jucară cărți şi băură „votcă fran- 
țuzească”, la baluri şi petreceri nocturne, alături de străinii care 
se întâmpla să se găsească călători prin Ţara Românească. Fru- 
moasele lor jupânese şi coconiţe, leneşe, sulemenite şi candide, 
ca nişte provinciale, în scumpele lor altembasuri, cu bijuterii de 
mii de galbeni, părăsiră şi ele haremul doamnei Ţării Româneşti, 
pentru a face pentru prima oară cunoştinţă cu complimentele 
şi galanteria apuseană, cu splendidele toalete de modă franceză 
şi engleză etalate cu multă eleganță de doamnele occidentale 
(care au tranzitat în epocă Bucureştii), foarte sensibile la această 
lume nouă, care însemna altceva decât serenadele nocturne sub 
balcoane şi sacnasiuri de până atunci. Ani la rândul, de acum 
încolo, multe din femeile noastre nu-şi mai visară decât ceasor- 
nice mici şi gingaşe de ţinut în sân, mănuşi fine, umbrele de 
mătase, ciorapi nemţeşti străvezii („strimfi”), o garderobă cu 
rochii de tăietură străină, slugi şi caleşti de Viena, mâncăruri şi 
băuturi aduse de peste hotare, romane de dragoste tălmăcite din 
franțuzeşte şi libertatea de a trăi după pofta inimii. Costumul 
boierilor rămase fireşte neschimbat. Doar unii tineri, voltairieni, 
precum doctorul Constantin Caracaş, de pildă, sau ca Ştefan 
Hagi Moscu, întors, prin 1808, şi el de la Viena, purtaţi prin 

apus la studii, îmbrăcară fracul revoluţiei şi începură să-şi 
comande haine, pantofi şi strimfi din străinătate prin casele de 
comerț de peste munţi. Numeroase articole de toaletă şi piese 
vestimentare străine începură să se aducă şi pentru restul socie- 
tății noastre care rămăsese, în genere, la garderoba orientală”o!. 


În ceea ce priveşte luxul exagereat al vestimentaţiei boierimii 
valahe, dr. Andreas Wolf, medicul mitropolitului Moldovei Iacob 
Stamate, care între 1780-1797 a avut timp să cunoască foarte bine 
ambele principate dunărene, relatează că jupânesele muntence 
poartă rochii şi podoabe de câte 20.000-30.000 lei (o garderobă) şi 
în degete au câte 10-12 inele cu briliante. De altfel, foile de zestre 
și diatele timpului sunt ticsite de: „ghiordane de aur stropite 
cu mărgăritare” sau „bătute cu pietre, diamanturi şi cu câte 14 
picioare de smaragd” fiecare, valorând câte 600 de taleri bucata, de 
„inele şi cercei cu bălașe, robine, diamante”. Bogaţi din cale 
afară, fuduli şi risipitori, boierii cheltuiesc sume uriaşe de bani pe 
bijuterii, toalete şi trăsuri elegante, ca să nu mai pomenim de balu- 
rile sau de ospeţele de pomină servite în farfurii de majolică de 
Danzig sau despre jocurile de cărți (mariage, panţarola, ombre, 
cadril, pichet, pharo, ghiordum etc.) la care pierd până la 4.000 de 
galbeni pe seară703. 

Demonul luxului părea că pusese definitiv stăpânire pe boie- 
rimea valahă, cu atât mai mult „legile somptuare” imperiale oto- 
mane „nu atingeau "Ţările Române” și nu se aplicau pe teritoriul 
valah, astfel că în Țara Românească va fi zadarnică pilda „Împă- 
răţiei lui Sultan Mustafa al III-lea” (sultan otoman care a domnit 
între 1757-1774), care aşa cum povesteşte lenăchiță Văcărescu 
„vrând să semene în minţile tuturora economia, schimbă porturile 
cele desfrânate ale raelilor, cu iasac de a purta tot haine negre și în 
Țarigrad și aiurea, afară numai de Vlaho-Moldavia, cum și ale 

turcilor, atât cu porunci, ca să poarte haine proaste, cât și cu pildă, 
căci le purta însuși împăratul”. Exceptată fiind de la interdicția 
luxului, protipendada valahă va continua să importe tot mai multe 
stofe preţioase, blănuri scumpe și materii străine orientale și apu- 
sene, inovând mereu în îmbrăcăminte, „cuprinsă de acea voluptate 
ameţitoare a cumașurilor, de acea beţie a huzurului, a falei şi a 
nepăsării, pasiuni frenetice pe care fanarioţii le transformată în tot 
atâtea vicii pustiitoare, care aduseră după ele moravurile cele mai 
corupte şi jecmănirea obiditului norod”. Deși „viaţa nu era de tot 
scumpă” (întrucât se putea trăi cu bani puţini în Ţara Românească, 
o spun chiar străinii, iar îmbrăcămintea uzuală nu necesita în gene- 
ral cheltuieli excesive), „veșmintele şi podoabele boiereşti între- 
ceau orice măsură”704. 

Exasperaţi de luxul desfrânat al boierimii valahe, voievozii 
fanarioți ai Ţării Românești au vrut în repetate rânduri să-l stăvi- 
lească, dând uneori chiar și exemplu personal prin modestia îm- 
brăcăminţii domnești și a întregii curți. Fără niciun succes însă, 
căci este de la sine înţeles că marii boieri de ţară, „scoborâtori din 
vechi neamuri” (cum au fost Văcăreștii, Dudești, Filipeştii etc.) 
care își îngăduiau să disprețuiască și să sfideze fățiș pe domnitorii 
fanarioți în numele stirpei, avuţiei și culturii lor, stând cu capul 
acoperit în fața domnilor, sub pretexte ridicole, sau scriind pam- 
flete la adresa stăpânirii, nu vor da ascultare restricţiilor somptuare 
inițiate de gospodari, chiar și atunci când acestea vor fi întărite de 
scrisoarea patriarhului din Ierusalim ori de semnătura mitropo- 
litului țării705, 

Dacă pentru clasa socială conducătoare valahă sfârşitul de 
epocă fanariotă a reprezentant un moment de înflorire (din punct 
de vedere vestimentar, cultural, politic) prin adoptarea progresivă 
a valorilor, modelor şi manierelor occidentale, pentru clasele 
sociale inferioare (în special țărănimea) traiul începe să devină din 
ce în ce mai greu, viața din ce în ce mai scumpă, iar calitatea vieții 

începe să se degradeze continuu. Concomitent, deci, cu îmbună- 
tățirea climatului politic, cultural şi economic pentru clasele bogate 
(care speculează în interes propriu momentul prin înmulțirea 
contactelor cu lumea occidentală care se găsea la acea dată pe o 
treaptă superioară de civilizație), calitatea vieţii se înrăutățește 
pentru clasele sociale sărace. Dionisie Eclesiarhul, în Cronograful 
Terei Româneşti, realizează o inspirată comparaţie, din perspectiva 
deteriorării calității vieţii la sfârșit de epocă fanariotă, începând cu 
„domniea lui Alecsandru Ipsilant Voevod I Gospodar” (1774- 
1782), „domn înţelept și cu minte înaltă”, care „stăpânia ţeara cu 
înţelepciune și cu pace, şi nu era cu tirănie, nici pedepsea greu” și 
terminând la 1815, în vremea lui loan Gheorghe Caragea (1812- 
1818), când „bolea boală foarte grea” peste Ţara Românească. 
„Intru adevăr”, apreciază Dionisie Eclesiarhul, pe vremea lui 
Alexandru Ipsilanti, „era darul şi mila lui Dumnezeu întraceastă 
ţeară, cu liniște mare, și cu pace adâncă, deschizându-se toate 
schelile hotarelor împregiur, şi de către Turci nicio supărare nu era, 
boerimea sporia întru slujbele lor, neguţătorii se lăția cu alișverișurile 
lor la câștig, meșteşugăreții sporia în lucrarea sa, țăranii'și lucra 
pământurile lor, nesupăraţi cu greutate de dăjdi, toți se bucura, și 
fără grije petrecea, eftinătatea era la mărfuri și la dobitoace, boii, 
vacile, oile, caprele cu puţin preţ, bucatele mai cu puţin preţ”. 
Şi pentru ca să fie ştiut şi să fie de mirare celor ce se vor afla după 
noi auzînd, vom scrie cevaşi din parte, bou de jug 10 lei, 12, 15 cel 
ales, cal bun de călărime 20 lei, ales 25, ear cal boeresc telegar, 
preţul cel mai mare 40 lei, oaia cu miel 1 leu, capra cu ied 1 zlot, 
carnea ocaoa 1l para, sau mult 2, vinu vadra 10 parale pe ales, 
ocaoa de vin la cârciume 2 parale, găina 2 sau 3 parale, puiu una 
sau două parale, ouă zece de o para, gâsca 6, 7, 8 parale, curca 10 
parale, curcanul cel mare 15, făina de grâu 1 para, când era mai 
scumpă o para şi o lăscaie, făina de porumb un ban sau mult o 
lăscaie; cu puţini bani îşi făcea omul atunci îmbrăcăminte, era şi 
îndestulare rodurilor pământului, un veac fericit era, care pot zice 
că nu va mai fi niciodată, era şi peştele berechet, morunu proaspăt 
la Dunăre ocaoa 4 parale, la târg la scaune ocaoa 8 parale, crapu, 
somnu 5 parale, şi 4, ocaoa, cosacu şi alt peşte mărunt, era o para 

ocaoa, şi nici îl lua cineva, raci 20 de o para, icre tescuite de 
morun 30 parale ocaoa, de cele proaspete 20 parale ocaoa, fasolea, 
lintea, mazerea 1-2 para ocaoa, zaharu ocaoa 2 lei de cel bun, ear 
cel mai prost 2 zloți, cafeaoa 2 zloți, untu de lemn, 20 parale 
ocaoa, tămâia 50 parale ocaoa, unt de vacă 6 parale ocaoa, ear mai 
scump 8 parale ocaoa. Dar să însemnăm şi pentru mărfuri oareşte 
postavul de Eclitera bun, era cotu 8 lei, mult zece lei, saita 7 lei 
cotu, şaiu 4 lei şi jumătate, mult 5 lei cotu, tropaoru 2 lei şi jumă- 
tate, postavu mai de gios 2 zloți cotu, şi un leu cotu, siamalagiaoa 
de cele bune 10 lei sau 12, mai gios 8 lei, ghermesutu 1 leu cotu, 
mult 50 parale cotu, nefelele de vulpi părechea 22 lei pe ales, 
vulpile era una 1 leu, şi altele toate celea era eftine”%. 


În perioada imediat următoare finalizării războiului ruso-turc 
(1806-1812), „s'a făcut o nespusă şi nepovestită scumpete care n'a 
mai fost niciodată în lume, pentru care să însemnăm din parte ca 
să tămâie de a şti fiii cei ce se vor naşte”, astfel că la 1815, „scum- 
petea se tot înalța cu mare preţ, din zi în zi, la toate celea, mai 
vârtos banii se ridica tot adaos”, iar prin comparaţie cu situația 
anterioară, din vremea lui Alexandru Ipsilanti, „toate cele s'au suit 
la preţul întreit şi înșeput”. 

Făina de grâu 24 lei suta, mălaiul 13 lei suta de oca, vinul până 
la 50 parale ocaoa sa suit, rachiu prost 70 parale ocaoa, ear 
anasonu 3 lei şi 4 ocaoa, găina 50 parale şi 60, un ou 6 parale, şi 
8, curcanu 4, 5 lei, ear la Bucureşti 8 lei, peştele morun proaspăt 
doi lei şi jumătate ocaoa, crapu, somnu 2 lei, oare a doi zloți, 
cosacu mărunt care era o para ocaoca s'a suit un leu ocaoa, ear 
icrele roşii 4 lei ocaoa, ear negre 5 lei şi 6, unt de lemn 5 lei şi 6 
ocaoa, lemnele caru 5 lei şi 6, ear la Bucureşti 10 lei caru şi 12 
lei. Ear vitele calu prost 100 lei, ear mai bun 200 şi 300, încă şi 
500 un cal, vaca cu vițel mai de gios 40, 50 lei şi 70 lei vacă 
bună, boi de jug 100 lei păreachea, mai buni 120, 150 şi 170 de 
frunte păreachea. Dar mărfurile ce vom zâce alagiaoa proastă 12 

lei, siamalagiaoa 25 lei şi 30 lei bucata, postavul, tropaor 10 lei 
cotul, şaiu 16 lei cotul, saita 24, asemenea şi bumbacu, astaru, 
ibrişimu şi găitanurile, încă şi ghermesuturile?%. 


Dincolo de situaţia economică din ce în ce mai proastă și de 
degradarea constantă a nivelului de trai al populaţiei valahe obiș- 
nuite, proasta și corupta guvernare (sub domnia lui „Hangerlău”, 
spre exemplu, „biata ţară pătimia înfricoşat”, Zilot Românul, 
deplângând „patimile, fricile, jafurile şi prăzile nesocotte” făptuite la 
adresa „săracilor creștini708”), epidemiile de ciumă şi holeră, perioa- 
dele prelungite de secetă, foametea precum şi frecventele invazii 
militare ale imperiilor vecine sau operațiunile de jaf şi pradă inițiate 
de la sud de Dunăre, au împărţit adesea moarte și suferință printre 
locuitorii Țării Românești, integritatea persoană și materială a 
„bietelor raiale valahe” fiind frecvent pusă sub semnul îndoielii. 

Referindu-se la prima domnie în Ţara Românească (1793-1796) 
a lui Alexandru Moruzi, Zilot Românul, menţionează „groaznica 
foamete care s-au făcut, încât toată obştea a pătimit foarte, ajun- 
gând cei mai mulți a trăi cu coajă de copaci și cu băligi de vită, 
ferească Dumnezeu! Incă au şi murit oameni de foame, lucru ce de 
multă vreme nu să fusese pomenit”. 

Același neobosit cronicar (Zilot Românul) însemnează „la leat 
1800”, momentul în care „au început Pazvantoglu a bântui ţara 
și au trimis pe vreo câțiva ostași ai săi dincoace, la Calafat, arzând și 
frigând pe unde putea ajunge, carii văzând pazvangiii că nu au 
nicio împiedicare despre turcii împărătești, au întărit socoteala lor 
spre jafuri și, fără veste, s-au pornit din Calafat şi au mers de au 
lovit orașul Târgul Jâiului, din judeţul Gorjilor. Oroşanii, pome- 
nindu-să aşa fără veste cu călcarea pazvangiilor, au fugit care 
încotro au putut, că vai de capul lor. Şi aşa pazvangiii, jăfuind 


707 Dionisie Eclesiarhul. 1934. Cronograful erei Rumâneşti. Râmnicul-V âlcea: 
Tipografia „Episcopul Vartolomeiu”. pp. 183-184 şi 214. 

708 Zilot Românul (Ştefan Fănuţă). 1996. Opere complete. Ediţie îngrijită, studiu 
introductiv, note, comentarii și indici de Marcel Dumitru Ciucă. București: 
Editura Minerva. p. 19. 

709 Zilot Românul (Ştefan Fănuţă). 1996. Opere complete. Ediţie îngrijită, studiu intro- 
ductiv, note, comentarii şi indici de Marcel Dumitru Ciucă. București: Editura 
Minerva. p. 23. 

orașul şi puţine zile zăbovindu-se acolo, s-au întors la Calafat, 

arzând şi pârlind pă unde au putut ajunge'10”. 
În luna lui dechemvrie 1800, au fost călcarea Craiovii de către o 
negură de hoți pazvangii, care ca nişte heară turbate, venia răc- 
nind şi aruncând focuri. Şi luaţi seama în ce chip groaznic o au 
prăpădit. Acest oraş Craiova să încheia peste tot în şapte mii şi 
mai bine de case, dintr-acestea abia au mai rămas vreo trei sute, 
iar celelalte toate le-au ars şi le-au dărâmat la pământ. Vai, bie- 
ților creştini, acelora pe carii i-au apucat acolo în oraş, pă unii îi 
lua robi, pă alții îi slutia, pre alţii îi jărtfia ca pe nişte dobitoace, 
fără de nici o milostivire”!!. 


De pomină şi intrată în folclor, prin excesele sale teribile (între 
care Zilot Românul remarcă fenomenul cumpărării dregătorilor, 
acestea fiind „vânate cu dare de bani şi încă și cu făgăduieli după 
placul Curţii, din care să defăimă cu totul domnia, să ocări tagma 
boierescă și să dărăpănă ţara și ale țării toate”), a rămas domnia lui 
loan Caragea Vodă (1812-1818), sub domnia căruia, „bolea boală 
foarte grea, încât să primejduia a pieri biata ţară, urgisită și 
întunecată cu înmulțirea barbelor și cu vânzarea cinurilor pă bani 
și alte răutăți”. „Și, așa și lui vodă plăcându-i, luă multe pungi de 
bani necăutând că pângărea numele domnesc și boieresc cu vân- 
zarea pă bani a dregătoriilor țării” (fără să-i pese că prin vânzarea 
tuturor dregătoriilor „pă bani”, „poate socoti fieșcare la ce batjo- 
cură au ajuns şi domnia şi boierimea şi trebile lor, că nu era alt 
decât o titanie şi ticăloşie asupra scăpătaţilor și săracilor”)!?. Drept 
consecință, comportamentul corupt al domnului și corupător al 


710 Zilot Românul (Ştefan Fănuţă). 1996. Opere complete. Ediţie îngrijită, studiu 
introductiv, note, comentarii și indici de Marcel Dumitru Ciucă. București: 
Editura Minerva. pp. 26-27. 

711 Zilot Românul (Ştefan Fănuţă). 1996. Opere complete. Ediţie îngrijită, studiu intro- 
ductiv, note, comentarii și indici de Marcel Dumitru Ciucă. București: Editura 
Minerva. pp. 30-31. 

712 Zilot Românul (Ştefan Fănuţă). 1996. Opere complete. Ediţie îngrijită, studiu intro- 
ductiv, note, comentarii şi indici de Marcel Dumitru Ciucă. București: Editura 
Minerva. pp. 103 şi 129. 

marilor boieri din divan este imitat în mod perfect identic și la 
nivelul judeţelor. 


Iar otcârmuitorii norodului du pe afară, cum am zice ispravnicii 
judeţelor, sameşii, condicarii, vătaşii plaiurilor, zapciii plăşilor, 
polcovnicii, căpitanii, vameşii şi ceilalți slujbaşi, aceştia toţi, cu 
un cuvânt, şădea cu socoteala înaintea ochilor de-a pururea, în 
care trecea întâi câți bani au de dat lui vodă, câţi banului, câţi 
vornicului, câţi logofătului, câţi vistierului, câți spătarului şi 
celorlanţi, fieşcare celor de carii atârna şi de la carii cumpăra- 
seră slujbele, sau mai bine să zic sângele săracilor. Apoi trecea 
dobânda banilor, apoi cheltuiala slujbei du peste an şi apoi făcea 
o sumă. După aceasta, adăuga câştigu pentru sine, cât îl slobozia 
inima, încă atâta, să zici îndoit, întreit sau cât voieşti poţi zice, 
pentru că nu era sfială, căci deşi ieşia câte o mâncătorie de față, 
mai da cel dovedit şi măriei-sale şi dumnealor celorlanţi vânză- 
tori câte cevaşi, şi atât să îndrepte de bine, cât primejdie era 
celui năpăstuit şi jăfuit a mai zice cevaşi”15. 


ŞI aşa, continuă acelaşi cronicar contemporan (Zilot Româ- 
nul), „vedeai un foc arzând pre ticăloasa țară şi fieşcare sugându-să 
de mulțime de șărpi, încât alt nu auzia fără numai un geamăt 
adânc, şi unul altuia când și când pă taină jăluindu-să, iar cele 
ce am putut înțelege din jăluirile lor, mai cu seamă era acestea”: „Ce 
să facem, fraților, la cine să mergem să ne plângem pentru această 
prăpădenie? Stăpânirea și cei din partea ei sunt asupră-ne, încotro 
să apucăm”? lar unii, care era mai bătrâni, zicea: „Fraţii noștri! Alt 
nu rămâne, decât să cădem la Dumnezeu cu lacrămi, și de vom 
putea să stricurăm și vreo jalbă la împăratul (otoman), și în jalbă 
așa să scriem din partea ţării”. 


713 Zilot Românul (Ştefan Fănuţă). 1996. Opere complete. Ediţie îngrijită, studiu intro- 
ductiv, note, comentarii şi indici de Marcel Dumitru Ciucă. Bucureşti: Editura 
Minerva. p. 130. 

Preaânalte Împăratel De aceea, preaînalte, 
Caragea mă lăsă-u oase, Mă rog cată-wi de dreptate, 
Sutul şi măduva-mi scoase. Sunt la deznădăjdnire, 
„Apoi tu, o, Împărat, Crăp, plesnesc, arz în pieire, 
Căci nu-mi cauţi de dreptate? Că toate câte-s legate 

Că te-am fost şi-ţi sunt grădină, „Astăzi sunt dărăpănate. 
Iar nu vulpe şi haină, Tie cu tocmeli plecată, 
Vulpi sunt domni fanarioți Tara Românească! 1. 


Si din boieri patrioti, 
Că pre fine t-amăgeşte, 
Iar pre mine mă topeşte. 


Disperarea în care se găsea Țara Românească la sfârșit de 
epocă fanariotă este evidențiată și de faptul că oamenii simpli își 
pierduseră definitiv speranţa într-o ameliorare a traiului cotidian 
determinată de posibilitatea schimbărilor domnilor pe tronul 
valah, pentru că toți domnii fanarioți, cu extrem de rare excepţii, 
erau în mod egal de răi și de venali. Un exemplu în acest sens 
este schimbarea domnului "Țării Românești, la 1799 (an în care 
Constatin Hangerli este mazilit şi decapitat de către turci, iar 
Alexandru Moruzi fiind pentru a doua oară „îmbrăcat cu caftan de 
domnie” de către sultan), moment în care „prostimea zicea așa: 
Am scăpat de Hangeriu cu văcăzitu şi vine ăsta cu foametea”"15. 

Nimic nu surprinde, probabil, mai bine trista realitate valahă 
(pentru majoritatea covârșitoare a populaţiei rurale) de la sfârșit de 
secol al XVIII-lea şi început de veac al XIX-lea decât stihurile 
pline de jale ale protosinghelului Naum Râmniceanu („Pentru Ţara 
Romănească”), în care se întrezărește totuși, ca o licărire palidă în 
negura vremurilor, o speranță, pe care autorul o înalță către bunul 
Dumnezeu, într-un viitor mai bun care atunci când este redactată 
poezia, nu se întrezărea, dar la care Naum Râmniceanu speră şi pe 
care o aşteaptă (alături de o naţiune întreagă). 


714 Zilot Românul (Ştefan Fănuţă). 1996. Opere complete. Ediţie îngrijită, studiu 

Ca o grădină părăginităă 
Întocmai este asemnită. 

„A nostră țară prea ticălosă 

În prostă stare şi ntunecosă. 

Că 'uprejur este neîngrădită 

Sin tote părțile rezvrătită, 

Ploe nu cade s'o răcorească, 
Nici sore bate s'o încalzască, 

Ci o usucă umbra păgână 

Si au adus’o praf şi tărână. 
Ormizi multime pe pome ciupeste 
Si mogşoroe pe jos scobeşte. 

Ori ce jigänii vin fără frică 

Si cum lii voea rupe şi strică. 
Cioce şi grauri mereu ciupeşte 
Din flore şi pome ce mai găseşte. 
Copaci mulțime, busteni se vede 
Tote uscate şi nimic verde. 
Burueni proste şi ghimpi mulți creşte, 
Iar flori şi pome nu mai rodeşte! 
O! jale multă! Trişte amară! 
Supt care zace a nostră tară. 
Până când Domne astă prăpaste 
Pe noi se fie, şi grea năpaste? 
Iartă-ne Domne de ori ce vină 
Si ți fie milă d'ata grădină! 
Păment prea bun i-ai dat fireşte, 
Flori şi ori-ce pome când vrei rodeşte. 
Da! Fie, mai are o rădăcină, 
Dar cufundată este în tină. 

P'acestă bună grădină alege 

Un stepân vrednic d'anostră lege, 
Cu pază bună s'o îngrădească 
Hzarele tote să le zgornească 
Ozizi, serpi, broste şi moşiroe 
Si se o curățe de gunoe. 

De neştiință şi de mândrie, 
Burueni să rupă, să nu mai fie, 
Gimpii xavistiei din grădină 

Pe toți săi scotă din rădăcină. 
AI fericirei dă pe noi sore, 

Ploe dă, milă şi dă răcore, 

Ale Unirei flori se’n florească 
S'a fericirei pom se rodească. 
Ithica încă aici se zbore, 

Cu daruri multe să se npresore. 
Dafinul nostru ce acum s'arată, 
O rădăcină prostă uscată, 

Să îmverdască fără zăbavă, 

Ca din vechime, să crească-n slavă. 
Paseri frumose, un glas prea dulce 
De veselie În cer se urce, 

Sfânta Troiță se o slăvească, 

Ce legea mostră cea creștinescă 

O va aduce în fericire, 

Cu așa mare milostivire . 


716 Erbiceanu, Constantin. 2003. Cronicari greci care au scris despre români în epoca 

